
PROLOG 

Ana Yuan, o tânără obişnuita într-o rochie albastră de 
vară şi sandale, nu a simţit nicio urmă de pericol când s-a 
urcat în trenul supraetajat, care făcea legătura între 
Shanghai şi oraşul Suzhou de pe malul lacului Taihu. 

Peisajul era un vis, mai mult de şaizeci la sută apă, cu 
dealuri joase mărginind câmpurile cultivate. Canalele 
străbăteau anticul oraş, încadrate de graţioase poduri 
arcuite. Avea străduţe umbroase şi pavilioane vechi de 
secole, precum şi grădini faimoase datând de patru 
dinastii. Nu e de mirare că Suzhou a fost descris de Marco 
Polo ca „Veneţia Orientului”. 

Călătoria nu durase decât nouăzeci de minute, dar 
când trenul se opri, Ana a fost dezamăgită să descopere că 
ploua. Totuşi, în permanentă nesiguranţă în această climă 
temperată, îşi luase cu ea umbrela. Regretând ce urma să 
se întâmple cu rochia albastră de vară şi cu sandalele, se 
grăbi să se urce într-un taxi. 

Sosind la destinaţie, Ana plăti şoferul. Apoi deschise 
umbrela’ şi pomi pe trotuarul pietruit de pe marginea 
canalului. Era târziu şi locul era pustiu. Ploaia cădea mai 
deasă şi cu norii, amurgul, apa cenuşie aproape neagră şi 
trotuarul umbrit de copacii stufoşi, era mai întuneric şi mai 
pustiu decât îi făcea plăcere. Devenind brusc nervoasă, îşi 
aruncă privirea în jur, dar nu văzu pe nimeni. 

Sandalele de vară ale Anei ciocăneau zgomotos pe 
pietrele ude şi alunecoase, în timp ce se grăbea spre 

întâlnire. Cu capul ascuns sub umbrelă, tremurând din 
cauza umezelii, nu era conştientă de cel aflat în spatele ei 
şi care se ţinea cu grijă în umbra copacilor observând-o. 

Se opri la podul arcuit, ce semăna atât de bine cu 
cele din Veneţia, privi în jur şi zâmbi uşor. Nu-l auzi pe 
urmăritor apropiindu-se cu paşi catifelaţi. 

Acesta îi dădu o lovitură puternică în spatele 
genunchilor, făcând-o să se lungească pe pavaj. Craniul i 
se izbi de pietre şi ochii i se rostogoliră în cap. Leşină. Elo 
trase pe marginea canalului şi o împinse în apă. Se auzi un 
plescăit, apoi zgomotul înăbuşit al paşilor lui grăbiţi, când 
o luă la fugă înapoi pe trotuar. Ploaia puternica spăla orice 
urmă a sângelui de pe trotuar. Era o crimă perfectă. 

În dimineaţa următoare, cadavrul Anei în rochia 
albastră de vară fu găsit acolo unde fusese dus de curenţi, 
în aval pe canal, prins între trestii. Moartea a fost 
considerata un accident: căderea pe pietrele alunecoase, 
de care s-a izbit cu capul; rostogolirea în stare de 
inconştienţa în canal; înecul. 

A fost îngropată cu mare pompă pe domeniile bogatei 
familii Yuan, din Shanghâi. Tânărul şi chipeşul ei soţ 
american, Bennett Yuan, plângea cu suspine, cu inima 
frântă, dar - în ciuda tristeţii - familia ei chineză rămase 
impasibilă şi demnă. 

Ce tragedie! comentau participanţii la funeralii. O 
fată atât de dulce, cu o căsătorie fericită şi tot ce avea 
nevoie de la viaţă! Totuşi, ce pustiului făcea ea la Suzhou? 

PARTEA ÎNTÂIA 

PRECIOUS 

UNU 

SHANGHAI Şase luni mai târziu 

Lily Song lua micul dejun în ceainăria Happybird, un 
local cu faţada deschisă spre o alee ce pornea din Calea 
Renmin şi care era numit astfel datorită păsărelelor, 
animale de companie ale clienţilor, ce-i însoțeau în micile 
lor colivii de bambus, intonându-şi cântecele matinale. In 
fiecare dimineaţă mânca exact la aceeaşi oră - opt - şi 

întotdeauna acelaşi fel: creveţi cu legume şi ceai verde cu 
boabe de griş, ce se umflau ca nişte ghiulele miniaturale în 
ceaiul fierbinte şi aveau un gust asemănător cărnii de 
pasăre. Partenerii ei de la micul dejun erau toţi bărbaţi, 
dar asta n-o deranja şi oricum erau prea cufundaţi în 
ziarele şi în tăieţeii lor pentru a o remarca, deşi era o 
femeie atractivă. 

Micuţă şi foarte subţire, cu o coamă de păr negru 
lucios lăsat pe umeri şi ochi de un căprui atât de întunecat 
încât păreau aproape negri, avea pielea albă a mamei ei 
europene şi nasul delicat şi drept al tatălui chinez şi era 
îmbrăcată, uneori în haine clasice din vest, cumpărate de 
la cele mai scumpe buticuri de pe Calea Nanking, alteori în 
rochia tradiționala de brocart, guipao, în tonuri rubinii, 
lucrata special pentru ea şi conform indicaţiilor ei, de un 
expert, în prâvâlia lui cu faţada îngusta de lângă Calea 
Bubbling Well. Oricum, deşi nu era o frumuseţe, dădea 
impresia unei femei atractive şi plină de succes. Ceea ce, 
într-un sens, era. 

În această dimineaţă însă, purta pantaloni negri 
strâmţi şi o bustieră din pânză neagră. Părul îi era adunat 
la spate şi ochelari mari de soare îi ascundeau ochii. Ar fi 
putut să treacă neobservată în mulţimea din Shanghai. 
Ridica ochii când intră un bărbat, care se oprise privind în 
jur. Era străin, în vârstă, elegant cu un costum de birou 
uşor de culoare bej şi ducea cu el o servietă din piele, 
pentru documente. Lily ridică mâna şi-i făcu semn. 

Se apropie de ea şi se aşeză în scaunul de vizavi. Cu 
un aspru, „bună dimineaţa” puse servieta cu documente pe 
masă, în faţa lui. Imediat apăru un servant cu paşii 
catifelaţi şi Lily comandă pentru oaspete ceai verde. Apoi îl 
întrebă dacă n-ar dori să mănânce ceva şi el, cu o privire 
uşoară de dezgust, refuză. Era elveţian, tradiţionalist, şi 
nu-i plăcea mâncarea chinezească. Ceainâria nu era locul 
pe care l-ar fi ales el pentru a încheia afaceri, dar aşa i-a 
indicat Lily. 

— Clientul meu e interesat de orice poţi să-i oferi, 

zise el fără să mai piardă vremea. Cu condiţia să fie 
autentificate. 

Lily făcea afaceri cu el de multă vreme. Identitatea 
clientului lui fusese ţintită sub pavăza unui strict anonimat, 
ceea ce-i convenea destul de mult şi ei. In felul acesta nu 
trebuia să aibă de a face cu şmecheri, bogătaşi sau 
personalităţi artistice, care-şi închipuiau că ştiu mai multe 
decât ea. Antichităţile, şi în special antichităţile furate, 
erau lucrurile de care se ocupa ea încă de când avea 
şaisprezece ani, aşa că ştia despre ce vorbeşte. 

— Am unele obiecte de care clientul tău ar putea fi 
interesat, zise ea cu voce joasă, deoarece niciodată nu se 
ştia cine ascultă. Mă aştept să mi se livreze foarte curând 
o şarjă de lucruri antice. Cloisonne-uri, moşteniri de 
familie, statui... 

— Când le vei avea? Ochii lui îi sfredeliră pe ai ei, 
sondându-i integritatea. îl ura pentru asta, dar nu-i arătă. 
În schimb, zâmbi. 

— În câteva săptămâni. Între timp, am aici ceva 
foarte special. Cea mai importantă piesă peste care am dat 
vreodată. Scotoci prin geantă, scoase o fotografie şi iro 
dădu. 

Omul o studie cu grija. 

— Clientului meu nu-i pasă de bijuterii, zise el tăios. 

— Eu cred că de aceasta îi va păsa, când îi va afla 
proveniența. Lily mai luă o gură de ceai verde întâlnindu-i 
privirea peste masă. Fără îndoială, clientul tău a auzit de 
marea Doamnă Dragon, Cixi, împârâteasa Văduva a 
Chinei? rosti numele literă cu litera şi-i spuse că se 
pronunţa ciişii, pentru ca el să şi-l poată nota corect. Cixi a 
fost la început concubina, continuă ea, dar până la urmă a 
condus China şi se spune că a fost mai puternica decât 
contemporană ei, Regina Victoria. împărăteasa a trăit în 
Oraşul Interzis într-o splendoare uluitoare şi pregătindu-se 
de moarte şi-a construit un mausoleu magnific, un complex 
enorm de temple, portaluri şi pavilioane sclipind de aur şi 
pietre preţioase. Până la urmă a fost îngropată acolo, 

purtând o coroană elaborată şi mantii magnifice, alături de 
minunatele ei bijuterii şi ornamente preţioase. Şi înainte 
de a sigila coşciugul, conform obiceiului imperial, o perlă 
mare şi foarte rară, de mărimea unui ou de prihor, i-a fost 
pusă în gură. Se credea că aceasta va menţine cadavrul 
regal să nu se descompună. Lily făcu o pauză în 
desfăşurarea naraţiunii studiindu-l pe bărbatul din faţa ei. 
Acesta privea fotografia pe care i-o dăduse. Din limbajul 
trupului, putea să afirme că era interesat, deşi pretinsese 
altceva. E vorba doar de bani, gândi ea, cinică. Dar nu asta 
era întotdeauna problema? Douăzeci de ani mai târziu, 
reluă ea, trupele revoluţionare au dinamitat intrarea în 
camera funerară a lui Cixi. Soldaţii au jefuit templele, au 
prădat comorile şi i-au deschis sicriul. I-au sfâşiat mantiile 
imperiale şi i-au furat coroana de pe cap. Apoi i-au aruncat 
cadavrul gol pe un teren mocirlos. Lily făcu o pauză şi 
ochii năuciţi ai bărbatului îi întâlniră pe ai ei, în aşteptarea 
a ceea ce urma. Se spune că trupul era intact, rosti ea 
încet. Şi i-au furat din gură, acea unică perlă, enormă şi 
rară. Era ca lumina razelor de lună şi rece ca însăşi 
moartea. Omul îşi aplecă din nou ochii asupra fotografiei şi 
ea zâmbi; ştia că-i trezise interesul. Da, rosti la fel de 
încet, e exact aceea. A mai fost, se spune, încă o perlă, 
aceasta scoasă din coroana ampărătesei. Se şopteşte că 
cea de a doua a intrat în posesia premierului Chiang Kai- 
shek şi a sfârşit ca ornament, împreună cu alte perle 
minunate, pe pantofii de ceremonie ai soţiei sale, faimoasa 
Soong Mai-ling. Restul bijuteriilor au dispărut în neant şi 
în colecţiile secrete. Printr-o nouă pauză, îl făcu iar să 
aştepte. Până când deodată, reluă ea, acum şaizeci de ani 
sau cam atât, a ieşit la suprafaţă un colier împodobit cu 
smaralde şi rubine, diamante şi jad, toate provenind din 
mormântul lui Cix-i. Şi în mijlocul acestora se afla faimoasa 
perlă. 

Zâmbi când îl văzu cum trage adânc aer în piept. 
După care i se adresă: 

— Şi vrei să spui că acest colier, cu perla aceea, se 

află în posesia ta? 

Ea lăsă ochii în jos. 

— Hai să spunem doar, că ştiu de unde să pun mâna 
pe el. Lily înţelegea că şi el era conştient că existenţa 
colierului trebuia ţinută secretă, pentru că dacă aflau 
autorităţile, în mod cert ea se afla în pericol. 

— Şi preţul? _ 

— Ca de obicei, supus negocierilor. In mod evident, 
nu va fi ieftin. Şi mai există, desigur, şi un adaos datorat 
istoriei şi provenienţei lui sinistre. Mulţi bărbaţi ar fi 
încântați să ţină în mână o perlă din gura împărătesei 
moarte, o femeie care cândva fusese o faimoasă concubină. 
Le-ar crea o emoție specială, cred. Închizându-şi geanta, îi 
zâmbi omului din faţa ei. Sunt sigură că putem să facem în 
continuare afaceri împreună, mai spuse ea oferindu-i 
mâna. 

Când pleca, păsărelele scoteau triluri vesele. 

DOI 

PARIS 

Cu zece mii de kilometri mai departe, verişoara lui 
Lily, Precious Rafferty, şedea într-o cafenea aglomerată de 
pe strada Buci din Paris, pe Malul Stâng al Senei. Era ora 
zece a unei dimineţi ploioase de sâmbătă. Işi sorbea 
cafeaua cu frişca şi muşca dintr-o felie de baghetă prăjită, 
uitându-se la cumpărătorii din piaţa agitată de pe stradă, 
deschizându-şi umbrelele şi mărind pasul, în trecere pe 
lângă tarabele încărcate până sus cu fructe, legume, 
verdeţuri parfumate şi brânzeturi. 

Cumpărătorii începuseră să se rărească; o sâmbătă 
ploioasă nu era propice pentru târguieli, dar - din fericire - 
propriul ei magazin „Antichităţile Rafferty” nu depindea de 
trecători, pentru a face vânzare. 

Işi termină cafeaua, îi făcu cu mâna un semn de 
rămas bun chelnerului care o cunoştea bine, deoarece era 
localnică şi lua micul dejun acolo de ani întregi, în fiecare 
zi, după care îşi croi drumul printre mesele înghesuite. Se 
opri o vreme sub tendă, înfăşurându-şi eşarfa albastra în 

jurul capului, pentru a-şi proteja părul de ploaie, privind 
tânăra pereche ce stătea la o masă, înfruntând elementele 
naturii. Se ţineau de mână şi se uitau unul la altul cu 
dragoste. Îşi dădu seama că erau turişti, probabil în luna 
de miere, şi se gândi cu melancolie ce fericiţi păreau. 

Cum poţi-reuşi să găseşti felul acesta de fericire? se 
întrebă ea. De unde venea? Era vreun element invizibil ce 
plutea prin aer şi pe care îl apucai fără să ştii, şi iată-te 
brusc îndrăgostită şi binecuvântată cu fericire? O pereche, 
în loc de unul singur. Indiferent ce era, în mod cert ea n-o 
găsise încă. 

Oprindu-se la patiserie pentru un Napoleon cu 
zmeură, care să-i ţină de foame toată dimineaţa, se grăbi 
luând-o înapoi prin ploaie şi cotind pe strada Jacob unde 
locuia, deasupra magazinului ei de antichităţi. 

Preshy îşi conducea negoţul de cincisprezece ani, 
exact de când bunicul ei Hennessy decedase, dar tot o mai 
înfiora de plăcere să vadă Antichităţile Rafferty”, scris cu 
litere cursive aurite de-a curmezişul vitrinei. Se opri să se 
uite înăuntru, imaginându-se client, privind pereţii cândva 
roşii, decoloraţi de ani într-o nuanţă fucsia dulce şi 
admirând aplicele de alabastru în formă de scoici ce 
dădeau locului o strălucire mată. 

Încăperea îngustă era saturată de piese antice, 
scăldate într-o aură blândă de lumina specială ce se 
revărsa din tavan. Se afla acolo un frumos cap de băiat din 
marmora, cu buclele dese ale tinereţii; un bol etrusc mic, 
ce probabil că era o copie târzie şi o statuie de marmoră 
mărime naturală al Afroditei ieşind din mare, cu mina ei 
delicata întinsă. 

Alături de magazin, nişte porţi înalte din lemn 
conduceau într-una din acele curţi pariziene tainice şi 
încântătoare, în mijloc cu un copac bătrân paulownia, ce 
primăvara se încărca cu flori care-şi ningeau petalele albe 
peste pietrele cenuşii ale pavajului. 

Bunicul lui Preshy, Arthur Hennessy, care luptase în 
Franţa în cadrul armatei S.U.A. şi se îndrăgostise de Paris, 

descoperise apartamentul din curtea cea tainică. îl 
cumpărase pe nimica toată şi la parter deschise un 
magazin de antichităţi, specializat în artefacte provenind 
din Italia şi din Balcani, de unde, imediat după război, erau 
mai uşor de procurat. 

Când avea şase ani, părinţii lui Preshy au murit într- 
un accident de avion, prins într-o furtună de zăpadă, pe 
când zburau spre o conferinţă a scriitorilor. Bunica ei 
murise de tânără, aşa că bunicul Hennessy o trimise pe 
mătuşa ei austriacă la San Francisco, pentru a o aduce pe 
Preshy la Paris. Şi astfel, mătuşa Grizelda, contesă von 
Hoffenberg, femeie de lume, excentrică, strălucitoare, 
seducătoare, fără copii şi fără să aibă habar de felul cum 
trebuie crescut un copil, a fost cea care a crescu. i-o. 

Faptul că avea un copilaş pe lângă ea n-a schimbat 
stilul de viaţă al Grizeldei. Puf şi simplu angajă o 
guvernantă franţuzoaică şi o câră pe Preshy peste tot cu 
ea, ridicând ancora la fiecare câteva luni şi purtând-o 
astfel, din castelul 

Hoffenberg din munţii de lângă Salzburg, până în 
apartamentulei permanent din hotelul Carlyle de la New 
York, sau cel din hotelul Ritz de la Paris. Astfel că Preshy 
deveni un fel de Eloise internaţională, obişnuită cu 
portarii, menajerele şi chelnerii şi răsfăţată de şefii de sală 
şi directorii de hotel. 

O adora pe mătuşa Grizelda şi la fel îşi iubea şi 
bunicul, care în final deveni interesat de ea, când fu 
suficient de mare pentru a se înscrie la un colegiu din 
Boston şi a-i face câte o vizită la Paris, unde învăţă totul în 
legătură cu comerţul de antichităţi. 

Convins că se va descurca de minune, bunicul i-a 
lăsat moştenire magazinul şi apartamentul de deasupra. 

La câteva săptămâni de la moartea lui, Preshy 
descoperi că afacerea era într-o stare de haos. În ultimii 
ani ai bătrâneţii, bunicul lăsase lucrurile în paragină şi nu 
exista niciun fel de avere, decât marfa din stoc - nu prea 
multă - şi foarte puţini bani. Încet, cu muncă asiduă şi 

dăruire, ea schimbă totul. Nu făcuse încă avere, pentru că 
cea mai mare parte a câştigului dispărea imediat, 
reinvestit în mărfuri noi. Dar, îşi organizase viaţa şi era 
optimistă în privinţa unui viitor mai bun. 

Între timp, parcă fără veste, ajunse la vârsta de 
treizeci şi opt de ani, fără să aibă nicio relaţie serioasă. 
Desigur, avusese câteva aventuri amoroase şi au fost chiar 
câţiva bărbaţi pe care îi considerase o vreme atractivi sau 
romantici, dar într-un fel oarecare niciunul dintre ei n-a 
rezistat. 

— Eşti prea mofturoasa, se plângea mătuşa Grizelda, 
când încă un pretendent muşca ţărâna, dar Preshy râdea. 
În sinea ei totuşi, începuse să se întrebe dacă va întâlni 
vreodată pe cineva care realmente să-i placă? Cineva care 
să-i producă bucurie şi cu care să poată râde. Cineva care 
să o scoată din papuci. Întrebarea era de-a dreptul 
neplăcută. 

Nu era nimic în neregulă cu ea. Era o femeie înalta, 
subţire şi atractiva, cu norul ei de pâr cârlionţat blond- 
arâmiu, ce se încreţea oribil în ploaie, cu pomeţii 
proeminenţi ai mamei ei şi gura mare a familiei Hennessy. 
Nu dădea prea mare atenţie îmbrăcâminţii, ceea ce o 
înnebunea pe mătuşa ei, mare admiratoare de haine 
frumoase, dar considera că se îmbrăca totuşi rezonabil 
când era nevoie, mai ales având la bază rochiţa aceea 
neagră clasică. Zilnic, nu purta decât blugi şi tricouri. 

Era educată şi amuzantă; se bucura de o mâncare 
bună şi în mod deosebit de vinul preferat. Se ducea la 
ultimele premiere cinematografice, la vernisaje, concerte 
şi la teatru, împreună cu prietenii. De fapt se bucura de 
viaţa, dar - gândi ea cu tristeţe - s-ar putea bucura şi mai 
mult, dacă şi-ar găsi sufletul-pereche. 

Intră în curte şi urcă treptele spre apartamentul ei de 
piatră din secolul al şaisprezecelea „de deasupra 
magazinului” lama, căminul ei era un adevărat refugiu, iar 
vara, cu ferestrele lui înalte ce captau orice adiere, era un 
spaţiu răcoros al oraşului, luminat de soare şi inundat de 

cântecele păsărilor ce cuibăriseră în copacul paulownia. 

Tocmai suna telefonul, aşa că o luă la fugă de-a 
curmezişul camerei şi apucă receptorul: 

— Alo! gâfâi ea. 

— Bună, dulceaţo, eu sunt. 

Vocea puternică şi nazală, tip Boston, a celei mai 
bune prietene a ei, Daria, îi bubui în ureche, aşa că 
depărta receptorul cu o încruntare exasperata. 

— Nu e puţin cam devreme pentru tine să suni? 
întreba ea încercând să calculeze diferenţa de fus orar. 

— Da, dar Super-Kid a stat trează toată noaptea. 
Presh, ce presupui tu că e de făcut când cineva în vârstă 
de trei ani are coşmaruri? Să o duci la psihiatru? 

Preshy râse. 

— Să încetezi să o mai îndopi cu băuturi răcoritoare 
şi bomboane, aş zice eu. Oricum, e o soluţie mai ieftină 
decât un psihiatru. Şi în afară de asta, nu cred că are încă 
un vocabular suficient de bogat, pentru a sta de vorbă cu 
un psihiatru. 

Zâmbi în timp ce spunea asta în gluma, aşa cum 
făceau ele întotdeauna. Numele fiicei de trei ani a Dariei 
era Lauren, dar era cunoscută în mod obişnuit ca Super- 
Kid, fiind totodată şi fina lui Preshy. 

— Daria era căsătorită cu un profesor de fizică, Tom, 
şi era întotdeauna gata să-i caute şi lui Preshy „omul 
potrivit”. Astăzi nu făcea excepţie. 

— Deci, e sâmbătă, începu Daria. Ce intenţionezi să 
faci diseară? 

— O, Daria, să ştii, sunt obosită! A fost o săptămână 
lungă. Am şofat până la Bruxelles la târgul de antichităţi 
de acolo şi apoi când am venit înapoi, asistenta mea era 
răcită - deşi personal sunt înclinată să cred că e o „răceala 
de gen masculin”. 

— Hm, păcat că nu eşti tu în locul ei, interveni 
prompt Daria. Presh, ai putea să ai şi tu puţină „răceală de 
gen masculin”. Vreau să spun, cum poate o fată care arată 
ca tine, care este... care eşti tu, să stea acasă singură 

sâmbătă noaptea, în Paris? 

— Pentru că aşa vreau, Daria. Are loc un vernisaj 
chiar pe strada mea, unde aş putea să mă duc, dar pur şi 
simplu nu-mi place vinul alb şi pălăvrăgeala cu artistul, 
mai ales că nu-mi plac nici lucrările lui. Iar pentru un film 
sunt prea obosită. 

— Trebuie să trăieşti, Presh, zise Daria perseverentă. 
Adu-ţi aminte, nu ne aflăm pe lume decât o singură dată. 
De ce nu vii aici şi să mă laşi să-ţi recomand un profesor 
simpatic, în funcţie? Ai fi o soţie ideală de universitar. 

— Eu? A, sigur că da! El va locui la Boston şi eu la 
Paris. O căsătorie grozavă, ce zici? 

— Atunci pune-o pe Sylvie să-ţi recomande pe cineva. 

Sylvie era cea de a treia „cea mai bună prietenă”. Era 
franţuzoaică şi bucătar-şef, care-şi deschisese propriul ei 
bistrou plin de succes „ Verlaine” în urmă cu doi ani şi care 
era atât de prinsă de muncă, încât nu avea timp să se 
întâlnească cu vreun prieten. 

— Sylvie nu cunoaşte decât bucătari-şefi şi cu orarul 
lor, cine are nevoie de aşa ceva? răspunse Preshy. Oricum, 
ai stat vreodată să te gândeşti că aş putea să fiu fericită 
aşa cum sunt? Nu vreau nicio schimbare; nu am timp 
pentru schimbări. Am viaţa mea, mă duc unde vreau... 

— Cu cine? zise Daria nelăsându-i nicio portiţa de 
scăpare, însă Preshy râse. Vorbesc serios, dulceata, 
continuă Daria cu un suspin exasperat, lasă magazinul 
timp de o săptămână în sarcina asistentei „cu răceală de 
gen masculin” şi vino încoace. Promit câţi voi organiza o 
bună petrecere a timpului. 

Preshy îi promise că se va gândi, apoi mai 
pâlâvrâgiră o vreme. După ce închise telefonul, se îndreptă 
spre o etajeră şi se uită la fotografia în ramă de argint ce 
le reprezenta pe cele trei, cele mai bune prietene, la vârsta 
de optsprezece ani. 

Daria se afla în mijloc, cu părul ei blond drept şi lung 
fluturând în briza mârâi, cu picioarele lungi şi subţiri 
plantate ferm pe sol, cu ochi albaştri şi siguri zâmbind 

cade obicei. Personificarea elevei de la cursurile de 
pregătire, în şort şi bluză sport. 

Sylvie era cea din stânga, cu părul ei negru lucios 
tuns băieţeşte şi ochii solemni şi negri, durdulie încă de pe 
atunci, deoarece în vara aceea lucrase într-un restaurant 
local şi gustase mereu mâncarea, „pentru a se asigura că 
totul e în regulă”. 

Preshy era cea din dreapta, mai înalta decât celelalte 
două şi scheletica, cu părul ei de aur încreţit de aerul 
umed al mârâi într-un halou în jurul capului, cu ochii verzi- 
albaştri sclipind amuzaţi, cu gura mare deschisa într-un 
hohot de râs. Niciuna dintre ele nu putea fi numita mare 
frumuseţe, dar erau tinere, atractive şi pline de viaţă. 

Cele trei fete îşi petrecuseră vacanţa de vară la 
conacul familiei Dariei, acoperit cu şindrila cenuşie, de la 
Cape Cod, pierzându-şi timpul ce părea că se va desfăşură 
plăcut până la infinit, întinzându-şi loţiuni de soare pe trup 
şi stând întinse cât erau de lungi, cu intenţia de a capătă 
un bronz de invidiat. Făceau lungi plimbări pe plajă, 
flirtând cu colegii pe care îi întâlneau în drum, întâlnindu- 
se din nou cu ei când soarele apunea, pentru o bere şi 
nişte brânză, pe punţile fragile de lemn jupuit. Apoi, când 
apărea luna, dans la discoteca, răcorite de briză şi fericite, 
sexy în şorturi şi bustiere pentru a-şi expune bronzul, 
alături de băieţii cu ţestosteronul la apogeu. 

Preshy o întâlnise pe Sylvie la una din şcolile urmate 
ocazional când se afla la Paris şi mai târziu, când a întâlnit- 
o pe Daria la şcoala din Boston, a dus-o pe Sylvie cu ea în 
America, deoarece ştia că pur şi simplu ele trei se vor 
înţelege de minune. De atunci deveniseră cele mai bune 
prietene. Nu era nimic pe care să nu-l ştie una despre alta, 
iar ea le iubea ca pe nişte surori. 

Copleşita de brusca nostalgie a trecutului, când erau 
atât de lipsite de griji, atât de tinere şi cu toată lumea şi 
viitorul înainte, Preshy se întreba dacă, la urma urmei, nu 
făcuse o alegere proasta. Insă trecutul nu dispăruse chiar 
de tot, aşa ca acuma tot ce trebuia să urmărească era să 

devină o femeie cu o carieră de succes. Căsătoria şi copiii, 
în mod categoric nu-i erau înscrise în stele. 

Impunându-şi să nu mai fie atât de aiurită şi de 
sentimentală, puse fotografia la loc pe etajeră, lângă cea a 
bunicului Hennessy şi a frumoasei lui mirese, austriacă cea 
blondă. Era făcută în ziua nunţii lor şi mireasa purta un 
colier ciudat, ce părea din diamante şi smaralde, în mijloc 
cu o perlă de mărimea unui ou de prihor. Părea o bijuterie 
ciudată pentru o tânără mireasă îmbrăcată într-o rochie 
simplă tradiţională şi Preshy nu văzuse niciodată în 
realitate obiectul acela. Colierul nu se aflase printre 
posesiunile bunicului şi se pare că pur şi simplu dispăruse. 

Desigur, mai exista acolo şi o fotografie a părinţilor 
lui Preshy, ale căror feţe şi le amintea vag estompate, deşi 
iubea amintirea lor. şi în special când au luat-o cu ei la 
Veneţia, o întâmplare despre care se spunea că era prea 
mică pentru a şi-o aminti, dar ea ştia că nu e adevărat. 

Erau desigur şi nenumărate fotografii cu mătuşa 
Grizelda: una bând gin-fizz cu prinţul Rainier, pe o terasă 
de pe Coasta de Azur; alta înmânând trofeul câştigătorului 
unei curse de automobile, alături de regele Spaniei; şi încă 
una într-un nor de tul roşu aprins, la o masă a 
celebrităților internaţionale, de la o gală anuală a Crucii 
Roşii din Monte Carlo, cu coama ei de păr mai roşie decât 
rochia şi zâmbetul ei larg şi radios, subliniat de rujul 
strălucitor roşu aprins. Şi cu ea, desigur, se afla prietena ei 
cea mai bună de multă vreme, blonda, zvelta, fosta- 
dansatoare la Follie Bergere, Mimi Moskowitz, văduva 
unui bancher bogat dintr-o familie influentă. 

Grizelda adora clima calda din sudul Franţei, moda, 
recepţiile, gin-fizz-ul şi o companie amuzantă. Şi de 
asemenea, o adora pe Preshy. Aceasta stârnise întotdeauna 
mare agitaţie pe unde trecea şi fusese tratată ca un om 
mare - cu excepţia gin-fizz-ului. 

Acuma cele două văduve împărțeau un apartament 
luxos, excesiv de scump, din Monte Carlo, călătorind 
împreună pentru a-şi vizita prietenii care le mai 


rămăseseră. Niciuna dintre ele nu avusese copii şi o 
considerau pe Preshy fiica lor, astfel încât desigur, în 
decursul anilor, au făcut tot ce au putut pentru a o răsfăţa. 

— Dar, să fim sincere, dragă, spunea Grizelda până la 
urmă, în defensivă. Fata asta e imposibil de răsfăţat. Nu-i 
pasă de bijuterii şi nici de rochii. Tot ce doreşte sunt 
plictisitoarele alea de antichităţi. Şi nu i-a păsat niciodată 
în mod serios de vreun bărbat. 

Şi, reflectă Preshy zâmbind, probabil că avea 
dreptate. 

Oricum, gândindu-se la ceea ce spusese Daria, hotări 
ca în seara aceasta să-şi pună rochiţa neagră, tocurile 
înalte şi şiragul subţire de diamante, pe care mătuşa 
Grizelda i-l dăruise la aniversarea ei de şaisprezece ani - 
(atât de diferit de fantasticul colier al bunicii, acuma 
pierdut) -, precum şi inelul cu diamant din Canare, un 
cadou deja aniversarea a douăzeci şi unu de ani. („Pentru 
că niciun bărbat nu ţi-a dat încă un inel cu diamant, 
presupun că trebuie să îndrept lucrurile” îi spusese mătuşa 
Grizelda când i l-a dăruit, şi pentru că la Grizelda 
dimensiunea conta, era monstruos de mare). Preshy se 
simţea întotdeauna elegantă când şi-l punea pe deget şi 
Daria spunea că o face să arate a fata bogata, adăugând 
puţină clasă acţiunilor ei. 

Preshy suspină profund. La urma urmei, va trebui să 
se ducă la vernisajul acela, apoi va lua o cină târzie la 
Verlaine, împreună cu Sylvie. Era încă o sâmbătă seara, la 
Paris. 

TREI 

SHANGHAI 

Lily, locuia în partea istorică a Shanghai-ului 
cunoscută sub numele „Concesiunea Franceză”, într-o casă 
veche în stil colonial ce, mulţumită eforturilor ei, 
supravieţuise dezvoltării distructive din ultimii câţiva ani. 

La sfârşitul secolului nouăsprezece şi începutul 
secolului douăzeci, cartierul găzduise diplomaţi francezi, 
afacerişti şi întreprinzători, ca şi unele evenimente sociale 

cunoscute, dar după revoluţie decăzuse total. Acuma, 
totuşi, fusese readus la viaţă datorită unei aglomerări de 
mici afaceri vechi tradiţionale şi de prăvălii cu faţada 
deschisă, alături de restaurante, baruri elegante şi buticuri 
şic, înşirate de-a lungul aleilor şi străzilor mărginite de 
copaci. 

Ascunsă într-un longtang, o alee îngustă cu un club 
de noapte pe o latură şi o prăvălie de tăieţei pe cealaltă, 
casa lui Lily era o bijuterie a trecutului, aşezată în curtea 
ei privata, cu acoperiş de tigla roşie, obloane înalte vopsite 
în verde şi o verandă vastă. 

Casa a fost proprietatea familiei Song de generaţii 
întregi şi era singura posesiune a tatălui lui Lily, pe care 
nu reuşise s-o piardă la cărţi. Fusese singura ancoră în 
vieţile lor haotice şi singurul lucru pe care Lily simţea că 
nimeni nu i-l va lua vreodată. Tatăl ei îşi pierduse toate 
bunurile şi resursele financiare jucând baccarat şi pai gow 
în Macao şi în alte capitale ale jocurilor de noroc din lume, 
lăsându-şi soţia să se zbată pentru a supravieţui, dar Lily 
era făcută din alt aluat. De foarte tânără, hotărâse că va 
reuşi cu orice preţ. 

Mama ei, care era fiica mai mare a familiei Hennessy, 
nu şi-a ascultat părinţii şi a fugit la Shanghai cu 
seducătorul şi cartoforul Henry Song. N-au mai vorbit cu 
ea niciodată, în timp ce tatăl lui Lily ocupa mesele de joc, 
mama ei încerca să-şi câştige existenţa vânzând copii 
ieftine ale Unor obiecte antice. Şi într-un fel, familia a 
supravieţuit. Când avea şaisprezece ani, tatăl ei a murit, 
iar Lily a părăsit şcoala apucându-se de afaceri. Cinci ani 
mai târziu, a murit şi mama ei. Lily rămase singură pe 
lume, cu nimeni altcineva pe care să se bazeze, decât pe 
ea însăşi. 

Îşi conducea comerţul cu antichităţi de acasă şi se 
aproviziona cu cele mai multe dintre achiziţiile „de 
vânzare” din satele şi oraşele mici, unde căuta obiecte 
vechi de familie la ţăranii simpli, care habar n-aveau care 
era adevărata lor valoare. Nu considera asta drept furt, ci 

mai curând o afâcere bună. În timpul din urmă totuşi, când 
Yangtze, Marele Fluviu Galben fu deviat pentru a se 
construi un baraj, bande de hoţi descoperiră mormintele 
ascunse de lângă fostele sate şi le demolară ilegal şi în 
secret, furând comorile strămoşilor. 

Superstiţioasă, Lily fusese şocată, dar în curând nu-i 
mai pâsă şi descoperi astfel o nouă sursă de venit foarte 
productivă, cumpărând obiecte de la aceste bande, sau de 
la  „furnizori” cum prefera ea să-i numească, apoi 
vânzându-le unor clienţi particulari, cum era şi afaceristul 
elveţian care acţiona în numele unui colecţionar bogat. Ca 
paravan al activităţilor ei ilegale, continua să-şi menţină 
prăvălia ei obişnuită, unde vindea copii de antichităţi, 
fabricate recent: Buddha tradiţionali, amintiri despre Mao 
şi faimoşii luptători de teracotă din Xi an, pe care le vindea 
magazinelor pentru turişti, şi altora de peste hotare. 

Işi parcă SUV-ul negru în curte şi apăsă butonul 
electronic ce închidea porţile în urma ei. Existau camere 
de luat vederi de securitate ce supravegheau aleea, 
deoarece îşi conducea afacerea de acasă şi uneori păstra 
antichităţi valoroase acolo. 

Deşi casa era în stil colonial francez, grădina era 
strict chinezească, cu un bazin cu peşti graşi aurii, 
simboluri ale prosperității şi banilor, şi o fântână simplă pe 
un perete, ce clipocea cu seninătate peste florile roz de 
lotus, a căror mireasmă dulce plutea în aer. 

Era locul unde îi plăcea să stea seara, când avea o 
clipă libera, cu un pahar de vin şi numai cu gândurile ei şi 
cu micul canar cântător drept companie. Nu avea niciun 
prieten; pur şi simplu nu avea timp pentru acest fel de 
relaţii complicate. Tot timpul lui Lily era destinat adunării 
de bani. 

Mary-Lou Chen ieşi pe terasă, întrerupânduii 
gândurile. 

— O, aici erai, Lily, strigă ea. Acum câteva minute te- 
a sunat cineva. Un bărbat. Nu şi-a dat numele. li adresă lui 
Lily o grimasă. Un prieten nou? 


— Ha, ha! Lily îşi înălţă capul cu dispreţ. Ce ocazie 
grozavă! Cred că ştiu cine a fost, totuşi. 

— I-am cerut numărul, dar n-a vrut să mi-l dea. Mi-a 
spus că va suna din nou peste o jumătate de oră. 

Lily zâmbi. 

— Bine. Acuma era sigură că îl agăţase pe elveţian. 

Mary-Lou Chen era cea mai bună prietenă a ei, 
colaboratorul şi partenerul ei de ilegalităţi. Se cunoşteau 
una pe alta dintotdeauna. La şcoala chinezească unde 
învăţaseră, fuseseră singurele intruse bi-rasiale, cu taţii lor 
chinezi şi mamele europene. Şi ambele familii erau sărace. 
A lui Lily, din cauza spiralei în coborâre provocată de jocul 
de cărţi şi a lui Mary-Lou, din cauza metodelor proaste 
folosite de tatăl ei în afaceri, precum şi a lenii. Pe măsură 
ce creşteau, cu timpul, amândouă au început să nutrească 
aceeaşi ambiţie arzătoare. Să devină bogate. Erau gata să 
se îmbogăţească pe orice cale se putea. 

Mary-Lou era o frumuseţe, cu pielea fină ca de 
porțelan a mamei ei şi ochi enormi uşor migdalaţi de 
culoarea orhidelor de ambră strălucitoare. Părul negru cu 
firul gros era tăiat scurt, în genul tradiţional chinezesc, cu 
breton lung peste ochii ei uluitori. 

Cu pomeţii înalţi şi osatura delicata, la început 
încercase să devină star de cinema, dar n-avea talent. 
Desigur, primise o mulţime de oferte pentru a deveni star 
în filme de alt gen şi, pentru a spune adevărul, din cauza 
pericolului reprezentat de sărăcie fusese tentată. Din 
aceasta a salvat-o Lily. A băgat-o în afacerea ei, a învăţat-o 
stratagemele ce trebuiau urmate şi acuma, cele mai bune 
prietene lucrau împreună, deşi nu locuiau împreună. 

Mary-Lou avea un apartament modern pe Bund, cea 
mai eleganta strada din Shanghai, cu vedere spre râul 
Huangpu şi mărginită de clădiri de birouri ca nişte palate, 
restaurante elegante de primă categorie, baruri şic şi 
blocuri cu apartamente de lux. Micul ei apartament se afla 
la etajul trei, deci nu era chiar atât de scump, dar îl 
mobilase extravagant, cu piese moderne importate din 

Italia. Îşi făcea cumpărăturile în cele mai elegante 
buticuri, cu ultima modă europeană, şi pentru a-şi permite 
acest mod de trai, fără să ştie Lily, se ocupa în secret cu 
bijuterii furate, dându-le la tăiat şi transformând astfel 
pietrele preţioase pentru a li se pierde urma, după care le 
vindea. 

Mary-Lou nu credea în morala şi n-avea scrupule. 
Când ai fost atât de săracă cum fusese ea, lupţi croindu-ţi 
drumul cum poţi. „Bogata cu orice preţ” era deviza ei. Nu 
datora loialitate nimănui. Nici chiar lui Lily. 

O urma pe aceasta în casă, cu tocurile ciocănind pe 
duşumelele lustruite de bambus. 

— De câte ori trebuie să-ţi amintesc să-ţi scoţi 
pantofii? se plânse Lily iritată. Ştii destul de bine că aduc 
murdărie înăuntru. Există papuci curaţi după uşă. 

— Scuză-mă. Deşi fusese crescută ca o chinezoaică, 
Mary-Lou nu era de acord cu vechiul obicei de a-ţi scoate 
încălţămintea când intri într-o casă. Devenise, îşi spunea 
sie însăşi, în timp ce-şi scotea nemulțumită sandalele, mai 
apuseană decât Lily. 

În casă era puţină mobilă, o sofa tare, o pereche de 
scaune bune din lemn de ulm şi o masă antică de altar 
lăcuită în roşu, pe care se afla un Buddha aurit. Mai exista 
şi o tăviţă frumoasă din lemn, cu beţe-talisman parfumate 
ce ardeau într-un suport cloisonne, şi un mănunchi de 
crizanteme de bronz. Pe masa de altar mai era şi o 
fotografie înrămată a mamei ei, dar nicio imagine a tatălui, 
pe care îl ura. Chiar şi când era pe moarte, Lily n-a fost în 
stare să-l ierte, pentru că distrusese vieţile ei şi ale mamei 
ei, lăsându-le literalmente sărace. 

În afară de scaune şi de masa de altar, în casa lui Lily 
mai erau şi câteva antichităţi, nici prea scumpe, nici prea 
ieftine. Dormitorul ei însă conţinea ceva cu adevărat clasic: 
un pat matrimonial chinezesc, lăcuit tot în roşu închis, 
culoarea succesului şi a fericirii. Era încastrat în perete, cu 
un baldachin din lemn şi perdele ce se închideau complet, 
ca o cămăruţă izolată, de sine stătătoare. Şi în el, Mary- 

Lou ştia sigur, Lily dormea singură. Niciun bărbat n-a 
trecut niciodată dincolo de uşa dormitorului, să tragă 
perdelele peste el şi peste Lily goală şi să facă dragoste 
până la epuizare! Aşa cum îi plăcea lui Mary-Lou să facă 
cu partenerii ei. 

O ajută pe Lily să ducă în pivniţă cutiile cu copiile 
luptătorilor de teracotă, apoi Lily o expedie cu un 
comision. Mary-Lou bănuia că Lily voia să fie singură, când 
va primi telefonul acela. Avea senzaţia că ceva era în curs 
de desfăşurare, ceva ce n-o includea şi pe ea. Şi asta nu-i 
plăcea deloc. 

PATRU 

Când sună telefonul, Lily ridică receptorul după 
primul semnal. 

— Am vorbit cu clientul meu. E foarte interesat. 
Vocea afaceristului era fermă şi rece. Desigur, are nevoie 
să vadă autentificarea. 

— Hmm, s-ar putea să fie cam greu în circumstanţele 
date. După cum ştii, piesa a fost furată cu aproape optzeci 
de ani în urmă. Totuşi, atât vârsta cât şi autenticitatea pot 
fi dovedite, deşi în mod clar e nevoie să folosim un expert 
corespunzător - înțelegând prin asta foarte discret. Cineva 
garantat că-şi va ţine gura. 

— Asta se poate aranja. Următorul lucru pe care 
trebuie să-l discutăm este preţul. 

— Avansează o ofertă, zise Lily închizând telefonul. 
Nu intenţiona să se târguiască cu afaceristul. Aceasta 
însemna timp, poate luni, deci aştepta să-i ofere până la 
urmă o sumă rezonabila. Adică mai multe milioane de 
franci elveţieni. Suficienţi cât să-i asigure ei, în sfârşit, 
libertatea deplină. 

Se îndreptă spre fundul pivniţei. Era întuneric, dar 
cunoştea drumul. Apăsă butonul disimulat în spatele unei 
grinzi şi panoul alunecă, scoțând la iveală un vechi seif de 
oţel, tipul la care trebuia să formezi un cifru pentru a-l 
deschide. Ştia numerele pe dinafară şi uşa grea se 
deschise. Printre teancurile de bancnote ascunse înăuntru 

se afla o casetă de bijuterii plată de culoare roşu închis. 
Lily o scoase. Se duse la lumină şi o deschise. 

Colierul sclipi în ochii ei din cuibul de catifea neagră, 
vechi pietre nestemate, smaralde, rubine şi diamante în 
montura lor grea de aur. Şi marea perlă, lucind în lumina 
scăzută de parcă era vie. Intinse un deget ezitant şi o 
atinse, simțind şocul răcelii prin tot trupul. Repede îşi 
retrase mâna. 

Lily intrase în posesia colierului de numai câteva 
săptămâni. La aniversarea ei de patruzeci de ani, primise 
vizita unui străin, un bătrân cu barba cenuşie, îmbrăcat ca 
un înţelept din trecut, într-un halat lung cenuşiu peste 
pantalonii strâmţi. Era o imagine de altă dată, deşi într-un 
fel simţea că-l cunoaşte. 

— Mă numesc Tai L-am, începu el. Am venit aici în 
calitate de prieten al mamei tale. 

Surprinsă, îl invită înăuntru şi-l servi cu ceai, 
tratându-l ca pe un oaspete de onoare. Apoi îi spuse că nu 
ştia că mama ei să fi avut prieteni. El îşi pleca fruntea cu 
gravitate şi o asigură că aceasta era realitatea. Iniţial, 
mama ei i-a cerut un sfat şi astfel au devenit prieteni. 

— Cea mai mare parte a vieţii ei, mama ta a fosto 
femeie bună, afirmă el, totuşi uneori cam încăpăţânată. 
Numai o dată a furat ceva şi fără să aibă resentimente. Mi- 
a spus că s-a întâmplat pentru că altfel nu-şi putea asigura 
un drum în viaţă, deoarece nu obținuse permisiunea 
părinţilor pentru a se căsători cu Henry Song. Era foarte 
tânără pe atunci, adăugă el oferindu-i lui Lily pachetul pe 
care-l ţinea în mână. Înainte de a muri, cu mulţi ani în 
urmă, continuă el, m-a rugat să-ţi dau aceasta când vei 
împlini patruzeci de ani. Mi-a spus să faci cu acest obiect 
orice doreşti. Şi mi-a mai spus povestea felului cum a 
intrat în posesia lui. Colierul aparținuse mamei ei, o 
doamnă Arthur Hennessy din Paris, un cadou de nuntă de 
la soţul ei. Se spune că acesta l-a cumpărat odată cu o 
grămadă de alte antichităţi şi bijuterii ce pătrunseseră în 
Franţa, via creuzetul creat de piaţa de după război, şi - cu 

toate că avea ataşat istoricul său - el nu l-a tratat ca peo 
bijuterie şi nici n-a avut cunoştinţă de valoarea lui reală. 
Ştia doar că nestematele erau extraordinare şi că era 
foarte indicat pentru un cadou de făcut noii sale soţii. 
Când fiica lor - mama ta - a fugit cu Henry Song, a furat 
colierul şi l-a luat cu ea. Mi-a spus că nu-şi va ierta 
niciodată aceasta, dar a fost prea mândră şi prea 
încăpăţânată pentru a-l înapoia. Şi în toţi aceşti ani, i-a 
ascuns de cartoforul ei soţ, de teamă să nu-l piardă la 
masa de joc, aşa cum s-a întâmplat cu toate celelalte 
bunuri. În final, când s-a îmbolnăvit şi ştia că urmează să 
moară, mama ta a venit la mine. „la asta şi păstrează-o 
pentru fiica mea, Lily” mi-a spus ea. „E tot ce am de lăsat 
pentru ea. Dar nu i-l da până nu împlineşte patruzeci de 
ani, deoarece doar atunci va fi suficient de deşteaptă 
pentru a şti ce să facă cu el şi a nu-i permite unui bărbat 
să i-l ia, doar pentru că are impresia că e îndrăgostită”. De 
asemenea, mama ta mi-a lăsat o scrisoare pentru tine, în 
care relatează istoricul colierului. E o poveste adevărată. 

Ascultându-l, Lily strângea la piept caseta de bijuterii 
plată roşu închis. Ochii îi erau plini de lacrimi. Mama ei i-a 
dat singurul lucru de valoare pe care l-a avut pe lume. 
Singurul lucru pe care-l lăsase în urma ei. Şi în toţi aceşti 
ani, l-a păstrat pentru ea. 

Lily ştia despre familia ei franceză, familia Hennessy, 
şi de faptul că avea o verişoară care se numea Precious 
Rafferty. Dar asta era tot. 

Mai târziu, când a rămas singură, a citit povestea 
colierului, adunată cu migală din toate informaţiile pe care 
bunicul ei le avusese, dar le nesocotise ca pe un fel de 
basm privind perla şi împărăteasa Doamnă Dragon. 
Continuă să facă investigaţii şi descoperi fotografii şi 
dovezi că povestea e adevărată. Iar acuma, celebra perla 
era a ei şi putea să facă cu ea ce voia. Trebuia însă ca totul 
să fie ţinut secret. Dacă aflau autorităţile, sfârşea în 
închisoare. 

CINCI 


Mary-Lou avea o mulţime de „mici secrete” şi unul 
dintre ele privea bijuteriile furate. Altul era faptul că o 
spiona pe Lily. Şi în dimineaţa aceea, când Lily o trimisese 
cu un comision, în loc să o asculte, o urmări şi se ascunse 
printre umbrele din pivniţă. O văzu astfel pe Lily apăsând 
butonul ce făcea ca panoul de lemn să alunece în lături şi 
să dea la iveală vechiul seif de oţel. 

Mary-Lou ştia deja totul despre seif. Aflase cu mai 
multe luni în urmă, în timp ce o urmărea pe Lily. Ţinându- 
se în umbra pivniţei, se apropiase tăcută cât mai mult, 
ridicase telefonul celular şi fotografiase cifrul, în timp ce 
Lily forma numerele. Apoi fugise sus pe scări, cu paşi uşori 
ca de vrăbiuţă. 

Mai târziu, când Lily era plecată, cobori din nou 
aceleaşi scări cu trepte din lemn, trecu de coşurile cu copii 
din plastic ale luptătorilor dinastiei Qin, ale lui Mao, şi ale 
lui 

Buddha. Când apasă pe buton, panoul aluneca. 
Formă cifrul şi seiful se deschise, conţinutul lui stându-i la 
dispoziţie”. 

Până acuma, în el nu se găsiseră decât bani. Doar 
bani, gândi Mary-Lou. Forța mea motrică. Realizase că 
descoperise de fapt ascunzătoarea secretă unde, neputând 
să-l depună legal la o bancă, Lily păstra profitul acumulat 
din tranzacţiile ei cu antichităţi furate. Banii se aflau în 
pachete îngrijite, dar Mary-Lou era aproape sigură că Lily 
nu îi număra niciodată. De ce ar fi făcut-o, când nici nu-i 
trecea prin minte că altcineva ar fi putut să ştie de seiful 
secret şi să cunoască cifrul de acces. 

Luni de zile, Mary-Lou se înfruptase din plin din bani, 
sigură că dacă Lily ar controla, n-ar putea să o acuze 
niciodată pe ea că i-a furat, deoarece cum ar fi putut să 
cunoască existenţa seifului şi combinaţia cifrului? Şi 
oricum, n-avea nicio remuşcare că fură de la prietena ei. 
Avea nevoie de bani, deci îi lua. 

În dimineaţa aceasta totuşi, continuând să observe 
comportamentul lui Lily, simţi că ceva era în curs de 

desfăşurare şi, în loc să se ducă să facă comisionul pe care 
Lily îl imaginase pentru ea, se strecură pe scările pivniţei, 
mulţumind destinului că Lily îi amintise să-şi scoată 
pantofii. În timp ce se apropia în picioarele goale, nu făcea 
niciun zgomot. Şi, ca şi mai înainte, făcu câteva fotografii, 
în timp ce Lily scotea din seif caseta plată de bijuterii. 

Ridicând camera celularului, Mary-Lou făcu fotografii 
rapid şi fără zgomot şi când Lily deschise cutia. Aproape că 
nu fu în stare să-şi reţină suspinul de uluire, când văzu ce 
conţine. 

Nu văzu se niciodată o asemenea bijuterie: smăralde 
masive, diamante şi rubine, şi perla aceea de mărimea 
unui ou de prihor. De unde, se întrebă surprinsă, pusese 
mâna Lily pe ea? 

Urcă în linişte scările, cu pulsul accelerat de emoție 
şi cu adrenalina scurgându-i-se prin vene. Colierul trebuie 
că valora o avere! De tot ce aveai nevoie, era cumpărătorul 
adecvat. Aha! Acesta era deci telefonul pe care îl aşteptase 
Lily. Avea deja un cumpărător? 

Mary-Lou se grăbi să iasă în stradă, unde era parcată 
maşinuţa ei. Urcă şi plecă repede, astfel ca Lily să nu vină 
să o găsească tot pe acolo şi să o suspecteze că a spionat- 
o. Conduse fără ţintă, cu mintea lucrându-i febril. li era 
uşor să fure colierul, dar mai întâi avea nevoie să găsească 
un cumpărător. 

A doua zi, când Lily era plecată, Mary-Lou cobori din 
nou la subsol şi deschise seiful. Scoase colierul, lăsându-l 
să-i alunece printre degete şi minunându-se de greutatea 
şi transparenţa pietrelor preţioase, ca şi de mărimea 
strălucitoarei perle albă-crem. Ochii i se deschiseră şi mai 
mari, când citi notiţa lui Lily despre proveniența lui. 
Probabil că valorează chiar mai mult decât sperase ea. 

Fapt era că, acest colier ar putea pune capăt tuturor 
suferințelor ei; i-ar fi oferit milioanele de care avea nevoie, 
pentru viaţa frumoasă pe care o dorea şi de care credea că 
e vrednică. Merita orice risc. Dacă Lily îi va face necazuri, 
se va ocupa de ea în mod „corespunzător” Lui Mary-Lou 

nu-i era teama de asta. Singura ei problema era acuma să 
găsească un cumpărător. 

ŞASE 

Câteva zile mai târziu, Mary-Lou sosi la biroul 
şlefuitorului de diamante, aflat la etajul doi al unei mici 
clădiri sărăcăcioase dintr-un cartier rău-famat, clădire 
strânsă ca un sandvici între un „cabinet de masaj” ieftin şi 
una din acele prăvălii pe jumătate ascunse, unde veneau 
jucătorii să cumpere bilete de loterie, visând la marele 
câştig. 

Clădirea era ferectă în spatele unor porţi duble de 
fier şi strada îngustă clipea de semnalele luminoase ale 
neonului, uneori câte trei, atârnate deasupra barurilor şi 
ceainăriilor jalnice, ce miroseau a peşte prăjit, a creier de 
oaie şi a orez, ce înota într-un bulion subţire şi iute. 
Oameni zdrenţăroşi părăsiţi de noroc, sau pur şi simplu 
beţi sau prostiţi, stăteau aşezaţi pe vine pe trotuare, cu 
spatele sprijinit de pereţi, fumând şi privind în gol şi 
uneori horcăind şi scuipând cocoloaşe de flegmă. 

Nasul perfect al lui Mary-Lou se încreţi de dezgust. 
Ura să vină aici. Ştia că atrăgea atenţia cu aspectul ei 
exotic, de aceea întotdeauna se îmbrăca în blugi şi un 
tricou, fără bijuterii, nici măcar cu un ceas. Chiar şi aşa, îi 
era teamă pentru maşina ei, aşa mică şi ieftină cum era. 
Nimic nu era sigur pe străzile astea care o făceau să 
devină nervoasă, mai ales cu ceea ce avea ascuns în 
buzunar. Două diamante, fiecare de câte patru carate, 
furate de la o familie de bogătaşi, care fuseseră de curând 
retâiate de şlefuitorul de diamante din fundul străzii, 
pierzând ceva din greutatea lor în acest proces, dar asta 
însemnând că acuma erau de nerecunoscut. Folosindu-se 
de banii lui Lily, făcuse un târg cu hoţii şi acuma 
diamantele erau ale ei, pentru a le vinde. 

Punându-şi ochelarii de soare, ieşi în stradă. Îşi 
parcase maşina chiar în faţa clădirii, dar acuma în locul ei 
se afla un camion vechi. Scoase un urlet de furie şi se 
răsuci, privind acuzator la vagabonzii de pe stradă. Ei o 

priviră la rândul lor râzând şi unul horcăi gata să-şi scuipe 
flegma în faţă. 

— lisuse! făcu un pas înapoi dezgustată şi-şi simţi 
tocul lovindu-se de un picior. Braţele unui bărbat o 
înconjurară şi ea scoase un strigăt. Se adunase o mulţime, 
privind şi rânjind. Furioasă, se răsuci, astfel încât să fie 
exact cu faţa la omul care o ţinea. Acesta o apucă de braţ, 
înainte ca pumnul ei să-l atingă. 

— Ai grijă, zise el. În felul acesta, ai putea să răneşti 
pe cineva. 

Se uită la bărbatul chipeş, pe care nu-l văzuse 
niciodată, înalt, cu umerii laţi, zvelt în genul american, cu 
părul negru şi nişte ochi de un albastru intens lipsiţi de 
zâmbet, dar care îi întâlniră pe ai ei într-un fel foarte sexy. 
îl cunoştea. Sau, mai curând, ştia cine e. Nu cu mult timp 
în urmă, articolele despre moartea accidentală a bogatei 
lui soţii dominaseră mass media timp de mai multe 
săptămâni. 

— Te cunosc, zise ea tot furioasă. 

— Mi-ar plăcea şi mie să te cunosc, zise el. Asta dacă 
îmi promiţi să nu-mi distrugi piciorul cu tocul şi să nu 
încerci să-mi dai pumni. 

Mary-Lou îl privi în ochi un timp ce păru destul de 
îndelungat. 

— OK, rosti ea în sfârşit. 

El îi dădu drumul la braţ. 

— Deci, ce s-a întâmplat? 

— Cineva mi-a furat maşina. 

El dădu din cap. 

— Nu mă surprinde. Pe aici ţi s-ar fura şi dinţii din 
gură. Ar trebui să-ţi iei cu tine întotdeauna o gardă de corp 
şi să-l laşi în maşină, în timp ce tu ai grijă de indiferent ce 
afacere te aduce aici. 

Nu o întrebă ce fel de afacere ar fi putut să fie şi nici 
ea nu-l întrebă ce căuta pe acolo. Întrebările directe 
despre ce faci în acest loc suspect erau în afară de 
problemă. Fiecare îşi păstra „afacerea” pentru el însuşi. 


— Maşina mea e puţin mai jos, pe stradă, zise el. Ce 
părere ai dacă ţi-aş da o mână de ajutor, apoi să contactezi 
poliţia şi să le spui amănuntele. 

— Şi mare scofală dacă o fac, zise ea cu amărăciune 
făcându-l iar să râdă. 

— Hei, zise el. E doar o maşină. Presupun că era 
asigurata. 

— Da, confirma ea posomorâtă, dar va fi nevoie de 
ani întregi şi de munţi de hârtii, până vor face ordine. Ştiu 
cum sunt. 

— Pentru o femeie atât de frumoasă, eşti cu adevărat 
cinică, zise el făcându-l semn bodyguardului să-i deschidă 
portiera maşinii. Mary-Lou urcă în Hummerul verde cu 
geamuri fumurii. El se duse de cealaltă parte a maşinii şi 
se aşeză lângă ea. Încotro? întrebă el. Ea se întoarse 
pentru a se uita la el, o privire lungă şi adâncă. 

— Spre cel mai apropiat bar bun, răspunse ea cu o 
şoaptă răguşită. 

ŞAPTE 


Bennett Yuan o duse la Bar Rouge de pe Bund, nu 
departe de locuinţa ei. Era un loc şic şi modern cu uriaşe 
instantanee-foto ale unor frumuseți asiatice cu buze roşii şi 
îmbufnate, încadrate în rame asortate din lemn roşu lăcuit, 
care ţineau loc şi de paravane, pentru a crea intimitate 
separeurilor şi meselor. Duzine de candelabre venețiene de 
un roşu rubiniu răspândeau o lumină blândă roz, iar 
ferestrele şi terasa ofereau o privelişte panoramică asupra 
zgârie-norilor din Shanghai. 

Se aşeză în faţa ei, nu alături aşa cum se aşteptase 
ea, aşa că se îmbufnă plină de farmec. 

— În felul acesta pot să te privesc mai bine, explică 
el. Ştii de ce te-am adus aici? Ea dădu din cap. Pentru că 
eşti mai frumoasă decât oricare dintre fetele astea de pe 
pereţi. O privi în ochi, o privire lungă şi adâncă, privire 
care o făcu pe Mary-Lou să vibreze până în fundul 
stomacului. Încă nu mi-ai spus cum te cheamă, continua ei. 

Sau preferi să rămâi în anonimat. 

— Mă numesc Mary-Lou Chen. Numele tău îl cunosc, 
ţi-am văzut fotografia în ziare. 

Ridică din umeri ca pentru a înlătură realitatea. 

— Şi ce ai dori să bei, Mary-Lou Chen? 

Îi făcu semn chelnerului în timp ce Mary-Lou se 
gândi vreme de un minut. 

— Mi-ar plăcea un pahar de şampanie, hotări ea, iar 
Bennett comandă o sticlă. 

Râmaseră tăcuţi, continuând să se privească profund 
în ochi, recunoscând posibilitatea a ceea ce s-ar putea 
întâmpla între ei, până când chelnerul apăru cu o frapiera 
de argint cu gheaţa, pe un suport, şi şampanie. Înfăşură 
sticla într-un şervet alb, apoi scoase expert dopul cu'o 
pocnitură puternica, odată cu curentul de aer ce ieşea pe 
gâtul ei. Îi turnă puţină lui Bennet, pentru a o gusta, şi 
când el dădu din cap aprobator, chelnerul umplu două 
cupe. Un al doilea chelner aduse un bol cu pişcoturi şi apoi 
îi lăsară singuri, în separeul lor intim, sub strălucirea 
voalată a lampionului roşu. 

Bennett Yuan ridică paharul îndreptându-l spre ea şi 
rosti: 

— Pentru noi doi, Mary-Lou Chen. 

— Da, zise ea devenind brusc nervoasă. Exista în el 
un fel de intensitate, pe care nu o întâlnise până atunci la 
niciun bărbat. Este, gândi ea, un om care ştie ce vrea şi 
întotdeauna va căpăta ceea ce doreşte. Şi îi era puţin 
teamă de el. 

— Aşa că, vorbeşte-mi despre tine. Bennett se lăsă pe 
spate, cu un braţ aşezat pe spătarul scaunului. 

Brusc, desprins de privirea ochilor ei, păru că devine 
altă fiinţă. Mai nepăsător, reconfortat, un bărbat total 
mulţumit de sine însuşi. Şi atât de chipeş, încât Mary-Lou 
nu putu să-i găsească niciun defect. Pâr şaten închis 
pieptănat lins pe spate; ochi de un albastru profund cu 
privirea aceea intensă de sub sprâncenele negre; un nas 
aproape prea perfect pentru un om; bărbie pătrată şi o 

gură mare şi fermă, care o făcu să se întrebe cum ar simți- 
o dacă l-ar săruta. 

Îşi scutură părul greu şi negru tuns scurt, luă o gură 
de şampanie şi începu să vorbească despre munca ei şi 
despre Lily. 

— Deci, cine este această Lily Song? întrebă el 
umplându-i din nou paharul. N 

— O veche colegă de şcoală. Intotdeauna s-a ocupat 
de antichități, dar în special cumpără şi vinde obiecte 
pentru turişti. Ştii tu, amintiri despre Mao, luptătorii, 
imagini ale lui Buddha. 

— Şi asta aduce profit? 

Ea sorbi din nou din şampanie şi-l învălui într-o 
privire lungă. 

— Unele da. 

— Şi care ar fi acestea? 

Mary-Lou râse scuturându-şi din nou părul negru. 

— Asta nu pot să-ţi spun, zise ea, privindu-l lung pe 
sub breton. Oricum, de ce vorbim atât de mult despre 
mine? Eu aş vrea să ştiu totul despre tine. 

— Nu sunt multe de spus, pe care nu le ştii deja, 
bănuiesc. Sunt implicat într-un comerţ cu piese de 
mobilier. Ridică iar din umeri nerăbdător, ca şi cum i-ar fi 
displăcut ceea ce făcea pentru a-şi câştiga existenţa. 
Sediul meu se află aici în Shanghai, dar călătoresc foarte 
mult. Asta mă ţine ocupat. Umplu din nou paharele şi îi 
făcu semn chelnerului să mai aducă o sticlă. 

— Poate că asta e o treabă bună, zise ea gândindu-se 
la soţia lui moartă, Ana Yuan. Având în vedere ce s-a 
întâmplat... Vreau să spun că te ţine ocupat, să nu 
trebuiască să gândeşti... 

El îi aruncă o privire rece, încât ea se opri conştientă 
că, pătrunsese literalmente în ape prea adânci. Işi bău 
şampania. 

— Şi ce intenţionezi să faci în legătură cu maşina ta? 
întrebă Bennett. Uitase cu totul de maşina furată. El îi 
întinse celularul lui. Ia-l, ar fi mai bine să raportezi furtul, 

comentă el. 

Depoziţia luă mai multă vreme decât crezuse ea şi 
când termină, era gata şi cea de a doua sticlă de şampanie. 
Simţindu-se adorabil de ameţită, în clipa aceea Mary-Lou 
nu dădea nicio para chioară dacă-şi va revedea maşina sau 
nu. 

— Locuiesc chiar aici, în josul străzii, zise ea 
invitându-l din ochi. 

El dădu din cap înțelegând mesajul. Plaţi chelnerul, o 
luă de braţ şi o conduse spre lift. Statură departe unul de 
altul, fără să vorbească, ea cu capul plecat privindu-şi 
sandalele-papuc din antilopă roşie şi gândindu-se la ceea 
ce va urma, iar el privind în tavan cu o faţă inexpresivă. 

Bodyguardul lui aştepta în Hummer şi merseră 
câteva blocuri mai departe până la clădirea lui Mary-Lou. 

Bennett privi apreciativ zgârie-norul modern. li ceru 
bodyguardului să aibă grijă ca valetul să-i parcheze 
maşina, apoi îl concedie. 

— Spune-mi, Mary-Lou Chen, cum poate o femeie, 
care vinde copii ale busturilor lui Mao şi ale lui Buddha şi 
alte „antichităţi” asemănătoare, să-şi permită să locuiască 
într-un loc ca acesta? 

Ea îi zâmbi, în timp ce liftul îi urcă cu doar trei etaje 
mai sus. 

— Asta pentru că sunt o femeie inteligentă, n-ai 
observat? Descuie uşa şi intrară. 

— Am fost ocupat să observ cât eşti de frumoasă, 
răspunse el închizând uşa în urma lui şi apropiindu-se de 
ea. Eşti ca mătasea moale chinezească, murmură în 
continuare sărutându-i urechea stângă. Şi miroşi picant, a 
flori de ghimbir şi lemn de santal. Gura i se insinua de-a 
lungul gâtului, sărutându-i pulsul palpitând de la baza 
gâtului, apoi se mişcă în sus spre buze. lar gura ta are gust 
de şampanie, adăugă el continuând s-o soarbă, până ce ea 
de-abia mai putu să respire. 

Împingându-l deoparte, îl luă de mână şi-l conduse în 
dormitor, un spaţiu mic cu pereţii roşii ca macul, cu un pat 

uriaş cu tăblia de la căpătâi din piele ca abanosul, cu 
aşternut din mătase neagră, cu perdele fâlfâitoare din 
mătase roşie şi lămpi frumoase cu abajur auriu. 

— Ca dormitorul unei cocote de lux, zise el râzând şi, 
cu toate că Mary-Lou fu puţin ofensată de comentariul lui, 
surâse. 

— Aşteaptă aici, zise ea împingându-l în pat pe spate 
şi ieşind din cameră. 

Se întoarse câteva minute mai târziu, purtând o 
mantie de mătase neagră, brodată cu dragoni roşii şi nimic 
dedesubt. Aducea cu ea o altă sticlă de şampanie şi două 
cupe. 

— M-am gândit că poate mai avem nevoie de puţină, 
zise ea umplând paharele. În timp ce-i întindea un pahar, 
privirea lui o devora. Puse paharul pe masă şi întinse mâna 
după eşarfa mantiei, trăgând-o spre el. 

— Vino aici, rosti răguşit. Dezlegând eşarfa şi 
desfăcându-i mantia, îi privi trupul gol şi frumos. Apoi o 
trase pe genunchii lui şi începu să o sărute. 

Ea îşi scoase braţele din mâneci şi se lăsă pe spate în 
pat, privind în ochii lui, în timp ce el se lăsă greu şi 
flămând peste ea. Apoi apucă sticla de şampanie, o desfăcu 
şi lăsă băutura să picure peste sâni, în jos spre abdomen, 
în ascunzişurile ei. 

— Minunat, zise el lingând pielea fină şi răcoroasă. 
Eşti delicioasă, Mary-Lou Chen. 

OPT 

În următoarele câteva săptămâni, când nu se gândea 
la Bennett Yuan, Mary-Lou se gândea la colier. Era 
răspunsul la toate rugile ei - dacă se rugase vreodată. Era 
destul de uşor să pună mâna pe el; problema consta în a 
găsi un cumpărător, destul de bogat pentru a plăti cât voia 
ea. Nu cunoştea super-bogâtaşi internaţionali; aceştia 
trăiau într-o lume diferită de a ei. 

Stătea la fereastra apartamentului, fumând o ţigară, 
privind traficul intens şi aglomerat de pe râu şi gândindu- 
se că fusese perfectă pentru bogătaşi ca „prietenă”, dar 

niciunul nu menţionase vreodată căsătoria. Pur şi simplu, 
bogătaşii nu se însurau cu fete ca ea. Aceştia făceau 
alianţe. Banii se căsătoreau cu bani, mai ales în China. 

Totuşi, Bennett Yuan era altfel. Toată lumea ştia cum 
murise soţia lui. Speculaţiile despre acest caz alimentaseră 
timp de peste o săptămână reportajele nocturne de la TV, 
ca şi din toate ziarele. Zvonistica era unul din circuitele 
mari de informaţii ale oraşului şi aflase că, atunci când 
fiica familiei Yuan s-a căsătorit cu Bennett, bogata ei 
familie a insistat ca el să-şi schimbe numele luându-l pe al 
lor, astfel încât „dinastia” să continue prin copiii lor. De 
asemenea, văzuse la TV fotografiile soţiei lui Bennett. Ana 
Yuan era o tânără plinuţă, modest îmbrăcată şi desigur 
circulase zvonul că frumosul şi tânărul american se 
căsătorise cu ea pentru bani. 

Nu e nimic rău în asta, se gândi Mary-Lou. Şi ea ar fi 
făcut acelaşi lucru, dacă s-ar fi ivit ocazia. Totodată însă, a 
mai circulat zvonul că familia Yuan depusese banii Anei în 
conturile familiei şi că Bennett era îngrădit de anumite 
condiţii, astfel încât nu putea să pună niciodată mâna pe 
ei. 

După moartea Anei, au încercat să evite ca Bennett 
să se mai folosească de numele lor prestigios, dar n-au 
reuşit, însă anulară zestrea Anei, în aşa fel încât banii şi 
toate proprietățile, inclusiv  splendidul apartament 
matrimonial dintr-unul din blocurile-turn cele mai 
exclusiviste din Shanghai, reveniră familiei. Când au fost 
întrebaţi de ce au luat asemenea măsuri drastice, zvonurile 
spun că implacabilul lor răspuns a fost: 

— E un străin. Nu face parte din „familia” noastră. Şi 
n-a avut copii Yuan. Acuma nu reprezintă nimic pentru noi. 

Desigur se mai spunea prin oraş că totul era adevărat 
şi că Bennett n-a moştenit niciun bănuţ. Ceea ce ştia însă 
Mary-Lou era ce-i spusese el, că şi-a iubit soţia şi că a fost 
devastat din cauza morţii ei tragice. Şi că n-a fost în stare 
să afle niciodată ce făcea ea în Suzhou. 

Asta era tot. Bennett se afla acuma pe contul lui. Şi, 

în mod clar, nu era un om bogat, chiar dacă încă se 
comporta ca atare. In realitate, Bennett era ca şi ea: un 
„oştean al norocului”, un bărbat chipeş, care credea că are 
dreptul la o viaţă mai bună, indiferent de modul cum o 
putea obţine. Bennett se va însura cu altă moştenitoare, 
era sigură de asta. Şi tot aşa de sigură era, că nu se va 
însura cu ea. 

Se încruntă frustrată, în timp ce-şi stingea ţigara. 
Voia două lucruri de la viaţă. îl voia pe Bennett şi să vândă 
colierul, pentru a deveni bogată. Într-un fel, aceste două 
lucruri erau legate unul de altul... colierul şi Bennett. 

Dintr-odată îi veni răspunsul. Desigur! Bennett 
cunoştea afacerişti bogaţi, nu doar din China, ci şi de peste 
hotare. Era candidatul perfect care să o ajute să găsească 
un cumpărător. Asta ar fi însemnat să împartă profitul pe 
jumătate cu el, dar pentru că oricum colierul era furat - va 
fi totuşi un profit. Cu excepţia... O altă idee îi trecu prin 
cap şi de data aceasta zâmbi. Ştia perfect cum să aibă 
ambele lucruri pe care le voia. Bennett şi banii. Şi de data 
aceasta nu va rămâne doar o „prietenă” disponibilă. 

Râse cât de inteligent - cât de simplu - era planul. 
Bennett va găsi un cumpărător şi ea va fura colierul din 
seif. Darnu i-l va da, până ce nu se va însura cu ea. Apoi el 
îl va vinde şi amândoi vor fi bogaţi. Era un cerc vicios 
perfect: cumpărător - căsătorie - colier - bani. După care 
vor trăi fericiţi. 

Încântată de planul ei, îl suna pe Bennett şi fixă o 
întâlnire cu el în aceeaşi seară la şapte, în barul Cloud 9 de 
pe acoperişul hotelului Grand Hyatt, dincolo de râu, în 
cartierul afacerilor numit Pudong. 

NOUĂ 

Conducând noul ei Mini-Cooper roşu prin tunelul ce 
unea cele două districte, Mary-Lou se gândea la Bennett 
într-un mod cu totul diferit. Nu mai vedea în el doar 
arătosul bărbat-de-oraş, iubitul perfect de care nu se putea 
Sătura. Pentru prima oară îşi folosise capul şi gândise ca o 
femeie de afaceri. 


Zâmbea, în timp ce lăsă maşina pe mâna valetului să 
o parcheze, şi intră în impozantul bloc-tum Jin Mao, cea de 
a treia cea mai înaltă clădire din lume. Hotelul ocupa 
etajele dintre al cincizecişitreilea până la al optzeci şi 
şaptelea. Până sus luă ascensorul de mare viteză, ce se 
deschidea într-un bar strălucitor decorat art-deco, cu o 
vedere uluitoare asupra întregului Shanghai, atât de sus în 
cer, încât norii se alungau prin faţa tuturor ferestrelor. De 
aici şi numele barului, Cloud 9. 

Privind în jur nu-l văzu pe Bennett, aşa că luă loc 
într-un separeu şi comandă o votca-martini. 

— Cu trei măsline albastre, îl instrui ea pe chelner, 
spunându-i totodată că băutura îi plăcea foarte rece şi 
doar cu câţiva stropi de vermut. Mary-lou a ştiut 
întotdeauna exact ce voia. 

Luă câteva guri gândindu-se cum să antameze 
subiectul colierului cu Bennett. Tocmai hotărâse ce tactică 
să urmeze, când îl văzu intrând în bar. Stătu de vorbă cu 
frumoasa animatoare care, notă ea iritată, îi zâmbi 
fermecător în timp ce-l însoțea la masă. De asemenea, 
observă că Bennett îi aruncă fetei acel surâs profund, 
foarte personal, ceea ce o irită şi mai tare. 

— lartă-mă că am întârziat, rosti Bennett aşezându-se 
vizavi de ea. Nu o sărută şi nici nu-i luă mâna, îi adresă 
doar un zâmbet obosit. Traficul, adăugă el. 

Mary-Lou nu întâmpinase niciun fel de probleme cu 
traficul, dar nu mai comentă, aşteptând înainte de a spune 
ceva, până ce el făcu comanda unui Jack Daniel cu gheaţă 
şi chelnerul se depărtă. 

— Am un secret, zise ea privindu-l în ochi. 

— Fac pariu că ai. Sper doar să nu mă privească pe 
mine. Aprinse o ţigară, fără a-i oferi şi ei una, la care ea se 
încruntă. Ceva nu era în regulă. 

— Aş putea nici să nu ţi-l divulg, zise ea luând cu 
ostentaţie o ţigară şi aşteptând să-i ofere foc, ceea ce el 
făcu rânjind batjocoritor. 

— Foarte bine, atunci n-o face. E cel mai sigur mod 

de a păstra un secret. 

— A, dar astă într-adevăr te priveşte. Şi e ceva ce ai fi 
foarte încântat să afli. Incapabilă să se abţină mai mult, îşi 
scoase celularul şi-l puse pe masă între ei. Uită-te la 
fotografia de acolo, zise ea cu nepăsare. Cred că te va 
surprinde. Bennett mai luă o gură din Jack Daniel, 
nefăcând nicio mişcare pentru a lua telefonul. Dă-i drumul, 
îl grăbi ea. Garantez că o să-ţi placă ceea ce vei vedea. 

Oftând, Bennett ridică telefonul şi apăsă pe buton. Pe 
ecran apăru fotografia colierului. 

— Ce e asta, e cam ştearsă, zise el nerăbdător. 

— Mai apasă o dată. 

Făcu ce i se spuse şi de data aceasta colierul apăru 
mai clar. îl privi câteva clipe, apoi închise telefonul şi i-l 
restitui. 

— Deci? o întrebă după aceea rezemându-se pe 
spetează şi sorbindu-şi bourbon-ul. 

Mary-Lou îşi puse coatele pe masă şi se apropie mai 
mult de el. Privind în jur, pentru a se asigura că nu erau 
ascultați, spuse încet: 

— Colierul acesta e real. Nu numai că are pietre 
preţioase ce valorează o avere, dar e şi de o provenienţă, 
pentru care nişte cumpărători din străinătate vor fi gata să 
plătească în plus faţă de tarifele obişnuite. 

Se lăsă pe speteaza scaunului, aşteptând să-şi 
manifeste nerăbdarea şi curiozitatea, dar el n-o făcu. Pur şi 
simplu o privi rece şi repetă: 

— Deci? 

— Lasă-mă să-ţi spun povestea, zise ea şi, simțindu-se 
Şeherazâdă, istorisi povestea faimoasei perle a împărătesei 
Doamne Dragon. Ştiu unde e colierul, zise ea în final. Pot 
să pun mâna pe el chiar acuma, sau mâine, sau săptămâna 
viitoare, dacă vrei. Dar mai întâi, am nevoie de un 
cumpărător. Şi aici, dragul meu Bennett, intervii tu. Un 
zâmbet triumfător lumină frumoasa ei figură, în timp ce se 
lăsă din nou pe spătarul scaunului privindu-l. 

El se uită la ea cu răceală 


— Cred că acest colier e furat. Deci îmi ceri să devin 
tăinuitor de obiecte furate, Mary-Lou? 

— Nu tăinuitor. Partener. Deveni teribil de serioasă. 
Am obiectul, tu fă rost de cumpărător. Nu-i mai pomeni de 
cea de a treia parte a ecuaţiei - căsătoria - şi nici n-o va 
face, până ce cumpărătorul nu va fi găsit şi gata să dea 
banii şi să intre în posesia colierului. 

Bennett ridică nepăsător din urmări. 

— N-am nevoie de genul acesta de tranzacţie, am 
propria mea afacere de condus. _ 

Ea ştia. totul despre „afacerea” lui Bennett. Îşi făcuse 
temele şi aflase despre ce era vorba. Familia Yuan îi 
aranjase exportul unor componente de mobilier, dar cu 
terminarea căsătoriei şi această afacere era pe cale să dea 
faliment. Bennett era un cheltuitor. Avea nevoie de bani 
pentru a trăi pe picior mare, aşa cum făcea şi ea. Erau 
amândoi la fel, se potriveau perfect. 

— Bennett, acest colier poate să ne facă foarte bogaţi 
pe amândoi. Nu va mai trebui să te gândeşti niciodată la 
mobilier. Eu am obiectul, tu găseşte cumpărătorul şi vom 
împărţi jumătate-jumătate. 

El termină băutura cu o singură înghiţitură şi îi făcu 
semn chelnerului să mai aducă una. 

— Tot ce am văzut e o fotografie. Tot ce am auzite o 
poveste. De unde pot să ştiu că totul e adevărat şi că acest 
colier există într-adevăr? 

— Bennett, răspunse Mary-Lou scuturându-şi iar 
pletele negre scurte şi lucioase şi oferindu-i din nou 
zâmbetul ei încântător, eu cred că va trebui să ai încredere 
în mine. 

ZECE 

Bennett considera că Mary-Lou era frumoasă. Era 
sexy şi amuzanta, dar pentru el era doar un fel de apetitiv, 
bun şi gustos de mâncat şi să te bucuri de el alături de 
ceva de băut. „Felul principal” trebuia să fie însă mai 
substanţial şi să aducă altceva pe masă, în afară de 
aparenţe. Când s-a căsătorit cu Ana Yuan - pentru 

milioanele ei desigur - a crezut că tocmai asta a căpătat. 
De ce nu? Dar în ciuda planului lui atent întocmit, totul a 
mers prost. Suferise ca un sârântoc la masa bogătaşului 
Yuan. De data aceasta trebuia să găsească o moştenitoare 
fără familie. Şi, înainte de a se căsători cu ea, se va 
asigura că-şi ţine banii în propriul ei buzunar. 

Soţia lui murise de mai bine de şase luni şi viaţa lui 
se afla într-un moment de cotitura, aşa că încerca să 
hotărască ce va face în continuare. Mary-Lou a fost o 
digresiune temporara palpitanta. Era timpul să meargă 
mai departe şi în seara aceasta plănuise să-i spună. Dar 
acuma, apăruse cu această schemă a colierului, bazată, pe 
cât putea el să-şi dea seama, pe o fotografie neclară, pe 
care declara că a făcut-o acelor bijuterii „rare”, şi pe 
povestea perlei „cadavrului”. O poveste de care era 
interesat, deşi se îndoia de veridicitatea ei. 

— Exact, cine are exact acest colier? Mai luă un cub 
de gheaţă din găletuşa de cristal şi îl puse în băutura lui. 

— Asta nu pot să-ţi spun. 

Se uită la ea cu sprâncenele ridicate. 

— Vrei să spui că te aştepţi să vând aceste bijuterii 
pentru tine, fără să ştiu de unde provin? Haida de Mary- 
Lou, n-ai să găseşti în oraş nici măcar un singur răufăcător 
care să colaboreze cu tine. De unde să ştiu că nu ai 
intenţia să ucizi pe cineva pentru a pune mâna pe colier? 

Ochii ei de ambră strălucitoare deveniră tot atât de 
reci ca bourbon-ul lui cu gheaţă. 

— Şi chiar aşa voi face, afirmă ea, dacă va trebui. 

Bennett se lăsă pe speteaza scaunului şi ridică 
paharul. 

li trecu prin minte că Mary-Lou putea să aibă faţă de 
înger, dar avea un suflet turnat din oţel rece veritabil. Asta 
îi plăcea. Semănau în mai multe privinţe, nu doar în una. 
Mai luă o gură din bourbon privind-o. 

— Încă nu m-ai convins, zise el. Şi oricum, n-aş 
colabora cu tine fără să cunosc proveniența colierului şi 
cine îl posedă acum. 


— Nu pot să-ţi spun asta. Era încăpăţânată, dar îşi 
dădea seama că totuşi se mai înmuiase. 

Se întinse peste masă pentru a-i lua mâna. 

— Ascultă, dulceaţă, zise el cu un ton plin de 
superioritate, pe care ea îl cunoştea bine de la alţi 
„bogătaşi” când o părăseau pentru următoarea fată 
drăguță, îmi ceri să lucrez în beznă, mă pui într-un pericol 
clar fără să cunosc faptele. Hai să fim realişti. Spune-mi ce 
vreau, sau hai să ne spunem imediat „la revedere, a fost 
nostim atât cât a durat”. 

A fost partea cu „hai să ne spunem imediat la 
revedere” cea care a atins-o în mod deosebit, aşa cum ştia 
şi el că se va întâmpla. Lacrimile ţâşniră din ochii ei 
frumoşi şi se agăţă strâns de mâna lui. 

— Nu spune asta, şopti ea, te rog nu spune asta, 
Bennett! 

El îşi eliberă mâna din strânsoare şi se aşeză mai 
bine în scaun ridicând indiferent din umeri. 

— Îmi ceri prea mult, zise apoi făcându-l semn 
chelnerului să aducă nota. 

O auzi trăgând aer în piept adânc şi tremurat. 

— E vorba de partenera mea, Lily, admise ea. Ea are 
colierul. A existat în familia ei de generaţii întregi. Nu ştiu 
cum, sau de ce îl are abia acuma. Jur că înainte nu-l avea, 
altfel în mod sigur L.-ar fi vândut. Ştiu că şi ea caută un 
cumpărător şi de aceea eu - noi - trebuie să-l luăm, înainte 
de a-l vinde. 

Bennett se gândi la Lily, femeia pe care Mary-Loif 
declarase că e gata să o ucidă dacă va fi nevoie. Se întreba 
dacă nu ar fi mai bine să facă afacerea direct cu Lily, nu cu 
Mary-Lou. La urma urmei, Lily era posesoarea legitimă a 
colierului, deşi - având în vedere proveniența lui - era 
posibil să fie confiscat de guvern, dacă va ieşi la iveala. 
Merita să facă nişte investigaţii. 

— Mi-ar plăcea să mă întâlnesc cu Lily, zise el plătind 
nota şi adăugând un bacşiş generos. Cu toate că avea bani 
puţini, Bennett dădea totuşi bacşişuri mari; descoperise că 

astfel întotdeauna îi era asigurată o masă bună şi cele mai 
bune servicii; şi crea impresie bună. Mary-Lou îl privi 
uluită, întrebându-se de ce doreşte s-o întâlnească pe Lily. 
Ca şi cum i-ar fi răspuns la întrebare, el continuă: Dacă va 
trebui să facem afaceri împreună, trebuie să ştiu exact 
cine are acest obiect. Se ridică de la masă şi îi întinse 
mâna. ÄHâi partenero, adăugă el, să o sunăm pe Lily şi să 
o invităm la cină. 

Zâmbetul lui Mary-Lou lumină barul, în timp ce 
ieşeau amândoi din Cloud 9. 

UNSPREZECE 

Lily se afla în curtea ei liniştită, hrănind peştişorul de 
aur. Singurul sunet era susurul blând al apei peste 
suprafaţa netedă de aramă a fântânii din zid, până în 
momentul în care zbârnâitul telefonului o făcu să iasă 
brusc din starea ei de spirit Zen. Nemulţumită, se gândi o 
clipă să nu răspundă, dar apoi când controla ecranul văzu 
că era Mary-Lou. Oftând, apăsă butonul pentru preluarea 
convorbirii. 

— Nu vreau să discut afaceri, rosti ea cu bruscheţe. 
Nu poţi să aştepţi până mâine? 

— Dar, Lily, nu vreau să discut afaceri. Sunt cu cineva 
cu totul special, cineva pe care vreau să-l cunoşti... 

Vocea lui Mary Lou era dulce ca mierea şi Lily ghici 
că, indiferent cine era acest „cineva” special, se afla chiar 
lângă ea. 

— Nu poate să aştepte până mâine? întrebă ea cu 
gândul la un pahar de vin rece, cu care să stea pe terasă, 
în zvon de clopoței ca într-un templu, în clipocitul fântânii 
şi în ciripitul micului canar din colivia de bambus, care 
întotdeauna cânta atât de adorabil când ea rămânea mai 
mult lângă el. Şi în felul acesta, toate gândurile despre 
morminte profanate şi despre urgia cu care sigur ar 
înfiera-o strămoşii ei dacă ar şti ce face, erau alungate 
temporar din minte. Uneori nu putea să doarmă noaptea 
din cauza acestor gânduri, dar „bogată cu orice preţ” era 
mantra ei şi - ca şi Mary-Lou - numai pentru asta trăia. 


— Vrem să te invităm la cină. Hai, Lily, e ceva 
important! 

Pentru tine o fi, gândi Lily, dar Mary-Lou părea atât 
de emoţionată la gândul că avea nevoie de aprobarea ei! Şi 
la urma urmelor, era prietena ei. 

— Ei bine, e în regulă, oftă ea. Spune-mi unde şi 
când. 

— Restaurantul italian de la Grand Hyatt, într-o 
jumătate de oră! 

— Patruzeci şi cinci de minute, zise Lily gândindu-se 
la trafic. 

De fapt dură o oră şi ei erau deja aşezaţi la o masă 
discretă pe jumătate ascunsă în spatele unui paravan, 
aşteptând-o. Restaurantul fusese alegerea lui Bennett, 
deoarece ştia că cea mai mare parte dintre clienţi vor fi 
afacerişti şi turişti străini, pentru că nu era încântat să fie 
recunoscut. 

Lily alesese să se îmbrace cu un ceongsam de culoare 
verde-jad lung până la genunchi, descoperindu-i astfel 
frumoasele ei picioare şi ducea cu ea un sac artizanal din 
satin brodat, cu ciueuri de jad şi mărgele. Arăta proaspătă 
şi sigură pe ea, deşi nu se simţea chiar aşa. Ar fi vrut să nu 
fi trebuit să-şi bată capul cu îmbrăcămintea şi să nu se ia 
la trântă cu traficul, tot drumul prin tunelul de sub râu 
spre districtul Pudong, doar pentru a se întâlni cu ultima 
cucerire a lui Mary-Lou, când ar fi putut să stea acasă 
confortabil, pe propria ei terasa, singură cu gândurile ei. 

Când se apropie, Bennett se scula în picioare. Ea nu 
zâmbea şi cu îmbrăcâmintea ei chinezească el reflectă ca 
arata ca o afaceristă care încearcă să pară feminină. N- 
avea nicio îndoială că Lily Song era o bucăţică dură, dar nu 
întâlnise niciodată o femeie care să nu cedeze în faţa 
farmecului lui special. 

— Lily, zise el privind-o adânc în ochi şi zâmbind în 
felul acela foarte personal cu care le saluta pe femei. 
Mary-Lou mi-a vorbit despre tine atât de mult, încât simt 
că deja de cunosc, dar trebuie să-ţi mărturisesc că nu m- 

am aşteptat să fii atât de frumoasă. 

Ea ridica o sprânceană neagra şi sceptica, studiindu-l 
în timp ce el îi ţinu mâna puţin mai mult decât era necesar. 
Un seducător de profesie, gândi ea, exact genul de bărbat 
de care se îndrăgostea Mary-Lou. 

Aceasta îi privea neliniştita. Pe faţa lui Lily nu văzu 
niciun semn că l-ar recunoaşte şi se gândi că probabil era 
singura femeie din Shanghai, care nu-l recunoştea pe 
Bennett Yuan. Dar Lily arareori se uita la televizor şi nu 
era preocupata de ştiri; era atât de înlănţuită de mica ei 
lume a afacerilor! 

— Acesta e Bennett Yuan, zise ea şi zări o undă de 
recunoaştere ce traversa figura lui Lily. Se pare că greşise 
şi chiar şi Lily auzise de moartea tragica a Anei Yuan. 

— Buna seara, domnule Yuan, îşi retrase Lily mâna 
dintr-a lui. Cunoştea foarte bine povestea şi, de asemenea, 
ca nu erau decât şase luni de când îi murise soţia. 
Aruncându-şi ochii într-o parte prinse privirea lui Mary- 
Lou şi se întrebă ce făcea ea cu de curând văduvul 
Bennett. 

— Bennett e cel care m-a ajutat când mi-a fost furată 
maşina, zise Mary-Lou. Îţi aminteşti, ţi-am spus şi ţie? 

— A, da, îmi amintesc. 

Bennett o întreba pe Lily ce i-ar plăcea să bea şi ea 
se hotări pentru apă San Pellegrino cu lămâie. Apoi 
chelnerul sosi cu meniurile şi le spuse care erau 
specialităţile zilei, aşa că dispuţia se îndreptă spre 
mâncare. 

După aceea totuşi, Bennett decise să fie amuzant: o 
întrebă despre casa ei din Concesiunea Franceză, afirmând 
că era un loc unde voise întotdeauna să stea şi că i-a plăcut 
istoricul coloniei franceze. 

— Şi mie, zise Lily. Mai ales pentru că mama mea a 
fost franţuzoaică. De fapt, părinţii ei au fost un american şi 
o austriacă, dar mama ei se născuse şi crescuse la Paris şi 
întotdeauna s-a considerat franţuzoaică. 

Bennet comandă o sticlă de vin bun italienesc, un 

Chianti din podgoriile Frescobaldi. Chelnerul le umplu 
paharele şi ea gustă puţin. Observase că dintr-un motiv 
oarecare Mary-Lou îl privea pe Bennett ca un câine de 
vânătoare gata să sară; dar el se prefăcea că e Domnul 
Distant, turistul de sezon, vorbind despre Shanghai, Paris 
şi New York. 

— Pentru că mama ta a trăit la Paris, trebuie să 
cunoşti foarte bine oraşul, zise el, dar Lily îl informă că n-a 
fost niciodată acolo şi apoi se trezi vorbindu-i despre felul 
cum a fugit mama ei din cadrul familiei, pentru a se 
căsători cu Henry Song. 

— N-a fost un gând inspirat, adăugă ea caustică, dar 
pe vremea aceea mama nu era o gânditoare prea bună. 
Cred că fusese prea răsfăţată de tatăl ei şi întotdeauna şi-a 
dorit un drum propriu. Nimic n-a oprit-o, adăugă ea cu un 
zâmbet neîndurător. Dar n-ar fi trebuit să o rupă cu familia 
Hennessy. Mi-a spus că erau foarte bogaţi. Există un castel 
al bunicii în Austria, mobilă veche şi tablouri fabuloase şi 
desigur un magazin de antichităţi. Păcat că a abandonat 
totul. 

— Şi toate acestea mai sunt încă acolo? Bennett se 
juca cu brânzino la grătar din farfurie. Magazinul de 
antichităţi? Şi castelul? 

— Aşa cred. Prăvălia se numea Antichităţile 
Hennessy, pe strada Jacob. Mama mea a avut o soră, să 
ştii. S-a căsătorit şi a avut şi ea o fată, mai mică decât 
mine, aşa spunea mama. Familia bunicii era bogată şi toate 
mătuşile şi unchii la fel. Îmi imaginez că verişoarei mele i- 
au fost lăsaţi toţi banii familiei şi castelul bunicii din 
Austria. Îi aruncă lui Bennett o privire de cunoscătoare, 
gândindu-se la căsătoria lui cu bogata fiică Yuan şi cu un 
mic ghiont spre Mary-Lou, care arăta foarte încântată de 
ea însăşi, adăugă: Numele ei e Precious Rafferty. Poate că 
ai putea să-i faci o vizită, data viitoare când te afli la Paris, 
Bennett. Am auzit că eşti întotdeauna dornic să cunoşti 
femei cu bani. 

Furioasă Mary-Lou îi dădu un picior pe sub masă, dar 

Bennett râse şi întrebă de ce ar trebui să cunoască 
persoane „fără”? La urma urmei, acestea nu pot face nimic 
pentru tine. 

— Pot să spun că tu şi cu mine ne asemănăm, Lily, 
zise el admirativ. Suntem pe picioarele noastre şi hotărâți 
să ajungem mai sus în viaţă. 

— Să ajungem bogați, sublinie Lily ridicând paharul 
într-un toast adresat lui Mary-Lou şi vechii lor mantre. 
Bennett ridică la rându-i paharul, reflectând că singurele 
cuvinte pe care ar fi trebuit să le adauge ar fi fost „cu orice 
preț”. 

Se gândi la colierul pe care Lily se pare că-l 
moştenise, întrebându-se dacă acesta era adevărul, sau 
pur şi simplu l-a furat. Povestea lui Mary-Lou era atât de 
fragilă, încât îi era cam greu să o creadă şi, oricât de 
disperat era după bani, ideea de a se implica în afaceri cu 
bijuterii furate nu-i surâdea. În schimb, gândurile lui se 
îndreptară spre Paris şi spre bogata nepoată Hennessy, 
singura care  moştenise toţi banii şi castelul. 
Moştenitoarele erau specialitatea lui. 

Declarând că e obosită, Lily îi părăsi înainte de 
desert. Îi mulţumi lui Bennett, care îi reţinu din nou mâna 
mai mult decât se cuvenea, ceea ce, suspectă ea, făcea 
probabil cu toate femeile, tinere sau bătrâne, atractive sau 
nu. Pur şi simplu îşi punea în practică farmecele. Bennett îi 
spuse că speră sa se mai întâlnească, după care Mary-Lou 
insistă să o conducă până la uşă. 

— Ei bine? întrebă ea cu ochii strălucitori. Ce părere 
ai? 

— E văduvul Anei Yuan şi cred că îşi dă întâlnire cu 
femei, îngrozitor de curând după moartea ei tragică, dacă 
vrei să ştii. Ceea ce, adăugă privind faţa furioasă a 
prietenei ei, suspectez că nu prea vrei. 

— Nu te poţi aştepta să stea închis în casă, un bărbat 
ca el are nevoie de o femeie... 

— Sunt sigură că aşa e. Lily deveni deodată serioasă. 
Dar e cazul să te întrebi, tu ai nevoie de un bărbat ca 

Bennett? Şi cu aceste cuvinte, urcă în lift şi plecă. 

Mary-Lou se întoarse în grabă la masa unde Bennett 
plătise deja nota şi era gata de plecare. Ea se aşteptase să 
continue să-şi savureze băuturile şi cafeaua, dar se pare că 
el era grăbit. Vrea să mă ducă repede în pat, gândi ea cu 
un tremur în stomac, aşa cum se întâmpla întotdeauna 
când se gândea să facă sex cu Bennett. 

Dar nu, acesta o părăsi în faţa apartamentului ei doar 
cu un sărut scurt şi îi spuse că era obosit şi avea nevoie de 
somn. 

— Dar trebuie să vorbim, rosti ea disperată. 

— Nu în seara asta. Te sun eu, zise el urcându-se în 
maşină şi, cu o fluturare a mâinii, plecă. 

Ea se uită după Hummerul ce slaloma prin traficul 
aglomerat de pe Bund, simțindu-se deodată foarte singură, 
îşi închipuise că ziua se desfăşurase foarte bine, mai întâi 
discuţia despre colier şi propunerea ei de colaborare; apoi 
întâlnirea cu Lily. Asta până în momentul în care Lily a 
făcut remarca aceea prostească despre Bennett, care 
trebuia să meargă la Paris şi să ia legătură cu femei 
bogate. Cu toate că aceasta ultima parte era destul de 
adevărată. 

A doua zi, Bennett nu sună. Nici zilele următoare. Şi 
când ea încerca să-i telefoneze, nu răspundea nimeni. 
Trecu o săptămână fără nicio veste de la el. Mary-Lou nu 
ştia ce să creadă, sau ce să facă. Fusese singura ei 
speranţa. Şi, în afară de asta, era atât de îndrăgostita! 

DOISPREZECE 

PARIS 

Preshy era fericită. Daria venise în vizita la Paris, 
împreună cu soţul ei profesorul, care avea nişte treburi şi, 
pentru că din această cauză nu putea să le însoţească, ea 
aştepta să se întâlnească cu prietena ei la cină, singure. 
Sylvie nu putea nici ea să vină, din cauza cursei în care 
intrase în legătură cu conducerea restaurantului. îl 
deschisese doar de doi ani, dar datorită accentului pus pe 
prospeţimea produselor, devenise imediat un succes 


răsunător. 

Întâlnirea era fixata pentru ora şapte la Deux 
Magots, chiar după colţ, pe bulevardul St. 

— Germain, pentru a bea ceva şi a hotări unde să se 
ducă să cineze. 

— Undeva cât mai simplu, spusese Daria. lar Preshy 
cunoştea perfect un astfel de loc. 

Aşa că îşi puse din nou rochiţa neagra, tocurile înalte 
şi diamantele de „fată bogată” în întârziere, ca de obicei, 
cobori scările fugind şi ieşi în stradă. Observă bărbatul 
care se uita la vitrina magazinului ei. Era cu spatele la ea 
şi repede, înainte ca el să o poată vedea, controla beculeţul 
albastru ce semnala că alarma e conectată, apoi traversă 
strada pentru a merge să se întâlnească cu Daria. În seara 
aceasta n-avea de gând să deschidă prăvălia şi nici să 
vorbească cu cineva despre antichităţi. 

Deux Magots primise numele după cele două figurine 
antice de agenţi comerciali chinezi durdulii - magots - 
expuşi în interior, dar mai ales deoarece clienţilor săi le 
plăcea să stea afară, dedicându-se sportului naţional: 
privirea trecătorilor. Terasa popularei cafenele era retrasă 
de la bulevardul aglomerat într-un scuar pavat cu bolovani, 
alături de o biserică simplă, cea mai veche din Paris, 
biserica St. 

— Germain-des-Pres. 

Ca de obicei cafeneaua era plină, dar Daria sosise 
mai devreme şi pusese mâna pe una dintre mâsuţe şi pe 
două scaune destul de şubrede şi comandase deja două 
pahare din şampania casei, Monopole, care sosiră exact 
când ajunse şi Preshy. 

Aceasta depuse un sărut pe obrazul Dariei şi spuse: 

— Asta seară arăţi foarte pariziana. 

— M-am tuns. Daria scutură din cap, pentru a-i 
permite lui Preshy să o vadă, iar părul ei blond-nordic 
flutură drept şi strălucitor. 

— Splendid. Să nu-l tunzi niciodată mai scurt, doar 
atât. 


— O, nu ştiu, eram fost tentată, dar Tom nu m-ar fi 
iertat niciodată. Întotdeauna a afirmat că s-a îndrăgostit de 
părul meu, înainte de a se îndrăgosti de mine. Daria se 
aplecă zâmbind: Şi ştii ce mi-a mai spus? Şi e adevărul 
adevărat. Dar nu l-am destăinuit nimănui până acuma, 
deoarece am vrut să credeţi cu toţii că s-a îndrăgostit de 
„silueta mea slabă şi încovoiată”, cum se spune. Atâta doar 
că, nu' sunt sigură că cineva s-ar putea îndrăgosti într- 
adevăr de aşa ceva. 

— Aşa că, ce a mai spus, atât de grozav? Preshy mai 
luă o gură din şampania fortifiantă. Se simţea acidă şi rece 
pe limbă. Daria comandase şi o farfurie cu măsline; nu 
prea mergeau cu şampania, dar Dariei îi plăceau. 

— A spus: cum poate cineva să se îndrăgostească de 
un băieţoi răsfăţat, arbitru al eleganţei? Asta desigur după 
ce-l bătusem la softball, îl desfiinţasem la tenis şi 
câştigasem întrecerea de traversare a golfului înot, la care 
m-a provocat. O, şi l-am lăsat doar în chiloţi, la poker. 

Preshy râdea. 

— Şi cum de ai reuşit să-l determini să rămână 
totuşi? 

— I-am aruncat o privire, aşa cum stătea în chiloţii 
aceia, foarte palid, exact ca un profesor şi teribil de 
vulnerabil, dar ştii... în acelaşi timp sexy şi, l-am dorit atât 
de mult, încât am hotărât să fac totul pentru a-l reţine. Aşa 
că, pur şi simplu am capitulat, cedând în toate direcţiile. 
Aici stă secretul căsătoriei mele fericite. Lasă-l să câştige! 
Adică la... table, şah, poker, tenis - a câştigat tot. Cu 
excepţia înotului. 

A trebuit să-l las să-şi închipuie că pot face măcar o 
singură treabă ca lumea, altfel de ce m-ar mai fi iubit? 

Râdeau amândouă, sorbind şampania şi mestecând 
măslinele de Nisa, de un verde închis. Faţa îngusta a 
Dariei, păstrând încă urme de bronz după cele două 
săptămâni de soare şi vânt petrecute la Cape Cod, era 
animata, ochii îi sclipeau şi îşi împinse coama grea de par 
pe spate, oftând mulţumită. 


— Dacă nu mi-ar lipsi atât de mult Super-Kid, aş 
spune ca nu s-ar putea să fiu niciodată mai fericită ca în 
această clipă, aici cu tine, în oraşul meu favorit. li luă 
mâna lui Preshy. Mi-a fost dor de tine, să ştii. 

— Ştiu. Preshy îi strânse cu putere mâna. Şi mie mi-a 
fost dor. Ai vorbit astăzi cu Super-Kid? 

— Am vorbit. Mi-a spus că nu e nevoie să ne 
întoarcem acasă repede; bunicii ei o duc la Disney World. 
E prea ocupata să fie îngrozitor de răsfăţată, pentru a ne 
mai duce dorul. Tom spune că el ştia că exista un moment 
când părinţii devin de prisos, dar pur şi simplu n-a realizat 
că asta se poate întâmpla la trei ani. Şi acuma, unde 
mergem să mâncăm? 

— M-am gândit la La Coupolel E simplu, uşor...? 

— Suna bine, în ce mă priveşte. 

La Coupole era cea mai pariziana dintre braserii. 
Deschisa în anii douăzeci, era spațioasă şi splendida, cu 
stâlpii ei masivi minunat pictaţi de artiştii flămânzi din 
Montparnasse, în schimbul mesei. Cu pereţii colorati, 
aplice art deco, banchete roşii, un bar faimos şi şiruri de 
mese cu feţe de masă albe înghesuite una într-alta, era de 
obicei plină de un amalgam de actori, politicieni, 
reprezentanţi mass-media, manechine, localnici şi turişti. 
Preshy o informă că era vestită pentru mâncarea simplă şi 
clienţii care-i urmăreau cu privirea pe trecători, ceea ce 
era exact ce le plăcea şi lor. 

Era încă devreme pentru parizieni şi localul era doar 
pe jumătate ocupat. Fură îndrumate spre una dintre 
mesele de lângă perete şi atât de apropiate una de alta 
încât puteai să tragi cu urechea la fiecare cuvânt rostit de 
vecini. Daria comandă peşte şi Preshy steak frites. Şedeau 
mulţumite degustând vinul roşu şi bucurându-se de 
conversaţia lor despre viaţă, familie şi prietenii din Boston, 
când Daria îi dădu un ghiont. 

— Ia uită-te cine vine spre noi, zise ea cu jumătate de 
gură. 

Preshy îi urmări privirea şi îl văzu. Înalt, bronzat şi 

arătos ca un manechin Armâni, era genul de bărbat la care 
visează orice femeie şi exact în clipa aceea el întoarse 
capul şi se uită la ea. Ochii de un albastru intens păreau că 
se ciocnesc de ai ei. Era ca şi cum o absorbeau în 
profunzimea lor albastră, sorbind-o un lung moment şi 
nemaidându-i drumul. Contactul dură doar câteva 
secunde, dar un fior îi străbătu spatele când în final reuşi 
să-şi smulgă ochii dintrai lui. 

Maître d'îi arătă tipului o masă dincolo de ele, dar îl 
auzi spunând: 

— Nu, asta de aici va fi destul de bună. Şi veni şi se 
aşeză la masa de lângă ea. 

Preshy mai luă o gură de vin fără să-l privească, dar 
între ei părea că se declanşaseră mici semnale electrice. 
Era atât de aproape, încât putea să întindă mâna şi să-l 
atingă. 

— Bonsoir, mesdames, rosti el cu un semn, aşa cum 
se adresau francezii politicoşi când erau atât de aproape 
într-un restaurant, totuşi din accentul lui putu să constate 
că e american. 

— Bonsoir, în sieur, răspunseră ele. Daria îi dădu un 
ghiont semnificativ. 

— Zâmbeşte-i, şopti ea exact în momentul în care 
sosea mâncarea. 

—  Scuzaţi-mă, zise străinul. Nu vreau să par 
insistent, dar nu ştiu ce să comand şi ceea ce mâncaţi voi 
arata grozav de bine. Puteţi să-mi spuneţi ce este? 

Pentru că în mod evident era friptura cu cartofi, 
Preshy îi aruncă o privire amuzata. Îşi dădu cochet buclele 
lungi blonde-arâmii peste umăr, gândindu-se ce noroc pe 
ea că se îmbrăcase cu rochiţa neagră cea bună. 

— Bună, mă numesc Bennett James, rosti frumosul 
străin. Mă aflu la Paris cu treburi. 

— De unde eşti? întreba Preshy. 

— Shanghai. Se încruntă. Destul de departe! 

— Shanghai? întrebă ea surprinsă. Am o verişoară 
acolo. N-am întâlnit-o niciodată, dar o cheamă Lily Song. 


Bennett James ridica din umeri. 

— Shanghai e un oraş mare, zise el fără să 
zâmbească şi Preshy se simţi prost că a fost în stare să 
presupună că putea să-i cunoască verişoara. Dar pe tine 
cum te cheamă? 

— Precious Rafferty. Roşi în timp ce-i răspundea şi 
adăugă repede: când am împlinit nouă ani am prescurtat 
prenumele: sunt Preshy. 

— Şi nu te acuz, zise el, apoi toţi izbucniră în râs. 
După care ea i-o prezentă pe Daria, care afirmă că în mod 
categoric îi recomandă steak frites, dacă e în căutarea 
unui fel cu adevărat bun, aşa că el făcu comanda, 
împreună cu o sticlă cu vin roşu, după care continuară să 
vorbească despre Boston şi Paris. Despre Shanghay 
discutară destul de puţin, deoarece Bennett le spuse că în 
seara aceasta se afla în „vacanţă”, în cel mai adorabil oraş 
din lume. Le mai spuse totodată că se ocupa de o afacere 
de export, ce devenise prea mare pentru el, aşa că era 
nevoie să recruteze o conducere nouă care să-l ajute. 

Sorbi din vin şi ochii lui îi întâlniră din nou pe ai lui 
Preshy şi din nou apăru şocul electric al atracției. 

Simţi cotul Dariei în coaste şi-i aruncă o privire 
piezişă. Pe faţa Dariei era întipărită o grimasă de 
amuzament, în timp ce rosti: 

— Regret draga mea, dar pentru mine e târziu. l-am 
promis credinciosului meu Tom că voi fi înapoi la hotel 
până în nouă. 

Îşi apucă geanta şi blaizerul bleu cu nasturi aurii - 
Daria se dorea arbitră a eleganţei până la sfârşit - şi se 
strecură afară de pe bancheta. 

— Ma laşi singura cu el, şopti Preshy, în timp ce 
Daria se apleca să o sărute de rămas bun. 

— Măi, ticăloaso! îi şopti Daria la rândul ei. 

Bennett James se ridică în picioare. 

— Încântat că te-am cunoscut, Daria, zise el 
aruncându-i o privire lungă şi intens albastră şi reţinându-i 
mâna în ambele lui mâini. 


Ea dădu din cap şi răspunse: 

— Bucură-te de restul şederii la Paris, apoi cu o 
fluturare din mână ieşi afară printre mesele de-acum 
aglomerate. 

Preshy simţi fiorul fierbinte de panică ce-i străbătu 
spatele; era singură cu un bărbat pe care de-abia îl 
întâlnise şi care o impresionase puternic. Oare nu trebuia 
să-i spună politicos la revedere, cum făcuse Daria, să-i dea 
numărul ei de telefon şi să stea nerăbdătoare lângă aparat 
toată săptămâna următoare, în speranţa că o va suna? Sau 
să se lase luată de curentul fierbinte ce o îndemna spre el 
şi foarte probabil şi în patul lui? Era o nebunie; la urma 
urmei, nu era o femeie promiscuă şi de-abia îl cunoştea. 

Simţi ochii lui privind-o şi se întoarse în întâmpinarea 
lor. Era ca şi cum ar fi atins-o. 

În final el întrebă: 

— Ai mers vreodată cu vaporaşul pe Sena? 

Ea clătină din cap. 

— Numai turiştii fac asta. 

El rânji. 

— Atunci fi turistă alături de mine. Puteam să vedem 
Parisul noaptea, de pe fluviu. Ce ar putea fi mai frumos? 

El se apropie şi o luă de mână. A lui era îngusta şi 
netedă, fierbinte şi uşor bronzată. O urmă de păr negru 
apărea de sub manşeta cămăşii, cu butoane scumpe din 
aur şi email, alături de un ceas simplu de aur. Semnalele 
electrice părură că i se răspândesc lui Preshy până în 
vârful degetelor. 

— Aşa am să fac, de-abia respiră ea. 

— Bine! făcu semn chelnerului după nota de plată, 
respingându-i protestele şi insistând să plătească şi 
consumaţia lor. 

— Sunt pur şi simplu încântat că te-am cunoscut, zise 
el aruncându-i din nou privirea lui învăluitoare. 

TREISPREZECE 

Aşezată alături de Bennett în taxiul ce se îndrepta 
spre Pont de 1 Alma, Preshy se întreba dacă are intenţia să 

o sărute. Şi în caz afirmativ, să-l lase? La urma urmei, de 
abia îl întâlnise, acum câteva ore. Ce ar fi putut să creadă 
despre ea? Dar, spre surpriza ei, nu încercă să o sărute. De 
fapt, menținea între ei o distanţă discretă, umplând 
tăcerea ce se instalase cu întrebări despre ea şi viaţa ei la 
Paris. 

— Nu ştiu nimic despre antichităţi, zise el, când în 
sfârşit taxiul opri scrâşnind pe quai. Va trebui să mă înveţi. 

Asta înseamnă că vrea să mă revadă? se întrebă 
Preshy în timp ce el o grăbea spre adorabilul Băteau 
Mouche strălucitor luminat. 

În vreme ce vasul de turism cu acoperişul 
transparent aluneca lin pe fluviu, Bennett o conduse spre 
un loc de la proră. Reflectoarele vasului luminau scena 
magică, în timp ce treceau pe sub cele mai minunate 
poduri ale Parisului, luminând totodată şi magnificele 
clădiri publice şi monumentele poleite; cupola alba de la 
Sacré-Cœur;  contraforturile masive şi prelungirile 
decorative ale streşinilor, împodobite în vârf cu gargui, de 
la Notredame. 

Preshy nu văzuse niciodată Parisul din această 
perspectivă. 

— i se taie răsuflarea, murmură ea căutând 
instinctiv mâna lui Bennett. 

Buzele lui erau aproape de urechea ei când şopti: 

— Am de făcut o mărturisire. 

— Ne cunoaştem doar de câteva ore, zise ea 
surprinsă. Ce ai putea să-mi mărturiseşti? 

— Te-am văzut şi mai devreme, înainte de La 
Coupole. Priveam vitrina unui magazin de antichităţi. Părul 
tău a fost cel care mi-a atras atenţia. Luă o buclă din părul 
ei lung arămiu şi o întinse între degete. N-am putut să-ţi 
văd faţa. Ai plecat atât de repede, aşa că... ei bine, te-am 
urmărit. Râse când adăugă: Jur că niciodată în viaţa mea 
nu m-am ţinut după o femeie, dar a fost ceva la tine, 
mişcarea picioarelor lungi, părul care zbura în toate 
direcţiile... Oricum, m-am aşezat lângă tine la Deux 

Magots. Şi ţi-am văzut faţa. Sunt surprins că nu mi-ai 
simţit ochii aţintiţi asupra ta, continuă el. Mă uitam atât de 
insistent. Tocmai îmi adunasem curajul să vin şi să-ţi 
vorbesc... de fapt să încerc să te iau cu mine, mărturisi el 
zâmbind, când te-am auzit spunând că vă duceţi la La 
Coupole. Aşa că te-am urmărit şi acolo. Norocul m-a ajutat 
iar şi am putut să obţin o masă lângă tine. Ridică din 
umeri. Desigur, acuma probabil că ţi-ai făcut o părere 
proasta despre mine. Dar, sunt un om cinstit, a trebuit să-ţi 
spun. 

Lui Preshy nu i se întâmplase nimic la fel de 
romantic, în întreaga ei viaţa, şi era orbita. 

— Sunt flatata, rosti încet. Nu cred că am mai fost 
urmărită vreodată de un bărbat. 

— Şi sper să nu mai fi niciodată, zise el. Apoi, în timp 
ce vasul aluneca tăcut în umbra de sub un pod, se aplecă şi 
o sărută. 

Buzele lui Preshy tremurară sub ale lui. Sărutul nu 
fusese pasional, totuşi. Era mai mult încărcat de o tandreţe 
interogativă. Se pare că Bennett James ştia că nu trebuie 
să grăbească lucrurile; părea că se poate abţine, oferindu-i 
destul timp, lăsând-o să se obişnuiască cu noutatea 
situaţiei, îi fu recunoscătoare, pentru că în felul acesta el 
recunoştea că nu e genul de femeie hopa-în-pat, hai-s-o- 
facem. Avea nevoie să fie alintată; avea nevoie de 
romantism. 

Încă sub influenţa magică a Parisului iluminat feeric 
pe care-l descoperiseră de pe vasul turistic, şi a sărutului, 
luară un taxi până la Deux Magots unde se opriră pentru 
un ultim pahar de şampanie, discutând şi privind actorii 
stradali, acrobaţii şi jonglerii îmbrăcaţi în costume 
fanteziste, în timp ce un chitarist solitar intona dezacordat 
melodia unui flamenco spaniol, ce-i făcu să râdă. Apoi, 
puţin mai târziu, Bennett o conduse acasă pe strada Jacob. 

Statură în curte, unul în faţa celuilalt. El îi luă 
amândouă mâinile şi Preshy simţi din nou contactul 
electric dintre ei. 


Îi studie faţa îngustă fin sculptată; fără îndoială, era 
cel mai frumos bărbat pe care-l văzuzse vreodată. 

— Iu ştiu când m-am bucurat atât de mult de Paris, 
zise Bennett. Mulţumesc pentru această seară minunată. 

— Eu iţi mulţumesc că m-ai luat cu tine. 

— Ai putea? Ezită. Vreau să spun, ai vrea să-mi dai 
numărul de telefon? 

Preshy scotoci prin geantă după o carte de vizită. 
Desigur, nu putu să găsească niciuna şi niciun pix, aşa că 
îşi scrise numele şi numărul pe un şerveţel cu un creion 
contur de buze şi i-l dădu. 

El scutură din cap zâmbind. 

— Oare ce fel de femeie de afaceri eşti, dacă nu ai la 
îndemână cartea de vizită? 

— Nu sunt o femeie de afaceri prea versată, doar că 
se întâmplă să-mi placă antichităţile. 

El dădu din cap, apoi în loc să o sărute, cum se 
aşteptase ea, îşi puse blând un deget pe buzele ei. 

— Am să te sun, zise el, apoi se întoarse şi ieşi în 
stradă. 

În timp ce porţile curţii se închideau în urma lui. 

Preshy se răsuci şi o luă la fugă sus pe scări bâjbâind 
în graba de a descuia uşa. Odată înăuntru alergă la 
fereastră, scrutând strada după un semn de la el. Insă 
plecase. Căzând pe sofa cercetă mesajele din automat. Era 
doar unul. „Sună-mă” spunea Daria „cum soseşti” Formă 
repede numărul. 

Daria răspunse imediat. 

— Nu puteam să dorm gândindu-mă la tine, zise ea 
fără să mai aştepte. Deci... spune-mi ce s-a întâmplat. 

— O, Daria, rosti Preshy cu o voce tremurătoare, cred 
că am fost scoasă din papuci! 

PAISPREZECE 

Dimineaţa următoare la zece suna telefonul. Preshy 
apăsă pe buton: 

— Alo? întrebă ea sperând să fie el, surprinsă totuşi 
când se dovedi că aşa era. 


— Preshy, la telefon Bennett. 

— 0... Bennett... bună... vreau să spun... ce mai faci? 
Adunându-şi toate facultăţile mintale, adăugă: Sper că ai 
dormit bine! apoi ar fi vrut să n-o fi spus, deoarece sunase 
ca şi cum se gândise tot timpul la el - ceea ce făcuse de 
fapt, dar nu voia să ştie. 

— Nu prea, zise el. Am fost prea preocupat gândindu- 
mă la tine. De data aceasta cuvintele o răvăşiră cu 
desăvârşire. Ascultă, Preshy, mâine mă întorc la Shanghai. 
Nu vrei să iei astă seară cina cu mine? 

— Asta seară? De ce, da, mi-ar plăcea. 

— Spune-mi unde, să fac rezervarea, zise el. 

Preshy reflecta rapid. Se înapoia la Shanghai; s-ar 
putea să nu-l mai vadă niciodată; putea ca totul să se 
termine ca o distracţie pariziana uşoară... 

— Nu, fac eu rezervarea, zise ea hotărâtă. De ce nu 
vii să mă iei la opt? 

— La opt. Aştept cu nerăbdare! 

— Hmmm, şi eu. Ne vedem atunci. 

Zâmbea când puse receptorul jos. îl va duce la 
Verlaine. Sylvie va avea ocazia să-l studieze. Ea nu i-ar 
permite să intre în niciun necaz. 

Verlaine era unul din acele bistrouri mici cu faţada la 
strada, aflat pe o alee îngusta mărginită cu copaci, lângă 
biserica St. 

— Sulpice din cartierul St. 

— Germain. Pereţii erau împodobiţi cu oglinzi vechi 
în rame de argint ce reflectau lumina roz uşor difuza, cu 
perdele de tafta verde închis ce fluturau la ferestre, 
nepermiţându-le trecătorilor să privească înăuntru şi în 
acelaşi timp făcând ca sufrageria să arate foarte intima. 
Totul era simplu: feţe de masă vernil, mici limpi cu 
abajururi din pergament, banchete verzi şi scaune 
zdravene lustruite, cu perniţe verzi pe ele. Un buchet mare 
de flori de câmp, ce păreau că tocmai atunci au fost culese 
de pe o pajişte însorita - margarete, floarea soarelui, liliac 
şi flori de vişin, în funcţie de sezon - te salutau la intrare. 

Şi faptul că Sylvie folosea numai ceea ce găsea proaspăt la 
piaţa, în funcţie de sezon, alături de realul ei talent de 
bucătar, îi încânta pe clienţi şi-i făcea să revină. 

Sylvie era mică, durdulie şi atrăgătoare ca o 
puştoaică, cu ochii ei căprui şi părul negru scurt, dar plină 
de temperament când era supărată. Ceea ce, în munca ei 
de şef-bucătar şi patron al bistroului Verlaine, însemna o 
mare parte din timp. Subalternii-bucătari erau nenorocirea 
vieţii ei şi fără îndoială şi a lor înşile, deoarece aşa cum le 
spunea adesea - cu voce tare şi foarte convinsă - niciunul 
dintre ei nu corespunde standardelor ei înalte. 

Fiecare fel de mâncare de la Verlaine trebuia să fie 
perfect: ingrediente perfecte, perfect pregătite şi, în mod 
cert, perfect prezentate. Ceea ce nu însemna farfurii pline 
cu vârf de mâncare; nici acele porţii mici aşa-zis-curajoase, 
ce te înşelau cu aspectul lor foarte modern; nici acel 
surplus de ulei greu de măsline „extra-virgin” turnat peste 
orice, distrugând cu desăvârşire aromele specifice ale 
bucatelor cu grijă pregătite. 

Oricum, în seara aceasta intenţiona să se depăşească 
pe sine însăşi. Preshy îşi aducea un prieten - dificil să-i 
spui aşa, îl întâlnise doar cu o seară înainte şi a doua zi 
pleca la Shanghai. In mod cert, Sylviei nu i se părea o 
treabă prea de viitor, dar Daria i-a spus că era splendid şi 
Preshy părea nebună după el. Deci, urma ca ea să-l 
monitorizeze cu grijă. Shanghai era departe de Paris. Era 
uşor pentru un afacerist să aibă o aventură rapidă, după 
care să uite totul, dar Sylvie era hotărâtă să nu permită să 
i se întâmple aşa ceva prietenei ei. 

Sosiră la opt şi jumătate, odată cu vântul ce se 
stârnise şi cam uzi de la aversa de ploaie. 

— Bine aţi venit, bine aţi venit! rosti ea 
întâmpinându-i pentru a-i saluta, elegantă în uniforma ei 
albă de bucătar-şef. îmbujorată şi zâmbitoare Preshy i-l 
recomandă pe Bennett, care îi strânse ferm mâna. 
Zâmbea, dar nu prea mult, gândi Sylvie, nu ca şi cum ar fi 
vrut să o impresioneze şi să o facă să-i devină prietenă. 


Îi instală la o masă liniştită dintr-un colţ şi le spuse că 
n-aveau de ales, pentru că cina era în contul casei şi nu 
voia să audă proteste. Le trimise apoi o sticlă frapată de 
şampanie Heidsieck Rose Sau vage şi mici rulouri de crab 
pipărat amuse-bouche înfăşurat în foi de spanac, apoi se 
întoarse la bucătărie, unde situaţia dădea literalmente în 
clocot, deoarece sufrageria se umpluse deja. 

Pe Sylvie nu o deranja; era obişnuită să domine în 
haosul unei bucătării de restaurant. Ochiul ei ager observă 
că toată lumea e la posturi, că subalternii ei tăiau şi 
mestecau, coceau şi aşezau în farfurii. Îşi băgă nasul peste 
tot, ca de obicei, apoi se duse la cuptor şi se apucă să 
pregătească, pentru a-i oferi lui Bennett James mâncarea 
vieţii lui. Să vedem ce va putea să spună la asta! Şi la 
rândul ei, îl va cântări cu adevărat pe acest om. 

În timp ce le trimitea primul fel, compus din ravioli 
cu homari, îşi aruncă ochii prin uşă. Stăteau pe banchetă 
strâns lipiţi unul de altul, nu faţă în faţă cum au fost la 
început. Și se ţineau de mână. Hopa!!! Pare ceva serios. 

— E foarte drăguță, zise Bennett mai târziu privind-o 
pe Sylvie umblând printre mese, flecărind cu unii clienţi, 
anticipând totul, ca de obicei. Şi nu numai asta, dar e un 
bucătar fabulos. Unde a învăţat să gătească aşa? 

— Vrei să crezi sau nu, dar a devenit interesată de 
această meserie într-o vară, când am stat la familia Dariei 
într-o staţiune din Cape Cod. Verile obişnuiam să hoinărim 
pe acolo împreună şi Sylvie a căpătat un serviciu la un 
local cu specialitatea homari. Aducea resturile acasă şi a 
doua zi le prelucra, transformându-le într-un prânz superb. 
Din această cauză şi a grătarelor ei, am luat toate în 
greutate, iar aspectul durduliu al Sylviei a fost pecetluit. 
Şef-bucătar era ceea ce voia să devină şi de atunci n-a 
privit înapoi niciodată. 

— Pare de-a dreptul amuzant, zise Bennett luându-i 
mâna şi ducând-o la buze. Privirea lor ardea înăbuşit. 

— Mă faci să mi se taie răsuflarea, murmură Preshy 
trăgându-şi mâna. Cred că am nevoie de încă puţin vin. 


— Crezi că asta îţi va reda răsuflarea? întrebă el în 
timp ce-i umplea paharul cu vinul frapat Brouilly, pe care 
Sylvie îl recomandase ca potrivit la apetitiv. 

Sorbindu-şi vinul, Preshy se înfioră, dar nu din cauza 
răcelii lui. 

— Mărturisesc că nici nu simt nevoia să-mi fie redată. 
Îi zâmbi. E destul de plăcut să „ţi se taie răsuflarea”. 

— Dar asta nu diminuează capacitatea ta de a 
mânca? x Ea îşi lăsă capul pe spate şi râse. 

— Nimic nu m-ar face să mă opresc din mâncat, zise 
ea, înfigându-se în suculentul şi fragedul pui Bresse, care 
avea un gust cum niciun alt pui din toată lumea nu avea. 

— Sunt încântată să aud asta, zise Sylvie trecând pe 
lângă ei. Totul e în regulă? întreba apoi în franceza. 

— Sylvie, mâncarea asta e... Bennett părea ca 
rămăsese fără cuvinte... e minunata, continua el. N-am 
mâncat niciodată în viaţa mea ceva atât de bun. 

— Nici la Shanghai? Am auzit că acolo mâncarea e 
grozava, plină de imaginaţie şi exotica. 

— Dar asta e altceva. Ar trebui să mă mut la Paris, 
pentru a putea să mănânc la Verlaine mai des. 

La acest compliment, Sylvie se lumina. 

— Am să te întâmpin oricând cu un bun venit, îl 
asigura ea şi apoi, în timp ce mâncau o salată mica dar 
perfecta, urmată de o garnitură impecabila de brânzeturi, 
ea se înapoie la bucătărie şi pregăti cel mai simplu şi mai 
demodat dintre deserturile franţuzeşti, denumit „insule 
plutitoare” Era o cremă de ouă uşoară, cu albuşurile 
bătute separat cu zahăr, pufoase ca zăpada, cărora cu 
ajutorul unei linguri de supă le dăduse forma de „insule” 
ce acuma „pluteau” în crema. Finisa desertul presărând 
deasupra un praf de praline sfărâmate. Arăta ca ceva 
simplu şi frumos, dar în mâinile Sylviei era un amestec 
sublim de arome şi texturi delicate. 

— Insule plutitoare, exclama Bennett când li se aduse 
desertul. Parcă ar fi chinezeşti. Cred că va trebui să te 
răpesc, Sylvie, şi să te duc să deschizi un restaurant la 

Shanghai. 

Râseră şi ea se uita la Preshy, care-l privea pe 
Bennett plină de admiraţie. Sylvie era încântată să o vadă 
atât de fericită. Şi în afară de asta, omul nu-şi putea lua 
ochii de la ea. Sylvie fu surprinsă cum de au reuşit să 
mănânce insulele plutitoare, atât erau de absorbiți unul de 
altul. 

Mai târziu, în timp ce savurau cafeaua, veni şi se 
aşeză alături de ei, rememorând împreună cu Preshy verile 
de la Cape Cod alături de Daria. 

— Cândva trebuie să te duc acolo, i se adresă Preshy 
veselă lui Bennett. Apoi, realizând ce a spus, retracta 
imediat. Desigur, eşti prea ocupat pentru aşa ceva. 

— Dar pot să-mi fac timp, răspunse Bennett, 
aruncându-i o privire lungă care, observă Sylvie, o reduse 
pe prietena ei la tăcere. 

El se uită cu regret la ceas - desigur scump, îşi dădu 
seama Sylvie, mulţumită că măcar Preshy n-a fost cucerită 
de vreun artist ce se lupta cu greutăţile, ceea ce i se mai 
întâmplase în trecut, cu ocazia încercărilor ei de a găsi 
„iubirea”. Bennett James nu numai că era chipeş, dar 
părea respectabil şi bogat. 

El le spuse că trebuie să plece şi ieşiră într-un potop 
de sărutări de noapte bună şi promisiuni făcute de Bennett 
că va reveni. Imediat ce plecară, Sylvie o sună pe Daria. 

— Ei bine? întrebă aceasta. 

— E prea târziu, Preshy a eşuat cu desăvârşire! 

— Şi asta e ceva râu? 

— El pare prea bun, pentru a fi adevărat. Singura 
fisură e Shanghai-ul. Douăsprezece mii de kilometri e o 
cale cam lungă. 

— Da, dar vor putea găsi întotdeauna un mod de ao 
străbate, zise Daria apoi râse. Ia uită-te la noi cum vorbim 
ca două bătrâne peţitoare, şi Preshy nu-l cunoaşte decât de 
douăzeci şi patru de ore! 

— Poate e destul şi atât, zise Sylvie amintindu-şi cum 
se priveau unul pe altul. 


CINCISPREZECE 

— Ţi-a făcut realmente plăcere? îl întrebă Preshy pe 
Bennett, în timp ce rătăceau agale mână în mână, prin 
labirintul străduţelor ce duceau spre strada Jacob. 

— Mărturisesc că a fost minunat. Bennett o privi. 
Picăturile de ploaie îi umeziseră părul şi ochii aveau 
profunzimi aquamarine. Dar, mai ales, am fost fericit că 
sunt cu tine, adăugă el. 

Ea îl strânse de mână zâmbind: 

— Şi eu, rosti ruşinată. 

Ignorând ploaia, se opriră să se uite la vitrinele 
luminate ale magazinelor, criticând picturile din unele 
galerii şi admirând buticurile cu antichităţi şi confecţii. 
Când se găsiră în sfârşit înapoi în curte, de data aceasta 
Preshy îl întrebă dacă nu i-ar plăcea să urce. 

— La o ceaşcă pentru noapte, zise ea cu un chicotit, 
deoarece sunase ca o aluzie, ceea ce desigur era. In seara 
aceasta, n-avea intenţia să-l lase să plece. 

Bennett o urmă înăuntru, privind în jur spaţiul placul 
care era căminul ei. O ajută să-şi scoată jacheta udă, o 
scoase şi el pe a lui, apoi o luă în braţe. 

— Fără nicio ceaşcă pentru noapte, murmură el 
dându-i buclele ude după urechi. Doar noi doi, Preshy... tu 
şi cu mine... îşi încolăci braţele în jurul gâtului lui, 
aşteptând să o sărute. Asta este exact ceea ce vrei, draga 
mea Preshy? întreba el calm. Nu vreau să te grăbesc. 

Ea scutura din cap, împrăştiind în jur picături de 
ploaie din părul încă ud. 

— Nu mă grăbeşti deloc! Buzele ei îi răpiră 
răsuflarea. 

Închise ochii şi se sărutară. Genunchii i se 
transformară în gelatină şi se topi în el, în mireasma lui, în 
senzaţia gurii lui peste a ei, în a trupului lui presat de alei. 
Niciodată înainte nu simţise această emoție minunată, nu 
ştiuse niciodată cu ce poate să semene această dorinţă faţă 
de cineva, când tot ce vrei să faci este să te dăruieşti, să 
iei şi să primeşti plăcerea din partea omului tău. Lumea 

reală dispăru, în timp ce Bennett o ridică şi o duse în 
dormitor, pentru ceea ce Preshy ştia că va fi momentul 
hotărâtor al vieţii ei. 

Când se iviră zorile, era cufundată într-un somn 
epuizat. Nu-l auzi pe Bennett trezindu-se, făcând un duş, 
îmbrăcându-se şi intrând în camera de zi. Apoi rămase 
câteva minute privind pe fereastră cu o figură încruntată, 
gândindu-se cum să joace acest joc în continuare. 

Se întoarse şi privi şirul de fotografii de familie de pe 
etajera de lângă cămin. Luă una, care-şi dădu seama că o 
reprezenta pe mătuşa cea bogată, despre care Lily spusese 
că-i va lăsa toţi banii lui Preshy, strălucitoare într-un şifon 
stacojiu, la gala Crucii Roşii de la Monte Carlo. li studie 
figura câteva minute, apoi ochii lui trecură la fotografia de 
nuntă a bunicului Hennessy alături de mireasa lui, în 
tradiționalul dirndl austriac. Și cu colierul din pietre 
prețioase şi o singură perlă gigantică. O privi îndelung. 
Deci, până la urmă, Mary-lLou a avut dreptate în privinţa 
colierului. Şi Lily într-adevăr îl avea. În minte îi pâlpâi o 
idee. Trebuie să existe un mod de a pune mâna pe ambele 
obiective - şi pe moştenitoare şi pe colier. Băgă fotografia 
în buzunar şi se întoarse în dormitor. 

Preshy îl auzi rostindu-i numele. Stătea pe marginea 
patului, complet îmbrăcat privind-o. 

— Trebuie să te las, zise el. Nu pentru că vreau, 
crede-mă, ci pentru că trebuie să prind avionul. 

— Desigur. Se ridică repede, strângându-şi cearşaful 
peste sâni, deşi de ce era atât de ruşinoasă, după ceea ce 
se întâmplase între ei, nu ştia. 

El îi luă bărbia în palmă, trăgându-i faţa mai aproape. 

— Să ştii că am să mă întorc, zise el blând. Ea dădu 
din cap, brusc încremenită de teamă că s-ar putea să n-o 
facă. Preshy, continuă liniştitor. Vorbesc serios. Am să mă 
întorc la tine. Se aplecă şi o sărută uşor pe gură, apoi se 
ridică şi se îndreptă spre uşă. Se întoarse, pentru a o privi 
pentru ultima oară, aşa cum stătea în pat, cu cearşaful 
strâns în jurul ei, cu ochii mari şi trişti. Curând, promit! 


După care, plecă. La mii de kilometri depărtare, la 
Shanghai. 
şaisprezece 


CHINA 

Lily conducea încet SUV-ul negru în sus, pe drumul 
nepavat din defileul îngust al râului Yangtze. Era trecut de 
miezul nopţii şi domnea un întuneric dens, aproape 
tangibil, aşa cum era în regiunile izolate ale ţării, departe 
de strălucirea luminilor cu halogen ale oraşelor. Şi ploua 
cu găleata. Farurile dădeau la iveală peisajul aspru şi 
sterp, parcă dintr-o veche pictură chinezească, de un 
cenuşiu înceţoşat şi alb şters, cu siluetele negre ale 
copacilor rigizi, dezgoliţi de frunze de vântul permanent ce 
le spulbera. 

Îşi dădu nerăbdătoare la o parte părul de pe faţa cu 
oase delicate, privind atentă în noaptea ploioasă, în 
căutarea destinaţiei. 

Alături de ea, Mary-Lou îşi potrivi ochelarii fără rama 
ce reflectau lumina farurilor, căutând un indicator, orice ar 
fi putut să le spună dacă se apropiau de locul întâlnirii, dar 
mintea îi era doar pe jumătate la asta. Era îngrijorată. Încă 
nu primise nicio veste de la Bennett. 

Ambele femei purtau căciuli de lână tricotate ce le 
acopereau faţa, blugi şi jachete negre, gros căptuşite 
pentru a le feri de vântul îngheţat. Şi în buzunarul lui 
Mary-Lou se afla ascuns un pistol negru, cu ţeava scurtă. 
Un Beretta. Desigur Lily nu ştia nimic despre Beretta, dar 
dacă s-ar fi ivit vreo neplăcere Mary-Lou voia să fie sigură 
că cel puţin ea ar fi ieşit vie din afacerea asta. 

Drumul se depărta de râu, urcând abrupt dealul şi 
şerpuind printre şirurile de copaci deşiraţi, aplecaţi de 
vântul atotstăpânitor, printre câmpurile mlăştinoase de 
orez, împărţite în mici parcele. În întuneric, Lily desluşi 
forma unor case sărăcăcioase din lemn. Micşoră repede 
lumina farurilor, continuând drumul pe lângă satul adormit 
şi coborând dealul spre cimitir. Indicaţiile fuseseră exacte 

şi îl găsi fără nicio greutate. 

Când zăriră camioneta, doi paznici înarmaţi ridicară 
puştile, dar Lily claxonă înăbuşit de trei ori, semnalul că 
era cea aşteptată. În faţă, lângă un zid, se vedea o remorcă 
joasă şi o dubiţă mai mare. 

Opri motorul şi cele două femei coborâră, rămânând 
în picioare şi tremurând, în aşteptarea semnalului pentru a 
înainta. De după remorca protejata de ploaie cu o prelată 
apăru un om. Le făcu semn să se apropie, uitându-se cu 
grijă să vadă dacă nu mai era şi altcineva cu ele. Treburile 
lui erau periculoase şi avea o mulţime de concurenţi; 
niciodată nu erai destul de prudent. 

Le făcu semn spre remorcă, ridicând prelata pentru a 
le arăta comorile prăfuite ascunse sub ea. Mormântul pe 
care-l jefuiseră era foarte vechi şi artefactele - vaze şi 
vase, statui şi sculpturi în jad - erau preţioase datorită 
vechimii lor. Le cunoştea valoarea pe piaţa traficanţilor şi 
ştia de asemenea ce putea să obţină de la Lily Song, dar 
mai întâi trebuia să negocieze. 

Chinezii sunt maeştrii în arta negocierii şi Lily nu 
făcea excepţie. Dornică să obţină un preţ bun, ea şi Mary- 
Lou aleseră piesele pe care le voiau, apoi Lily şi omul se 
îndreptară spre dubiţă în care se aşezară, pentru tratative. 

Mary-Lou rămase în urmă, ţinându-şi cu grijă ochii 
aţintiţi asupra paznicilor. Când în sfârşit aceştia îi 
întoarseră spatele şi se adăpostiră de vânt în spatele 
zidului, pentru a fuma o ţigară, ea plecă în linişte prin 
cimitir. Ascunşi în umbră, zări un grup de bărbaţi forțând 
uşile altui mormânt. Uitându-se repede în jur, văzu ceea ce 
căuta: o mică grămăjoară de artefacte aşteptând să fie 
cărate la remorcă. Ghemuindu-se cât mai mult, se apropie. 
Intr-o fracțiune de secundă apucă un bol micuţ. Era încă 
acoperit de praf şi noroi, dar privindu-l ştiu că era din jad 
imperial. De asemenea, îşi dădu seama şi de potenţială lui 
valoare. 

Cu inima bătând să-i spargă pieptul de surescitare, îl 
strecură în buzunar lângă pistol, apoi se înapoie în goană 


1 


şi în tăcere pe cărarea pe care venise. Dacă ar fi fost 
prinsă, oamenii aceea n-ar fi avut milă. Ea şi cu Lily ar fi 
fost împuşcate şi aruncate în râu, dar acuma ştia că e în 
siguranţă. 

În dubiţă, Lily îi înmâna un teanc de bani 
„furnizorului”. El îi numără, clătinând din cap dezgustat că 
o femeie scosese ce era mai bun din el şi mormăindu-şi 
printre dinţi aprobarea. 

Mary-Lou o aştepta şi amândouă luară prada, o 
încărcară în SUV, apoi urcară. 

Lily putea chiar să simtă privirea încruntată a 
furnizorului sfredelind-o, în timp ce punea motorul în 
funcţie; văzu paznicii ridicându-şi puştile şi urmărindu-le 
cu privirea în timp ce trecură pe lângă ei. Transpirând, 
aproape că se aştepta să simtă gloanţele izbindu-se de 
maşină, dar nu apăru nimic. Lily Song era un client bun; 
plătea în numerar, iar furnizorul voia să mai facă afaceri cu 
ea. Poate că o va ucide într-o zi, dar nu în noaptea aceasta. 

Artefactele furate, înfăşurate în pânze moi, săltau în 
spatele SUV-lui în timp ce cele două femei se îndreptau jos 
spre râu şi în noapte, în lunga lor călătorie înapoi spre 
Shanghai. 

— Am făcut-o, zise Lily jubilând şi aprinzându-şi o 
țigară. 

— Am făcut-o, fu de acord Mary-Lou, atentă la 
strălucirea flăcării brichetei pe care i-o întindea Lily cu o 
mână tremurătoare. Ale ei nu tremurau. Strânse degetele 
peste micul bol de jad ascuns în buzunar şi zâmbi. Va fi 
bogata cu orice preţ. Lily nu ştia că şi pretena ei era hoaţă. 

ŞAPTESPREZECE 


J 

PARIS 

Zece zile mai târziu, credincios promisiunii făcute, 
Bennett intră neanunţat în magazinul lui Preshy, râzând de 
expresia ei uluită, când se întoarse şi-l văzu stând în uşă. 
Şi în câteva minute totul se desfăşură ca şi cum n-ar fi fost 
plecat niciodată. 


El îi dădu numărul de celular şi adresa de e-mail, şi 
după aceea reverii la ea, la fiecare zece zile. În două luni 
se văzură de şase ori. De şapte, reflectă Preshy, dacă 
punea la socoteală şi prima lor întâlnire, deşi acuma parcă 
se cunoşteau de când lumea. Mai bine, îşi spunea ea, decât 
pe toţi ceilalţi iubiţi pe care-i avusese timp de ani de zile. 

Vorbeau fără încetare, atunci când nu făceau 
dragoste, şi nu mai era nimic pe care Bennett să nu-l ştie 
despre ea şi era convinsă că nimic pe care să nu-l ştie şi ea 
despre el. li îi cunoştea intim splendidul lui trup şi cum 
făcea dragoste; ştia despre fostele lui iubite - nu chiar atât 
de multe cum se aşteptase. Ştia ce sentimente avea în 
privinţa naturii şi a hranei, a exerciţiilor şi călătoriilor, a 
evenimentelor internaţionale, despre filme şi cărţi. Şi-i ştia 
şi copilăria. 

Bennett îi spusese că a fost abandonat de mama lui 
necăsătorită, când avea cinci ani şi şi-a petrecut copilăria 
ani întregi în New Hampshire, într-un cămin de băieţi. 

— Eram prea mare pentru a fi un bun candidat la 
adopţie, zise el, aşa că a trebuit să continui să trăiesc aşa, 
într-o instituţie, împreună cu alţi puşti ca mine. N-am 
cunoscut-o pe mama, pur şi simplu m-a abandonat acolo şi 
n-am mai văzut-o niciodată. În ce-l priveşte pe tatăl meu, 
nici măcar nu ştiu cine a fost. Poate că nici chiar mama nu 
ştia şi de aceea nu-i păsa de mine. Clătină din cap ca şi 
cum ar fi refuzat realitatea, sau ar fi vrut să alunge 
amintirile rele şi în ochii lui văzu un fel de răceală, ce o 
făcu pe Preshy să se înfioare. În astfel de situaţii, nu-ţi faci 
prea mulţi prieteni, continuă el cu amărăciune. Tot ce vrei 
este să pleci. Am câştigat o bursă la Dartmouth. Acolo am 
învăţat tot ce ştiu despre „viaţa adevărată”, cum o numesc 
eu. Aşa că, zise el zâmbindu-i trist, iată de ce sunt ceea ce 
sunt acuma. Şi de ce sunt atât de preocupat să fac bani, în 
încercarea de a elimina anii aceia de sărăcie şi nedreptăţi. 
Sunt în permanentă mişcare, aşa că n-am timp să leg 
prietenii reale. Sau poate că am fost atât de prins în goana 
după succes, încât nu mi-am făcut niciodată timp pentru 

relaţii apropiate. Până acuma, adăugă el luând-o în braţe. 
Şi papă la tine, Preshy. 

Era îndrăgostita de toată această situaţie romantică: 
îndrăgostită de prima lor întâlnire; îndrăgostită de 
despărţirile lor, când pleca şi apoi o suna să-i spună noapte 
bună şi somn uşor, indiferent de diferenţa de fus orar; era 
îndrăgostită de revederile lor, când revenea la Paris, înapoi 
în apartamentul din strada Jacob, înapoi în braţele şi patul 
ei primitor. Îi împărtăşise totul, poveşti din viaţa ei: despre 
familia ei; despre bunicul Hennessy şi bogata mătuşă 
Grizelda; despre părinţii ei şi puţinul pe care-l ştia despre 
cealaltă nepoată a bunicului ei, Lily, care trăia în Shanghai 
şi pe care n-o văzuse niciodată. 

Îi dădea cadouri: o ediţie rară din poemele lui John 
Donne, care păreau că spun tot ce se putea spune despre 
pasiune şi iubire; o sticlă dintr-un vin special; un portchei 
caraghios imprimat cu turnul Eiffel. 

— Pentru a-ţi aminti de Paris şi de mine, i-a spus ea 
râzând. 

Iar el îi aducea şampanie şi flori şi o lua în excursii la 
ţară, unde au stat într-un castel uriaş transformat în hotel 
şi au cinat regeşte, înconjurați de servitori. 

Cum să nu înflorească romantismul, se întreba 
Preshy stând întinsă într-un pat din secolul şaptesprezece 
cu draperii de mătase, într-o cameră uriaşă şi privind prin 
fereastră luna ce scălda grădinile şi parcarea cu lumina ei 
palidă. Şi, uitându-se la bărbatul frumos adormit lângă ea, 
reflectă că aceasta era în mod cert Dragoste cu D mare. 

El îi simţi privirile şi deschise ochii: 

— Preshy, îi spuse somnoros, nu cred că pot trăi fără 
tine. Te rog, vrei să te măriţi cu mine? 

Îndrăgostită de momentul acela, de romanul de 
dragoste pe care-l trăia, de loc, Preshy nu ezită. 

— Da, răspunse şi-i acoperi faţa cu sărutări. 

— Când? 

— Chiar acuma, răspunse ea râzând. Apoi: O, dar nu 
pot. Mai intri trebuie să-i spun mătuşii Grizelda. 


— Nu-ţi bate capul cu mătuşa Grizelda, zise Bennett. 
Am să fac exact ceea ce trebuie. Mă duc la Monte Carlo şi 
îi cer mâna ta. 

A doua zi, reveniţi la Paris, o duse să cineze în 
restaurantul Jules Verne, din vârful Turnului Eiffel, unde 
alături de şampanie şi de scoici îi oferi solemn un inel, un 
diamant cu o tăietură antică, înconjurat de diamante mai 
mici. I-l puse în deget, în timp ce ceilalţi clienţi din local 
aplaudau cu strigăte încurajatoare de „bravo”. 

Ce ar putea să fie mai romantic decât asta? se 
întrebă Preshy privind inelul de logodnă cu diamant, 
strălucind ca luminile Parisului ce se revărsau peste ei. Iar 
Bennett părea că ştie întotdeauna ce trebuie să facă mai 
bine. 

— Vom locui aici, hotări el. Voi face naveta Shanghai- 
Paris, şi voi încerca să stau acasă mai mult ca până acuma. 
Cât mai mult am să pot, adăugă el devorând-o din ochi şi 
trimiţându.-i fiori în locuri, despre care nici nu ştia că ar fi 
putut să se înfioare. Şi mâine, adăugă el, am să o întreb pe 
mătuşa Grizelda dacă vrea să mi te dea. Sper să fie de 
acord, adaugă el arătând deodată nesigur şi făcând-o să 
râdă - Sigur că aşa va face, n-ai să dai greş, zise ea. 

OPTSPREZECE 

CHINA 

Mary-Lou apărea la lucru în fiecare dimineaţa, 
posacă şi incapabilă să se concentreze, şi nu trecu mult 
până ce Lily realiza care era problema. 

— Deci, unde e Bennett? întreba ea în timp ce duceau 
antichităţile furate la depozitul particular al unui client. 

— De ce? Ce vrei să spui? 

Era atât de in defensivă, încât Lily râse. 

— Cred că ăsta e răspunsul de care avem nevoie. N-a 
durat prea mult, nu-i aşa? 

— Nu răspunde la telefon, n-a sunat... Presupun că a 
plecat în State cu treburi. Sau la Paris, adăugă ea 
trecându-i asta tocmai atunci prin gând, când îşi aduse 
aminte conversaţia lor de la cină, când Lily o menţionase 

pe verişoara ei. 

— Merge des la Paris? 

— Aşa spune, dar... 

Lily îşi lua ochii de la drum şi o privi repede pe Mary- 
Lou. Gura ei era strânsă într-o linie subţire şi între 
sprâncene persista o cuta încruntată. 

— Dar... ce? 

— Ooo, nu ştiu, rosti Mary-Lou plictisită. Am crezut 
că de data aceasta a fost ceva adevărat, zise ea realistă. În 
orice caz, în ce mă priveşte aşa a fost. 

Lily o bătu cu simpatie pe prietena ei pe mână. 

— Regret, zise ea. Poate că a fost doar prea ocupat. 
Bărbaţii sunt uneori aşa. Vorbesc din experienţa, deoarece 
în calitate de afaceristă aşa sunt şi eu, adăugă ea. Nu ai 
timp de distracţii. 

— Nu m-am gândit niciodată la mine ca la o 
distracţie, rosti cu amar Mary-Lou făcând-o pe Lily să 
zâmbească. 

Îşi terminară livrarea şi plecară repede de acolo, 
misiunea lor fiind împlinita. Lily nu voia să ştie nimic 
despre avionul particular, ce aştepta pe aeroport, sau de 
felul cum urcau cumpărătorii la bordul lui obiectele şi 
plecau din ţară. Nu era treaba ei. Avea banii în geanta şi 
asta era toată grija ei. 

Îi plăti lui Mary-Lou jumătatea ei, aşa cum făcea 
întotdeauna când lua parte la operaţii riscante şi îi spuse 
că mai avea în proiect un drum. 

— Cam în două săptămâni, zise ea. E în regulă? 

Mary-Lou dădu din cap, dar mintea ei era departe de 
râul 

Yangtze. Îşi luă liber restul zilei şi îşi cheltui banii în 
buticurile de pe Nanking Road, dar nu era concentrată cu 
adevărat nici pe cumpărături. Prin minte îi umbla vânzarea 

colierului, într-un şuvoi nesfârşit de rubine, diamante 
şi o perlă nepreţuită... Şi cum să găsească un cumpărător. 

Avea doar un singur contact în lumea bijuteriilor - 

şlefuitorul de diamante Voortmann, la care obişnuia să-şi 
ducă bijuteriile furate pe care le tăinuia, pentru a fi tăiate 
din nou. îl sună şi se îndreptă imediat spre el. 

Voortmann era un olandez chel, cu burta căzuta şi 
ponosit, care învățase meseria pe piaţa diamantelor din 
Amsterdam. Cu multă vreme în urmă fusese condamnat 
pentru hoţie. Nu fusese o tâlhărie prea mare, dar în 
comerţul cu diamante, odată ce ai fost condamnat erai 
proscris. Sosise la Shanghai via Bangkok, unde acuma 
avea o mică afacere, şlefuind diamante pentru partea cea 
mai de jos a comerţului şi îşi făcea bine meseria. Dar cum 
fiecare din Shanghai avea şi o îndeletnicire secundară, a 
lui era vânzarea de bijuterii furate, ca şi reşlefuirea lor. 
Treaba ocazională pe care i-o procura Mary-Lou nu era 
substanţială, dar nu refuza niciodată o tranzacţie. Acuma îi 
spusese că vrea să-i facă o propunere. 

Îi deschise electronic porţile duble de metal, după 
care auzi tocurile ei înalte ciocănind pe scânduri, în timp 
ce urca treptele spre biroul lui de la etajul al doilea. Apoi 
se opri la uşa încuiată şi el apăsă din nou pe buton. 

— Ia loc, i se adresă el stingând lampa puternica de 
deasupra bancului său de lucru şi rotindu-şi scaunul 
pentru a o privi. Surprins, îi trecu prin minte că arăta 
speriată. Parul de la ceafa i se ridică alarmat, pentru că 
nu-şi putea permite să intre în nicio belea. 

— Ce nu e în regulă? întrebă el cu bruscheţe. 

— Totul e în regulă. Doar că am o propunere pe care 
trebuie să ţi-o fac. E ceva foarte special. De fapt un unicat. 
Mary-Lou făcuse o copie de pe fotografia colierului pe 
imprimanta ei de acasă. Deschise geanta şi o scoase, dar 
nu i-o dădu imediat. 

— Ceea ce vreau să-ţi arăt e ceva confidenţial, zise 
ea. Nu poate să transpire dincolo de noi doi. E o afacere 
serioasa, Voortindnn. Inţelegi? 

El ridica o sprânceană sceptica. 

— Cuiva dintre femeile de lume din Hong Kong îi 
lipseşte un diamant de zece carate? 


Ea dădu din cap nerăbdătoare. 

— Mai mult, mult mai mult. Mai întâi, ascultă ceea ce 
am să-ţi spun. 

El ridica din umeri plictisit, privindu-şi ceasul. Era 
timpul să închidă prâvâlia şi să se îndrepte spre bar. Avea 
obiceiul să se îmbete în fiecare zi, deşi mâinile nu-i 
tremurau - încă. Nu putea să-şi permită asta, în munca lui. 
Dar la ora şapte seara devenea alt om. 

— Deci? întreba el. 

În sfârşit, ea îi întinse fotografia. 

— lată ce s-a întâmplat cu aceste bijuterii, zise ea. Şi 
ce este cu această perla infamanta. 

Voortmann o studie în tăcere. Era o fotografie 
ştearsă, în mod evident făcută în secret şi cu lumină 
proastă, dar dacă povestea era adevărata înseamnă că 
tocmai se uita la ceva remarcabil. 

— De unde ştii că nu e un fals? 

— Ai încredere în mine, răspunse ea simplu. 

El o privi. Nu îi spunea poveşti şi nici nu se scuza, 
aşa că deodată îi trecu prin minte că ar putea să fie 
adevărat. Se lăsă pe speteaza scaunului lui mare, cu 
braţele încrucişate pe piept, privind-o intens. Frumuseţea 
ei n-avea niciun efect asupra lui. Alcoolul şi opiumul erau 
iubirile vieţii lui şi fiecare cent pe care-l câştiga se ducea 
pe alimentarea acestor vicii. 

— Deci? Ce vrei de la mine? 

— Vreau să-mi găseşti un cumpărător. 

— Hmmm. Presupun că acest colier e în posesia ta? 

— Pot pune mâna pe el - imediat, dacă e nevoie. 

— În mod evident e furat. Pentru o piesă ca aceasta, 
poliţia va face mare tevatură. E un joc periculos. 

— Nimeni nu ştie de el, a fost ascuns ani de zile. 

— Cine îl are? Nu putem lăsa nimic în seama 
hazardului. 

— Aparține unei familii. Şi dacă îl voi lua, nu poate 
nimeni raporta poliţiei. Piese ar fi confiscată, Voortmann. 
Iar proprietarul ar fi închis. Desigur asta nu ne priveşte pe 

noi doi. Tot ce vreau de la tine e să găseşti cumpărătorul 
adecvat. Şi repede. 

Voortmann reflectă la ceea ce auzise. Ca şi Mary-Lou, 
văzu bogăţia dansându-i prin faţa ochilor. Ar putea fi 
afacerea secolului. Dar cum să o rezolve? Ar însemna să-şi 
folosească vechile lui legături din Amsterdam... Ar putea fi 
posibil... 

— Am să văd ce pot face, zise el în final. Dar întâi 
trebuie să văd colierul. 

Ea închise geanta cu un pocnet. 

— Asta nici nu intră în discuţie, zise ea deja 
încrezătoare. 

Voortmann oftă. 

— Nu putem să ne bazăm doar pe cele auzite, zise el 
cu răceală. Cumpărătorul va dori să o vadă, când e vorba 
de o piesă importantă ca aceasta. 

Mary-Lou îşi puse geanta pe umăr şi se ridică în 
picioare. li zâmbi olandezului pentru prima oară. 

— Vom rezolva această problemă când îl vei găsi, zise 
ea. Şi adu-ţi aminte, e nevoie să acţionezi repede. 

Voortmann deschise uşa, dându-i drumul să plece din 
biroul lui soios. li auzi paşii rapizi în timp ce cobora 
scările, apoi zbârnâitul care-i semnala că voia să iasă. li 
deschise porţile şi o auzi cum le trânti închizându-le. Se 
aşeză în vechiul lui scaun din piele, legănându-se încet 
încoace şi-ncolo, cu mâinile aşezate în faţa lui, cu ochii 
închişi, reflectând că, dacă ea i-a spus adevărul, aceasta va 
fi afacerea vieţii lui. 

După o vreme se sculă şi puse fotografia colierului în 
buzunar. Apoi încuie biroul, ieşi afară prin porţile metalice 
care-l ţineau prizonier de când sosise din Amsterdam şi se 
îndreptă spre barul lui favorit. Mâine va da câteva 
telefoane. 

NOUĂSPREZECE 

MONTE CARLO 

Apartamentul din Monte Carlo căruia cele două 
văduve şi vechi prietene - Grizelda von Hoffenberg 

aristocrata şi Mimi Moskowitz fosta dansatoare - îi 
spuneau acasă, era ca un platou de filmare din anii 1930, 
alb pe alb şi uşoare tuşe de crom şi argint. Un perete din 
geamuri, cu vedere spre golf, era acoperit de perdele 
fragile din voal, ce fluturau în briza mârâi. Pe pardoseala 
palida de piatră de calcar erau aruncate covoraşe albe 
miţoase, iar sofalele supradimensionate erau acoperite cu 
brocart alb. Mai erau console de sticla şi mese pentru 
cafea din sticla şi cu picioare cromate; mese şi vitrine 
reflectorizante. Pereţii şi tavanul aveau nuanţa cunoscuta 
sub numele Rozul Miresei, ce - deşi nu era chiar roz şi nici 
chiar alb - reuşea să confere o strălucire blândă camerei. 

119 

Desigur, peste tot erau flori, deoarece Grizelda 
spunea că nu putea să trăiască fără ele şi în afară de asta, 
Nisa era capitala mondială a florilor. Astfel, întotdeauna 
existau acolo trandafiri - albi sau desigur de cel mai palid 
roz - şi crengi cu flori de vişin, mimoze sau liliac, ca şi 
planta lor favorita cu vârful stufos, pe care Grizelda o 
numea „Pătrunjelul vacii”, iar Mimi îi spunea „Dantela 
Reginei Anne” („asta pentru că sunt mult mai rafinata 
decât Grizelda”, afirma Mimi). Şi mai erau şi căţeluşa ei, 
rasa York, de mărimea unei ceşti de ceai, cu numele Lalah 
şi femela-caniş miniaturala a Grizeldei, Schnuppi, care în 
cele mai reci luni de iarnă putea fi văzută într-un compleu 
de nurca, cu un mic capişon, din care ciuful ei ieşea aşa 
cum se cuvine. 

Astăzi, pentru că Preshy îşi aducea noul ei prieten 
pentru a le cunoaşte, Grizelda şi Mimi ieşiseră la 
cumpărături şi luxosul lor apartament era plin cu 
suficiente flori, spunea Mimi, pentru a deschide o florărie. 
Jeanne şi Maurice, perechea care le slujea de mai bine de 
douăzeci şi cinci de ani, el ca om de serviciu şi ea 
menajeră-bucătâreasă, şi pe care Grizelda şi Mimi îi 
considerau  „familia” lor, pregătiseră o cină speciala, 
aranjând mica masă rotundă de patru persoane cu o faţă 
de masă alba din organdin brodat, vesela Vietri şi tacâmuri 

Christofle. 

Primiseră telefonul de la Preshy chiar noaptea 
trecută. 

— Vreau să aduc pe cineva să vă cunoască, spusese 
ea cu o voce surescitată şi cu respiraţia aproape tăiată, pe 
care n-o auziseră niciodată înainte. Numele lui e Bennett 
James, locuieşte în Shanghai şi l-am cunoscut acum două 
luni. 

— Shanghai! exclamase. Grizelda, vizualizând deja 
pierderea „fiicei” e într-un oraş de la celălalt capăt al 
lumii. 

— Două luni! izbucni Mimi. Şi de-abia acuma ne spui? 

— Scuze, am fost prea ocupată, chicoti Preshy apoi 
adăugă: Oricum, acuma îl veţi întâlni. Şi sper că o să vă 
placă, deoarece eu în mod categoric îl plac. 

lar acuma se aflau pe drum. 

— Trebuie să facem o bună impresie, i se adresă 
Grizelda lui Mimi, ciupind partea din mijloc a gardeniilor 
albe ce pluteau într-un bol de cristal. 

— Arătau foarte bine înainte de a pune tu mâna pe 
ele, rosti Mimi îmbufnată. Fusese treaba ei să se ocupe de 
flori şi considera că şi-o făcuse perfect. 

Grizelda îi aruncă o privire. 

— Mimi, ştiu să mă port cu florile. Tu ocupă-te de 
muzică. Fiecare cu misiunea ei. 

— Atunci data viitoare ocupă-te într-adevăr de ele, 
zise Mimi aruncându-şi pe spate părul platinat şi foart 
îngrijit. 

— Astăzi pur şi simplu n-am avut timp. 

— Prea emoţionată, presupun. 

Grizelda oftă. 

— Ei bine, nu e prima dată când Preshy aduce acasă 
un prieten, dar e prima dată când am auzit-o vorbind aşa. 

— Sufocată de iubire, zise Mimi cu un zâmbet. 

— Şi fără îndoială şi de sex, adăugă Grizelda. 

— Atâta timp cât e sex bine făcut! comentă Mimi şi 
amândouă izbucniră în râs. 


— Ce crezi? Arătăm destul de impresionante? 
Grizelda o răsuci pe Mimi, în timp ce cele două căţeluşe 
care stăteau pe sofa se treziră, alertate de exaltarea din 
jur. Ea purta un costum-pantalon alb Saint Laurent, un 
colier de aur şi braţele încărcate de brățări din aur ce 
zomâiau. Părul ei roşu cădea sexy peste un ochi şi apoi se 
lăsa pe umeri, exact ca al actriţei de cinema din anii 
cincizeci Rita Hayworth, cu care - deşi la o vârstă pe care 
refuza să o admită - Grizeldei îi plăcea să creadă că 
semăna. Ochii ei verzi - şi mai verzi din cauza lentilelor de 
contact - sclipiră amuzaţi de propria ei. vanitate. 

— Arătăm atât de bine, cum Domnul şi operaţiile 
plastice costisitoare, ca şi drăguţii noştri antrenori 
personali, au putut să modeleze, zise Mimi vioaie. Şi asta 
înseamnă foarte bine. 

Purta o rochie simplă cenuşiu-argintie care-i atingea 
uşor genunchii încă frumoşi şi flutura peste pieptul amplu, 
ce-i încântase pe spectatorii de la Follie cu mulţi ani în 
urmă. Din urechi îi atârnau diamante, care împodobeau şi 
V-ul adânc al decolteului. 

— Am simţit din partea lui Preshy că realmente e 
ceva important, rosti Grizelda. Ce ar fi ca acesta să fie 
Unicul? 

— Atunci nu putem decât să sperăm că va trece 
testul Hoffenberg-Moskowitz. 

— Şi dacă nu? 

— Probabil că oricum va rămâne cu el. Şi tu o vei 
scoate din testament. 

— Nici nu se allá în testamentul meu, ştii asta. Şi 
Preshy ştie. Desigur, îi voi lasa bijuteriile, dar afară de 
asta, poate să-şi croiască singura drumul în viaţă. 

— Hmmm, rosti Mimi. Nu era prea sigură că nu-i va 
lasa banii lui Oscar von Hoffenberg, la urma urmei nu mai 
existau alţi moştenitori, dar pentru moment asta era voinţa 
Grizeldei. 

Jeanne intra pentru a aprinde duzinele de lumânări 
votive cu parfum de gardenii din suporturile de cristal, 

aşezate practic pe fiecare suprafaţa. 

— Totul e gata, doamna, rosti ea desigur în franceza. 
În această casă se vorbea întotdeauna franceza. 

— Bien, merçi, Jeanne. Grizelda îi zâmbi vechii ei 
prietene. Spune-mi Jeanne, ce crezi? Este acesta, pe care 
ni-l aduce acasă Preshy pentru a ne cunoaşte, ceva 
special? 

Jeanne cunoscuse duzine de tineri pe care Preshy îi 
adusese acasă de-a lungul anilor. 

— Preshy se simte bine în pielea ei, doamnă, 
răspunse ea. Nu cred că se gândeşte să-şi abandoneze 
independenţa. 

— Hmm, vom vedea, zise Mimi. 

Erau aşteptaţi în orice moment şi de fapt chiar atunci 
portăreasa sună, pentru a le informa că tocmai urcau. 

Urmate de ţopăitoarele lor căţeluşe, femeile se 
grăbiră să iasă în hol, aşteptând cu răbdare deschiderea 
uşilor liftului. Şi iată-i: Preshy în ţinuta ei obişnuită, în 
blugi ca de obicei, o bluză de pânză albă şi un sac 
supradimensionat, zâmbind cu ochii ei mari şi cu părul de 
aur răvăşit sălbatic de vânt. Şi Bennett James, izbitor de 
frumos într-o cămaşă bleu deschisă la gât, cu un blazer 
bleumarin, pantaloni impecabil călcaţi şi mocasini moi de 
antilopa. 

Grizelda gândi ca, dacă prima impresie era 
hotărâtoare, atunci acesta era un învingător. lar Mimi 
reflecta că era prea bine, pentru a fi real. 

Bennett zâmbi cald în timp ce Preshy îl prezenta. Le 
spuse ce încântat era să le întâlnească. 

Preshy îi vorbise despre ele atât de mult! O mângâie 
pe surescitată Lalah, care sărea în sus spre el şi spuse ce 
frumoasa era Schnuppi şi că în mod clar era o căţeluşă 
timidă, deoarece se ţinea la o distanţă prudentă. 

Îl conduseră în camera de zi albă-argintie, încărcată 
de parfumul florilor şi al lumânărilor votive, şi el se extazie 
de frumuseţea ei şi de felul în care perdelele de voal 
estompau lumina şi cât de minunat arătau umflate de 


1 


briză. 

— Ca o pictură de Matisse, zise el acceptând un 
pahar de şampanie (din cea ieftină Jacquart; pe cea 
scumpă Cristal, Grizelda o păstra pentru mai târziu, dacă 
trecea proba cu succes). 

Maurice turnă şampania, iar Jeanne intră cu o tavă 
cu apetitive. Preshy se duse să-i îmbrăţişeze; îi recomandă 
lui Bennett şi el le spuse că era fericit să întâlnească pe 
oricine o cunoştea pe Preshy de peste douăzeci de ani şi 
care probabil că ştiau nişte poveşti adevărate despre ea, 
pe care poate i le vor spune şi lui. Toţi au râs şi Grizelda 
luă loc pe sofaua de brocart alb. Schnuppi sări lângă ea şi 
Lalah se ghemui pe genunchii lui Mimi pe sofaua de vizavi, 
cu măsuţa de cafea din crom şi sticlă între ele. 

Grizelda bătu cu mâna pe sofa şi zise: 

— Vino şi stai aici, Bennett, de ce să nu ne spui totul 
despre tine? 

— Nu sunt prea multe de spus. O privi pe Preshy, 
care stătea pe o canapea albă cu ciucuri şi le privea. Nu 
mai multe, fără îndoială, decât aţi auzit deja de la Preshy. 

— De fapt n-am auzit nimic, decât că locuieşti la 
Shanghai. 

— Aşa e. Şi din păcate e cam departe de Paris. 

Ochii lui Preshy îi întâlniră pe ai lui. Ştia că se amuza 
privindu-şi mătuşa cum îl iscodea şi în afară de asta ştia ce 
va urma. 

— Şi ce faci acolo Bennett, exact? 

Jeanne îi oferi tava cu apetitive şi el luă un mic pătrat 
de socca, clătită cu năut, specifică regiunii Nişei, umpluta 
cu brânză de capră şi presărata cu mici mâsline negre. 

— Sunt proprietarul lui James Exports. De fapt, 
produc subansamble pentru fabricile de mobila din S.U.A. 
Facem componentele din lemn, care apoi sunt asamblate în 
Carolina de Nord, de către mari companii producătoare de 
mobila. 

— Şi asta e ceva profitabil? întreba Mimi arătând cât 
mai inocenta posibil, în timp ce în mod evident încerca să 

afle ce avere are. 

— Destul de profitabil, răspunse el zâmbind. 

— Nu trebuie să aveţi nicio grija, cred că ştiu tot ce e 
de ştiut despre el, interveni Preshy, luând o gură de 
şampanie. 

— Ei bine, nici nu avem, răspunse Mimi cu vocea ei 
tunătoare, despre care Preshy credea că ar putea să 
sfărâme geamurile la douăzeci de paşi depărtare, dacă şi- 
ar da realmente drumul. Mi-ar plăcea să ştiu ce crezi tu 
despre fata noastră, Bennett. 

El îi zâmbi şi o învălui în acea privire lungă, care îl 
făcea atât de iubit de femei. 

— Cred că fata voastră e minunată, Mimi. De fapt 
motivul pentru care mă aflu aici este că vreau foarte mult 
să o fac fata mea. Am venit să vă cer permisiunea, mătuşă 
Grizelda, Mimi, pentru să mă căsătoresc cu Precious. 

— O, Doamne! Grizelda îşi duse o mână la inimă. Pur 
şi simplu nu se aşteptase ca lucrurile să evolueze atât de 
repede. Îi aruncă nepoatei ei o privire. Preshy ce spune? 

— Am spus da, desigur. Preshy nu mai putu să se 
abţină. Ridică mâna stângă arătându-le diamantul ce-i 
strălucea pe deget. Dar Bennet a insistat să vină pentru a 
obţine aprobarea voastră. 

Grizelda şi Mimi săriră în sus pentru a examina 
inelul, aruncându-le din drum cât colo pe căţeluşele care 
lătrau. Ochii Grizeldei îi întâlniră pe ai lui Mimi: inelul era 
suficient de mic pentru a demonstra bun-gust şi suficient 
de mare pentru a fi scump. Gândeau acelaşi lucru. Că le 
plăcea comportamentul de modă veche al acestui bărbat, 
care le-a cerut aprobarea pentru a se căsători cu iubita lor 
fată; le plăcea faptul că avea vârsta potrivită, arăta bine, 
era încântător, cultivat şi aparent bogat. 

— Atâta timp cât vă iubiţi unul pe altul, nu pot să 
doresc nimănui mai mult bine, decât s-o ia pe Preshy din 
mâinile mele, zise mătuşa Grizelda, iar Bennett se ridică şi 
o sărută pe amândoi obrajii. Apoi o sărută pe Mimi. După 
aceea o sărută pe Preshy. 


Grizelda porunci lui Maurice şi lui Jeanne să deschidă 
şampania cea bună Cristal şi ridicară paharele pentru 
fericirea viitoare a lui Preshy şi a lui Bennett. 

— Mă întreb, zise Grizelda gânditoare mai târziu la 
cină, preferaţi să faceţi nunta aici sau la Paris? 

— Nici aici, nici acolo. Preshy o mângâia pe Lalah 
care stătea în poala ei, ascunsă sub un fald al feţei de 
masă şi aşteptând ceva de mâncat. Vreau să mă căsătoresc 
la Veneţia, la Santa Maria della Salute. Ştii că pentru mine 
reprezintă nişte amintiri speciale. Prinse privirea lui 
Bennett şi adăugă: Şi vrem să ne căsătorim cât mai repede 
posibil. 

Grizelda arăta plină de îndoială. 

— Desigur, dar am nevoie să pregătesc totul. Trebuie 
făcute nişte aranjamente: rochia, florile, invitaţiile 

— Luna viitoare, zise hotărâtă Preshy. Şi lăsăm totul 
în seama ta, dragă mătuşă G. Spune-ne doar când, şi vom 
apărea. 

— Dar unde veţi sta apoi? Sper că nu în Shanghai? se 
interesă Mimi. 

— Îmi păstrez comerţul din Paris. Acolo vom locui şi 
Bennett va face naveta la Shanghai. 

— E o nuvelă serioasă, comenta Grizeldă, dar Bennel 
la spuse că plănuieşte să petrecea mai puţin timp în 
Shanghai, deşi va trebui să călătorească destul de des şi în 
State. 

— Totuşi nu vă fie teamă, mai zise el. N-o voi lăsa pe 
Preshy singura atât de mult încât să se simtă părăsită. 

— Ar putea fi ceva mai perfect, ce credeţi? rosti 
Preshy mulţumită, ridicând-o pe Lalah şi sărutând-o pe 
nasul ei dulce şi negru. 

DOUĂZECI 

Nu era timp de pierdut şi Grizelda se aruncă cu capul 
înainte în aranjamentele de nuntă. Mai întâi trebuia să-şi 
folosească toată influenţa, trecând în revistă persoanele pe 
care le cunoştea la Veneţia, pentru a obţine aprobarea ca 
ceremonia de nuntă să aibă loc în Bazilică. Apoi trebuia să- 

şi sune prietenii de la hotelul Cipriani, unde stătuse de 
multe ori de-a lungul anilor şi care o cunoşteau foarte bine, 
pentru a aranja masa de nuntă şi tortul. 

De asemenea, mai pretinse nişte servicii şi reuşi să 
închirieze Palazzo Rendino, din secolul paispreuzece de pe 
Canal Grande, al cărui proprietari erau nişte bătrâni 
prieteni (la urma urmei, sunt unele avantaje să fii bătrân, 
gândi ea: cel puţin poţi pretinde revanşa pentru ani de 
favoruri), astfel că recepţia putea să aibă loc în Palazzo. 
Apoi îşi comandă echipamentul de nuntă - un costum alb 
Dior şi o pălărie enormă Philip Treacy pentru ceremonie şi 
o rochie roşie lungă de dantelă pentru cina din seara 
precedentă. 

De asemenea, se certă cu Preshy la telefon, în 
legătură cu rochia de mireasă, deoarece ea refuza să se 
îmbrace în alb. 

— În ziua de azi nu trebuie să fii virgină pentru a 
purta alb, zise exasperată Grizelda, iar Preshy râse. 

— Nu despre asta e vorba, mătuşă G., mulţumesc 
cerului, zise ea pârând de-a dreptul năucă, ca o şcolăriţă 
bolnavă de dragoste care se duce la prima întâlnire. Doar 
că nu vreau să arăt ca o mireasă tipică, înfăşurată într-un 
nor de tul alb, fără bretele. Vreau să fiu altfel. 

— Cum adică altfel? întrebă Grizelda. Pentru numele 
lui Dumnezeu, Preshy nu ai decât trei săptămâni pentru 
pregătiri. Ar fi mai bine să te hotărăşti repede. Mâine zbor 
spre Paris şi vpm alege împreună tot ce trebuie. 

Între timp, mai era şi problema florilor de care 
trebuia să aibă grijă, aşa că exact în această clipă îşi 
conducea maşina de-a lungul râpoasei şosele Grande 
Corniche, îndreptându-se spre piaţa de flori din Nisa. De 
ani de zile avea acolo un furnizor, în care avea încredere 
totală. Deoarece era o căsătorie de toamnă şi trandafirii nu 
mai erau de sezon, trebuia să comande trandafirii aceia 
uriaşi ca nişte verze ce trebuiau importaţi din Columbia şi 
să-l roage să îi aducă personal la Veneţia pentru a decora 
biserica şi sala de recepţie şi totodată să facă şi buchetele. 

Totul trebuia să fie perfect şi doar cu o lună la 
dispoziţie - de fapt acuma nu mai erau decât trei 
săptămâni - nervii ei erau întinşi la maximum, parcă s-ar fi 
căsătorit ea însăşi. 

Doar că nunta ei cu Oscar von Hoffenberg fusese cu 
totul altfel. In primul rând, se cunoşteau de peste un an şi 
logodna fusese anunţată aşa cum se cuvine, atât în ziarele 
europene, cât şi în cele americane. Apoi, părinţii ei a 
trebuit să orchestreze întregul eveniment, până la ultimul 
cartonaş pentru stabilirea locurilor, cine stătea lângă cine 
- care, având în vedere diverşii membri ai familiilor regale 
şi ambasadorii, clericii şi cardinalii, lorzii şi doamnele, 
prietenii şi membrii propriei ei familii şi ceilalţi; plus 
servitorii şi muncitorii de la Schloss, fusese o treabă 
organizatorică plină de eroism. Grizelda nu făcuse decât să 
aştepte şi să-i lase să se ocupe de tot. 

Totuşi, şi-a ales singura rochia. O ţinea împachetata 
în hârtie de mâtase într-un scrin de cedru, în fundul-vastei 
ei încăperi-dulap pentru haine. Era o chestie albă din satin, 
croita în bie de un maestru în arta lui, şi se mula neteda pe 
trupul ei tânăr, atât de sexy încât oaspeţilor li se taie 
răsuflarea şi ochii lui Oscar ieşiseră din orbite. În mod 
cert, ajutase să facă din noaptea nunţii un eveniment demn 
de amintit, dar îndepărta de ea pentru totdeauna pedanta 
familie a lui Oscar. 

După ce el a murit, toţi banii lui ca şi castelul i-au 
revenit. Cu toate acestea, în ziua ce urmă citirii 
testamentului, Grizelda şi-a făcut bagajele, inclusiv rochia 
de mireasa şi câinele ei de atunci - un boxer deschis la 
culoare cu numele Jolly - şi pleca spre clime mai calde şi 
mai incitante. Având în minte amintirea din ce în ce mai 
ştearsă a anilor aceia lungi şi monotoni petrecuţi cu 
irascibilul Oscar, nu se mai întoarse niciodată la Schloss. 

Dimineaţa de astăzi era albastră şi senină, aşa cum 
sunt atât de des în sudul Franţei la sfârşitul lui octombrie 
şi, în lipsa traficului aglomerat din timpul verii, era o 
plăcere să conducă pe şoseaua Corniche, la mare înălţime 

pe coastă, cu marea întinzându-se la infinit ca să 
întâlnească cerul. Grizelda cunoştea şoseaua ca pe 
degetele ei. 

— Era tăiată în coasta muntelui şi o parcursese ani 
de zile. Nu-i provoca niciun fel de teamă, cu toate că 
turiştilor le era frică. Chiar dacă prinţesa Grace nu fusese 
ucisă chiar pe această porţiune, mulţi oameni se temeau că 
ar putea să aibă aceeaşi soartă; o lipsă de atenţie de numai 
o secundă, o uşoară pierdere a controlului, era tot ce 
trebuia pentru a ca totul să se sfârşească în defileul 
stâncos din stânga ei. 

Şedea relaxată în marele Bentley argintiu, fără să se 
grăbească, gândindu-se la aranjamentele de nuntă. Mimi 
avea în sarcină muzica şi aranjase deja cu un cuartet de 
coarde, care să cânte la petrecerea prenupţială din 
Palazzo, şi cu un organist pentru biserică. Acuma era acasă 
la telefon, în toiul negocierilor cu orchestra ce trebuia să 
cânte la recepţia de nuntă. Între timp, Sylvie Verlaine avea 
în sarcină meniul. Grizelda era sigură că totul se va 
desfăşura satisfăcător, dar tot ar fi dorit ca Preshy să o fi 
anunţat cu o lună sau două înainte. Cu puţin mai mult 
timp, ar fi putut ca totul să fie şi mai bine. 

Şoseaua începu să coboare, formând o mulţime de 
curbe. Era linişte. In faţa nu avea pe nimeni şi în sens 
invers, doar vreo două maşini trecuseră pe lângă ea. 
Deschizând radioul, caută un post unde se cânta „vechi dar 
bune” când, privind în oglinda retrovizoare, observa în 
spatele ei un camion alb. Reflecta că avea prea mare viteza 
şi încruntându-se, apăsă pe claxon. Şoferul n-o băgă în 
seamă. Atunci aprinse farurile de avertisment şi puse 
piciorul pe pedala de acceleraţie, luând curbele mai 
repede decât îi plăcea şi încercând să se dea la o parte din 
drumul lui. Dar camionul nu încetini. Acuma se afla chiar 
în spatele ei. 

Apăsă din nou pe claxon şi nu-şi mai luă mâna de pe 
el. Camionul dădea aproape peste ea, atât de aproape 
încât dacă geamurile n-ar fi fost aşa de întunecate, ar fi 

putut să vadă figura şoferului. Sudoarea îi acoperi ceafa şi 
o cuprinse frica. Încerca să o arunce de pe şosea... 

Simţi izbitura, când camionul lovi bara ei de 
protecţie... e nebun... O, Iisuse, ce se întâmplă... Nu mai 
putea să continue să conducă atât de repede... O să 
moară... Dar nu putea să moară încă... Nu putea să rateze 
nunta lui Preshy... Trebuia să-şi folosească mintea. 
Gândeşte, îşi spuse ea, gândeşte! Cunoştea şoseaua foarte 
bine... Exista un refugiu de urgenţă tăiat în stâncă, pe 
partea cealaltă a şoselei, chiar dincolo de bandă... 

Rugându-se să nu vină nimic din sens opus, smuci 
Bentley-ul trecând de-a curmezişul şoselei şi apăsând toto 

dată frâna. Maşina aluneca într-o parte, se răsuci 
odată, de două ori, de trei ori, înainte de a se lovi de 
stâncă cu putere. Air-bag-urile explodară şi fu aruncată 
înapoi în scaun, tremurând şi ţipând de durere de cap. Dar 
vie. Şi nebunul din camionul alb zburase pe lângă ea şi 
dispăruse. 

Incă tremurând, stătea cu air-bag-ul în faţă, 
sfătuindu-se pe sine însăşi să nu intre în panică. Maşina 
ticăia şi gemea; de sub capota ieşeau aburi şi un fir subţire 
de fum se ridica din spate. Ştia că trebuie să coboare; 
putea să facă explozie în orice clipă. 

Spre surpriza ei, portiera se deschise cu uşurinţă şi 
iat-o stând pe şosea şi înjurându-l pe ticălosul nebun care-i 
făcuse asta... ei şi frumosului ei Bentley cenuşiu-argintiu. 

Privind amărâtă la rămăşiţele maşinii, se întreba 
tulburată ce naiba a fost asta. 

Mai târziu, după ce fu consultată la spital şi Mimi a 
sosit în lacrimi să o ia acasă, au discutat despre ceea ce s-a 
întâmplat. 

— Chérie, comentă Mimi, cineva a vrut să te ucidă. 
Te vor moartă. 

Grizelda o privi uluită. 

— Nu fi ridicolă, Mimi. De ce ar vrea cineva să mă 
omoare? Cu excepţia poate a soţului meu, dar a dispărut 

de mult şi fantomele nu se întorc pentru a se răzbuna. Cel 
puţin eu nu cred, adăugă ea cu îndoială. Nu, a fost doar 
acţiunea unui nebun şi nu vreau să o necăjeşti pe Preshy 
cu aşa ceva. Nu trebuie să aibă grijă de nimic. Apoi, 
aducându-şi aminte: Fir-ar să fie, n-am fost să mă întâlnesc 
cu florarul meu. Ei bine, va trebui să mă duc mâine. 

— De data aceasta vin cu tine, zise Mimi îndârjită. Nu 
credea că incidentul a fost „nimic” şi nu-i plăcea deloc că 
existau nebuni care voiau să scoată femeile de pe şosea. 
De fapt, situaţia o neliniştea foarte mult pe Mimi. 

DOUĂZECI ŞI UNU 

SHANGHAI 

Bennett zbură de la Paris la Singapore, apoi luă un 
avion de legătură până la Shanghai. Sosi pe aeroportul 
Pudong cu douăzeci de minute întârziere. Trecu în grabă 
prin biroul imigraţii şi prin vamă, apoi ajunse în holul 
sosiri, unde îl aştepta un şofer de limuzină. În timp ce omul 
plecă să aducă maşina, Bennett o sună pe Mary-Lou. 

— M-am întors, zise el când ea răspunse la telefon. 

Se lăsă o lungă tăcere, apoi: 

— Nici măcar n-am ştiut că ai plecat, replică ea 
făcându-l să zâmbească. 

— Vrei să spui că nu ţi-am lipsit? 

— Nici măcar o clipă. 

— Atunci nu vrei să mă vezi diseară? 

— Doar dacă mă rogi. 

Bennett râse. 

— Te rog. 

— În regulă. Unde? 

— Acasă la tine, la ora opt. Avea multe de discutat cu 
ea şi avea nevoie de intimitate. 

Când exact la opt sună soneria, ea se afla la uşă 
pentru a-l întâmpina. Nu se rosti niciun cuvânt. Se afla în 
braţele lui, sărutându-l. El ţinea într-o mână o sticlă de 
şampanie şi o săruta ca şi cum intenţiona să o mănânce. 
Apoi întinse un picior în spate şi izbi uşa închizând-o. Ea îşi 
lăsă capul pe spate şi-l privi. 


— Asta e într-adevăr un salut de bun venit, zise el 
zâmbindu-i. Şi oare ţi-am spus ce minunat arăţi în seara 
asta? 

— Nu, dar poţi să-mi spui acum, zise ea luându-i 
şampania din mână şi conducându-l spre micul bar, unde 
aşteaptă o frapieră. Răsuci sticla în gheaţă şi luă din bufet 
două cupe, aşteptând ca el să destupe sticla. Apoi el umplu 
paharele, le ridică şi-i dădu unul. 

— Pentru noi, toasta el zâmbind exact în ochii ei, în 
felul în care obişnuia s-o facă întotdeauna şi trimiţându-i 
astfel mici fiori nervoşi de-a lungul spatelui. Totuşi avu 
grijă să nu menţioneze gândul ce-i persista în minte şi în 
loc de asta sorbi din şampanie şi îl întrebă cum a fost 
călătoria. 

— Parisul e în regulă, zise el îndreptându-se spre 
fereastră şi privind afară râul de culoarea noroiului şi 
traficul de dedesubt. 

Mary-Lou se plimba nervoasa în spatele lui. Deoarece 
era interesată să aibă un teng shui bun, atârnase un 
cristal mare în faţa ferestrei, pentru a respinge răul chi al 
zeilor Râului Dragon. Nu se întreba dacă realmente credea 
în asta sau nu, pur şi simplu a făcut-o gândindu-se că nu 
poate face nimănui niciun râu şi, cine ştie, poate că era 
adevărat. Strămoşii ei crezuseră în asta timp de secole, nu- 
i aşa? Totuşi părinţilor ei nu le făcuse prea mult bine; au 
avut destul chi râu pentru a-i trimite de timpuriu în 
mormânt, cu cristale sau fără. 

Dar, privindu-l pe Bennett uitându-se pe fereastră, 
spera că acuma totuşi va funcţiona. Încă nu aflase nimic de 
la Voortmann şi avea nevoie de tot norocul de pe lume. 

Stând în spatele lui, zise: 

— Acuma, am putea să mâncăm? Sau, mai întâi să 
mergem în pat? 

Bennet se întoarse şi o privi. 

— Ghei! zise el. 

Mult mai târziu, în timp ce Bennett era sub duş, 
Mary-Lou deschise cutiile pe care avusese prevederea să 


1 


le cumpere de la restaurantul local. Le puse pe masa de 
cafea, împreună cu o sticlă de bere Tsingtao şi un pahar 
brumat, aproape îngheţat, scos din congelator. Lui Bennett 
îi plăcea berea rece. 

Hainele lui erau aruncate de-a valma pe sofa şi ea le 
adună, oprindu-se să ridice portofelul ce căzuse din 
buzunarul pantalonilor. Ceva umflat era înghesuit 
înăuntru. Era un şerveţel. Scoţându-l afară, citi un număr 
de telefon scris cu ruj de buze. Şi un nume, Preshy 
Rafferty. 

— O, Doamne, şopti ea strângând portofelul la piept. 
O, Doamne, ce ticălos... 

Când Bennett ieşi din baie, nu spuse nimic despre 
şerveţel, ascuns acuma cu grijă în propria ei geantă. li 
turnă berea şi-i servi mâncarea, apoi îngenunche pe 
pernele fantezii de lângă măsuţa scundă de cafea, pentru a 
mânca şi ea. 

Bennett voia să vorbească despre afaceri, dar îşi 
dădu seama de tăcerea lui Mary-Lou. Desigur, era furioasă 
pentru că plecase fără să spună nimic şi adevărul e că nici 
nu intenţionase să o mai vadă. Dar acuma, cum spune 
vechea zicală, voia să păstreze prăjitura, dar să o şi 
mănânce. Avea nevoie de ea. 

— Mă iubeşti, Bennett? întrebă ea după o vreme. 

Ochii lui străluciră cu răceală spre ea. Între ei nu se 
punea problema iubirii. Luă cu beţigaşul o bucată de 
asparagus. 

— Noi doi, tu şi cu mine, ne asemănăm Mary-Lou, 
zise el. Amândoi avem inimi de oţel. O privi, încă în stare 
să-i admire frumuseţea. Mă îndoiesc să fi iubit vreodată în 
viaţa ta pe cineva. 

— Pe Ana ai iubit-o? 

Privirea lui deveni şi mai rece. Ignoră întrebarea. 

— Tu şi cu mine avem o înţelegere de afaceri, zise el 
în loc de răspuns. Am venit aici să-ţi spun că am găsit un 
cumpărător la Paris, care e interesat. Vrea să plătească o 
sumă 

Înainte de livrare, dar normal doreşte o garanţie că 
ceea ce i s-a promis va obţine. Am nevoie să văd colierul 
acela. 

— Asta nu pot. 

— Atunci înţelegerea cade. 

Ea privi furioasă cum îşi mânca cina calm, în timp ce 
ea clocotea. 

— Cine e Preshy Rafferty? 

El puse jos beţigaşul. 

— De ce întrebi? 

— Numărul ei de telefon se afla în portofelul tău. 
Scris cu ruj de buze. 

El se ridica în picioare şi-şi puse haina pe umeri. 

— Mulţumesc pentru cină,  Mary-Lou, zise 
îndreptându-se spre uşă. 

— Aşteaptă! 

Dar Bennet nu aştepta. Nici nu trebuia. Ştia că va 
avea colierul. Se va întoarce ea la el, şi asta curând. 

DOUĂZECI ŞI DOI 

Voortmann avusese necazuri cu legătura lui din 
Amsterdam. 

— Cât de mari sunt pietrele? întrebase acesta. Care e 
valoarea lor? Diamantele sunt vechi, au şlefuiri de modă 
veche... 

N-a contat cât de mult a încercat Voortmann, n-a fost 
în stare să-l convingă pe om - un expert în pietre preţioase 
care îşi cunoştea meseria, dar nimic altceva - să-l facă să 
înţeleagă circumstanţele speciale privind bijuteriile 
împărătesei şi în special perla gigantică. Trebuia să caute 
în altă parte un cumpărător şi unde mai bine, decât aici în 
Shanghai? 

În seara aceea la ora şapte, se afla ca de obicei în 
barul Surging Hot Waters, un loc uriaş cufundat adânc în 
pământ, cu trei feluri de clienţi: bărbaţi ieşiţi pentru o 
băutură de seară şi distracţia asigurată de nişte „fete de 
bar” Fierbinţi; bărbaţi scăpaţi din familie ce-şi înecau 

amarul suferințelor conjugale; şi alcoolici ca el. Primele 
două categorii erau o 


populaţie în continuă schimbare, alţii în fiecare 
seară, dar din cel de al treilea grup îi cunoştea pe toţi. Ca 
şi el, erau întotdeauna acolo. Şi cel puţin doi dintre ei 
proveneau din bogate familii şanghaieze. 

Voortmann se dusese la bar toată săptămâna, în 
fiecare seară, aşteptându-i să apară. Muzica pop la modă, 
provenind din nişte difuzoare uriaşe, bubuia de-ţi spărgea 
timpanele, dar era atât de obişnuit cu ea că de-abia o băga 
în seamă; îşi sorbea încet scotch-ul, nu-l gâlgâia, doar îl 
gusta,  nefăcând niciodată gălăgie,  neprâbuşindu-se 
niciodată. Era, îşi spunea el mândru, un băutor rafinat. Şi 
exact genul de om cu care bogătaşii şanghaiezi erau de 
acord să vorbească. Făcuse afaceri cu ei şi mai înainte, la 
scară mai mică, şlefuind bijuteriile furate de la soțiile lor, 
când familiile le-au tăiat veniturile, cerându-le să se 
schimbe, să nu mai bea şi să nu mai umble după târfe. 

Cam după două ore, îi zări la o masă într-un loc 
întunecos, cu o sticlă de scotch în faţă. 

Îşi croi drumul prin mulţime. 

— Bună seara, zise el. Dădură din cap drept răspuns 
şi el aşteptă să-l invite să ia loc la masa lor. Dar, pentru că 
n-au făcut-o, adăugă: Domnilor, aţi mai făcut şi înainte 
afaceri cu mine. Acuma am ceva ce v-ar interesa. Ne- 
aşteptând de data aceasta invitaţia, trase un scaun şi îi 
făcu semn barmanului să mai aducă o băutură, apoi se 
aşeză. 

Scoase fotografia din buzunar şi o puse pe masă între 
ei. 

— Opriţi-vă puţin ochii asupra ăsteia, domnilor, zise 
el zâmbind. Garantez că vă va umple buzunarele cu bani. 

Cei doi bărbaţi priviră fotografia ştearsă. Unul o 
ridică, studiind-o. 

— Ai furat aşa ceva? întrebă el. 

Voortmann dădu din cap. 


— Ştiu unde se află, răspunse el. Pot să-l am şi mâine, 
dacă vreţi. La un anumit preţ. 

— Cum ar fi? 

De data aceasta Voortamnn dădu peste cap scotch-ul, 
în loc să-l soarbă încet şi shanghaiezii îi umplură din nou 
paharul gol. 

— Mai întâi am să vă spun o poveste, prieteni, rosti el 


încet. 

Când termină, cei doi shanghaiezi se priviră unul pe 
altul. 

— Pentru asta, am putea să intrăm la închisoare, zise 
unul. 


— Şi cât face? întrebă celălalt. 

— Treizeci de milioane, ieşi Voortmann cu o cifră. 
Dar pentru voi, îl las la zece, pentru ca să-l puteţi vinde şi 
să scoateţi un profit bun. 

Shanghaiezii ştiau că bijuteria era de nepreţuit, dar 
nu erau colecționari şi nu voiau să rişte să fie închişi, 
pentru că au cumpărat-o. 

li umplură paharul până sus, privindu-l în timp ce-l 
golea. Sudoarea îi brobonise buza de sus. 

— Spune-ne, zise unul, cine are acest obiect 
nepreţuit? 

Dar Voortmann mai avea încă suficienta minte să-şi 
dea seama că nu trebuie să le spună. Dădu din cap. 

— Spuneţi-mi doar dacă îl vreţi sau nu, prieteni, zise 
el ridicându-se şi îndreptându-se spre bar. 

Dar shanghaiezii nu erau prieteni cu el. 

DOUĂZECI ŞI TREI 


Mary-Lou nu mai putu să reziste. Sună la numărul lui 
Preshy Rafferty şi dădu peste automat. 

— Bonjour, Rafferty Antiques. Preshy Rafferty la 
telefon, se auzi o voce în franceză. Dacă doreşti să laşi un 
mesaj, fă-o după ce auzi tonul. 

Furia se agita ca plumbul topit în stomacul lui Mary- 
Lou. Se simţea bolnavă. Se combinase Bennett cu 

verişoara lui Lily, în speranţa căsătoriei cu altă 
moştenitoare? Nu-i va permite. 

Păşea în sus şi-n jos prin micul ei apartament, 
lovindu-se  nerăbdătoare de cristalul atârnat, ce se 
presupunea că alungă spiritele rele ale zeului Râului 
Dragon, şi făcându-l să scoată un zbârnâit asemănător 
nervilor ei. îl pierduse, ştia asta. Şi odată cu el şi pe 
cumpărător. Şi Voortamnn se dovedise a fi un ratat, n-a 
aflat nimic de la el de o săptămână. 

Bennett a spus că are un cumpărător care doreşte să 
depună banii. N-avea de ales, trebuia să colaboreze cu el. 
Trebuia să obţină colierul. Nu mai era timp de pierdut. 

Îşi aminti că Lily merge să-şi ia micul dejun la ora opt 
în fiecare dimineaţă la ceainăria Pasărea Fericita şi că 
lipseşte cel puţin o oră. Timp destul să ia colierul din seif şi 
să plece. 

În dimineaţa următoare Mary-Lou sosi devreme, 
aşteptând până văzu maşina lui Lily ieşind din curte şi 
dispărând pe alee. O dată ce nu mai fu în raza ei vizuală, 
deschise poarta cu propria ei cheie electronică şi-şi băgă 
maşina înăuntru. Parcă, apoi anulă temporar camera de 
luat vederi ce asigura securitatea şi care-i urmărea toate 
mişcările. Când Lily se va întoarce după micul dejun, 
camera va fi din nou în funcţiune, dar ea nu se va afla pe 
casetă. 

În timp ce traversa veranda, micuțul canar din colivie 
îi trimise un ciripit plin de speranţă, dar ea îl ignoră, 
descuie uşa şi intră în casă. Scoţându-şi automat pantofii, 
merse mai departe spre uşa pivniţei în picioarele goale. 
Trecu în grabă pe lângă stiva de cutii, ajunse în fund, 
apăsă butonul, tăblia alunecă într-o parte şi seiful ieşi la 
iveală. Îi luă doar un minut pentru a-l deschide. Uşa grea 
de oţel sări înapoi. Şi înăuntru se afla caseta de bijuterii 
din piele roşie. 

Îşi plimbă palma pe pielea fină şi scumpă. Vârsta n-o 
distrusese şi ea ghici că într-un fel oarecare fusese 
menţinută curată şi uscată, toţi aceşti ani. O deschise cu 

un declic. Şi ochii i se măriră, în timp ce un fior îi alergă 
de-a lungul spinării când atinse perla, gândindu-se cum 
stătuse în gura împărătesei moarte Cixi. Cealaltă perla 
furata, pe care Soong Mai-ling o purta pe pantofii ei de 
ceremonie, fusese mult mai bine folosita decât cea din 
gura femeii moarte. 

Era gata să închidă seiful când auzi zgomot. Ridicând 
capul, asculta. 

— Mary-Lou? Tu eşti, acolo jos? vocea lui Lily stârni 
ecoul de-a lungul treptelor dinspre pivniţa. Cu inima 
bubuindu-i în piept, Mary-Lou aruncă în seif caseta de 
bijuterii, trânti uşa şi o încuie. Sări înapoi şi trase la loc 
tâblia de lemn, auzindu-i zbârnâitul exact când Lily apăru 
în vârful scării. Stătea acolo, cu mâinile la spate, privind-o. 
Mary-Lou, ce pustiului faci aici aşa devreme? întrebă 
uimită Lily. M-ai speriat atât de tare. Am crezut că au 
intrat hoţii. 

— Nu, nu hoţii, doar eu. Am venit să fac treabă mai 
devreme, să mă ocup de împachetarea restului 
reprezentărilor lui Buddha. Ştiam că trebuie să-i livrăm 
astăzi. 

Lily cobori treptele. Ţinea în mână un pahar de hârtie 
cu cafea şi arăta tulburată. 

— E foarte neobişnuit pentru tine. Ce nu e în regulă? 
Nu poţi să dormi? 

Mary-Lou determina câteva lacrimi să-i alunece pe 
obraji. 

— Nu, nu pot. Şi asta din cauza lui Bennett. S-a 
întors aseară, a apărut la uşa mea ca şi cum nimic nu s-ar 
fi întâmplat. Şi ştii unde a fost, Lily? La Paris. 

Lily luă o gură de cafea. 

— Aşa că, de ce te-a supărat asta pe tine? 

— Deoarece a fost la verişoara ta, Precious Rafferty. 

— Ce?!? Lily fu atât de şocată, încât aproape că vărsă 
toată cafeaua. 

— Asta e adevărul. Aminteşte-ţi, i-ai vorbit de ea, i-ai 
spus că e o fată bogată. Ei bine, e exact ceea ce caută 

Bennett. Încă o fată bogată cu care să se însoare. Ca şi cu 
Ana Yuan. Poate că zvonurile sunt adevărate şi s-a 
căsătorit cu ea doar pentru bani. Poate că a şi ucis-o 
pentru asta. Poate că se gândeşte să facă acelaşi lucru şi 
cu verişoara ta. Cine ştie... cu Bennett totul e posibil. 

— Haide, haide, nu poţi să fii serioasă, comentă Lily 
şocată. Eşti doar supărată, asta e tot. 

Dar Mary-Lou o privi absentă. L-a pierdut pe Bennett 
şi acuma a pierdut şi colierul. L-ar fi ucis chiar acuma, 
dacă ar fi putut să plece cu el. 

— A venit acasă la mine, zise ea. Am făcut dragoste. 
Apoi am găsit în portofelul lui numărul de telefon scris cu 
ruj de buze pe un şerveţel de hârtie. îl am sus, am să ţi-l 
arăt. Voia s-o scoată pe Lily din pivniţă, să nu cumva să 
observe că n-a împachetat nici măcar un Buddha dintre cei 
ce aşteptau. i 

Lily urcă înapoi pe scări şi Mary-Lou o urmă. Işi 
lăsase geanta pe scaunul de lângă uşa deschisă a pivniţei 
şi acuma scoase din ea şerveţelul cu numărul şi i-l dădu lui 
Lily. 

— Păstrează-l, zise ea dispreţuitoare. Avea deja 
numărul şi adresa trecute în carnetul ei de telefoane. 
Poate că vei vrea să-ţi suni cândva verişoara. lar eu 
categoric nu-l vreau. 

Lily băga şerveţelul în buzunar. Se uita îngrijorata la 
prietena ei. 

— Eşti sigură că te simţi bine? Ascultă, uite ce e. Am 
plecat să iau micul dejun, dar mi-am uitat geanta şi a 
trebuit să mă întorc. De ce nu ne ducem să luăm ceva şi tu 
să-ţi descarci inima în faţa mea. 

Inima de oţel, gândi Mary-Lou cu amărăciune, în 
timp ce închise uşa pivniţei şi o urmă pe Lily spre maşina 
ei. O, Doamne, uitase de camera de luat vederi. Dar era 
prea târziu, Lily o aştepta, va trebui să o pună în funcţiune 
mai târziu. 

Mai târziu, în aceeaşi seară, Mary-Lou îl sună pe 
Bennett. Spre surpriza ei, acesta răspunse. 


— Am încercat să iau astăzi colierul, zise ea. 

— Şi ai ratat. Mă dezamăgeşti, Mary-Lou. „A încerca” 
nu e destul, vreau colierul mâine seară, sau... 

— Sau... ce? 

— Sau va fi prea târziu şi tu şi cu mine vom pierde o 
afacere de multe milioane de dolari. Ar fi mai bine, să-i dai 
drumul, Mary-Lou. 

El închise, iar ea căzu pe un scaun. De data aceasta, 
pe obraji i se prelingeau lacrimi adevărate. Voortmann îi 
dăduse numărul lui de celular şi, continuând să stea pe 
scaun, îl formă. 

El răspunse după vreo duzină de apeluri. 

— Voortmann. 

Vocea îi era morocănoasa şi în fundal se auzea 
zgomot mare: muzică puternică, un hohot ascuţit de 
femeie, un murmur de conversaţie şi clinchet de pahare. 
Nu trebuia să fii geniu pentru a-ţi da seama că se afla într- 
un bar, iar din vocea lui se auzea că e deja beat. 

— Mary-Lou la telefon, rosti ea nerăbdătoare. Ce 
noutăţi ai pentru mine, Voortmann? 

— Aha, Mary-Lou... Vei fi încântată să afli că sunt pe 
drumul cel bun, am o pereche de clienţi interesaţi, oameni 
bogaţi, shanghaiezi... 

— Shanghaiezi? repeta ea oripilata. Erau mult prea 
aproape de casă. Bogaţi sau nu, nu puteau să fie interesaţi, 
deoarece era un joc prea periculos pentru ei. Ea avea 
nevoie de un american, sau un elveţian, un colecţionar 
adevărat, un om cu bani adevăraţi, nu un afacerist chinez 
bogat. 

— Le-am arătat fotografia, se lăuda Voortamnn 
cuvintele lui încălecându-se unele pe altele, fără pauză. Nu 
fi îngrijorata, mi-o vor aduce curând înapoi. 

Mary-Lou închise telefonul. Omul era un beţiv. Le 
arătase fotografia la bar tuturor celor de teapa lui, iar ei le 
vor spune prietenilor lor. Nu va dura mult până când 
zvonul va începe să circule prin tot oraşul. Realiza că a dat 
peste un mare necaz. 


A doua zi, va trebui să ia colierul din seif. 
DOUAZECI ŞI PATRU 


Lily se afla în biroul ei completând nişte formulare 
pentru omul de la fisc, când zbârnâi soneria. Puse în 
funcţie camera de luat vederi care asigura securitatea, 
pentru a vedea cine e şi descoperi că privea un ecran gol. 
Neliniştită, apăsă butonul interfonului şi întrebă cine e. 

— Poliţia, sosi răspunsul. 

Se lăsă pe speteaza scaunului cu pulsul accelerat şi 
cu gura brusc uscată. Ce au aflat? Ce ştiau? Au fost prinşi 
contrabandiştii de antichităţi la aeroport şi au ciripit? Un 
milion de întrebări îi alergau prin creier. Aruncând hârtiile 
de pe birou într-un sertar, îl izbi închizându-l şi apăsă 
butonul, pentru a le da voie să intre. 

Nu era decât unul, un ofiţer tânăr cu figura pătrată şi 
solemnă. 

— Doamnă Song, s-a făcut o plângere în legătură cu 
parcarea de pe stradă. Ni s-a comunicat că maşina 
dumneavoastră blochează drumul. 

— Offf, rosti Lily uşurată. Era desigur maşina lui 
Mary-Lou şi, pentru că nu voia să rişte o amendă sau furia 
vecinilor, promise să facă ceva în legătură cu asta. 

Şi fu fericită când el plecă, după ce i-a înmânat 
avertismentul. Nu era nicio îndoială că vederea poliţistului 
îi provocase un şoc. În genul ei de afaceri, avea nevoie să 
stea cât mai departe posibil de lege. 

Colierul încă îi domina gândurile şi puse mâna pe 
telefon pentru a-l suna pe elveţianul de legătură. El îi 
spuse că persoana amatoare nu era încă sigură, că îi mai 
trebuie ceva timp şi că oricum îi e teamă că preţul este 
exorbitant, chiar şi pentru un colecţionar bogat. 

— Am putea să ajungem la o înţelegere în legătură cu 
preţul, dădu Lily înapoi, dar el continuă să şovăie. 

— Am să te sun eu, a fost tot ce i-a mai spus. 

Ca pentru a se asigura că bijuteria valora suma 
uriaşă care îşi închipuia ea că valorează, cobori scările 

pivniţei în lipăitul papucilor şi formă cifrul, pentru a 
deschide seiful. Când uşa zvâcni deschizându-se, rămase 
înţepenită uitându-se la conţinut. 

Caseta de bijuterii fusese aruncată în fund şi 
pachetele de bancnote erau împrăştiate şi nelegate într-o 
parte. Ea era o femeie ordonată, orice lucru îşi avea locul 
lui - asta nu era opera ei. Ştia că lăsase totul într-o ordine 
perfectă şi caseta de bijuterii în faţă. 

O scoase, îngrozită să nu fi dispărut colierul, şi o 
deschise. Uşurarea făcu să-i tremure mâinile. Era încă 
acolo. 

Căzu pe o ladă de ambalaj, strângând-o la piept. 
Cineva a fost acolo. Dar cine? Se ridica din nou în picioare 
şi se duse să numere teancurile de bani. Lipsea o sumă 
substanţială. Îşi aminti de camera de securitate ce nu mai 
funcţiona şi pe Mary-Lou aici jos, singură, în dimineaţa 
aceea atât de devreme, când a ştiut că Lily se dusese să-şi 
ia micul dejun cu câţiva kilometri mai departe. 

Dar cum de a aflat Mary-Lou de seif şi mai ales 
cifrul? Numai ea îl ştia şi îi era imprimat în creier, nu-l 
trecuse pe nicio bucată de hârtie, pentru a nu risca să-l 
citească cineva. 

Puse la loc teancurile de bancnote şi luând caseta de 
bijuterii cu ea, închise seiful. leşi apoi afară pentru a 
controla camera de luat vederi şi descoperi că fusese 
deconectată. O repuse în funcţie şi dertilă banda înapoi. 
Nu era decât o singură persoană pe ea şi aceasta era 
Mary-L.ou, la ora opt şi cinci minute în dimineaţa în care o 
găsise aici, în pivniţă, pretinzând că împachetează 
statuetele lui Buddha. 

Trebuia să găsească un alt loc unde să ascundă 
colierul. Desigur ar fi putut să-l pună într-o cutie de valori 
din bancă, dar asta se putea dovedi periculos, dacă 
lucrurile nu mergeau bine şi intervenea o investigaţie. Se 
gândi să-l ascundă sub saltea, dar acesta era cel dintâi loc 
unde ar fi căutat cineva. îl auzi pe micul canar ciripind pe 
verandă şi astfel îi veni ideea. Exact aşa, îl va ascunde sub 

podeaua de glaspapir de pe fundul coliviei. Nimeni nu se 
va gândi vreodată să se uite acolo. 

A 

În timp ce-şi rezolva treaba, pasărea ieşi afară şi i se 
aşeză pe mână, cântând fericita de atenţia ce i se dădea. 
Eşti o creatură mica şi dulce, gândi ea zâmbind. Habar n-ai 
ca stai pe o comoară. 

Hotări să-i întindă lui Mary-Lou o cursă, să încerce să 
o surprindă asupra faptului. O sună şi îi spuse că astăzi 
trebuia să plece de acasă. Avea o întâlnire cu un negustor 
şi se aştepta să lipsească mai multe ore. Ar fi Mary-Lou aşa 
amabila sa vină să aibă grija de tot, în timp ce era plecată? 
Aşa cum se aşteptase, Mary-Lou accepta. 

După care se grăbi să urce scările, îşi puse pantofii, 
zâmbi auzind canarul cântând şi ieşi cu maşina afară din 
curte. Porţile se închiseră cu un clinchet în urma ei. 

DOUĂZECI ŞI CINCI 

Primul lucru pe care l-a făcut Mary-Lou după ce Lily 
a sunat-o a fost să-i telefoneze lui Bennett. Spre surpriza 
ei, răspunse la primul ţârâit. 

— Ei bine? întrebă el rece şi ea suspină. 

— Il am pentru tine diseară, răspunse ea. 

— Unde şi la ce oră? 

Mary-Lou ezită. Exista ceva de gheaţă în legătură cu 
Bennett, ceva ce o speria. Ca şi acuma de pildă, când a 
răspuns la telefon cu un ton de de indiferenţă, totală, încât 
ea avea impresia că de fapt nici nu-i păsa. Nu voia să rişte 
să fie singură cu el când îi dădea colierul. N-avea 
încredere în el. 

— La barul Cloud 9, ora opt. Şi de data aceasta ea fu 
cea care a închis telefonul. 

Se îndreptă spre casa lui Lily şi controla camera de 
securitate din curte; fusese repusă în funcţie. O dată 
înăuntru, se îndreptă direct spre pivniţă. Deschise seiful şi 
apoi făcu un pas înapoi oripilată. Caseta de bijuterii nu mai 
era acolo! 

Răscoli printre teancurile de bani, pentru prima oară 

neinteresată de ei, dar caseta de piele roşie dispăruse. 

O - Dumnezeul - meu. Lily l-a vândut. Sau poate l-a 
ascuns în alt loc. O îmboldi o speranţă şi fugi înapoi în sus 
pe scări, găsi cheia micului „seif de casă” al lui Lily, ascuns 
sub o grămadă de pulovere, şi-l deschise. Colierul nu era 
acolo. Răscoli prin toate sertarele şi dulapurile. Se uita 
chiar şi sub saltea. Nimic. 

Incă în dormitorul lui Lily, privea cu ochi goi 
imaginea ei palida din oglinda. Va trebui să-l amâne din 
nou pe Bennett, să-l ducă cu vorba până va afla cam pe 
unde e colierul. Era singura ei şansă. 

Tremurând de nervi, ştia că trebuie să iasă. 
Apucându-şi geanta, ieşi pe verandă. Canarul bătu din 
aripi pe stinghia lui, apoi izbucni într-un cântec. Trilurile 
lui ascuţite păreau că-i străpung creierul ca nişte ace şi ar 
fi vrut să-l ucidă. Stătea privindu-l în mica lui colivie 
frumoasă. Mâinile îi tremurau de furie, dar desigur nu era 
păsărea de vină. 

Avea nevoie să bea ceva şi rugându-se ca falsul curaj 
pe care s-ar putea să i-l dea să o ajute să treacă de ziua 
aceasta, se îndreptă spre un bar aglomerat din Oraşul 
Vechi unde trăgeau cea mai mare parte dintre negustorii 
de antichităţi. 

Găsi un scaun liber, comanda o votca martini cu trei 
mâsline şi, încă tremurând, stătu privind morocănoasă 
nefericita ei reflectare în pereţii de oglinzi din spatele 
tejghelei. 

— Ce mai faci, Mary-Lou? 

Se întoarse şi-l privi pe omul care se strecurase în 
scaunul de la bar, alături de ea. Era un negustor de 
antichităţi pe care-l cunoştea oarecum. 

— Dă-mi şi mie la fel, i se adresă barmanului. Cum 
merg treburile? o întrebă apoi zâmbind. 

Toţi cunoşteau treburile tuturor celorlalţi şi ştiau 
exact cum mergeau treburile, cu excepţia afacerilor 
secrete desigur. 

— Ca de obicei. Luă o gură din martini. 


— Se zvoneşte că a apărut pe aici o piesă speciala, 
zise el. Ai auzit? Nişte bijuterii. Un colier. Se spune că a 
aparţinut împărătesei Văduve. Nu pot să spun că nu mi-ar 
plăcea să pun mâna pe el! râse tare. Şi la fel, fără îndoială, 
şi poliţiştilor. 

Sângele lui Mary-Lou îi alergă prin vene, tot atât de 
rece ca şi băutura martini. 

— N-am auzit, zise ea. Şi oricum, de unde a apărut 
acest zvon? 

Omul ridica din umeri. 

— Ohooo, ştii cum e cu zvonurile pe aici, dar acesta 
se spune că a apărut de la un afacerist bogat, care a fost 
contactat pentru a-l cumpăra. Ridica din nou din umeri 
alungind gândul. Desigur nimeni nu declara că a văzut 
realmente acest fenomen încă, este doar o vorbă în vânt. 
Dar, nu se ştie niciodată. Ridica paharul. Noroc, zise el 
privind uimit cum Mary-Lou dădu peste cap martini-ul ei 
dintr-o singură sorbitura. 

Apoi ea cobori de pe scaunul de la bar. 

— Se presupune că mai trebuie să şi muncesc, zise ea 
îndreptându-se spre uşă. 

— Pe curând, strigă el. 

Tremurând de furie, Mary-Lou se îndreptă spre 
biroul lui Voortmann. 

— Nebunul naibii, bombăni ea stând în maşina oprită 
la stop. Nebunul dracului de beţiv descreirat. Am să-l ucid. 

Găsi un loc de parcare pe stradă şi merse pe jos 
furioasă până la porţile de fier şi apăsă pe sonerie. Nu veni 
niciun răspuns şi apăsă din nou, de data aceasta lăsându-şi 
degetul acolo. Trecu un minut. Voortamnn tot nu 
răspundea. Făcând un pas înapoi, privi în sus la ferestrele 
lui. Nicio lumină. Unde era idiotul? 

Se îndreptă spre maşină şi conduse direct înapoi la 
Lily. Trebuia cel puţin să încerce să muncească. Şi trebuia 
să se înarmeze bine pentru întâlnirea cu Bennett de 
diseară. Să hotărască ce să-i spună. 

Mary-Lou nu putuse să-l găsească pe Voortamnn 

deoarece, în aceeaşi dimineaţă, fusese vizitat de doi 
poliţişti. 

Auzise sirenele, privise afară pe fereastră şi-i văzuse 
pe vagabonzii străzii risipindu-se ca nişte potârnichi în faţa 
vânătorului şi dispărând într-o încâlceală de alei dosnice şi 
murdare. li văzuse pe cei doi poliţişti îndreptându-se spre 
uşa lui şi sărise în sus, terorizat de ţârâitul soneriei şi de 
strigătele lor aspre, care-i cereau să deschidă. 

Mai repede decât se mişcase de ani de zile, 
Voortmann matura de pe bancul de lucru colierul de 
diamante la care lucra, adună şi celelalte câteva pietre şi 
puse totul în micul seif de metal ascuns sub scândurile 
duşumelei, exact sub scaunul lui pivotant din piele. Arse 
fotografia colierului Cixi într-o scrumieră, apoi împrăştie 
pe duşumea micile fragmentele rămase, pentru ca nicio 
dovadă să nu poată fi adunată şi asamblată ulterior din 
bucăţelele carbonizate. 

Cu inima la gât şi gura uscată, apăsă butonul şi le 
deschise, aşteptând să cadă securea. Şi aceasta căzu. Fu 
arestat fără drept de apel, acuzat de comercializare de 
bunuri furate. Fusese de asemenea căutat şi pentru a fi 
luat la întrebări în legătură cu vânzarea unor antichităţi de 
valoare. 

Voortmann fu băgat la închisoare fără avocat şi ştia 
că o să rămână acolo o lungă durată de vreme. Tremura 
din tot trupul. Ar fi vrut ceva de băut. 

DOUĂZECI ŞI ŞASE 

Lily auzi zvonul în aceeaşi dimineaţă, la cafeneaua de 
pe Wuzhong Road, de lângă Piaţa de Antichităţi Dongtai, 
şoptit pe deasupra cânilor cu ceai verde fierbinte şi xiao 
long bao, gâtuştile ei preferate din carne de porc, fierte în 
abur. Faţa îi ardea de furie şi plecă brusc, fără măcar să 
guste gâtuştile. Avea nevoie să discute cu Mary-Lou. Şi 
asta chiar acum. 

Bennett auzi zvonul pe când se afla pe banda de 
alergare din sala de gimnastică splendid echipată a 
hotelului J.W. Marriott de pe Nanjing Road, unde făcea 

exerciţii în fiecare dimineaţă. Când jumătatea lui de oră 
ajunse la final, opri banda şi auzi conversaţia făcută cu 
jumătate de gură în spatele lui. Se întoarse şi descoperi că 
îl cunoştea pe unul dintre interlocutori. Era fiul unui 
afacerist bogat, care făcuse avere cu exportul de materiale 
electronice. Omul era un tip de joasă speța notoriu, dar 
probabil că avea un informator printre afacerile 
comerciale subterane ale oraşului şi Bennett nu avea 
niciun dubiu că ştia despre ce vorbeşte. 

Realizând ce se întâmplase, o înjură pe Mary-Lou, 
părăsi banda de alergare, făcu un duş, se îmbrăcă şi plecă 
în căutarea maşinii lui. Era atât de furios încât ar fi fost în 
stare să o ucidă, dar înainte de asta, trebuia să vadă dacă 
avea colierul. 

Când Lily reveni de la masă, Mary-Lou era acasă, 
ocupată să sorteze comenzile de copii ale figurinelor. 
Hotărâse să facă faţă faptelor, pretinzând că nu s-a 
întâmplat nimic rău, aşa că acuma se uită în sus zâmbindu- 
i lui Lily. 

— Afacerile merg bine luna asta, zise ea, agitând un 
mic teanc de formulare pentru comenzi. 

— Vino încoace, zise Lily. Am ceva să-ţi spun. 

Mary-Lou se ridică privind-o nesigură. 

— Ce s-a întâmplat? 

— Eşti o mincinoasă şi o palavragioaică. M-ai furat 
tot timpul, fără să-ţi pese de prietenia noastră şi nici de 
mâna de ajutor pe care ţi-am întins-o când erai la pământ. 
Am avut încredere în tine, Mary-Lou Chen şi tu mi-ai 
trădat încrederea. lar acuma, jumătate din Shanghai ştie 
de colier. 

— Care colier? o întrerupse Mary-Lou, încercând în 
continuare să pară nevinovată. 

— Cel pe care l-ai văzut în seiful meu secret. Cel pe 
care ai încercat să-l vinzi pe piaţă pe nimic, celui mai 
periculos dintre cumpărători. Un chinez. Întinse o mână cu 
palma înainte, pentru a o opri pe Mary-Lou, când aceasta 
începu să protesteze. Nu încerca să găseşti scuze, ştiu că 

toate sunt minciuni. Nici măcar nu vreau să ştiu cum ai 
reuşit. Vreau doar să ieşi din casa mea. Acum. 

Mary-Lou îşi dădu seama că nu era cazul să mai 
argumenteze. Fusese judecata şi găsită vinovata. Pentru ea 
nu mai exista nicio speranţă să intre vreodată în posesia 
colierului. Îşi luă haina şi geanta şi trecu pe lângă Lily spre 
uşă. 

— Nu-ţi doresc succes în vânzări, Lily, zise ea cu 
amărăciune continuându-şi drumul. De fapt, voi face tot ce 
voi putea pentru a te sabota. Inclusiv să merg la autorităţi. 

— Făo, replică Lily. Nu vor găsi nimic. Doar un seif cu 
micile mele economii, făcute din vânzarea copiilor pentru 
comerţul turistic. Să nu-ţi închipui că sunt proasta, Mary- 
Lou, pentru că greşeşti. Nici tu şi nici autorităţile nu veţi 
putea să vă atingeţi de mine vreodată. 

Poate că eu nu, dar Bennett Yuan da, gândi Mary-Lou 
în timp ce ieşi afară din casă ca o furtună, pentru ultima 
oară. 

În aceeaşi seară la ora opt, deşi crezuse că soseşte la 
timp, Bennett o aştepta deja în barul Cloud 9. Depusese o 
grija deosebită faţă de aspectul ei, astfel că era îmbrăcată 
cu o rochie nouă scurta din mătase crem şi cu pantofi fără 
spate din antilopa, cu tocuri foarte înalte. Ochii îi erau 
subliniaţi de o umbră de bronz şi buzele pline erau lăcuite 
cu obişnuitul ei roşu strălucitor. Purta cercei de aur lungi 
şi o brățară de aur în forma de şarpe, ce se răsucea pe 
antebraţul ei subţire. Arăta minunat şi ştia asta. 

— Stai jos, Mary-Lou, zise Bennet fără altă 
introducere, îmi închipui că ai colierul în geanta aia pe 
care o ţii în mână? 

— Nu chiar... 

— Da sau nu? 

— Nu, admise ea. Dar mâine... 

li aruncă o privire dezgustata şi ea îi evita ochii. 
Deoarece el nu comandase ceea ce voia ea să bea, îl chema 
pe chelner şi îi ceru un martini. Era atât de agitata, încât 
de data aceasta uită să ceară şi cele trei mâsline negre şi 

să fie foarte rece. 

— S-ar putea să nu ai colierul, continuă Bennett 
încet, ca un vânător care-şi pândeşte prada. Dar jumătate 
din Shanghai ştie de el. Cum explici asta? 

O Doamne, auzise şi el zvonurile, ca şi Lily. N-ar fi 
trebuit să se ducă niciodată la 

Voortamnn, dar o făcuse pentru că era disperată. 

— Tu nu păreai interesat, iar eu aveam nevoie să 
găsesc repede un cumpărâtor, aşa că m-am dus la 
Voortamnn... 

— Şlefuitorul olandez de diamante? Nenorocitul ăla 
de doi bani? Dumnezeule, nu putea să vândă nimic mai 
valoros de două mii de dolari. Îţi ieşiseşi din minţi? Ea lâsă 
capul în jos, în timp ce chelnerul îi punea băutura în faţă. 
După ce plecă, apucă paharul şi luă o înghiţitură bună. 
Bennett se întinse peste masă. Faţa lui era aproape dea ei, 
când continua încet: Ca să-ţi spun drept, n-aş fi crezut 
povestea colierului, dacă n-aş fi găsit eu însumi dovada. În 
mod cert e în posesia lui Lily Song, nu-i aşa? Deci te 
întreb, de ce să mă adresez unui intermediar, când pot 
merge direct la sursă? Lily îl are, draga mea, nu tu. 

Ea îl privi împietrită, în timp ce el se ridica în 
picioare. Când plecă, nu-i spuse nici măcar la revedere. 

Îşi pierduse serviciul şi pierduse şi colierul. Iar 
acuma îl pierduse şi pe Bennett. Lumea pe care o 
cunoscuse şa, se sfârşise. 

DOUĂZECI ŞI ŞAPTE 

Bennett ştia că zvonul se răspândise prin tot oraşul, 
alimentat de speculaţii privind valoarea colierului şi cine 
anume îl posedă. De asemenea, ştia că bijuteriile furate, cu 
o astfel de valoare muzeistică, ar fi imposibil de vândut la 
vreuna din casele de licitaţii celebre. Numai un colecţionar 
particular, cineva obsedat de ideea fabuloasei şi sinistrei 
bijuterii, ar fi fost gata să plătească milioanele, apoi să o 
ţină ascunsă, scoţând-o la lumină doar când era singur, 
pentru a-şi desfăta privirile, pentru a o ţine în mână, 
amintindu-şi proveniența. Exact în felul în care se spunea 

că fac unii colecționari de tablouri furate, pe care le ţineau 
încuiate în spatele unor panouri glisante, cu butoane 
electronice despre care numai ei ştiau că atunci când le 
apeşi alunecă dându-se la o parte, pentru a da la iveală 
comori destinate plăcerii lor perverse şi solitare. 

Nimeni nu ştia mai bine ca Bennett ca oamenii erau 
ciudaţi şi ca acest tip deosebit de colecţionar era un soi rar 
întâlnit. Dar nu chiar atât de rar. Avea câteva idei. 

Însă, pentru moment fondul problemei trebuia să 
dispară de pe piaţă. Era prea periculos să încerci să-l vinzi. 
Niciun cumpărător n-ar muşca momeala. Ştia că Lily va 
trebui să-l ţină ascuns şi să păstreze secretul. Nu exista 
niciun mod de a încerca să scape acuma de colier. 

Între timp, el va urmări realizarea celei de a doua 
opţiuni, care până la urmă va face din el un om t>ogat. 
Trebuia să se ducă la Veneţia să se însoare. 

Mary-Lou încercă la nesfârşit să ia legătura cu 
Bennett, pentru a-şi salva relaţia. În final, în disperare de 
cauză, se duse să-l găsească la sala de gimnastică 
Marriott, dar i se spuse că domnul Yuan a plecat. S-a dus 
în Europa, e informă recepţionera, „să se însoare” adăugă 
ea zâmbind. 

Mary-Lou crezu că-i vine râu. Inima i se zbuciumă în 
piept atât de violent, încât fata îi aduse un pahar cu apă şi 
o sili să se aşeze. Mai târziu, nu-şi amintea cum a părăsit 
hotelul, nici cum a condus până acasă, dar se trezi urcând 
în apartamentul ei şi încuind uşa. Se aşeză tremurând 
lângă fereastra cea mare, cu cristalul ce trebuia să-i 
asigure un chi favorabil, urlând în tăcere, sfâşiată de 
durerea trădării lui Bennett. Nu mai avea pe nimeni. 
Nimic. Şi nimic de pierdut. 

Bennett avea dreptate în privinţa lui Lily. Nu putea să 
încerce să vândă colierul, până ce zvonurile nu se 
linişteau. 

Elveţianul se retrăsese şi ea trebuia să aştepte 
înainte de a lua legătura cu alt amator. 

Şedea în frumoasa ei curte, cu fântâna ce susura şi 

cu peştele de aur ce săgeta apa, în parfumul florilor roz de 
lotus şi în aerul plin de ciripitul melodios al micuţei păsări 
cântătoare şi, pentru prima oară, şi-ar fi dorit ca mama ei 
să nu-i fi dat niciodată colierul lui Tai L-am. Acuma n-ar fi 
avut aceasta problema. Avea afacerea suplimentara atât de 
productiva cu antichităţi furate, ar fi trebuit să se oprească 
la atâta. Uneori ispita unei mari bogaţii te împinge la 
acţiuni extreme. Aproape că nu merita. 

DOUĂZECI ŞI OPT 

VENEŢIA 

Luna a trecut repede, dar Grizelda reuşise să 
organizeze totul perfect: Bazilica; florile; recepţia de nuntă 
de la Cipriani. Zburase chiar până la Paris să supervizeze 
rochia, în legătură cu care se ajunsese în final la un 
compromis elegant. Preshy trebuia să poarte o rochie 
lungă din şifon culoarea ceţii şi, pentru că în noiembrie era 
frig la Veneţia, o capă amplă de brocart auriu cu capişon, 
căptuşită cu catifea de culoarea bronzului şi tivită cu 
blană. 

Daria şi familia ei, împreună cu Sylvie, vor locui cu 
ele la Palazzo Rendino din secolul paisprezece, dar 
respectând tradiţia, în noaptea dinaintea căsătoriei, 
Bennett nu va dormi sub acelaşi acoperiş cu mireasa. În 
loc de asta, el alese să stea de partea cealaltă a lagunei, la 
Hotel deghains, un monument extravagant al luxului, de la 
sfârşitul secolului, deoarece - spunea el - voia sa 
traverseze laguna spre locul căsătoriei ca un pirat din 
vechime. 

În noaptea dinaintea ceremoniei, Grizelda şi Mimi 
dădeau o petrecere pentru toţi oaspeţii, cincizeci la număr, 
în luxosul Palazzo auriu fanat. Grizelda era strălucitoare în 
dantelă roşie Valentino, iar Mimi m şi fon verde-mâr 
Versace, umblând de colo-colo pentru a se asigura că toată 
lumea se simte bine. Daria se ţinea de mână cu soţul ei 
Tom, profesorul cel bărbos, care o ţinea la rândul lui pe 
Lauren, Super-Kid şi viitoare fată-purtătoare de flori, care 
acuma era super-surescitată şi cam supărâcioasă. 


— Mi-e teamă că astă-seară e mai puţin „Super”, zise 
Daria mâhnită, dar Tom îi spuse că totul va fi bine, când va 
băga în stomac nişte spaghetti, mâncarea ei favorita. 

Daria părea un înger, arbitru blond al eleganţei, într- 
un taior crem şi cu ochii doar la Tom, ceea ce o făcu pe 
Preshy să zâmbească, aducându-şi aminte cum descria 
vremea când l-a bătut la poker şi l-a silit să se rămână în 
indispensabili, după care s-a îndrăgostit de el, pentru că 
„arăta palid şi foarte profesor”. 

Sylvie era îmbrăcată în negru. 

— Mă subţiază, zise ea cu un oftat plin de regrete, 
dar era încântată că e oaspete de onoare şi că de astă dată 
nu trebuia să gâtească. Şi ceilalţi, cea mai mare parte 
prieteni ai mătuşii Grizelda şi ai lui Mimi, erau îmbrăcaţi 
cu tot ce era mai elegant şi mai la moda, şi probabil că 
mult prea tinereşte pentru ei. Şi desigur, mireasa în 
devenire era cât putuse mătuşa ei de şic s-o facă, drapată 
într-o rochie bleumarin, care împreună cu parul ei lung şi 
cârlionţat fluturând liber, o făceau să arate ca un înger 
prerafaelit, după cum afirmase Bennett. 

Focurile ardeau în căminele uriaşe de la ambele 
capete ale salonului lambrisat şi aurit, iar pâlpâirea 
lumânărilor era reflectată de sclipirea vechilor candelabre 
de Murano, ce luminau frescele palide ale tavanului şi 
transformau încăperea foarte înalta într-un loc intim. Un 
quartet de coarde intona Vivaldi, compozitorul Veneţiei 
natale, şi chelneri în jachete albe circulau purtând tăvi 
mari de argint cu şampanie şi apetitive, în timp ce Lalah şi 
Schnuppi lătrau, înhăţau ce puteau şi se fugăreau exaltate 
printre picioarele tuturor. 

Dincolo de ferestrele înalte, canalul lucea în amurgul 
ce devenea din ce în ce mai întunecat. 

— Ce minunat, zise Bennett stând lângă fereastra şi 
privind afară. Atât de întuneric şi de linişte! 

Preshy îl apucă de mână. 

— Acuma înţelegi de ce iubesc aşa de mult Veneţia. 

El dădu din cap. 


— Da, rosti gânditor. Acuma ştiu. 

În curând Grizelda îi conduse pe oaspeţi, jos, la 
ieşirea spre apă a Palazzo-ului, unde aşteptau gondolele 
să-i ducă la restaurantul ales pentru dineul prenuptial. 

Mica flotila aluneca pe canal până la o trattoria din 
Fundamente Nuove, cu vedere spre laguna înceţoşata, 
Isola di San Michele şi ceea ce putea fi numit cel mai 
frumos cimitir din lume. Şi dineul se transformă într-un 
eveniment fericit, răguşind cu toţii din cauza toasturilor 
aiurite, a cântecelor şi a cantităților de vin prea mari şi - 
printre alte bunătăţi - a risotto-ului excepţional din fructe 
de mare, despre care Sylvie spuse că e cel mai bun din 
câte a gustat ea vreodată. 

Preshy se bucura de tot, râzând alături de prietenele 
ei, când îl observă pe Bennett implicat într-o conversaţie 
serioasă cu mătuşa Grizelda. 

— Mătuşa Grizelda îi aminteşte de responsabilităţile 
lui ca „ginere”, rosti Daria arătând spre ei şi râzând. Sunt 
surprinsa că nu a avut o mică discuţie şi cu mine, despre 
păsări şi albine. 

Mult mai târziu, sâtui de mâncarea şi de vinul bun, 
Preshy şi Bennett hotărâră să plece singuri înapoi, la 
Palazzo Rendino. Ţinându-se de talie înlănţuiţi, merseră 
agale prin călii înguste pietruite şi peste o mulţime de 
poduri, în timp ce Preshy vorbea de planurile ei privind 
viaţa lor împreună. 

La poarta Palazzo-ului, se întoarse spre viitorul ei soţ. 
El o ţinu strâns lipită de el şi ea îşi petrecu braţele în jurul 
gâtului lui, zâmbind spre frumoasa lui faţă. 

— Mâine, dragostea mea, şopti ea în timp ce îl săruta 
de noapte bună. 

— Mâine, promise Bennett cu un sărut final 
prelungit. De-abia aştept. 

Preshy îl privi plecând, un bărbat înalt, frumos şi 
elegant în costumul lui de culoare închisă. La colţ se 
întoarse spre ea şi ridica mâna în semn de adio. Era ceea 
ce ar fi visat orice femeie şi pentru ea acest vis era pe cale 

să devină realitate. 

DOUĂZECI ŞI NOUĂ 

Ziua nunţii începu clară şi de un albastru de gheaţă. 
Laguna liniştită sclipea în razele soarelui palid, împodobită 
ici şi colo de spuma stârnită de elicea vreunui motoscafo. 
Preshy se opri o clipă, aşa gătită de nuntă cum era, pe 
debarcaderul Palazzo-ului. Se gândi că nu văzuse niciodată 
Veneţia atât de minunată. Gondola o aştepta, ancorată de 
stâlpul în dungi, cu baldachinul împodobit festiv cu 
ghirlande de verdeață, intersectate de mici floricele albe. 
Panglicile de la pălăria de paie a gondolierului fluturau în 
adierea slabă, când se apropie de ea pentru a o ajuta să se 
urce la bord, iar mâna lui era rece ca vântul din nord. 

Îi zâmbi drept mulţumire, aşezându-se pe pernele 
albe, aranjându-şi rochia lungă de şifon de culoarea ceţii şi 
potrivindu-şi gluga garnisită cu blană a capei peste coafura 
montantă. Ţinea strâns în mână buchetul ca o ghirlandă, 
din orhidee de culoarea mierii. Era nervoasă, dar fericită. 

Oamenii se întorceau pentru a o privi, în timp ce 
gondolierul o conducea de-a lungul lui Canal Grande. La 
staţia de vaporetto, mulţimea ce aştepta vaporul îi făcu 
semne şi îi ură noroc, iar Preshy le făcu la rândul ei cu 
mâna zâmbind. Se simţea parcă era Cleopatra intrând în 
Roma. 

Deoarece unchiul ei Oscar era mult de când urcase 
pe munţi, spre un loc care presupunea că e raiul şi nu avea 
altă rudă apropiată de gen masculin care să o conducă la 
altar, cu toate protestele mătuşii Grizelda, hotărâse să se 
ducă la nunta şi să se îndrepte spre altar singura. 

— Nu sunt copil, îi spusese ea mătuşii Grizelda cu o 
oră mai devreme, în timp ce sorbeau câte un pahar 
fortifiant de Prosecco la gheaţă, în piano nobile din 
Palazzo, salonul de la etajul întâi unde se desfăşurase 
recepţia cu o seară înainte. Aceasta a fost înainte ca 
Grizelda şi Mimi să plece la biserica în propria lor gondolă, 
împreună cu câinii şi un grup agitat de vechi prietene, 
toate înfoiate şi cu pâlârii enorme, eşarfe de voal şi 

manşoane de blana, strălucind de bijuterii antice şi 
scoțând ţipete stridente şi hohote de râs, la auzul vechilor 
glume pe care le spuneau. Am treizeci şi opt de ani şi în 
mod categoric mă pot duce şi singura la biserica la propria 
mea căsătorie, mai adăugase ea. 

Şi mătuşa Grizelda a oftat, recunoscându-se învinsa, 
ceva cu care nu prea era obişnuita. Dar până la urmă 
cedase şi acuma sigur aştepta la capătul intervalului dintre 
şirul de bănci din splendida Basilica di Santa Maria della 
Salute, alături de Bennett şi de oaspeţii lor. Totuşi, Bennett 
James nu avea oaspeţi personali, deoarece nu avea familie 
şi nici prieteni apropiaţi. lată de ce Tom al Dariei fusese de 
acord să-i fie cavaler de onoare. 

În timp ce gondola aluneca pe lângă Basilica, Preshy 
îşi ridică ochii spre marea cupolă ce licărea. Era biserica ei 
favorită din toată Veneţia, în mod cert un oraş cu mai 
multe biserici decât oricare altul. Părea că există una la 
fiecare colţ, una mai frumoasă decât alta. Dar pentru ea, 
Salute era specială. 

Fusese adusă aici pentru prima oară de către părinţii 
ei, când avea patru ani. I se spusese de nenumărate ori că 
nu era posibil să-şi poată aminti această vizită, dar ea ştia 
că totuşi şi-o amintea. Işi aducea aminte de înălţimea ei 
avântată, o biserică gigantică pentru un copil aşa de mic. 
Işi aducea aminte de culorile bogate şi strălucirea aurului, 
a picturilor şi a mozaicurilor. Işi aducea aminte că mama ei 
o ţinea de o mână şi tatăl ei de cealaltă, în timp ce 
mergeau de-a lungul culoarului dintre bănci, pentru a privi 
de aproape marele altar. Era singura amintire puternică pe 
care o avea despre părinţii ei şi datorită acestei amintiri se 
afla ea astăzi aici, la nunta ei. 

Capa de brocart auriu tâlâzui în urma ei, în timp ce 
cobori din gondolă cu faţa pe jumătate acoperită de gluga 
tivită cu blană moale. O mireasă misterioasă, gândi ea 
zâmbind şi simțindu-se ca o eroină dintr-un roman de 
dragoste. 

Biserica era rece şi parfumul celor două mii de 

trandafiri aduşi cu avionul din Columbia umplea aerul. 
Mătuşa 

Grizelda îi ieşi grăbită în întâmpinare, cu parul ei 
roşu aprins şi fără vârstă într-un costum alb-perlă-şi o 
pălărie purpurie mare cât roata carului, ce se potrivea de 
minune cu părul ei roşu. Purta o broşă cu diamante, pe 
care ar fi invidiat-o şi Regina Elizabeta, dar Preshy văzu că 
faţa ei era încruntată, în loc să fie zâmbăreaţă. 

— Vino aici, dragă, o apucă de mână Grizelda şi o 
trase de-o parte. Preshy o privi surprinsă. Organistul cânta 
Vivaldi şi ea ştia că era un simplu interludiu, până ce va 
putea ataca Haydn, ceea ce alesese ea pentru momentul 
când va păşi pe intervalul dintre scaune. Nu e aici, 
continuă mătuşa Grizelda. 

— Cine nu e aici? întrebă ea uluită. 

— Bennet, draga mea, nu e aici! 

— Ooo... îşi privi uimită mătuşa. Ei bine, traficul 
trebuie să fie de vină. A fost reţinut în trafic, asta e tot. 

— Ne aflăm pe Canal Grande, nu pe Madison Avenue, 
se încleşta Grizelda şi mai strâns de mâna ei. Şi oricum, 
Bennett nu e nici la hotel. Am sunat, Preshy. Mi-au spus că 
şi-a achitat azi-noapte nota. 

Preshy o privea pe mătuşa ei cu ochii ieşiţi din orbite. 
Ţinea orhideele de culoarea mierii cu o strânsoare de 
moarte. Grizelda îi desfăcu degetele şi aruncă orhideele la 
pământ. Apoi îi luă mâinile într-ale ei. Erau reci. 

În ochii mătuşii Grizelda se iviseră lacrimi. 

— Nu va mai fi nicio nuntă, zise ea. Bennett a plecat. 

Preshy se simţea ca şi cum plutea pe undeva prin 
spaţiu. 

Era conştientă de prezenţa lui Mimi, albă ca un crin, 
şi de figurile şocate ale lui Maurice şi al Jeannei; de 
tremurul emoţionat al bătrânelor prietene, strălucitoare cu 
pălăriile lor mari, dar acuma  liniştite,  privind-o. 
Domnişoarele de onoare, Sylvie şi Daria, parcă pluteau şi 
ele, adorabile în rochiile de culoarea caisei palide, cu ochi 
uriaşi şi îngrijoraţi. Tom ţinea mâna unei Super-Kid tăcută 

şi chiar şi câinii nu mai lătrau. 

Îi privi pe toţi şi apoi pe mătuşa ei, care tot îi mai 
strângea mâinile îngheţate. 

— Trebuie să fie o greşeală, şopti ea. Sigur ne va 
suna şi ne va spune ce s-a întâmplat... Putem să mai 
aşteptăm... Nimeni nu scoase niciun cuvânt. Putem să 
controlăm din nou la hotel, continuă ea disperată. Au făcut 
o greşeală. 

— O, draga mea... Lacrimile şiroiau pe obrajii mătuşii 
ei. 

Preshy n-o văzuse niciodată plângând. 

— Nu, te rog, zise ea brusc calmă. Nu plânge, mătuşă 
Grizelda. Ţi se va prelinge rimelul. 

— O, la dracu' cu rimelul, ţipă mătuşa ei furioasă. 
Cum îndrăzneşte să-ţi facă una ca asta? îl ucid, îl castrez, îi 
frâng gâtul cu mâinile mele... 

Daria şi Sylvie veniră repede şi o înconjurară cu 
braţele, murmurând cât de râu le părea, că era ceva de 
neiertat, că o iubeau; că totul va fi în regulă, în curând. 

Preshy nu zise nimic. Era ochiul din centrul 
ciclonului de furie şi regrete, ce se învârtea în jurul ei; 
mireasa părăsită ruşinos la altar. Şi un altar atât de 
frumos, spre care cândva mama şi tatăl ei o însoţiseră de-a 
lungul culoarului! 

Se uită în jur, gândindu-se ce să iaca. Oaspeţii 
veniseră din toată lumea pentru mica ei căsătorie intimă. 
Trebuia să se desfăşoare o recepţie în minunatul hotel 
Cipriani, dincolo de canal, pe insula Giudecca. Exista 
şampanie şi tort de nuntă şi foarte mulţi trandafiri aduşi 
din Columbia, iar mai târziu trebuia să aibă loc masa şi 
dansul. 

Se ridică în picioare, calmă, ca de gheaţă. 

— În regulă, zise ea. Vă aduceţi aminte vechea zicală: 
„Spectacolul trebuie să continue”? 

Taxiurile pe apă aşteaptă să ne ia şi să ne ducă la 
petrecere, să mergem! 

Şi, urmată de Daria şi de Sylvie, îi conduse pe drumul 

de ieşire din marea Bazilică spre ceea ce, când se gândi la 
asta mai târziu, a semănat mai mult a priveghi decât a 
nuntă. 

PARTEA A DOUA 

RAFFERTY 

TREIZECI 

PARIS 

A fost iama, cu zilele ei lungi şi întunecoase ce o 
copleşeau, cu singurătatea din apartamentul pe care-l 
simţea acuma gol, ceea ce a determinat-o pe Preshy să se 
urce în avionul de Boston, îndreptându-se spre Daria. 

Stătuse acasă câteva săptămâni, parând cu zâmbetul 
pe buze întrebările vecinilor şi prietenilor despre cum era 
viaţa de femeie măritată, răspunzându-le tâios că n-avea 
cum să ştie, deoarece nu era măritată şi că nici nu avusese 
intenţia să fie, iar oamenii - ori erau prea politicoşi, ori 
poate prea amabili pentru a mai întreba de ce şi ce anume 
n-a mers. 

Pe aeroportul Logan, când ieşi din tunel spre spaţiul 
Sosiri, Daria aruncă numai o privire spre pribeagă aceea 
amărâtă, cu părul ţepos şi doar cu bagaj de mână, şi 
amândouă izbucniră în lacrimi. 

În maşină, pe drumul spre Cambridge unde locuia 
Daria, îi dădu lui Preshy o cutie de Kleenex privind-o cu 
coada ochiului. 

— Nu poţi să continui în felul acesta, să ştii. Nu eşti 
prima femeie care a fost aruncată cât colo, chiar dacă ţie ţi 
s-a întâmplat chiar în faţa altarului. 

— Nu-mi aduce aminte, zise Preshy cu un oftat şi 
privi ploaia de afară fără s-o vadă. N-a mai luat legătura cu 
mine, să ştii. Nici măcar un telefon, sau un e-mail, pentru a 
se explica. Şi eu sunt prea mândră să încerc să dau de el. 
N-a reuşit nici mătuşa Grizelda, deşi a pus nişte detectivi 
să-l caute. Chicoti printre lacrimi. Poate că ar fi mai bine 
să sper că nu va pune mâna pe el, pentru că-l va ucide. 

— Íl va castra, aceasta e expresia, pe care am 
impresia că am auzit-o folosind-o. 


— Oricum s-au întors cu mâinile goale. Nu exista 
niciun Bennett James la Shanghai. Nu exista niciun 
apartament mare; nicio Companie de export James. Şi 
nimeni n-a auzit vreodată de el la Dartmouth. Bennett 
James pur şi simplu nu exista, Daria. Cine este el exact şi 
de ce a făcut ceea ce a făcut, e un mister pentru mine, deşi 
mătuşa spune că n-a umblat decât după banii mei. 

— Care bani? apăsă Daria frâna ce scrâşni strident la 
lumina roşie a semaforului. Se întoarse să-i zâmbească 
poliţistului din maşina de patrulare, ce oprise exact lângă 
ea. El o privea fix. N-am făcut nicio greşeala, mimă ea cu 
gura cuvintele, iar el ridica din sprâncene şi dădu din cap, 
ameninţând-o cu un deget. O, fir-ar al naibii, adaugă ea 
manevrând atentă, când stopul se făcu verde. Eram aşa de 
prinsă de ticălosul ăla de Bennett, încât nici nu mă 
gândeam ce fac. 

Preshy părea că nu aude şi continuă să vorbească: 

— Asta e exact ce i-am spus şi eu mătuşii Grizelda. 
Care bani? N-am bani. Tot ce am e magazinul, din care 
scot ce mi-e necesar pentru a trăi, dar fără extravagante. 
Însă mătuşa spune că totuşi arăt ca o bogătaşă, cu 
diametrale mele şi apartamentul din Paris. Mi-a spus că 
Bennett a crezut că sunt bogată, mai ales când a aflat că e 
mătuşa mea, iar eu sunt singura ei rudă în viaţă. „la 
gândeşte-te, fato”, mi-a spus ea. „Intreabă-te, aşa cum sunt 
sigură că a făcut şi Bennett, cui exact îi va lăsa averea 
iubita ta mătuşă Grizelda?” Preshy se întoarse pentru a se 
uita la Daria, care se concentra asupra condusului maşinii. 
I-am spus că niciodată nu m-am gândit la asta. Vreau să 
spun la moartea ei... ei bine ştii tu. Şi mătuşa mi-a spus că 
e foarte bine că n-am făcut-o, deoarece nu are în 
perspectivă imediată niciun plan de plecare. Mi-a spus 
apoi că trebuie să-mi facă o mărturisire. 

Daria îşi luă ochii de pe şosea timp de o secundă şi o 
privi. 

— O mărturisire? Ce păcatelor a făcut? Conduse 
maşina pe o alee pavată cu cărămizi - dacă cei doi «metri 

jumătate, sau cam atâţia, din faţa unei case mici în stil 
federal ar putea purta numele grandios de „alee”. Opri în 
parcare şi se întoarse din nou spre Preshy, aşteptând să-i 
răspundă. 

— Îţi aminteşti noaptea dinaintea nunţii, când am 
avut un dineu în mica şi simpatica trattoria de pe 
Fondementa Nuove? Daria dădu aprobator din cap. Iți 
aminteşti că toţi ne distram de minune, rostind toasturi 
aiurite şi râzând la glumele fiecăruia... Daria dădu din nou 
din cap. Toţi, în afară de Bennett, continuă Preshy. L-am 
văzut cufundat într-o discuţie cu mătuşa Grizelda şi iată 
despre ce mi-a spus ea că au vorbit: i-a povestit lui Bennett 
cum un nebun aproape că a aruncat-o de pe Grande 
Corniche cu câteva săptămâni în urmă. Că şi-a închipuit că 
va muri şi primul ei gând a fost că va fi blelstemată dacă 
va rata căsătoria mea. Bennett a râs şi apoi i-a replicat: 
„Poate că era chiar Preshy, care a încercat să te înlăture, 
pentru a putea pune mâna pe banii tăi”. Mătuşa Grizelda 
mi-a relatat că a fost puţin cam surprinsă, dar a înlăturat 
imediat gândul. O, nu, i-a spus ea, Preshy ştie că nu va 
moşteni nimic. E o fată puternică şi e inteligentă. Vreau să- 
şi croiască singură drumul în viaţă. Tot ce am va fi lăsat 
operelor de binefacere preferate de mine: Fundaţia 
Prinţesa Grace, îngrijirea copiilor bolnavi de cancer şi 
îngrijirea cailor de curse scoşi la pensie. Şi Mimi face 
acelaşi lucru, zice că i-ar fi spus. Numai că ea îşi lasă banii 
ogarilor de curse care nu mai aleargă. După asta, Bennett 
a devenit foarte tăcut şi acuma îmi aduc şi eu aminte că la 
fel de tăcut a fost şi pe drumul nostru de întoarcere la 
Palazzo. Eu am fost cea care am purtat toată conversaţia, 
făcând tot feluri de planuri de viitor. 

— 'Ticălosul! Coborâră din maşina pentru a se putea 
îmbrăţişa sub consola de la intrare. Eşti ca eroina 
romanului lui Henry James. Cum se numeşte? Washington 
Square? 

Preshy schiţa o grimasă, în timp ce-şi tampona ochii, 
înainte de a intra să-şi întâlnească fina. 


— Ei bine, mă aflu exact în oraşul potrivit pentru 
asta, zise ea trăgându-şi nasul. Lauren, Super-Kid, se 
aruncă în braţele lui Preshy imediat ce trecu pragul. Ea o 
prinse şi o ridica în braţe, gemând de cât de grea devenise. 
O să creşti mai înalta ca mine, Super-Kid, se plânse ea, şi 
doar mi-ai promis că n-ai s-o faci. 

— Am să încerc, mătuşă Presh, realmente am să 
încerc, zise Super-Kid printre chicoteli. 

Tom le aştepta, ponosit ca de obicei: gen profesor, 
într-un pulover vechi şi pantaloni reiaţi. Nu numai că era 
un stimat profesor de fizică, dar era şi un bun bucătar şi 
pregătise deja cina, iar masa era aranjată cu un amestec 
de veselă veche şi şerveţele de hârtie. 

Încăperea mare ce ocupa tot parterul casei, ai cărei 
pereţi interiori fuseseră dărâmaţi pentru a se combina 
bucătăria cu sufrageria şi camera de zi, era în obişnuita 
stare haotică, cu haine părăsite acolo unde fuseseră 
dezbrăcate, cu bunurile şi jucăriile puştoaicei aruncate 
peste tot şi un strat fin de praf deasupra. Focul ardea în 
căminul înconjurat de sculpturile vopsite în alb şi Neil 
Young cânta la aparatul stereo, în timp ce Anderson 
Cooper vorbea fără sunet la televizorul cu sonorul închis. 

Tom destupa o sticlă de Cotes du Rhône ieftin cu un 
tirbuşon de modă veche şi sticla se bălâbânea între 
genunchii lui. În final, reuşi să scoată dopul cu un pocnet 
elegant şi zâmbi spre Preshy. 

— Bine ai venit printre îndrăgostiţi, zise el turnându-i 
un pahar şi întinzându-i-l. Vino aici, copilă, îneacăcţi 
amarul în ăsta. 

— 0... Tom! îl privi cu ochii plini de lacrimi şi clătină 
din cap. 

— E cazul să treci peste asta, copilă. Bennett nu se 
va mai întoarce şi dacă totuşi va încerca, asta doar peste 
cadavrul meu. Sau al lui... adăugă el întunecat, turnând vin 
pentru soţia lui şi dându-i lui Super-Kid sucul de portocale. 

— Iată care e înţelegerea, interveni Daria, în timp ce 
Preshy mută o boxă stereo şi vreo două pulovere şi se 

trânti pe sofaua desfundată şi acoperită cu riylon. Am 
hotărât să-ţi acordăm exact treizeci de „Zile pentru 
Regrete”. Asta înseamnă că treizeci de zile poţi să jeleşti, 
să gemi, să te plângi oricui şi să-ţi fie milă de tine. După 
care - gata! Ai înţeles? Mută boxa mai departe şi se aşeză 
lângă prietena ei. Ai înşele, Presh? Treizeci de zile să te 
pălăceşti în autocompătimire, apoi va trebui să continui să- 
ţi vezi de treabă. Deci, aşa cum se spune, batem palma? 
Sau nu? 

Preshy o privi cu îndoială. 

— În regulă. Am să încerc. 

— Să încerci nu e suficient. Va trebui să faci asta, 
Presh. Şi ai să supravieţuieşti! N-a murit nimeni, nimeni n- 
a fost rănit - decât mândria şi sentimentele tale. Ai o viaţă, 
continuă să ţi-o trăieşti. Promite-mi asta - şi noi îţi 
promitem să te ascultăm şi să te susţinem exact treizeci de 
Zile de Regrete. E în regulă? 

Preshy trase adânc aer în piept. Nu era sigură că va 
putea trăi aşa, dar oricum promise s-o facă. 

Tom ridică paharul. 

— Bravo, zise el. Beau pentru asta. Apoi luă o 
casoletă cu boeuf bourghignon din cuptor, o trânti pe 
suportul cu trei picioare din mijlocul mesei, tăie o felie 
crocantă, scoase şi salata şi li se adresă: Veniţi la masă, 
copii! 

Preshy se gândi că erau cele mai alinătoare bucate 
pe care le mâncase vreodată, stând acolo cu adevărații ei 
prieteni, înconjurată de dragostea lor şi liberă să verse 
lacrimi în paharul cu vin, în cea dintâi zi dintre Zilele 
pentru Regrete. 

În mod deliberat, prefăcându-se cât se poate de 
nevinovate, Daria şi Super-Kid o ţinură ocupată, ducând-o 
la şcoala Montessori şi la plimbare pe râul Charles, la 
cumpărături în cooperativa Harvard pentru tricouri şi 
şepci de baseball şi să răscolească prin prăvăliile cu cărţi 
şi CD-uri. Dar chiar şi aşa, când Zilele pentru Regrete au 
devenit mai copleşitoare, a scăpat ducându-se singură la 

cabana dărăpănată a familiei de la Cape Cod, împreună cu 
amintirile ei fericite din tinereţe. 

Se plimbă singură, privind valurile ce se spărgeau pe 
plaja iernii. Şi mai târziu; cuibărită în balansoarul de pe 
verandă, se legăna înfofolită în pulovere şi pături ce nu 
lăsau frigul să o pătrundă şi se întreba, iar şi iar, cum a 
putut să facă o astfel de faptă teribila, omul de care ea a 
crezut că e iubită. 

Apoi începu să-şi pună şi alte întrebări, cum ar fi: ea 
îl mai iubea încă pe Bennett? L-a iubit vreodată? Ori pur şi 
simplu a fost „scoasă din papuci” de felul cum arăta, de 
farmecul şi aspectul pur romantic al legăturii lor, la mare 
distanţă? Sau, a fost dată gata de telefoanele lui de 
„noapte bună, somn uşor”, indiferent unde se afla în lume; 
de flori; de şampanie; de weekend-urile petrecute la ţară; 
de inelul de logodnă? Gândindu-se la toate astea, realiză că 
Bennett o îndreptase spre căsătorie atât de repede, încât 
niciodată nu se gândise serios la ce va însemna viaţa lor 
împreună, ca pereche căsătorită. Şi, privind în urmă, nici 
nu ştia realmente prea multe despre Bennett, doar ceea ce 
îi spusese el - şi ceea ce ea crezuse în totalitate. 

De exemplu, istoria copilăriei lui la orfelinat şi 
motivul lipsei de prieteni; afacerile pline de succes pe care 
le deţinea şi care ea crezuse că făceau din el un om plin de 
bani. Nu-i cunoştea nici măcar adresa de acasă; tot ce avea 
era adresa de e-mail şi numărul celularului, deoarece el 
motivase că să mişca tot timpul. 

Privind înapoi, îşi dădu seama că a fost o proastă. 
Deşi n-ar fi vrut să creadă, Bennett James, sau indiferent 
cine era el, n-a iubit-o niciodată şi se căsătorea cu ea doar 
pentru presupuşii ei bani. Nu ştia ce doare mai tare! Şi, 
spre deosebire de eroina romanului Washington Square, n- 
a putut să-i închidă uşa în nas, deoarece el pur şi simplu a 
dispărut în aerul rarefiat. Sau acolo unde dispar bărbaţii 
ca eh Poate chiar la Marbella, gândi ea cu amărăciune. Nu 
era Spania locul unde toţi bărbaţii trădători mergeau să-şi 
cheltuiască câştigurile obţinute prin înşelăciune? 


Simţindu-se puţin mai bine, se întoarse la Boston şi îi 
spuse Dariei că a ajuns la final cu tot. A primit o lovitură, 
dar s-a ridicat din nou în picioare, şi la dracu' cu Bennett 
James! 

— 'Ţi-au mai rămas câteva Zile de Regrete, îi aminti 
Daria şi, ca la comanda, Preshy izbucni în lacrimi şi se 
aşeza plângând pe sofa. Trebuie să-ţi vezi de viaţa, Presh, 
continuă Daria cu tristeţe. E timpul să mergi mai departe. 

TREIZECI ŞI UNU 


PARIS 

O săptămână mai târziu se afla din nou acasă. Era o 
dimineaţă strălucitoare de decembrie, dar obloanele erau 
închise şi ea stătea întinsă pe sofa. În cameră nu se auzea 
niciun zgomot. Nici sunetul telefonului, nici muzică şi nici 
traficul de pe strada Jacob nu putea fi auzit prin obloanele 
închise. În mod normal, ar fi trebuit să-şi ia cafeaua şi 
bagheta zilnică la cafeneaua obişnuită, dar nici măcar 
acestui fapt nu-i putea face faţă. Se afla în cea de a 
douăzecea zi, din cadrul Zilelor pentru Regrete acordate 
de Daria. Şi cufundată adânc în aceleaşi vechi întrebări. 
Era oare Bennett chiar atât de crud? Intenţionase 
realmente să se însoare cu ea, doar pentru presupusa ei 
moştenire? Cum a putut să facă asta? Era aşa de drăguţ, 
de iubitor, de fermecător! 

Cu o noapte în urmă, sunase mătuşa Grizelda 
rugând-o să vină să stea cu ele. 

— Am putea să mergem să schiem, propuse ea 
făcând-o pe Preshy să râdă, deoarece ideea ca mătuşa 
Grizelda să schieze la vârsta ei (deşi tot nu ştia exact care 
e aceasta) era înspăimântătoare şi oricum ştia că e doar o 
scuză şi că mătuşa pur şi simplu voia să n-o piardă din 
ochi. Vreau să mă asigur că nu faci nimic „nebunesc”, a 
adăugat ea. 

— Niciun bărbat nu merita să faci ceva „nebunesc” 
pentru el, promise Preshy dar asta nu schimbase cu nimic 
lucrurile. Era în impas, gândindu-se unde anume să se 


1 


ducă. Cu excepţia, aşa cum o îndemnaseră Daria şi Sylvie, 
mereu înainte! 

Oftând alunecă de pe sofa şi se duse să se privească 
în oglinda ornamentală, cu ramă aurită Louis XVI, de 
deasupra căminului. Nu-i plăcu ce văzu. Faţa ei 
nemachiată era palidă şi pătată, ochii erau înconjurați de 
roşu, părul nepieptânat era o harababură ce atârna. Îşi 
trecu degetele prin el, dându-şi-l la o parte de pe faţă şi 
întrebându-se de ce trebuia să fie atât de creţ, când restul 
lumii îl avea atât de lins. Viaţa pur şi simplu nu e corectă, 
gândi ea, în timp ce o lacrimă alunecă în jos pe obrazul 
fanat. Se uită la oroarea ce se reflecta în oglindă. 

— Tu, idioato, se adresă imaginii cu asprime. 
Bălăcindu-te în auto-compâtimire! Crezi că Bennett face la 
fel? O, nu! Catgegoric nu. Îşi lâsă părul să cadă înapoi în 
jurul feţei. Ei bine, nu pot face nimic în legătură cu 
Bennett, îşi spuse ea cu voce tare. Dar pot face ceva în 
legătura cu părul. 

O oră mai târziu, şedea pe scaun în salonul de 
coafură de pe bulevardulăt. 

— Germain. 

— Taie-l scurt, îi spuse ea coaforului. 

El apucă în mână o buclă, trecându-şi-o admirativ 
printre degete. 

— Eşti sigură? o întrebă apoi. Am putea doar să-l 
scurtăm până la umăr şi să ne oprim, să vedem dacă-ţi 
place. Scurt de tot e o schimbare drastică. 

— Asta e exact ceea ce vreau, zise Preshy fermă. O 
schimbare drastică. Vreau să arăt ca Andrey Hepbum. 

Două ore mai târziu nu arăta exact ca Andrey 
Hepbum, dar în mod sigur se produsese o schimbare 
drastică. Coama ei creaţă dispăruse şi în locul ei se afla o 
cască netedă blond-arâmie, cu părul scurt la ceafă şi 
breton des atârnându-i în ochi. Îşi trecu mâinile prin el, 
scutură din cap şi-l înfoie cu degetele. Într-un fel, cu noua 
ei ninsoare se simţea eliberată de trecut, eliberată de 
femeia romantică şi slabă care fusese odată. Aceasta era 

noua Preshy Rafferty. 

Pentru a sublinia şi mai mult realitatea aceasta, luă 
metroul până la bulevardul Haussmann şi la Galeriile 
Lafayette, unde se duse la departamentul lenjerie. O oră 
acolo, îi aduse un câştig net materializat într-un tezaur de 
lenjerie adorabilă, care - deşi gândea că va fi singura care 
va reuşi să o vadă vreodată - într-un fel o făcea să se simtă 
mai bine. După care, hoinări prin departamentul cosmetice 
şi parfumuri. Stând pe un scaun în sectorul Chanel, îşi lăsă 
faţa pe mâinile unei tinere şic uluitoare, care privindu-i 
părul arămiu insistă să cumpere un ruj roz şi un fard de 
obraz tot roz. 

— Îţi va face pielea să scânteieze, o asigură ea. Şi 
dorindu-şi într-adevăr „să scânteieze”, Preshy le cumpără. 

Uitându-se la parfumuri, se întrebă oare de cât timp 
folosea aceeaşi nuanţă. Probabil de zece sau doisprezece 
ani. Întotdeauna a considerat-o drept „semnătura” ei, aşa 
cum fac multe femei, deşi desigur era folosită de milioane 
dintre ele. Acuma avea intenţia să schimbe şi asta. Alese 
Hermes. Se numea Faubourg 24, care era de fapt adresa 
firmei Hermes, din Faubourg St. 

— Honore. 

— A fost parfumul favorit al prinţesei Diana, o 
informă vânzătoarea făcând-o pe Preshy să se întrebe o 
clipă dacă făcuse într-adevăr o alegere bună. La urma 
urmei, Lady Di n-a avut prea mult noroc la bărbaţi, nu-i 
aşa? 

Se gândi să cumpere o pereche de pantofi scumpi, 
dar hotări că era genul de cumpărâtură-clişeu al unei 
„femeii dispreţuite” şi ea nu voia în mod categoric să fie un 
clişeu, aşa că în loc de asta luă un taxi până la Verlaine, 
unde o găsi pe Sylvie ocupată cu întocmirea meniului 
pentru cină. 

Aceasta ridică ochii spre Preshy care intra pe uşă şi 
se răsuci brusc. 

— Ei bine? întrebă Preshy. 

— Arăţi total diferită. Nu ştiu dacă se datorează 

părului sau rujului roz, dar cred că-mi place. 

— Crezi? Figura lui Preshy se lungi şi-şi trecu mâinile 
îngrijorată prin casca de pâr scurt. Asta sunt eu cea nouă. 
Nu te-am făcut praf? 

Sylvie râse. 

— Sigur că da. Pur şi simplu abia te-am recunoscut. 
La urma urmei, nu te-am văzut niciodată fără norul acela 
uriaş de pâr. Acuma pot să-ţi văd faţa şi arată foarte bine. 

Preshy fu mândră de aprecierea ei. 

— M-am privit în oglindă în dimineaţa aceasta şi mi- 
am spus „Punct. Merg mai departe”. 

— Îmi place. Oricum eşti aproape la sfârşitul Zilelor 
pentru Regrete, e timpul să te aduni. Hai să bem împreună 
o ceaşcă de cafea şi să mâncăm un sandvici. O să-i las pe 
băieţi să se ocupe de treabă. Nu pot cauza prea multe 
stricăciuni, într-o jumătate de oră. Cel puţin, nu cred. 

A fost bine că şi-a petrecut timpul cu Sylvie, dar mai 
târziu în aceeaşi seară, din nou singura în apartamentul ei, 
Preshy se gândi iar la Bennett, aducându-şi aminte de 
Băteau Mouche şi de cinele intime luate împreună în 
micuţele restaurante din vecinătate; amintindu-şi modul 
cum l-a surprins privind-o admirativ; şi salutul de bun sosit 
de câte ori venea „acasă” pe strada Jacob. O, Doamne, 
gândi ea urând liniştea din jur, oare ce am să fac? 

Naviga pe Internet, când dădu peste fotografia unui 
grup de pisicuţe cu ochii şi urechile mari şi destul de 
costelive. Simţi că se topeşte, privind atâta inocenţa! Şi 
într-un impuls, o sună pe crescătoare, care îi spuse că nu 
mai rămăsese nicio pisicuţă, dar avea o pisică puţin mai 
mare, de nouă luni, ce-i fusese returnată, deoarece 
cumpărătorul se dovedise a fi alergic la ea. 

— O iau eu, zise imediat Preshy. 

— Poate ca întâi ai vrea să o cunoşti, să vezi dacă vă 
potriviţi, îi spuse cu îndoială crescătoarea, interesată ca 
pisica ei să meargă într-un loc bun. 

— O, ne potrivim! Ştiu că aşa e, replică Preshy. La 
urma urmei, nu amândouă fuseseră respinse? Amândouă 

au fost „restituite expeditorului” ca să spunem aşa. Şi 
astfel, siameza de vânzare, cu numele nostim de Miranda 
Reginei de Aur, deveni a ei. 

Preshy se duse cu maşina să ia frumuseţea crem- 
cioco-laţie, cu ochi de un bleu mai strălucitor decât orice 
safir. O va duce acasă în siguranţă, sau aşa îşi închipui, în 
cutia aceea de voiaj din carton aflată pe bancheta din 
spate. Dar nu avusese în vedere ingeniozitatea siamezelor 
hotărâte să iasă afară, şi - ca o Houdini - în curând pisica 
stătea în poala ei. 

— Miau, rosti privind cu seriozitate figura lui Preshy, 
în lumina roşie a semaforului. 

— Mi-au şi ţie, îi răspunse ricanând. Şi astfel, numele 
ei a rămas Mi-au. 

Desigur, Mi-au îi află imediat toate secretele. Preshy 
îşi mărturisi necazurile în delicata ureche ciocolatie şi 
pisica o privi cu înţeles, torcând uşor plină de simpatie. 

A doua zi cumpără o cutie de voiaj specială foarte 
elegantă, care să reziste experienţei Houdini, şi plecă cu 
pisica în vizită la mătuşile ei din Monte Carlo. 

Lalah şi Schnuppi se grăbiră să o întâmpine lătrând, 
în timp ce se afla în hol strângând la piept cutia de voiaj şi, 
în spatele siguranţei oferita de uşiţa din plasa, Mi-au urla 
îndelung privindu-i. 

Mătuşile îşi priviră uimite căţeluşele, care brusc o 
luară la fugă cu cozile între picioare, şi se ascunseră în 
spatele lor. 

— Desigur, în mod clar pisica e înlocuitorul unui 
bărbat, zise mătuşa Grizelda suspicioasă. 

— Şi ce e râu în asta? întrebă Preshy. Cel puţin, 
alături de ea, ştiu unde mă aflu. 

Şi, confruntati cu această privire siameză bleu ce nu 
clipea, câinii plecară şi se aşezară în linişte pe podea, în 
timp ce Mi-au ieşi din cutie şi se încolăci triumfătoare pe 
sofa, mândră de locul ei dintre cele două mătuşi. 

E un început bun, gândi Preshy netezindu-şi părul 
scurt „şi zâmbindu-le fiinţelor pe care le iubea. 


TREIZECI ŞI DOI 

SHANGHAI 

Dacă Lily s-ar fi gândit să întocmească o listă cu 
persoanele de care nu se aşteaptă să mai audă vreodată, 
Bennett ar fi fost în fruntea ei, cu Mary-Lou pe locul al 
doilea. Aşa că fu foarte surprinsă, când află veşti de la 
amândoi. 

Bennett nu-i telefonă; veni în persoană să o vadă, 
sunând la sonerie într-o seară la ora şapte, la aproximativ 
o lună după ce o concediase pe Mary-Lou. Când Lily privi 
ecranul televiziunii cu circuit închis ce asigura securitatea 
porţii, fu uluită să-l vadă stând acolo, în mână cu un buchet 
mare de crini Casablanca. Apăsând pe butonul interfonului 
i se adresă tăios: 

— Ce doreşti? 

— Aş vrea să vorbesc cu tine, Lily. Dacă ai puţin timp, 
răspunse el. 

La urma urmei era curtenitor şi în afară de asta era 
curioasă să vadă ce doreşte, aşa că deschise poarta şi-l 
lăsă să intre. Apoi ieşi pe verandă, în timp ce el se îndrepta 
spre ea, cu florile înainte. Ca o ofertă de pace, gândi ea, 
întrebându-se dacă nu venea să pledeze în favoarea lui 
Mary-Lou. 

Apoi el continuă zâmbind: 

— Am intenţionat să iau legătura cu tine mai 
devreme, dar am fost în Europa. Am realizat că, în seara 
aceea când ne-am întâlnit, aveam atât de multe de discutat 
şi n-am avut suficient timp pentru a ne spune totul. Ea 
tocmai se întreba ce naiba îşi închipuia el că au în comun, 
însă Bennett începu să-şi desfăşoare farmecele. Nu eşti aşa 
amabilă să mă inviţi înăuntru? mai zise el oferindu-i acel 
zâmbet blând ce înmuia inimile şi faţă de care, în ciuda ei, 
reacţiona ca orice femeie. 

Apoi el urcă treptele verandei, oprindu-se să admire 
canarul. Inima ei începu să-i bubuie în piept, când el 
rămase privind colivia în care ascunsese colierul, încât fu 
surprinsă că n-o auzea şi el. 


— O pasăre cântătoare care nu cântă, zise el în timp 
ce intrau în casă. Ce neobişnuit! 

Parfumul crinilor pe care îi ţinea în mână pluti spre 
ea, puternic ca un parfum franțuzesc. 

— Grini pentru un Crin zise el. Dar sunt sigur că nu 
sunt primul bărbat care-ţi spune asta. 

Îi luă florile din mână, cu un mulţumesc scurt, lipsit 
de zâmbet, le puse pe o măsuţă, apoi îi făcu semn spre un 
scaun. 

— Presupun că ai venit să pledezi cauza lui Mary- 
Lou, zise ea aşezându-se pe sofa şi privindu-l cu atenţie. 

El ridică surprins din sprâncene. 

— Şi de ce aş face-o? Ce i s-a întâmplat? 

Reflectă ce bun actor era. 

— Vrei să spui că nu ştii? 

— Nu ştiu despre ce vorbeşti. Ţi-am spus, am fost 
plecat şi oricum lucrurile s-au terminat între noi. Ridică 
din umeri nepăsător. A fost nostim cât timp a durat, dar 
era momentul să ne vedem fiecare de drum. 

— Atunci asta ne face egali. Mary-Lou nu mai 
lucrează pentru mine. Aş putea să te întreb care e motivul 
exact al acestei vizite? 

— Am fost impresionat când te-am întâlnit. O, am 
gândit eu, asta nu e o fată frivolă. E o femeie serioasă. O 
femeie cu care pot să fac afaceri. 

— Şi ce fel de afaceri am putea face? 

— Am o propunere pentru tine, zise el alegându-şi 
cuvintele cu grijă. Ai în posesie o piesă excepţională. Prin 
oraşul ăsta zvonurile circulă, dar tu şi eu, ca şi Mary-Lou, 
ştim care e adevărul. 

— Am auzit şi eu zvonurile. Dar nu au nimic de a face 
cu mine. 

— Nu asta e ceea ce afirma Mary-Lou. Şi eu am bune 
motive să o cred. 

Obrajii lui Lily luară foc. Mary-Lou o trădase încă o 
dată. Apoi spuse: 

— Cred că ar trebui să ştii că am concediat-o pe 

Mary-Lou pentru că mă fura. Un fost angajat nemulţumit 
va spune orice pentru a se răzbuna. Sunt sigură că şi tu, în 
calitate de afacerist, eşti conştient de asta. 

— Sunt de asemenea conştient şi de faptul că spune 
adevărul şi că a încercat să vândă colierul prin Voortamnn, 
şlefuitorul ăla de diamante de trei parale, care la rândul lui 
a încercat să-l vândă unui şanghaiez bogat dar, de 
nerecomandat, care în schimb a deschis gura şi a 
boscorodit povestea la toată lumea. Dar dacă n-ar fi făcut- 
o, nu m-aş afla eu aici, pentru că aş fi fost sigur că până 
acuma l-ai vândut deja. Clătină din cap, privind-o cu 
regret. Păcat că tranzacţia cu agentul elveţian a căzut. 
Ridică din no” u mâna pentru a-i opri protestele. Nu mă 
întreba cum am aflat. A fost un ghinion că între tine şi 
această afacere au intervenit zvonurile, dar asta mi-a lăsat 
drum liber mie, pentru a-ţi oferi o nouă înţelegere. Şi de 
data aceasta, Lily, tranzacţia e cu adevărat profesională. 

Stomacul lui Lily se întorsese pe dos de nervi. Se 
duse la bucătărie şi reveni cu o sticlă de 

San Pellegrino şi două pahare. Le umplu pe 
amândouă, luă unul şi se aşeză pe scaunul din lemn de ulm 
privindu-l. 

— Să închinăm pentru colaborarea noastră? ridică 
Bennett paharul, de acuma sigur pe el. 

— Spune-mi exact despre ce vorbeşti, zise ea sorbind 
din apă. 

— E foarte simplu. Ai colierul cadavrului. Eu am 
cumpărător. Acesta e gata să achite o sumă substanţială în 
avans, dar vrea să ştie dacă ceea ce va primi e exact 
obiectul pentru care a fost contactat. Deci, trebuie să văd 
colierul. Şi de asemenea, am nevoie de documente scrise 
privind autenticitatea lui. Luă o gură de apă, dar ochii nui 
se dezlipiră de pe faţa ei. Şi desigur, trebuie să ajungem la 
o înţelegere privind preţul. Cumpărătorul meu ar putea da 
treizeci de milioane. 

Suma era mult mai mare decât anticipase Lily şi îşi 
dădu seama că exagera, pentru a o impresiona. Juca 

vechiul joc al omului de încredere, spunându-i ce-şi 
închipuia că dorea ea să audă şi fluturându-i milioanele 
prin faţă, aşa cum faci cu morcovul cu care ispiteşti 
măgarul, pentru ca ea să sară după ele cu gura căscată. 
Oare chiar crede că îi va da colierul şi-i va spune „OK, ia- 
1”? 

— Jumătate-jumătate. Bennett se aplecă spre ea plin 
de înflăcărare. Nu va mai trebui să vinzi niciodată 
antichități false. Ce spui, Lily? Suntem parteneri? 

— Va trebui să cauţi în altă parte un partener, 
Bennett, deoarece eu n-am colierul cadavrului. Şi nici nu 
ştiu cine-l are. Un zvon, asta e tot. Se ridică în picioare 
concediindu-l. Doar un zvon! 

Bennett se ridică. Apoi se apropie de ea. Frica Îi 
alunecă de-a lungul spinării, când ochii lui deveniți brusc 
reci se cufundară într-ai ei. 

— O, ba da, îl ai, Lily, rosti el încet. Şi eu intenţionez 
să ţi-l iau. În orice fel am să pot. Dar, de ce să nu facem 
asta în cel mai plăcut mod, să încheiem o tranzacţie, să 
devenim parteneri? Sau preferi modul celălalt, mai puţin 
plăcut? 

Deoarece ştii ceva, Lily? Indiferent ce se va întâmpla, 
intenționez şa am acest colier! făcu un pas înapoi şi 
zâmbetul fermecător apăru din nou. Ei bine, am stat de 
vorbă. Acuma te las în pace, îţi dau timp de gândire. Să 
zicem până mâine seară, la aceeaşi oră. Amenințarea 
atârna în aer şi Lily şi-o aminti pe Mary-Lou spunându-i că 
probabil Bennett şi-a ucis bogata lui soţie, pentru a-i lua 
banii. Înfiorată, îşi dădu seama că într-adevăr era în stare 
de aşa ceva. Mâine seară la ora şapte, continuă Bennett. 
Apoi vom vedea ce mai e de făcut. 

Inima i se zbuciumă din nou în piept, în timp ce - în 
drum spre ieşire - el se opri pentru a privi mica pasăre din 
colivie. Panicată că ar putea să zărească cumva caseta din 
piele roşie, apăsă repede butonul pentru deschiderea 
porţilor. Astfel, fără a se întoarce pentru a o privi, el ieşi. 
Ea însă ştia că va reveni. Şi ştia şi ce anume înţelegea el 

prin afaceri. Şi îi era frică. 
TREIZECI ŞI TREI 


Mary-Lou se împrieteni intenţionat cu tânăra 
recepţioneră de la clubul de întreţinerea sănătăţii 
frecventat de Bennett. Se întâlniră pentru o băutură, luară 
împreună un prânz ocazional, făcură cumpărături; 
activitate ce devenise mai rară acuma că nu avea de lucru. 

În aceeaşi seară în care Bennet o vizită pe Lily, se 
aflau amândouă într-un bar aglomerat denumit „La Sasha”, 
exact la ieşirea din Şoseaua Hengshan, bar găzduit într-un 
han proprietatea cândva a familiei Soong, pe vremea când 
era cea mai influentă familie din China. Printr-o stranie 
coincidenţă, una dintre frumoasele fiice ale lui Charlie 
Soong era Mai-ling, care se căsătorise cu Chiang Kai-shek 
şi ai cărei pantofi de ceremonie se spunea că erau 
împodobiţi cu perlele furate din coroana împărătesei 
Văduve Cixi. 

Acuma, în vechea casă a familiei Soong se afla un bar 
afumat, înţesat de tineri gălăgioşi care nu se gândeau la 
istoria lui. De fapt, Mary-Lou se îndoia că şi noua ei 
prietenă îşi dădea seama de asta. Odată cu băuturile 
martini comandate, fata îi spuse că Bennett s-a întors în 
oraş şi că „însurătoarea” n-a mai avut loc. 

— Şi-a schimbat hotărârea, zise ea zâmbind peste 
marginea paharului spre Mary, pe care o admira foarte 
mult pentru frumuseţea, bijuteriile scumpe şi genul ei şic. 
Fac pariu, adăugă ea, că n-a putut să te uite. Şi mai fac 
pariu că e tocmai bun să pui tu mâna pe el. 

Şocul, apoi uşurarea o lăsară pe Mary-Lou fără vlagă. 
Dar, aducându-şi aminte ultima lor întâlnire, era conştientă 
că Bennett terminase cu ea. Şi că ea jurase să se răzbune, 
indiferent cum, unde şi când. 

Lăsând-o pe noua ei prietenă la bar, conduse maşina 
spre casa lui Lily. Din faţa porţilor, îi telefona. Când Lily 
răspunse rosti: 

— Trebuie să-ţi vorbesc. Lasă-mă să intru. Lily 

închise telefonul. Mary-Lou sună din nou. Trebuie să ne 
vedem, insistă ea. E vorba de Bennett. 

Lily ezită, apoi se gândi la ameninţarea lui Bennett şi 
apăsă butonul ce deschidea porţile. Stătea pe verandă în 
capătul scărilor, cu braţele încrucişate, în timp ce Mary- 
Lou trecu de fântână şi de podul liniştit cu peştişorul lui de 
aur şi cu parfumul florilor de lotus. Lily reflectă ce 
frumoasă era. Şi ce trădătoare! 

Mary-Lou stătea la picioarele celor trei trepte ce 
duceau spre verandă, uitându-se în sus la ea. 
Recunoscând-o, canarul scoase un tril uşor şi Lily îi 
acoperi repede colivia cu o pânză. 

— Trebuie să vorbesc cu tine, începu Mary-lLou. 

— Atunci, vorbeşte. 

— Bennett s-a întors în oraş. A fost în Europa să se 
însoare. Adu-ţi aminte că i-ai povestit de verişoara ta, 
Precious Rafferty, din Paris. Cea care moşteneşte toţi banii 
familiei! Ei bine, ea era aceea cu care voia să se însoare. 
Dar ceva n-a mers cum trebuie şi a abandonat-o. Poate că 
nu moştenea destul, şi pentru Bennett o femeie fără o 
mulţime de bani nu e o femeie vrednică de luat în 
căsătorie. Sau de a fi ucisă. Nu, după cele întâmplate cu 
familia Yuan. 

Bennett să se însoare cu Precious? Lily mirosi 
pericolul ce o pândea, nu numai pe ea, ci şi pe verişoara ei. 
Brusc îşi dădu seama, fără urmă de îndoială, că Bennett o 
va ucide pentru a pune mâna pe colier. Trebuia să plece, 
înainte de a doua zi seara la ora şapte, când plănuia el să 
revină. 

— Nu vreau să aud nimic mai mult, Mary-Lou, zise 
ea. Te rog, pleacă. Şi deschise porţile, aşteptând ca fosta ei 
salariată să plece. 

Mary-Lou o privea fix, împietrită. Se gândea că Lily 
ar fi şocată dacă ar şti că nu voia decât să-i devină aliată, 
în căutarea unui mod de a se răzbuna pe Bennett. 

— Ştie de colier, zise repede. A vrut să mă determine 
să ţi-l iau, de aceea am pătruns în seiful tău... 


— Ştiu, zise Lily plictisită. Şi ştii ceva, Mary-Lou? 
Nici nu-mi mai pasă. 

Umerii lui Mary-Lou se lăsară în jos, ca şi cum 
speranţa că ar putea să facă din Lily un aliat o părăsise. 
Traversă curtea, apoi se întoarse şi o privi. 

— Pentru colier o să te ucidă, rosti ea, în timp ce 
porţile se închideau pocnind în urma ei. 

Lily păşea în sus şi-n jos pe duşumeaua de bambus, 
gâtuită de frică. Trebuia să ia colierul, să plece din 
Shanghai şi să-şi avertizeze verişoara. Apoi îi trecu ceva 
prin minte. Precious e implicată în comerţul cu antichităţi. 
Ea ar putea să cunoască colecționari interesaţi de colier. 
Acuma, era singura care putea să o ajute. 

Începu să caute Rafferty Antiques din Paris, găsi 
adresa de e-mail şi îi trimise verişoarei ei un mesaj urgent. 

nevoie de ajutorul tău”, transmise ea, „e imperativ să 
vorbesc cu tine”. Calculă diferenţa de fus orar şi zborurile 
avioanelor, care să-l împiedice pe Bennett să o mai 
găsească acasă, apoi scrise mai departe: „Te rog, fă-mi o 
rezervare la hotelul Ritz pentru o săptămână, sub numele 
tău. Voi sosi sâmbătă cu Cathay Pacific. E ceva urgent şi te 
priveşte şi pe tine. Te rog nu mă refuza”. Apoi semnă: 
„Vara ta, Lily Song”. 

După care, sună la Cathay Pacific şi rezervă un loc pe 
cel mai apropiat avion spre Paris, via Hong Kong, ce pleca 
dimineaţa următoare. 

Se duse înapoi pe verandă şi se uită la micul ei canar, 
adormit în colivia lui ornamentală din bambus. Scoase 
caseta din piele roşie de sub podeaua de glaspapir, o puse 
într-o sacoşă cu fermoar şi - pentru moment - o băgă în 
partea cea mai ferită a frigiderului. Apoi duse canarul la 
vecinul din clubul de alături, îi spuse că trebuie să plece de 

urgenţă la Paris şi îl rugă dacă n-ar fi atât de amabil 
să aibă grijă de pasăre, pe timpul cât va fi plecată. 

Aceasta treabă rezolvată, cobori în pivniţă, alese una 
din falsele statui de luptători şi o împacheta. Sună la o 

agenţie de expediţie, care să o ia imediat şi să o trimită cu 
vaporul verişoarei Precious. 

Se întoarse înapoi în casă şi-şi făcu bagajele în viteza, 
apoi aranjă cu o limuzină să vină să o ia a doua zi 
dimineaţă. Ştiind că n-o să poată dormi, şezu înţepenită şi 
înfricoşată, uitându-se la televizor până se iviră zorile. În 
dimineaţa aceea, foarte devreme, plecă. 

TREIZECI ŞI PATRU 

y înapoi în apartamentul ei, Mary-Lou fu nevoită să 
facă faţă faptului că în curând nu şi-l va mai putea permite. 
Avea ceva bani în bancă, dar în mod cert nu destui pentru 
a continua multă vreme extravagantul ei mod de viaţă. 
Totuşi îşi iubea căminul, cu sofalele lui italieneşti, picturile 
moderniste şi dormitorul de cocotă, roşu cu negru, în care 
petrecuse atât de multe ore fericite. Se uită la râul 
Huangpu de dincolo de ferestrele înalte de la duşumea 
până în tavan şi pentru prima oară de mulţi ani simţi că îi 
vine să plângă. 

Copil fiind, fusese purtată de părinţii ei nevoiaşi 
dintr-un loc în altul şi acesta era primul ei „cămin” 
adevărat. Plătise toate dările, deşi trebuia să admită că din 
banii şi bijuteriile furate, dar era în întregime al ei. Refuza 
să sfârşească aşa ca părinţii ei, care străbăteau oraşul 
cărând după ei puţinele lor bunuri şi pe ea, în timp ce 
căutau cea mai ieftină locuinţă, pe cele mai neînsemnate 
străzi. 

Stia că Lily are colierul şi acuma regreta ca nu l-a 
furat când a avut ocazia. 

Stând la micul şi elegantul ei birou, răsfoi mesajele 
din laptop. Era numai unul, de la fata din clubul de 
sănătate, pe care nu mai voia să o vadă. Când Mary-Lou 
lucra cu Lily, a cunoscut un hacker-expert care pătrunsese 
în computerul lui Lily, aşa că întotdeauna a ştiut ce se 
întâmpla. Tastă deci parola şi brusc avu în faţa ochilor e- 
mail-ul lui Lily, adresat lui Precious Raftfertry din Paris. 

Uluită, realiză că Lily scotea colierul din ţară şi că se 
ducea la vara ei, negustor de antichităţi, pentru a găsi un 

cumpărător. Pentru moment se întrebă ce să facă, dar 
imediat ştiu că nu exista decât o singură alternativă. 

Sună imediat la Cathay Pacific şi rezervă un loc pe 
acelaşi avion cu Lily. Ştia că aceasta va zbura în 
compartimentul business, aşa că pentru ea rezervă un 
fotoliu. Ştia de asemenea că pasagerii din clasele a întâia 
şi business urcau întotdeauna în avion înaintea celorlalţi şi 
că sectorul lor era separat de intrare, aşa că n-o să fie 
nicio primejdie să fie văzută de Lily. In aeroporturi se va 
asigura să se menţină în afara privirilor ei şi să fie printre 
ultimii care se îmbarcau sau coborau, şi oricum Lily n-avea 
cum să suspecteze că se afla în urmărirea ei. Va fi aşa de 
ocupată cu supravegherea bagajului şi grăbită să plece, 
încât nici măcar nu va şti că şi ea se afla pe acolo. 

Puțin mai târziu stătea întinsă pe cuvertura de 
mătase neagră din dormitorul ei roşu ca macul. 
Entuziasmul iniţial o prârâsise şi acuma planul i se părea 
ridicol. Chiar dacă reuşea să găsească colierul în camera 
de hotel a lui Lily, cum va putea să-l vândă? Clătină din 
cap, deznădăjduită că toate planurile ei disperate păreau 
să dispară pe fereastră, fără îndoială zburând dincolo de 
râul Huangpu, în braţele zeilor Râului Dragon, ce era 
sigură că sunt împotriva ei. Nu putea să facă asta singură. 
Trebuia să se întoarcă în genunchi la Bennett. Trebuia să-i 
spună că ştia unde va ajunge colierul, cum puteau să pună 
mâna pe el şi să facă o înţelegere juma-juma. Deşi 
considera că nu trebuia să se încreadă în el, era totuşi 
singura ei şansă. 

Formă numărul lui Bennett, rugându-se ca acesta să-i 
răspundă. Când într-adevăr o făcu, fu luată totuşi prin 
surprindere, deoarece aproape că nu se aşteptase s-o facă. 

— Mary-Lou la telefon, rosti ea cu voce joasă şi 
speriată. Am ceva să-ţi spun. 

— Nu vreau să aud, zise el brusc. 

— E despre Lily... colierul... 

— Şi? Nu-şi risipea vorbele cu ea. 

— Fuge la Paris. Se duce s-o vadă pe Precious, a luat 

şi colierul... Povestea se revărsă din ea vijelios. 

Îi spuse că o va urmări pe Lily la Paris; că într-un fel 
sau altul va pune mâna pe colier; că încă mai aveau nevoie 
unul de altul; că vor face câştigul jumătate-jumătate, aşa 
cum sugerase el... 

— Când pleacă? întrebă el. 

— Mâine dimineaţă. Am rezervat şi eu loc pe acelaşi 
avion. 

— Am să iau şi eu un avion, via Singapore, zise el. Te 
sun când ajung la Paris. 

— Bennett? Nu-i spusese ce intenţiona să facă şi nici 
că era de acord să împartă câştigul pe jumătate. 

— Te sun când ajung acolo, repetă el şi închise 
telefonul. 

Mary-Lou nu avea încredere în el. Şi îi era frică. 

Deschise sertarul noptierei şi scoase pistolul Beretta. 
Apoi îşi aminti că, desigur, nu era nicio posibilitate să ia 
revolverul cu ea în avion. Dar nici nu avea încredere în 
Bennett. Avea nevoie de armă. 

Ea era o rotiţa foarte mică în angrenajul maşinii 
criminale din Shanghai, dar cunoştea un om care putea fi 
„contactat”, îl sună, îi spuse ce doreşte şi că are nevoie ca 
obiectul să-i fie livrat la Paris. Va costa ceva, dar treaba se 
făcu. 

După aceea sună la hotelul Ritz din Paris şi-şi făcu o 
rezervare. Nu şi-l putea permite, dar avea nevoie să aibă 
acces la camera lui Lily. Apoi împacheta o sacoşă şi, ca şi 
Lily, aştepta să sosească dimineaţa. 

TREIZECI ŞI CINCI 

PARIS 

Cu totul neobişnuit pentru această perioadă a anului, 
Preshy avea o zi aglomerată, cu o duzină de potenţiali 
clienţi, dintre care cel puţin doi îşi exprimaseră un viu 
interes pentru bolul etrusc, chiar dacă le spusese cu 
onestitate că a fost spart şi lipit cu grijă, iar ea credea că 
ar putea fi un fals. Nu conta, preţul era bun şi fu încântată. 
La ora patru, cu pisica sub braţ, urcă în fugă scările 

apartamentului, izbind repede uşa în urma ei, pentru a nu 
lăsa frigul să intre. 

Mi-au se aşeză pe contorul din bucătărie, privind-o pe 
Preshy în timp ce-şi pregătea o cană de ciocolată fierbinte 
- de la Angelina de pe strada Rivoli, cea mai bună din 
Paris. Alungând în vânt toate gândurile privind caloriile 
conţinute, îşi puse deasupra o grămadă de frişcă, meştecă 
puţin, şi cu pisica urmărind-o îndeaproape, puse un CD cu 
Joni Mitchell, care-şi cânta eşecul în jocurile dragostei. 
Căzu pe sofaua acoperită cu pernuţe, cu picioarele aşezate 
pe măsuţa de cafea, sorbindu-şi cu ochii închişi ciocolata 
fierbinte, cremoasă şi fină ca mătasea, şi gândindu-se la 
noua ei viaţă. Cea în care trebuia să se simtă puternică, 
zveltă şi strălucitoare, stăpână pe propriul ei destin. Ha! 
Goli cana şi se ridică. Din păcate, viaţa reală nu se 
desfăşura chiar aşa. Era mult, mult mai grea. 

Se îndreptă spre birou, întocmi hârţoagele zilnice 
necesare, se gândi să sune o prietenă şi să se ducă la un 
film, dar hotărî să n-o facă şi deschise telelvizorul. Se 
apropie vreme rea, zicea meteorologul cu faţa solemnă. Se 
aşteaptă viscole. Oftă. Se duceau naibii afacerile ei. Spera 
doar ca amatorii bolului etrusc să revină înainte de a 
începe viscolul. 

Apoi îşi cercetă poşta electronică; probleme de 
afaceri obişnuite - dar apoi ceva ciudat. Un e-mail de la 
verişoara Lily Song. 

Citi mesajul. Apoi îl reciti, nefiind prea sigură că 
înţelege. Lily venea la Paris? Să-i facă rezervare la Ritz - 
dar pe numele ei? De ce naiba ar vrea să facă asta? E ceva 
imperativ spunea Lily. Ceva ce o privea şi pe ea... 

Nedumerită, se lăsă pe spătarul scaunului, aproape 
strivind pisica, aşezată confortabil la spatele ei. Desigur 
era emoţionată la gândul că în sfârşit va reuşi să o 
întâlnească pe Lily, dar de ce atâta mister? Şi de ce era 
imperativ să-i vorbească? Şi de ce camera de hotel trebuia 
rezervata pe numele ei? Dar, pentru că Lily sosea a doua 
zi, realiză că în curând urma să afle totul. 


Simţindu-se prost şi puţin cam în ilegalitate, formă 
numărul de la Ritz şi rezervă camera, aşa cum i se ceruse. 
Le spuse că va sosi a doua zi de la Shanghai şi va rămâne o 
săptămână. 

Înainte de a se duce la culcare în seara aceea, trase 
perdelele şi cerceta cerul. Era senin şi înstelat. Cu puţin 
noroc, meteorologul a greşit din nou şi avionul lui Lily va 
sosi la timp. De abia aştepta să o întâlnească şi să afle ce 
însemnau toate astea. 

TREIZECI ŞI ŞASE 

La ora zece a acelei dimineţi îngheţate de sâmbătă 
din ianuarie, în care trebuia să sosească Lily, Preshy se afla 
în cafeneaua aglomerată de lângă strada Buci luând micul 
dejun format din obişnuita ei cafea dublă cu frişcă. Pe 
dinăuntru, ferestrele cafenelei erau aburite, iar afară 
începuseră să cadă primii fulgi de zăpadă. Cumpărătorii 
din piaţa stradală îşi strângeau şi mai mult fularele de lână 
în jurul gâtului şi mergeau mai grăbiţi. 

Noul pâr scurt al lui Preshy începu să se cârlionţeze 
în abur şi îşi trecu exasperată degetele prin el. Îşi 
imaginase că fiind scurt nu se va mai ondula, dar n-avea ea 
aşa un noroc. 

Astăzi era ultima zi din cadrul Zilelor pentru Regrete 
şi se gândi uşurată că până la urmă trecuse peste toate 
cele întâmplate. Ori cel puţin ajunsese la un acord cu 
toate. Le sunase pe Daria şi pe Sylvie şi le spusese că 
venea Lily şi amândouă au fost de acord că era ceva 
interesant şi mureau să ştie cum arăta şi ce voia. 

De fapt Preshy aştepta cu nerăbdare vizita lui Lily, 
deşi considera că mesajul fusese cam ciudat. Privind 
îngrijorată la ninsoarea ce se îndesise, spera că aceasta nu 
va face ca avionul lui Lily să întârzie, astfel că dădu repede 
un telefon la Cathay Pacific pentru a se sigură că soseşte la 
timp, ceea ce era adevărat. 

Sorbi ultimele picături din cafea şi se ridică să plece, 
înfăşurând mai strâns în jurul ei haina de iarnă. De fapt, 
era un vechi cojoc al bunicului Hennessy, o haină cam 

informă verde-olive ce-i ajungea până la glezne şi pe care 
putea cu uşurinţă să o înfăşoare de două ori în jurul ei, dar 
îi ţinea de cald şi asta era tot ce conta. Peste părul de 
curând scurtat îşi trase o căciulă de blană model rusesc cu 
urechile atârnând, şi pentru o clipă regretă că-şi pierduse 
cârlionţii lungi care cel puţin îi ţineau de cald la ceafă. 
Apoi, cu un semn de la revedere adresat obişnuitului ei 
chelner, se pregăti să facă faţă elementelor naturii. 

Cu capul plecat împotriva zăpezii ce o biciuia, îşi 
îndreptă gândurile spre brânza pe care voia să o cumpere 
de la taraba ei favorită din piaţă. Zece minute mai târziu, 
ducând sub braţ un pachet înfăşurat cu grijă în hârtie şi 
legat, ce conţinea o bucată de brânză de la munte şi un 
Banon de Provence cu grijă ambalat în frunze de castan, 
precum şi cu o franzelă crocantă proaspăt scoasă din 
cuptorul brutarului, se îndreptă spre casă, ciupind câte o 
bucăţică de pâine, pe care o mâncă pe drum. 

Frumosul ei apartament o întâmpină cu căldură. 
Ferestrele înalte şi înguste permiteau să pătrundă razele 
de lumină cenuşie a ninsorii, iar radiatoarele de tip vechi 
răspândeau destulă căldura în camera lungă în formă de L. 
Pisica se descolăci de pe perniţa de la fereastră şi alergă 
spre ea, cu picioarele subţiri împletindu-se, tot atât de 
elegantă ca un manechin pe podium. Preshy se lăsă jos, 
pentru a-i permite să-şi pună cele două labe dinainte pe 
umeri şi apoi să-i sară în braţe. 

— OK, Miauşor, murmură ea. E timpul să trecem la 
treabă, deşi nu cred că o să avem prea mulţi clienţi astăzi. 

Avea dreptate. Traficul străzii de obicei aglomerat 
era acuma lejer, iar zăpada se depusese deja acoperind 
trotuarele înguste. În magazin, pisica îşi găsi culcuşul pe o 
pernă de la fereastră, privind cum cad fulgii de zăpadă şi 
acceptând cu trufie zâmbetele admirative ale celor câţiva 
trecători, care se opreau pentru a o saluta prin fereastră, 
în timp ce Preshy ştergea praful de pe marfa expusă, după 
care se ocupă de nişte hârtii. La ora cinci, fără să fi avut 
nici măcar un client, nici chiar cei interesaţi de bolul 

etrusc, închise prăvălia şi în braţe cu Mi-au, care încerca 
să prindă fulgii graşi de zăpadă cu labele, se întoarse în 
casă urcând scările. 

Scăpără un chibrit printre surcelele din cămin, 
aşteptând până ce se aprinseră, înainte de a aşeza 
deasupra două bucăţi mici de lemne, apoi se duse în 
bucătărie şi tăie o felie din brânza de la munte. 

— Am paradisul în palmă, zise ea muşcând. 

După care, împreună cu pisica, se aşeză pe sofaua 
cam desfundată şi acoperită cu postav, privind flăcările 
dansând, în timp ce afară zăpada cădea din ce în ce mai 
deasă. 

Oftând, Preshy ridica receptorul şi sună din nou la 
aeroport, iritata că era posibil să fie nevoie să se ducă în 
aceasta îngrozitoare seară de sâmbătă să o ia pe 
necunoscuta Lily, când cel mai mult i-ar fi plăcut să stea 
acasă. De aceasta dată însă, fu informată că aeroportul a 
fost închis şi că zborul Cathay Pacific a fost dirijat spre 
Frankfurt. 

Imediat ce puse receptorul jos, sună telefonul. Lily, 
gândi ea, smulgându-l din furcă. Dar era Daria, care suna 
de la Boston. 

Inainte ca Preshy să poată scoate un cuvânt, Mi-au se 
căţără pe umărul ei şi începu să miaune în felul obişnuit 
siamezelor. 

— Doamne, gemu Daria în receptor, acuma la telefon 
răspunde pisica 

— Într-adevăr, zise Preshy. O învăţ să spună Mama. 

— Ce?!? 

— Mama. Spune deja Maaa... tot ce trebuie să mai 
facă e să repete silaba. 

— Iisuse, Presh, ai realmente nevoie să fii adusă la 
viaţă. 

— Nu se poate, zise ea posomorâta. Ninge, 
aeroportul e închis şi eu o aştept pe Lily să sune. Am 
crezut că e ea, dar nu erai decât tu. 

— Mulţumesc foarte mult! îmi fac timp şi mă opresc 

din activitate mea atât de aglomerată, pentru o convorbire 
internaţională şi pentru a vedea ce se întâmplă, iar tu ai fi 
vrut să fie altcineva. 

Preshy râse şi Daria i se alătură. 

— E ultima ta Zi a Regretelor, zise ea. Văd că încă ți- 
ar mai fi trebuit câteva. 

— Nu, nu e adevărat, sunt bine, zise Preshy sperând 
să fie adevărat. Sunt doar plictisită, Daria, adăugă ea cu 
pasiune. 

— Atunci, închide prăvălia pentru câteva zile şi vino 
aici. 

— Nu pot. Şi în afară de asta, ţi-am spus, aeroportul 
e închis. Şi oricum, se presupune că trebuie să o aştept pe 
Lily să ia legătura cu mine. Ultimul lucru pe care l-am aflat 
e că avionul ei a fost dirijat spre Germania. 

— Atunci nu ai niciun motiv să mai aştepţi acolo, nu-i 
aşa? Sau măcar cheam-o pe Sylvie şi ieşiţi să beţi ceva. 

— E cea mai aglomerată seară a ei - e sâmbătă - deşi 
bănuiesc că din cauza vremii restaurantul nu va fi chiar 
atât de aglomerat. Totuşi, o cunosc, n-are să plece până nu 
soseşte ora închiderii, pentru ca nu cumva nişte rătăciţi să 
înfrunte viscolul şi să apară. 

— Atunci de ce nu te duci tu la ea, să iei cina? 

— Nu pot să merg singură, Sylvie ar fi îngrijorată din 
cauza mea. 

Daria râse; ştia că Preshy are dreptate şi că Sylvie ar 
ieşi şi ar intra în bucătărie, încercând să vadă dacă nu 
exista cineva corespunzător, pe care să i-l poată 
recomanda. 

— Ascultă, dulceaţă, să ştii că am vorbit serios când 
ţi-am spus să vii aici pentru câteva zile, după vizita lui Lily. 
Tom se duce la o conferinţă în St. Louis, iar bunica poate 
să aibă grijă de Super-Kid - aşa că tu şi cu mine suntem 
libere. Putem petrece un weekend într-o staţiune, şi să ne 
simţim bine. 

— Eu mă simt destul de bine, zise Preshy. Şi oricum, 
nu pot pur şi simplu să închid magazinul şi să plec. 


— De ce? Chiar aşa bine merg treburile pe timp de 
ninsoare? 

Preshy trebui să admită că nu era deloc aşa şi nici 
ultimele târguri şi convenţii de la Paris, săptămânile modei 
şi expozițiile aviatice, nu-i influenţaseră comerțul. 
Designerii de interioare pentru bogătaşi şi turiştii 
pasionaţi, care se îndrăgosteau de ceva expus în vitrină, 
erau genul ei de clienţi. 

Îşi răsuci pe deget şuviţele scurte de pâr. Chiar pu 
vizitasurpriză a lui Lily, părea că în faţa ei se întinde o 
iarnă lungă şi cenuşie fără de sfârşit, aşa că parcă invitaţia 
o tenta. Mi-au îşi frecă botul de faţa ei şi ea o mângâie 
absentă. 

— Oricum, nu pot să o părăsesc pe Mi-au, zise ea în 
sfârşit. lar aeroportul e închis şi când se va redeschide va 
fi imposibil să găsesc un loc. 

Daria oftă. 

— Accept cea de a doua scuză, dar nu pe prima. 
Poate că am să vin eu să te văd. Şi să o cunosc şi pe Lily. 

— Grozav. Doar că avioanele nu zboară. _ 

— OK, OK, am să aştept şi am să văd. Între timp, să 
ştii că te iubesc, fetiţo. 

— Şi eu pe tine. Şi mulţumesc. 

Mulţumirile lui Preshy nu erau doar pentru oferta 
făcută de Daria, îi mulțumea şi pentru că o iubea. Avea 
nevoie de toată dragostea ce o putea obţine şi din păcate 
se pare că în jurul ei era foarte puţină. 

Se gândi şi la Sylvie. După ce fusese părăsită în faţa 
altarului, nu simţise nevoia să se uite la alt bărbat, dar 
Sylvie, bună prietena cum era, nu voia să lase totul aşa. 

— E ca şi cum te-ai urca din nou pe cal, după ceai 
fost trântită, spusese Sylvie cu ochii ei întunecaţi 
strălucind. Ştiu că nu sunt eu cea indicată să vorbesc, 
adăugă ea cu mâinile pe şoldurile durdulii, dar eu sunt 
bucătar şef şi am o scuză. Timpul meu e un iad şi singurii 
bărbaţi pe care îi întâlnesc sunt tot bucătari. Şi plini de ei 
cum sunt! Dar tu, Preshy Rafferty, nu ai nicio scuză. 


— Poate că nu-mi plac băieţii buni, zise Preshy 
abătută. Sunt condamnată să cad în plasa unor ticăloşi. 

Dar acuma, în ciuda celor spuse Dariei, se simţea 
singură. 

Hotări să o sune pe mătuşa Grizelda. Răspunse Mimi. 

— Ce faci acasă la ora opt, într-o sâmbătă seara, în 
Paris? o întrebă ea. 

— Mimi, ninge! 

— Şi de când puţină zăpadă opreşte o fată de la o 
întâlnire? 

Preshy oftă. 

— Nu e asta, Mimi. Adevărul e că nimeni nu m-a 
invitat. Auzi suspinul ei de răspuns. 

— Renunţ, zise Mimi şi plecă să o găsească pe 
Grizelda. 

Mătuşa Grizelda răspunse: 

— Iubito, de ce nu iei un avion şi să vii aici? Aş 
organiza o petrecere pentru tine, continuă ea cu voce 
puternică, întotdeauna vorbea tare la telefon. Preshy 
credea că din cauza distanţei ce le despărţea, simţea 
nevoia să vorbească tare. Te asigur că în acest moment aici 
sunt tot felul de bărbaţi fascinanţi. 

Da, şi toţi cam de şaizeci şi cinci de ani, sau peste, 
gândi Preshy amărâtă. Trebuia totuşi să-i acorde credit 
mătuşii Grizelda, pentru că încerca. li spuse de ninsoare şi 
de aeroportul închis şi apoi îi spuse de Lily. 

— Vrei să spui că, după toţi aceşti ani, a apărut aşa 
deodată? comentă Grizelda uimită. Dar de ce? 

— N-am nicio idee. Tot ce ştiu este că mi-a spus că e 
imperios necesar să vorbească cu mine. Şi m-a rugat să-i 
fac rezervare la Ritz - pe numele meu. 

La celălalt capăt al firului se aşternu liniştea, în timp 
ce mătuşa reflecta la cele auzite. 

— Nu-mi place deloc, rosti ea în final. Femeia asta 
umblă după ceva, crede-mă. 

— Dar după ce, mătuşă Grizelda? N-am nimic ce ar 
putea să-şi dorească. Singurul lucru pe care îl avem în 

comun e bunicul Hennessy şi faptul că mamele noastre au 
fost surori. O, şi că amândouă suntem implicate în 
comerţul cu antichităţi, desigur. 

— Hmmm, vrea ceva. Preshy, poţi să fii sigură de 
asta. N-am auzit o vorbă despre familia Song timp de 
cincizeci de ani şi acum deodată, verişoara ta apare în 
prag. 

— Da fapt, nu prea. Avionul ei a fost îndrumat spre 
Frankfurt. N-am primit niciun cuvânt din partea ei, de la e- 
mail-ul trimis. _ 

— Ei bine, nu mă îndoiesc că vei primi. Între timp, de 
ce nu o uiţi şi nu vii încoace? Nu-mi place să mă gândesc la 
tine, singura sâmbăta seara. 

— Parca ai fi ecoul lui Mimi, zise Preshy zâmbind şi 
promiţându-i să se gândească la oferta făcută. Apoi spuse 
la revedere, trimiţându-le mătuşii şi lui Mimi un sărut 
special. 

Singură în apartamentul liniştit, în tic-tacul ceasului 
şi zăpada ce continua să cadă, fu aproape tentată să dea 
urmare invitaţiei mătuşii ei, să-şi bage pisica în cutia de 
voiaj, să arunce câteva lucruri într-o sacoşă şi pur şi 
simplu să plece. Dar maşinuţa ei Smart, ce arăta ca orice 
maşinuţă obişnuită dar cu spatele retezat, ceea ce o făcea 
şi mai mică, deşi era un vis pentru parcările oraşului, în 
mod cert nu era făcută pentru ieşirile lungi pe autostrada 
Soarelui, până în sudul Franţei, pe ninsoare. 

Străbătu apartamentul în sus şi-n jos fără odihnă. Era 
aşa multă linişte! Pisica, încolăcită pe speteaza sofalei, 
respira uşor în somn; un buştean alunecă pe grătar 
trimițând în aer o explozie de flăcări albastre ce scânteiau 
printre tăciuni; iar radiatoarele şuierau în liniştea adâncă. 
Preshy se gândi nenorocită la bucata de pâine cu brânză şi 
la paharul de vin care o aşteptau în bucătăria pustie. La 
dracu’ cu toate, nu era chiar atât de franţuzoaică! Avea 
nevoie de o masă care să o reconforteze. Avea nevoie de 
friptură cu cartofi prăjiţi. 

Îşi apucă geanta, mai adăugă puţin ruj roz, îşi trecu 

pieptenul prin părul scurt, aruncă pe ea vechiul cojoc 
verde-olive al bunicului Hennessy şi-şi băgă picioarele în 
tot atât de vechile ei ghete apres-ski îmblănite. Depunând 
un sărut rapid pe nasul pisicii adormite, plecă în căutarea 
mâncării... ei bine, şi a altor oameni, presupuse ea. 

TREIZECI ŞI ŞAPTE 

FRANKFURT 

Lily aştepta lângă banda transportoare de bagaje 
numărul 5 din aeroportul Frankfurt-Main. Nerăbdătoare, 
bătea darabana pe bara căruciorului de metal, cu unghia ei 
manichiurată franțuzeşte, cercetând din priviri vasta sală, 
aproape aşteptându-se să-l vadă pe Bennett 
materializându-se. 

Avea sentimentul neplăcut că e urmărită, că cineva n- 
o slăbea din ochi. Sacoşa ei neagră Tumi sosi pe rampă şi 
ea o apucă. Apoi, cu nervii încordaţi ca pielea de pe tobă, 
străbătu în grabă luminile verzi de la vamă şi intră în 
terminalul Sosiri, întrebându-se ce se va întâmpla în 
continuare, acuma că Parisul se afla departe. 

Se uită la ecranul pe care clipeau înscrise destinațiile 
Plecări. Multe zboruri fuseseră anulate. Ea însă nu voia să 
stea în Frankfurt, în caz că avea dreptate şi era într-adevăr 
urmărită, putea să reuşească, altfel va trebui să petreacă o 
noapte plină de nervi într-un hotel al Ar fi trebuit să 
meargă în sud, unde nu era zăpadă. Exista un avion spre 
Veneţia, ce pleca peste o oră. Era ultimul loc în care s-ar fi 
gândit Bennett să o caute vreodată. Dacă se mişca repede, 
s-ar aeroportului. 

Aruncându-şi nervoasa privirea peste umăr şi 
împingând căruciorul cu bagaje, se îndrepta spre Plecări 
Avea noroc, încă nu închiseseră porţile şi putu să cumpere 
un bilet. Când avionul decola, tensiunea din ea scăzu. Se 
lăsă pe speteaza scaunului, închise ochii şi se gândi la 
ultimele câteva zile. Totuşi, încă nu se simţea în siguranţă. 

Pe aeroportul Marco Polo din Veneţia sună la hotelul 
Bauer. Era extrasezon şi nu erau aglomeraţi, aşa că putu 
să obţină o cameră. Luă un, taxi-acvatic până acolo, de- 

abia observând frumuseţea din jur, deoarece era prea 
ocupată să se uite la cel de al doilea taxi-acvatic, pe care-l 
suspecta că o urmărea. Dar când cobori la hotel, acesta îşi 
continuă drumul mai departe şi ea scoase un oftat de 
uşurare. 

Epuizată, căzu pe pat. O să o sune pe Precious mai 
târziu, pentru a discuta afaceri. 

Adormi ca moartă. 

Neaşteptata dirijare a avionului spre Frankfurt şi 
hotărârea rapidă a lui Lily de a lua avionul spre Veneţia, 
nu-i uşurară deloc existenţa lui Mary-Lou. Totuşi, 
menţinându-se în permanenţă în urma cozii şi la mai multe 
rânduri depărtare de avion, reuşi să se descurce. 

Urmări apoi motoscafo lui Lily, instruindu-l pe 
conducător să treacă măi departe, când aceasta se opri la 
Bauer. O jumătate de oră mai târziu, se întoarse acolo, îşi 
făcu rezervarea şi obţinu o cameră pe acelaşi etaj cu Lily. 

Il suna apoi pe Bennett, al cărui avion află că fusese 
dirijat spre Lyon şi-i spuse ce s-a întâmplat şi unde se 
aflau. Apoi, epuizata, se întinse pe pat gândindu-se ce era 
de făcut în continuare. 

Şi brusc, se ridică dreapta în pat. Uitase de revolver. 
Trebuia să-i fie livrat la Paris - şi acuma ea se afla la 
Veneţia. Fără să mai ţină seama de diferenţa de fus orar, îşi 
sună omul de legătură din Shanghai. Acesta o atenţiona că 
va costa ceva în plus şi, aşa cum ştia şi ea, afacerile lui 
financiare trebuiau întotdeauna rezolvate în avans. Îi ceru 
să-i expedieze banii de urgenţa şi în acest fel urma să aibă 
arma chiar a doua zi. 

Mary-Lou făcu aranjamentele necesare sleindu-şi şi 
mai mult economiile şi apoi se întoarse în pat. Era frântă şi 
ştia că va avea nevoie de toată energia şi inteligenţa, 
pentru a reuşi ceea ce-şi pusese în cap. 

TREIZECI ŞI OPT 


PARIS 
La Coupole era unul din puţinele localuri din Paris 

care rămâneau deschise şi pe viscol şi în ciuda amintirilor 
rele pe care le avea Preshy de acolo, era totuşi un loc bun 
pentru o femeie singură. 

Zăpada se izbea de parbriz, în timp ce se târa 
conducând nervoasă pe bulevardul Montparnasse, dar era 
şi un avantaj, parcările erau mai libere deoarece toţi cei cu 
puţin bun simţ - şi care nu erau singuri - rămăseseră 
acasă. 

Localul era aproape gol şi ea se aşeză într-un colţ 
liniştit, destul de departe de locul unde stătuse cu Bennett. 
Comandă o jumătate de carafă de vin roşu şi steak frites şi 
începuse să-şi savureze băutura, întrebându-se unde era 
Lily şi când va lua legătură cu ea, când îl văzu pe chelner 
conducând un bărbat la masa de lângă ea. 

Desigur nu era Bennett, totuşi stomacul i se strânse. 
Ochii îi întâlniră pentru o clipă pe ai străinului, apoi acesta 
se uita indiferent în altă parte. 

Preshy ofta de uşurare. Bărbatul nu era frumosul 
Bennett James. Era foarte înalt şi slab dar muşchiulos, cu 
părul castaniu şi ochii căprui în spatele ochelarilor cu 
ramă de aur, cu o faţă îngusta, acoperita de o barbă 
ţepoasa şi de o expresie amară. Observa că purta 
verigheta. Ha! Nu, nu, nu! Acest bărbat nu ieşise pentru a 
agăța. Probabil că avea o soţie micuța şi drăgâlaşă care-l 
aştepta acasă; undeva în America presupuse ea, probabil 
la Chicago. Sau Oklahoma. Poate că lucra la o firmă 
internaţională de avocatură şi se afla aici cu afaceri. 
Singurul lucru care ar fi putut să-i infirme presupunerile, 
era că purta blugi şi un pulover negru col-roule, sub o 
geacă de piele. Comandă stridii, Belon şi o votcă dublă cu 
gheaţă, pe care o dădu pe gât, mai repede decât văzuse ea 
vreodată pe cineva, apoi imediat comandă alta. 

Hmmmm... un bărbat câtrânit cum nu văzuse pe 
nimeni altcineva. Apoi el continuă să comande peşte Saint- 
Pierre, unul din felurile ei favorite, reabilitându-se astfel în 
ochii ei pentru felul cum gâlgâise prima votcă. Cea de a 
doua fu băută mai încet, după care comanda o sticlă de 

Bordeaux din cel mai bun, care era mult prea greu la 
peşte, aşa că-l categorisi în minte, cu latura «i 
franţuzeasca, drept filistin. 

Privind în jur restaurantul aproape gol, se întreba 
neliniştita de ce alesese să se aşeze lângă ea. Apoi îşi 
spuse că era pur şi simplu ridicolă; era doar o coincidenţă. 
La urma urmei, era un loc public şi oricine putea să stea 
oriunde dorea. Era paranoia ce pusese stăpânire pe ea în 
ultima vreme, că-i trecuse aşa ceva prin minte. Asta era 
tot. 

Sorbi puţin vin, gândindu-se trista la drumul îngheţat 
pe care trebuia să-l parcurgă în maşinuţa ei Smart, înapoi 
până în strada Jacob şi la apartamentul pustiu. Se întrebă 
din nou unde putea să fie Lily. Scoţând celularul îşi 
controla mesajele. Nimic. Gustă din friptură şi turnă în 
pahar ultimele picături de vin. N 

— Vă deranjează? vorbise străinul. li arătă un pachet 
de Marlboro, cu o întrebare în ochi. Ei nu-i făcea plăcere, 
dar aici era Franţa şi fumatul era permis, aşa că ridică din 
umeri că e în ordine. În spatele ochelarilor, ochii lui erau 
întunecaţi, privirea intensă. Şi obosită. Şi era american. Îşi 
dădu la o parte bretonul din ochi, dorind să fi dedicat mai 
mult timp aspectului ei, înainte de a ieşi în viscol, apoi îl 
întrebă de unde era. Charleston, Carolina de Sud, 
răspunse spre surpriza ei, deşi acum recunoştea accentul 
dulce şi tărăgănat. li spuse că şi ea era americancă şi că 
urmase colegiul la Boston. El o privi cu indiferenţă. Sunt 
imobiliziat în Paris din cauza vremii, continuă el. Nu pleacă 
şi nu vine niciun avion. 

— Dacă eşti nevoit să fii imobilizat undeva, atunci 
Parisul nu e cel mai rău loc. Se încruntă la el de sub 
bretonul ce atârna dezordonat, neplăcându-l pentru că - 
indirect - tocmai aruncase o pată pe frumosul ei oraş. 

— În primul rând, nici n-ar fi trebuit să vin aici 
vreodată! 

Privi în gol sorbindu-şi Bordeaux-ul şi fumând ţigara, 
arătând, reflectă ea, ca un om care de-abia aşteaptă să 

plece. Se aşternu tăcerea şi ea se înapoie la friptura ei, o 
adevărată desfătare. In mod categoric, ajunsese să fie 
dependenta de grătar. Cu excepţia faptului că-i plăcea şi 
homarul, şi caviarul, apoi mai exista şi brânza desigur... 

— De ce eşti aşa de câtrânit? puse ea întrebarea în 
felul acela direct obişnuit, şi - cum se întâmpla 
întotdeauna - regretând imediat ce tocmai spusese, 
deoarece realmente nu era treaba ei. 

— De ce sunt câtrânit? Ha! râse el amar. Tocmai mi- 
am petrecut trei ore într-un avion, pe pista, aşteptând să-i 
fie dezgheţate aripile. După care s-a dovedit că n-au fost 
suficienţi operanti şi când ne-a venit rândul să plecăm era 
prea târziu, pentru că se stârnise un viscol îngrozitor. Am 
debarcat şi am fost aruncaţi afară, în braţele neospitaliere 
ale lui Charles de Gaulle, alături de mii de alţi călători 
astfel abandonaţi - şi toţi în căutarea unei camere de hotel. 
Desigur, nu exista niciuna. Suspinul lui Preshy era de 
simpatie. Cineva mi-a dat numele unui substitut de mâna a 
doua, continua el - hai să-i spunem chiar de mâna a treia - 
unde în sfârşit am obţinut o cameră. Dacă o poţi numi 
astfel. Nu e decât un cotlon, cu un duş din plastric ce iese 
dintr-un colţ şi o celulă conţinând un closet şi cea mai mică 
chiuveta pe care a văzut-o vreodată un om. Făcu o pauză şi 
luă o înghiţitură de vin, privind-o. Fiindcă eram la etajul 
şase, asta n-a făcut decât să se adauge la tortura mea. 
Totuşi a existat şi un fel de bonus. În mod normal, dincolo 
de geamuri traficul ar fi zbârnâit, dar mulţumită zăpezii - 
şi este singurul lucru pentru care pot să-i mulţumesc 
ninsorii - numai câteva maşini şi camioane au reuşit să 
treacă pe acolo. Dar nu există bar unde să-mi înec necazul, 
nici restaurant unde să-mi pot potoli foamea. Aşa că - iată- 
mă! O privi din nou. E destul din partea nenorocitului ăsta 
de Paris, bombăni el în barbă. Totuşi Preshy îl auzi. 

— Ooo, suspină ea din nou, puţin cam nervoasă. Cel 
puţin ai găsit La Coupole, adăugă încercând să mai 
însenineze lucrurile. 

— Am mai fost pe aici, zise el tăios. Ştiam că e un loc 

unde poţi să primeşti ceva serios de băut, o bucăţică 
decentă de mâncat şi o sticlă de vin bun. Speram să fie 
deschis. Dacă n-ar fi fost, eram gata să-mi tai venele. Ea se 
opri cu îmbucătura în gură privindu-l alarmată, dar - spre 
uşurarea ei - el zâmbi. lartă-mă, rosti apoi, a fost o zi 
lungă. O săptămână lungă! 

— Ooo, mai rosti ea odată, ocupată cu friptura ei bine 
friptă, subţire ca o scândură şi aproape la fel de tare, dar 
aşa le plăcea francezilor! 

— Dar tu ce faci aici, în Paris? Pusese întrebarea, ca 
şi cum el considera că e un mister ceea ce face oricine la 
Paris, inclusiv - presupuse ea - părerea turiştilor despre 
femeile fatale şi concubinajul. 

— Muncesc, îi spuse ea cu bruscheţe. Antichităţi. 

Ochii lui se întoarseră spre ea. Părea că o vede 
pentru prima oară cu adevărat. Ca şi cum de abia acum 
observă că sunt de fapt o fiinţă reală, reflectă ea 
resemnată. Dar după aceea îi trecu prin minte ca asta e 
foarte bine, cel puţin nu e ca Bennett! N-avea nicio intenţie 
să ajungă vreodată în aceeaşi situaţie. Zilele ei de Regrete 
se terminaseră la miezul nopţii. 

— Sunt patroana lui Rafferty Antiques de pe strada 
Jacob, zise ea devenind brusc vorbăreaţă. Singurătatea şi 
vinul puseseră stăpânire pe ea; iată că era din nou gata să 
agaţe un bărbat cu totul străin. Mă ocup mai ales cu 
artefacte timpurii. Etrusce, romane, greceşti. 

— Deci trebuie că eşti destul de cunoscută. 

— Aşa cred. Am învăţat meseria sub oblăduirea 
bunicului meu, cum se spune. Apoi, în timp ce el mânca 
peştele, ea continua să-i relateze povestea bunicului 
Hennessy şi istoria familiei, ca şi despre mătuşi şi cum a 
ajuns ea să locuiască la Paris. Trebuie că vorbeşte sticla, 
gândi ea golindu-şi paharul, pentru că îi spuse şi povestea 
familiei Song şi mesajul misterios primit din senin de la 
Lily. 

— Deci, ce crezi că vrea? o întrebă el aprinzându-şi o 
nouă ţigară. 


Preshy îi spuse că n-are nicio idee, încruntându-se în 
timp ce alunga fumul dinspre ea. El se scuză şi puse ţigara 
deoparte, apoi apucă sticla de Bordeaux pe jumătate plină, 
luă un pahar curat, turnă în el vin şi-l puse în faţa ei. 
Aruncându-i o privire aprobatoare, Preshy mulţumi. Oricât 
de înrâit fumător şi vajnic băutor de votcă era, era şi 
generos şi cel puţin a ştiut să nu-i servească vinul cel bun 
în paharul deja folosit. 

— Dar tu cu ce te ocupi? întreba ea brusc curioasa. 

— Sunt scriitor. 

— Şi ce scrii? 

— Romane. 

— Adevărat? Ea îl privi cu respect. Ar trebui să te 
cunosc? 

Îi aruncă o privire nimicitoare. 

— De ce? 

— Vreau să spun, să-ţi cunosc numele? 

— Depinde dacă îţi plac romanele polițiste. 

— Deci, cum te cheamă? 

— Sam Knight. 

Desigur, era binecunoscut. 

— Cea mai bună prietenă a mea, Daria, e cel mai 
mare fan al tău, îi destăinui ea. 

— Dar de tine, ce poţi să spui? 

— O, eu n-am niciodată timp de citit. Era rândul lui să 
schiţeze o grimasă. Desigur nu era adevărat, doar că 
romanele polițiste nu erau genul ei. 

— Exact ceea ce vrea să audă oricare autor! o ironiză 
el umplându-şi din nou paharul. Apoi îl ridică pentru a 
toasta. Pentru dezlegarea misterului Lily, zise el cu un 
zâmbet ce-i şterse ridurile de amărăciune de pe figură, 
care deveni aproape tinerească. Şi acuma, care e numele 
tău? Când i-l spuse, el a râs. N-aş numi niciodată o femeie 
„Precious” comentă el. Şi în afară de asta, nici nu arăţi 
aşa. In mod clar, eşti o Rafferty. 

— În regulă, fu ea de acord, încântată că nu vedea în 
ea o Preshy insipidă. Se întrebă câţi ani ar putea să aibă. 

În mod cert cam în jur de patruzeci, dar patruzeci la 
început, sau la sfârşit? Şi iată-te la Paris, zise ea cu un 
zâmbet ce spera că-i luminează şi ei faţa dându-i un aer 
tineresc, cum în mod clar nu se simţea. 

— O escală de care aş fi putut să mă lipsesc. 

— Cel puţin, trebuie să admiţi că avem vin bun. 

El râse din nou, un râs din străfunduri ce o făcu şi pe 
ea să i se alăture. 

— În primul rând, n-ar fi trebuit să vin deloc pe aici. 

— Atunci de ce ai făcut-o? 

Ochii din spatele ochelarilor căi ramă de aur îi 
cercetară o clipă pe ai ei. Acuma nu mai râdea. 

— Îmi căutam trecutul, rosti el calm. 

Apoi se ridică brusc, îi spuse că se duce la bar pentru 
a fuma o ţigară în linişte şi o lăsă singură ca atunci când 
intrase, şi întrebându-se ce naiba a vrut să spună. 

Termină vinul din pahar, care era într-adevăr aşa de 
bun cum se spunea, şi când Sam Knight se întoarse, pentru 
că ştia că nu va găsi niciun taxi, se oferi să-l ducă la hotel. 

— E în drumul meu, zise ea când îi spuse că se afla 
pe strada Rennes. 

Apoi îi observă rânjetul, când îşi îmbrăcă anticul 
cojoc şi era convinsă că tot mai rânjea şi în spatele ei, în 
timp ce-şi croia drumul clămpănind cu giganticele ei cizme 
îmblănite. Stânjenită, se gândi că ar fi putut cel puţin să o 
facă pe faţă. 

Afară, Sam Knight se uită la mica ei maşină Smart. 

— Asta? întrebă cu voce uimită. Şi fu rândul ei să 
zâmbească cu subînţeles, când el încercă să-şi plieze cum 
putu trupul subţire, urcându-se. Totuşi nu protestă, ci 
aşteptă cu răbdare în timp ce ea îşi controla din nou 
mesajele. Nimic. Dacă Lily se afla la Frankfurt, în mod cert 
nu i-a comunicat. N-ai noroc? mai întreba el, pe când ea îşi 
târa maşinuţa de-a lungul bulevardului gol şi apoi pe 
strada Rennes. 

— Nici urmă de Lily. Şi deci, nici dezlegarea 
misterului, răspunse ea ricanând. Ştia că nu-l va mai vedea 

niciodată pe Sam Knight, dar era încântată că l-a întâlnit. 
O ajutase să-şi scoată puţin din cap, atât pe Lily, cât şi acel 
îngrozitor sentiment de „singurătate”. Dacă ar întinde 
puţin coarda, ar putea chiar să-i spună mătuşii Grizelda şi 
lui Mimi că în seara aceasta a avut o întâlnire. 

Totuşi, când opri maşina în faţa hotelului acela ca vai 
de lume, îi fu mila de Sam. Aproape destul de mila pentru 
a-i oferi sofaua ei de acasă, dar imediat îşi spuse că nici 
măcar nu-l cunoştea. Îi fulgeră din nou prin minte cât de 
ciudat era că venise să se aşeze chiar lângă ea, deşi 
restaurantul era gol pe jumătate. La urma urmei, putea să 
fie un alt Bennett. 

Sam cobori din maşină. Apoi se aplecă spre ea 
privind-o în ochi, acuma aproape la fel de obosiţi că ai lui. 

— Mulţumesc mult, Rafferty, zise el. Îţi apreciez 
ajutorul. Fără tine ar fi trebuit să vin pe jos tot drumul. 

— Pentru puţin. Şi mulţumesc de companie. 

— Noroc cu misterioasa Lily Song! Se îndrepta şi 
închise portiera. Apoi se aplecă din nou. De ce nu mi-ai da 
numărul de telefon? rosti rece. Şi Preshy reflectă că, dacă 
a existat vreodată un bărbat distant, acesta era Sam 
Knight. De nepătruns, ar fi fost cea mai bună expresie. În 
caz că mă voi reîntoarce vreodată la Paris, adăugă el. 
Atunci ai putea să-mi spui şi mie povestea lui Lily. 

— Toată lumea are o poveste, zise ea şi el zâmbi. 

Bine cel puţin că are un zâmbet bun, gândi Preshy în 
timp ce se străduia, răscolind prin haosul general din 
maşină, să găsească ceva pe care să scrie. Găsi o carte de 
vizită de la un florar local şi-şi scrise numele şi numărul pe 
spatele ei. El o puse în buzunar, izbi portiera şi cu o 
fluturare bruscă a mâinii dispăru. 

Înapoi acasă şi în pat, cu Mi-au cuibărită pe perna ei, 
o sună pe Sylvie şi îi povesti totul despre cum petrecuse 
seara. 

— Era şi timpul să întâlneşti pe cineva, fu răspunsul 
obosit al prietenei ei. 

Dar Preshy ştia că Sam Knight era doar un călător 

care trecuse pe acolo, într-o seară înzăpezită de iarnă. 

TREIZECI ŞI NOUĂ 

Fu trezită de lumina cenuşie şi apăsătoare, ce se 
strecura prin perdele. Luptând să se trezească, îşi aminti 
de Lily şi imediat sună la agenţia de voiaj. De data aceasta 
primi informaţii complete despre tot. I se spuse că avionul 
a aterizat la Frankfurt în seara precedenţă şi că toţi 
pasagerii au coborât acolo. Charles de Gaulle se 
redeschisese, dar se produsese un blocaj, din cauza 
zborurilor anulate şi era un haos total. Şi nu, doamna Song 
n-a luat legătura cu agenţia, pentru a încerca să-şi reia 
zborul spre Paris. 

Când puse receptorul jos, Mi-au sân în pat, scoțând 
mici sunete de protest, ceea ce însemna că îi e foame, aşa 
că se scula şi-i umplu castronaşul - un bol Hermes, desigur 
cadou de la mătuşa Grizelda. Apoi făcu un duş, se îmbrăcă 
şi ieşi să-şi ia cafeaua, înotând printre grămezile de zăpadă 
şi zâmbind, pentru că se simţea ca o puştoaică într-o zi de 

chiul de la şcoală. Se aştepta ca Lily să o contacteze 
cândva, în curând. Lily n-o făcu, dar Sam Knight da. 

Sam stătea întinse în patul îngust de la hotel, cu o 
sticlă de votcă pe jumătate goală pe noptiera de lângă el. 

Gemu, aruncându-şi privirea la perdelele portocalii 
mototolite şi la licărirea cenuşie ca oţelul a cerului, de 
dincolo de ele. Se gândea la casa lui de pe plaja aflată pe 
Ţărmul Periferic, în Carolina de Nord, bătută de vânturi 
reci şi de furtuni în această perioadă a anului, dar 
întotdeauna frumoasă. 

Era locul unde obişnuia să scrie, departe de vârtejul 
relaţiilor sociale din New York, unde avea un apartament 
în Gramercy Park. Dar nu scrisese nimic de trei ani şi cine 
ştie dacă va mai scrie vreodată. 

Întinse mâna după sticlă şi luă o înghiţitură bună. 
Încă o zi lungă şi goală în Paris - un oraş cu care nu avea 
nicio legătură - ce se desfăşoară nesfârşită în faţa lui. Cu 
excepţia faptului că acuma luase legătura cu Precious 

Rafferty. Se gândi la ea, la anticul ei cojoc verde şi la 
cizmele uriaşe. La părul blond ce-i atârna peste ochi şi fu 
surprins să descopere că-şi amintea că era îmbrăcată în 
albastru aquamarin, ca de gheaţă. Işi aminti şi întrebările 
ei directe, mâinile mari şi râsul înalt şi feciorelnic, şi... se 
gândi o clipă căutând următorul cuvânt. Inocența. Asta 
era! Dar era oare chiar atât de inocentă, cum arăta? 
Aceasta era întrebarea. 

Scoţând din buzunarul jachetei cartea de vizită a 
florarului, formă numărul pe care-l mâzgălise ea. 

Receptorul fu ridicat la primul ţârâit. 

— Lily? întrebă ea cu răsuflarea tăiată. 

— Rafferty, doar nu continui să aştepţi veşti de la 
femeia misterioasă, nu-i aşa? 

— Ba da. În mod clar, îi recunoscuse vocea. Treaba 
asta mă îmbolnăveşte. Totuşi, de ce mai eşti pe aici? _ 

— N-am putut să prind un zbor spre New York. În loc 
de asta, ce ai spune dacă te-aş invita să luăm prânzul 
împreună? La urma urmei, e duinmică. 

Preshy nu ezită. 

— Vino să mă iei într-o jumătate de oră, zise ea. Ştiu 
locul perfect pentru o astfei de zi. 

PATRUZECI 

Zăpada era curată şi scrâşnea sub picioare, iar în aer 
rafalele de vânt vâjâiau trecând peste figura lui Sam, în 
timp ce se îndrepta spre strada Jacob. Paris, oraşul de aur, 
se transformase în argint ce sclipea, în lumina magică 
reflectată de zăpadă, dar Sam nu observa. De fapt, ar fi 
putut să fie oriunde în altă parte, cu sau fără zăpadă. 

Găsi cu destulă uşurinţă casa lui Preshy şi se opri 
pentru a se uita în vitrina magazinului. Reflectă că arăta ca 
o peşteră, în lumina aceea blândă şi cu pereţii roz pal şi 
admiră capul de marmoră al băiatului. Pare nevinovat, în 
felul în care am fost şi eu însămi când aveam aceeaşi 
vârstă, presupuse cu un zâmbet crispat. Acuma avea 
patruzeci şi doi de ani, nu era încă bătrân, dar anii şi 
experienţa vieţii îşi lăsaseră amprentele în ridurile adânci 

ce coborau de la nas spre gură, sau se împrăştiau în jurul 
ochilor. Oboseala! Ce mult i se părea că a trecut de când 
era tânăr. Oare doar trei ani? 

Alungind din minte trecutul, apasă pe butonul lui 
Preshy şi acesta ţârâi undeva într-o curte. îl aştepta în 
vârful unui şir de scări de piatră, care presupuse că 
duceau la apartamentul ei. 

— Priveşte, îi strigă ea veselă arătând spre copacul 
paulownia. Fiecare crenguţă era acoperită cu un strat de 
zăpadă şi mici ţurţuri atârnau ca nişte luminări din vârfuri. 
Ai văzut vreodată ceva atât de frumos? îl întrebă plină de 
respect. Aş vrea să-l pot păstra pentru totdeauna aşa. Apoi 
râse şi continuă ridicând din umeri: Dar acelaşi lucru îl 
spun şi în fiecare primăvară, când bobocii înfloresc, şi apoi 
din nou când încep petalele să ningă. Pur şi simplu îmi 
iubesc copacul. 

El rămase un lung moment privindu-l. 

— E, spuse până la urmă, cel mai adorabil lucru pe 
care l-am văzut la Paris. 

— Hmmm. îl supraveghea din vârful scării, cu braţele 
încrucişate peste pieptul îmbrăcat într-un pulover bleu pal. 
Atunci, poate că ar trebui să încerci să te uiţi puţin mai 
bine în jur. La urma urmei, te afli în cel mai frumos oraş 
din lume. 

El urcă treptele spre ea. 

— Da? Şi cine spune asta? 

Ea râse. 

— Eu, desigur. În a cui părere ai putea să ai 
încredere? 

Descoperi că râdea împreună cu ea. 

— În regulă, aşa că ce ar fi să-ţi ofer un prânz, iar tu 
să-mi arăţi unele din acele locuri din Paris despre care 
crezi că sunt atât de frumoase. 

— Facem târgul, rosti Preshy radioasă. Era puţin cam 
amărât, dar avea posibilităţi, şi asta înlocuia oricând 
„şarmul” însă nu exista nicio şansă să fie scoasă din 
papuci. Între timp, vino să o cunoşti pe Mi-au, până îmi 

pun eu haina. 

Pisica dormea în locul ei obişnuit de la fereastra ce 
dădea spre stradă. Deschise un ochi indiferent spre Sam şi 
se studiară unul pe altul un scurt moment, înainte de a-l 
închide din nou. Şi el era tot atât de indiferent. Era mare 
amator de câini şi după părerea lui pisicile erau nişte fiinţe 
extraterestre, prea distante pentru propriul lor bine. O 
ajută pe Preshy să-şi pună cojocul ce cântăreşte, zise el 
uimit, cam o tonă. 

Ea îi explică că a fost al bunicului ei, care era tot atât 
de înalt ca şi Sam, dar mult mai voluminos. 

— L-a purtat în fiecare iarnă din viaţa lui, de când mă 
ştiu, afirmă ea. Dar a rămas tot cea mai bună 
îmbrăcăminte pe o vreme ca asta. îl pipăi gânditoare cu 
degetele. Sper că nu ţi se pare că arată prea ramolit. 

Sam râse tare. Nu-şi putea aminti o femeie care să fi 
spus vreodată ceva de acest gen. De obicei voiau să ştie 
cât de bine arătau. 

— Nu prea, răspunse el, dar ar fi mai bine să nu 
mergem într-un loc prea elegant, ca nu cumva să dorească 
să te arunce afară. 

Atunci râse şi ea, înfăşurându-şi un fular albastru de 
lână de două ori în jurul gâtului şi lăsându-i capetele să 
atârne până la genunchi. Observă că el purta tot puloverul 
cotroule, blugii şi geaca de piele din seara precedentă. 

— Oricum, nici tu nu arăţi prea grozav, zise ea 
inspectându-i barba ţepoasă. 

Îşi trecu mâna peste obraz şi se scuză. 

— Pe mine m-au aruncat din avion, dar bagajul mi-a 
rămas tot acolo. Nu am cu mine decât ce se afla în geanta 
de mână, suficient pentru o oprire inopinată, dar am uitat 
aparatul de ras. 

Ea îl studie din nou timp îndelungat, cu capul plecat 
într-o parte, făcându-l să se întrebe neliniştit la ce se 
gândea. 

— Îţi stă bine, zise ea. Poate ar trebui să te gândeşti 
să-ţi laşi barbă. 


— Ha! Ha! râse el. E clar că n-ai citit niciunul din 
romanele mele, altfel ai fi observat fotografia autorului. 
Cea cu barba! 

— O, ei bine... se uită la el veselă. Ăsta-mi erai! Iată 
de ce nu te-am recunoscut la La Coupole. 

Când coborâră treptele acoperite de gheaţă şi 
traversară curtea, el o luă de braţ protector. 

— Am sentimentul, zise el, că ai o scuză pentru orice. 

— Probabil că ai dreptate. Daria spune că îmi lipseşte 
simţul realităţii, de aceea am sfârşit prin... Se opri brusc. 
Fusese gata să spună: de aceea am sfârşit prin a fi părăsită 
în faţa altarului la Veneţia, dar îşi aduse aminte deodată că 
vorbea cu un străin şi asta nii era treaba lui. 

— Ai sfârşit... cum? 

— O, am sfârşit într-o prăvălie de antichităţi. Cred că 
e mai uşor să te ocupi de trecut. 

— Nu întotdeauna, zise el cu asprime. 

Fu rândul ei să-l privească fix. Menţionase trecutul şi 
aseară, spusese că şi-l căuta la Paris. Se întrebă din nou ce 
înţelesese prin asta. 

— M-am gândit că ar trebui să mergem într-un 
locuşor pe care îl cunosc de pe insula St. Louis, îl informă 
ea. E ceva de mers, dar e adorabil şi e cazul să vezi Parisul 
lipsit de trafic. 

— Atâta timp cât au un vin bun! 

— Au, atâta timp cât îmi promiţi că n-o să bei 
Bordeaux la peşte. 

— Dar îmi place vinul roşu cu peşte, protestă el. De 
câte ori mă duc la pescuit dincolo de Ţărmul Periferic, îmi 
pun pe grătar captura, chiar acolo pe plajă, şi mă 
împărtăşesc cu o sticlă de vin roşu bun, de Carolina. Fac 
nişte vinuri destul de bune acuma în Carolina, să ştii. 
Poate nu ca Bordeaux, dar bune. 

Au poposit pe Pont de la Toumelle, privind barjele şi 
trecătorii care se plimbau pe malul fluviului cafeniu şi 
leneş. Aceasta îi aminti lui Preshy de plimbarea cu 
vaporaşul şi de noaptea când l-a întâlnit pe Bennett. 


— Ai făcut vreodată turul Parisului în Băteau 
Mouche? îl întrebă deodată pe Sam. 

El îi aruncă o privire nimicitoare. 

— Aşa ceva nu e pentru turişti? 

Mai avuseseră aceasta conversaţie şi înainte - doar 
cu rolurile inversate. 

— Şi tu nu eşti turist? 

— Nu chiar... Sunt - nu, am fost în misiune. 

Se uita la vapoarele ce ieşeau de sub pod şi ea Îi privi 
profilul, întrebându-se despre ce vorbea. În mod cert nu se 
dezvăluia sub nicio formă. De fapt, tot ce ştia despre el era 
că scrie romane polițiste şi că-i place vinul bun şi roşu. 

— E nostim să fii turist câteodată, zise ea 
melancolică. 

El întoarse capul şi ochii li se întâlniră. 

— Îmi amintesc, zise el. Am fost şi eu cândva turist. O 
luă de braţ. Vino, e prea frig pentru a mai rămâne aici. 
Unde e restaurantul acela care-ţi place atât de mult? 

Era o mică bombă întunecoasă. Uşa din lemn se 
deschidea într-un mic hol pardosit cu gresie albă cu negru 
şi cu draperii roşii de catifea, ce fereau sufrageria de 
curent. Grinzi vechi şi înnegrite se încrucişau pe tavanul 
scund îngălbenit de nicotină şi buchete de trandarfiri 
artificiali roşii tronau pe mesele acoperite cu feţe de masă 
din hârtie albă. Ferestrele mici cu obloane aveau galerii cu 
perdele tot de catifea roşie şi focul strălucea într-un cămin 
uriaş din piatră neşlefuită. Mirosea a friptură de miel şi a 
sos bogat din vin şi era tot atât de primitoare într-o 
duminică îngheţată, ca Moşul de Crăciun. 

Era genul de loc unde o sticlă cu vinul casei roşu 
aştepta deja pe masă şi spre surpriza lui Preshy, Sam nu-l 
refuză şi nu ceru lista cu băuturi. În loc de asta, turnă în 
pahare, chiar fără să-l guste întâi. 

— Aminteşte-ţi! Am încredere în tine, zise el cu un 
zâmbet, în timp ce ciocneau paharele. Ea îl privi neliniştită 
când luă prima sorbitura. Responsabilitatea atârna greu pe 
umerii ei. Aproape tot atât de bun ca roşul de Carolina, 

adăugă el făcând-o să râdă. 

Patronul, mic, palid şi slab, o reclamă nu prea reuşită 
pentru mâncarea pe care o servea, apăru cu meniul zilei. 

— Madame, în sieur, trebuie să luaţi o supă, zise el. E 
din linte cu şuncă, foarte bună pentru o zi geroasă ca asta. 
Apoi vă recomand miel, o pulpă întreagă coaptă a point, 
până ce se face roz şi e îmbibată de suc. Desigur, e însoţită 
de flageolets, mici boabe verzi şi turtite de fasole şi de un 
tian de cartofi forestiere, pregătiţi cu usturoi, ceapă şi 
ciuperci, câte puţin din fiecare. 

Ochii lui Sam îi întâlniră pe ai lui Preshy. 

— Hai s-o facem! zise el şi ea dădu entuziasmată din 
cap. 

Supă a fost bună, aşa cum promisese patronul şi-i 
răspândi lui Preshy mici unde de căldură de la gât până 
jos, în vârful degetelor de la picioare şi chiar de la mâini. 
Putea să simtă cum i se colorează obrajii şi îşi scoase 
fularul, punându-l pe scaun lângă geantă. îl privi pe Sam, 
cu aceeaşi întrebare în minte. 

— Deci, tu ştii totul despre mine, zise ea. Acuma, nu- 
mi vorbeşti şi despre tine? 

— Ce vrei să ştii? 

— Hmmm... ei bine, cine eşti tu? 

— Ştii deja asta. 

— Nu. Nu ştiu. Ştiu doar ce eşti şi ce faci. Dar nu ştiu 
cine eşti. 

El îi aruncă o privire ucigătoare. 

— Şi tu vrei să spui că eu ştiu cine eşti, Precious 
Rafferty, negustor de antichităţi cu apartament în Paris şi 
cojocul bunicului, cu tunsoarea ta drăguță şi o pereche de 
mătuşi care par să fie genul de mătuşă-mamă în dublu 
exemplar. 

Desigur, avea dreptate; nu-i spusese cine e în 
realitate. La urma urmei, practic erau nişte străini. 

— Poate că am considerat totul ca ceva prea 
personal, admise ea. Dar ştii unde locuiesc. Nu poţi cel 
puţin să-mi spui şi mie câte ceva despre casa aceea de pe 

plajă, unde bei roşu de Carolina? 

El se lăsă pe speteaza scaunului, în timp ce patronul 
strângea farfuriile goale de supă. 

— Posed această casă de cincisprezece ani, începu el. 
A fost dragoste la prima vedere şi am cumpărat-o cu cei 
dintâi bani căpătaţi pe dreptul de autor. E în afara unui 
sătuc - cred că ai putea să-i spui orăşel - unul din acele 
şiruri de mici localităţi ce mărginesc linia țărmului. Casa e 
izolată, cocoţată pe piloni deasupra dunelor, pe un petec 
de iarbă cosită şi garofiţe de mare, şi adăpostită de vânt de 
un şir zburlit de copaci tamarisk, pe care i-am plantat 
chiar eu şi acuma sunt înalţi de trei metri. E doar un cub 
acoperit cu şindrilă cenuşie, cu faţada din geam, pentru a 
prinde fiecare nuanţă a mării în continuă schimbare şi e 
înconjurata de o verandă, tocmai bună să leneveşti pe ea în 
serile de vară. 

Rămase tăcut şi Preshy reflecta că trebuie să-i fie 
foarte dor de casă. 

— Vorbeşti ca un scriitor, zise ea. Casa a căpătat 
viaţa, în timp ce-mi povesteai despre ea. 

Dar când o privi, ochii lui din spatele ochelarilor erau 
trişti. 

— Casa e tot atât de simpla în interior, ca şi pe 
dinafară, continua el. Duşumele de lemn albite, carpete 
decolorate, o sofa confortabila, sau două. O urnă gigantica 
plină de ramuri răsucite stă vara în cămin, iar iama, ca şi 
aici, focul te ademeneşte să stai în faţa lui privind flăcările, 
în loc să te uiţi la rivalul lui, oceanul, pe care însă poţi să-l 
asculţi rostogolindu-se sălbatic pe nisip, în timp ce vântul 
şuieră prin coroanele copacilor. Casa e ca o insulă, adăugă 
el blând, insula mea personală, unde totul este perfect şi 
nimic rău nu se poate întâmpla. 

— Şi totuşi s-a întâmplat? Ca de obicei, întrebarea 
ţâşnise înainte chiar de a se gândi la ea. 

Apoi se scuză repede. Regret, ai descris-o atât de 
evocator, încât am simţit că mă aflam şi eu în mijlocul 
naraţiunii. 


— Probabil că te aflai, totuşi nu e o poveste care să 
fie scrisă vreodată. Reumplu paharele în timp ce patronul 
apăru cu mielul, apoi se întoarse la bucătărie şi reveni cu o 
farfurie aburindă de cartofi şi o sosieră cu suc. 

Privindu-i verigheta, Preshy murea să-l întrebe de 
soţia lui, dar de data aceasta avu bunul simţ să n-o facă. 
Dacă ar fi fost un soţ devotat, ar fi pomenit-o până acuma. 

Sam gustă friptura. Ridica ochii şi-i zâmbi. Când 
zâmbea, parca era alt om. 

— E minunata, zise el. 

— Nu ţi-am promis? 

— Pot să vând că eşti o persoană de încredere. Chiar 
şi fasolea e bună, deşi am fost un puşti care uram 
legumele. 

— Dar acpma te-ai făcut mare şi ai mai mult bun 
gust. 

El râse. 

— Aşa se pare. Dar ştii ceva? Am uitat să te întreb de 
Lily. 

Numele lui Lily căzu peste Preshy ca din cer şi fu 
surprinsă să descopere că uitase complet de ea. 

— N-am aflat nicio veste de la ea, rosti gustând 
cartofii cu crusta lor subţire aurie şi zâmbind de plăcere. 
N-am nicio idee unde e. Ar fi trebuit cel puţin să mă sune; 
Fankfurt nu e chiar la un milion de kilometri de aici. Dar 
oricum, a fost atât de misterioasă, încât n-aş fi deloc 
surprinsa dacă nici n-ar apărea vreodată. Doar că... Se 
gândi o clipă. Nu, nu e adevărat, aș fi surprinsa dacă n-ar 
veni. Spunea că e ceva urgent. Că trebuie să vorbească cu 
mine. Că e ceva ce mă priveşte şi pe mine. Preshy ridica 
din umeri. Deşi, deoarece nu ne-am întâlnit niciodată, cum 
ar putea să fie ceva care să mă privească, pur şi simplu nu 
ştiu. 

— E vreo treaba de familie, zise Sam. Probabil că a 
auzit că ai moştenit cojocul bunicului Hennessy şi vrea să 
pună mâna pe el. 

Au râs amândoi, un râs adevărat de data aceasta, 

ciocnind paharele pe deasupra mesei. 

— Mi-a plăcut totul. Sam privi aprobator plăcuta 
cameră de-acuma plină. E ceva real, deloc asemănător 
acelui „Paris” mare de afară. 

— Dar acel mare Paris e făcut din sute de astfel de 
locuri mici. E ca Ţărmul tău Periferic, despre care trebuie 
să ştii şi altceva pentru a-l aprecia, în afară de frumuseţea 
lui. Şi nu poţi să negi că oraşul meu e frumos. 

El o privi peste masă, remarcându-i obrajii 
îmbujoraţi, pomeţii avântaţi, ochii luminoşi de sub bretonul 
auriu ce atârna şi care începuse să se încreţească uşor din 
cauza căldurii. 

— Admit, Parisul e frumos, fu el de acord. 

— Şi când în final vei lua avionul acela spre New 
York, ai să te duci direct la casa de pe plaja? 

Spre surpriza ei, el ridică un umăr, ca pentru a nega 
şi zise: 

— N-am fost acolo de ani de zile. Apoi făcu semn să li 
se aducă o altă sticlă de vin, schimbând brusc subiectul şi 
întrebând ce ar trebui să comande ca desert. 

— Nu e decât o singură alternativă, exclamă ea. Tartă 
cu mere, desigur, cu îngheţată de vanilie. Se întâmplă să 
ştiu că procură îngheţata de la Berthillon, chiar de aici de 
pe insula St. Louis. E pur şi simplu cea mai bună! 

Se bucurară de încă un pahar de vin şi de tarta cu 
mere, alături de cea mai bună îngheţata din lume, deşi 
Sam spuse că el personal era fânul lui Haagen-Dazs, apoi 
zăboviră la o cafea neagra şi bogata, în care el puse atât 
de mult zahăr, încât linguriţa ar fi putut să stea în picioare 
în ceaşcă, a comentat ea. 

PATRUZECI ŞI UNU 

Puțin mai târziu, strânseră mâna patronului încântat, 
promiţându-i că vor reveni, apoi ieşiră încet în lumina 
cenuşie a după-amiezii târzii şi geroase. De data aceasta 
nu mai poposiră pe podul friguros, ci se grăbiră să se 
întoarcă prin încâlceala de străduţe, spre apartamentul lui 
Preshy. 


La poarta curţii, ea se opri şi se întoarse pentru a-l 
privi. 

— Mulţumesc pentru prânzul adorabil, zise ea. A fost 
nostim. 

— Surprinzător, dar chiar aşa a fost. Mulţumesc că ai 
venit, Rafferty. Ai fost o companie plăcută. 

— O companie plăcută pentru un bărbat singur, zise 
ea recunoscând că de fapt asta era exact ceea ce era el. li 
aruncă o privire lungă şi goală, apoi se întoarse şi plecă. 

Am spus din nou ceva greşit gândi ea simțindu-se 
prost, aşa că strigă după el: 

— Ascultă, nu poţi pur şi simplu să pleci şi să-ţi 
petreci restul serii în gaura aceea îngrozitoare de hotel. De 
ce nu urci puţin? Vom mai bea o cafea, vom asculta 
muzica, poate ne vom uita puţin la TV. Orice ai nevoie 
pentru a-ţi trece timpul din Paris, până la avion. El stătea 
privind-o, în mod evident nehotărât. Fără nicio obligaţie, 
adăugă ea oferindu-i un zâmbet cuceritor, în speranţa că 
va accepta, pentru că şi ea era singură. 

El se întoarse înapoi. 

— Mulţumesc. 

În timp ce traversau curtea, portăreasa ieşi din 
ghereta ei de la parter. 

— A venit un pachet pentru tine, domnişoară 
Rafferty, zise ea. Prin curier special. Şi asta duminica! 
Trebuie să fie ceva foarte important, adăugă ea strâmbând 
din nas. Oricum, le-am spus să-l lase în faţa uşii tale şi 
desigur am semnat pentru el. 

Surprinsă, Preshy îi mulţumi. Nu aştepta nimic, dar 
era într-adevăr un pachet, de fapt o ladă de un metru pe 
şaizeci de centimetri, pe adresa ei. Pe etichete existau o 
mulţime de semne în scriere chinezească şi văzu că 
provine de la Song Antiquities din Shanghai. 

— Trebuie să fie de la Lily, zise ea deschizând uşa, în 
timp ce Sam ridica lada şi o câră înăuntru. 

O aşeză apoi pe pardoseala de la bucătărie şi Mi-au 
veni alergând, să vadă ce e. Lăzile şi cutiile erau 

specialitatea ei, locuri noi pe care să sară, să se facă 
covrig, să se ascundă. O adulmeca suspicioasă, apoi se 
aşeză pe labele dinapoi privindu-l nerăbdătoare pe Sam şi 
aşteptând să o deschidă, în timp ce Preshy răscolea printr- 
un sertar de unde scoase o şurubelniţă. 

— Mor să aflu ce e înăuntru, zise ea. 

Sam fu foarte ocupat cu şurubelniţa, în timp ce ea 
pregăti cafeaua aşezând ceştile pe o tavă neagră lăcuită, 
amintindu-şi că lui îi plăcea cu mult zahăr şi turnând lapte 
într-o cană. Se duse apoi în camera de zi şi aprinse un 
chibrit, privind fumul ce se înălța răsucindu-se din hârtia 
ce se înnegrea şi aşteptând să se aprindă bine, înainte de a 
pune un butuc. Se gândi că e o adevărată scenă de 
duminică în familie. Auzi lada trosnind, când Sam o 
deschise, şi se întoarse repede în bucătărie. Reuşise într- 
adevăr să o deschidă şi tocmai scotea dinăuntru un pachet 
înfăşurat în hârtie cafenie. 

— Ooo, hai mai repede, strigă ea surescitată. E ca de 
Crăciun. 

Sam scoase hârtia cafenie şi descoperi o altă 
învelitoare, de data aceasta o pătură matlasată. 

— Trebuie să fie ceva special, zise el. 

Era o figurină din teracotă şi Preshy văzu imediat că 
era un fals, copia unuia dintre faimoşii luptători Xi an din 
China. Îşi plimbă mâna peste el, văzând urmele ce spuneau 
totul despre mulajul comercial în care fusese turnat. 

— De ce şi-o fi bătut Lily capul să-mi trimită ceva de 
genul acesta? întrebă ea nedumerită. Se vând în prăvăliile 
de suveniruri din întreaga lume. De fapt, fac pariu că poţi 
să le găseşti şi aici, pe bulevarde, unde nord-africanii vând 
felul acesta de marfă. Numai cheltuielile de expediere cu 
vaporul, au fost mai mari decât valoarea lui. Ridicând din 
umeri luă soldatul şi-l cară în camera de zi, unde făcu un 
loc pentru el pe un raft. Apoi îl împinse mai în spate, unde 
nu părea atât de îngrozitor. După care, privind şirul de 
fotografii de acolo. 

se încruntă. E ciudat, zise luând-o pe fiecare şi 
uitându-se după ea. Unde e fotografia de la nunta 
bunicului? întotdeauna a stat aici, lângă cea a mătuşii 
Grizelda şi a lui Mimi. 

— Avea vreo valoare? întreba Sam. 

— Numai pentru mine. Rama era de argint, însă de 
ani buni numai menajera mea şi cu mine intrăm aici. Am 
încredere totala în ea. Desigur, nu e ceva la care să te uiţi 
în fiecare zi. Vreau să spun e un fel de ceva... ce stătea 
acolo. Nici măcar n-am observat până acuma că nu mai e, 
aşa că n-am idee de când lipseşte. Ridica din nou din umeri 
înlăturând temporar gândul din minte. Ei bine, sper că-şi 
va face apariţia. Oricum, hai să bem cafeaua, vrei? 

Aduse tava, în timp ce Sam strâbâtea camera de zi 
privind lucrările de artă răspândite la întâmplare peste tot, 
cu pisica adulmecându-i suspicioasa paşii. Când se duse şi 
se aşeză pe sofa, ea îi sări în braţe, fixându-l cu ochii ei 
albaştri ce nu clipeau. 

El o privi precaut. 

— Intotdeauna e aşa? 

— Vorbeşti de ea? Numele ei e Mi-au. Adu-ţi aminte! 
Preshy puse tava cu serviciul de cafea pe canapeaua de 
piele cu ciucuri din faţa lui. Se făcuse deja întuneric, aşa 
că trase perdelele peste cerul cenuşiu şi friguros, după 
care turnă cafeaua. Îmi dau seama că nu-ţi plac pisicile, 
continuă ea apoi îi oferi o farfurioară cu pricomigdale 
pastelate de la La duree, faimoasa cofetărie de mai jos, de 
pe strada ei. Gustă-le, sunt tot atât de bune pe cât de 
faimoase. Şi încearcă să fii drăguţ cu Mi-au. Nu e obişnuita 
cu bărbaţii. 

Sam observă cum roşise, când realiză că iar se lăsase 
descoperită altor întrebări, cum ar fi fost: de ce nu intrase 
niciodată un bărbat în apartamentul ei, dar fu salvată de 
zbârnâitul telefonului. 

— Fac pariu că e mătuşa Grizelda, să vadă de ce nu 
mă aflu încă la Monte Carlo, zise ea răspunzând. Dar nu 
era ea. Era Lily. 


Preshy nu ştia dacă să fie încântată, sau doar 
uşurată. 

Lily! rosti ea. În sfârşit! Uimită adăugă: începusem să 
cred că nici nu exişti. La celălalt capăt al firului se lăsă 
liaiştea. Lily? întrebă Preshy nedumerită. Mai eşti acolo? 

— De ce ai spus asta? întrebă Lily supărată. 

— Ce am spus? 

— Că nu exist. 

— Ei bine, în primul rând n-ai mai apărut, apoi nici n- 
ai sunat şi de fapt nu te-am întâlnit niciodată. Preshy râse. 
Dar acuma eşti aici, aşa că e în regulă. Acuma ştiu că, la 
urma urmei, exişti. 

— Precious, tu nu înţelegi. S-ar putea ca în curând, 
într-adevăr să nu exist. Sunt urmărită. Cineva vrea să mă 
ucidă. 

— Ce?!? Vocea lui Preshy sună atât de înaltă, încât ar 
fi putut să cânte soprano la opera din Paris, iar urechile lui 
Sam şi ale pisicii se ciuliră. Pisica o privi, în timp ce Sam 
se prefăcu că nu ascultă. 

— Pis-pis, vino! întinse mâna încercând o diversiune, 
dar pisica îl privi dispreţuitoare apoi întoarse capul, ca şi 
cum ştia că de fapt e folosită. Deşteaptă pisică, rosti el 
tocmai când o auzi pe Preshy spunând: 

— Să te ucidă? Ce vrei să spui, Lily? De ce ar vrea 
cineva să te ucidă? 

Sam renunţă să se mai prefacă şi începu să asculte. 

— Nu pot să vorbesc la telefon, răspunse Lily. 

— Dar unde eşti? Şi cine te urmăreşte? Preshy se uită 
îngrijorată la Sam. Apoi dădu din cap încruntându-se, în 
mod clar uluită. 

— Sunt la Veneţia, răspunse Lily şi menţionarea 
acestui oraş fatidic îi provocă lui Preshy un fior pe spinare. 

— Dar, am crezut că vii la Paris. 

— Aşa am intenţionat. De aceea a trebuit ca tu să-mi 
rezervi un loc la Ritz pe numele tău. Am crezut că nu va 
afla unde mă duc, că nu va putea să mă urmărească. Am 
crezut că nu mă va căuta la Veneţia... 


— Opreşte-te o clipă, zise Preshy tulburată. Gândeşte 
întâi, apoi spune-mi exact despre ce vorbeşti. 

— Vorbesc despre asasin, Precious. 

— Asasin? Ochii lui Preshy îi ieşiră din orbite. Tot ce 
crezuse ea era că Lily venea în vizită şi că probabil voia 
ceva de la ea. Dar de ce ar dori cineva să te ucidă? 

— Am ceva pe care el îl vrea şi mă va omori pentru a- 
l obţine. Şi asta te implică şi pe tine. Precious, s-ar putea 
ca tu să fii următoarea victimă. 

— Ce?!? 

— Sunt în mare pericol. Am nevoie de ajutorul tău. 
Trebuie să vii aici imediat. Te rog, te rog! Te implor, să ne 
vedem la Veneţia! Numai tu poţi să mă ajuţi... 

— Lily, nu pot... 

— Trebuie. Preshy sesiza teroare adevărată în vocea 
ei. Stau la hotel Bauer, mai spuse Lily. Te aştept aici. 
Interveni o lungă pauză şi apoi: totul are legătura cu 
bărbatul pe care-l cunoşti, cu numele Bennett. 

Telefonul îi zbârnâi în ureche, când Lily închise. 
Şocată, se întoarse şi se uită la Sam. 

— Ce fel de discuţie, între îndelung-pierdute- 
verişoare, a fost aceasta? întrebă el. 

Ea căzu pe un scaun, cu mâinile strâns încleştate 
între genunchi. 

— Am auzit frica în vocea ei, rosti buimăcita. 

— Ce a spus exact? 

— Că o urmăreşte cineva. Că acesta vrea să o ucidă, 
pentru că ea poseda ceva pe care-l vrea el. A spus că s-ar 
putea ca eu să fiu următoarea victimă. Scutură din cap, 
încă neîncrezătoare. Vrea să mă întâlnesc cu ea la Veneţia, 
imediat ce pot să plec acolo. Spunea că se află la Veneţia, 
pentru că şi-a închipuit că el nu o va căuta niciodată acolo. 

— Şi ţi-a spus cine e ei? întreba Sam. Preshy clătina 
din nou din cap şi el continuă: sigur că nu ţi-a spus, 
niciodată n-o fac. 

— Te referi la nebuni? Dar îţi spun, Sam, nu e 
nebună. E îngrozită. În afară de asta, adăugă încet, mi-a 

spus că e în legătură cu un bărbat pe care l-am cunoscut. 
Numele lui e Bennett. Trebuia să ne căsătorim şi el m-a 
părăsit în faţa altarului. La Veneţia. Cu câteva luni în 
urmă. 

PATRUZECI ŞI DOI 


În liniştea care se lăsase, Mi-au mieună tare 
întinzându-se pe speteaza sofalei. Preshy se ridică şi luă 
cleştele şemineului scormonind printre buştenii ce ardeau 
mocnit. Stătea cu spatele la Sam, privind în flăcări. 

— Informaţia asta e probabil mai mult decât ai fi vrut 
să ştii. 

— A fost foarte curajos din partea ta că mi-ai spus. 
Nu era nevoie. 

— E pur şi simplu adevărul. Am fost părăsită la altar 
de un bărbat care am crezut că mă iubeşte. A dispărut fără 
urmă. Mătuşa Grizelda a încercat să-l găsească, dar 
detectivii i-au spus că trebuie să fi folosit nu nume fals. 
Locuieşte la Shanghai, sau cel puţin acolo mi-a spus el că 
stă. 

— Lucrează acolo? 

— A declarat că are o afacere de export, James 
Export Company, dar s-a dovedit că aceasta nici nu există. 
Ne-a spus că fabrica componente pentru companiile de 
mobilă din Carolina de Nord. 

— Cunosc mulţi oameni din această branşă. Vrei să 
mă interesez despre el? 

Preshy ridică din umeri. 

— Nu-mi mai pasă, cu excepţia lui Lily. Misterul real 
este că eu n-am vorbit niciodată cu ea... Nu ştiu de unde 
cunoaşte numele lui Bennett. 

— Probabil că are mai multe nume. Oamenii de felul 
acesta aşa au de obicei. 

— Ce fel de oameni? 

— Nelegiuiţii, criminalii. Sam ridică din umeri. Crezi 
realmente că Lily e convinsă că acest Bennett e cel care o 
va ucide? 


Preshy scutură din cap şi spuse încruntându-se. 

— O nu, nu poate fi el. Bennett era un bărbat amabil, 
n-a fost niciodată violent. 

— Şi tu ştii ce are ea, acel ceva pentru care el vrea s- 
o ucidă? 

Preshy dădu din nou din cap, nu avea idee. Căzu pe 
un scaun şi luă o gură de cafea gândindu-se. Totul părea 
atât de nebunesc, dar fără nicio îndoială Lily era 
terorizată. Şi dacă aceasta avea ceva de a face cu Bennett, 
avea nevoie să afle. 

— Lily e în mare necaz, i se adresă ea lui Sam. E 
verişoara mea şi are nevoie de ajutorul meu. Mă duc la 
Veneţia să o întâlnesc. 

Şi cum îţi propui să ajungi acolo? Ai uitat ca 
aeroportul e închis? 

— Atunci voi merge cu maşina. 

— Cu maşinuţa aceea? Pe o astfel de vreme? 

Ea îl privi sfidătoare. 

— Sunt un şofer bun. Mă duc până la Monte Carlo şi 
mă opresc la mătuşa Grizelda. Pot să iau avionul de la 
Nisa. 

— Eu nu m-aş duce nicăieri cu maşina aceea Smart, 
zise el cu răceală. Va trebui să împrumutăm una. 

Preshy îl privi cu gura căscată. 

— Vrei să spui că vii cu mine? De ce ai face asta? 

— Hei, oricum sunt imobilizat aici, în Paris, aşa că de 
ce nu la Veneţia? Cel puţin voi căpăta o cameră mai bună 
la hotel. Îi zâmbi dezarmant. În afară de asta, nu pot să te 
las singură, nu după o poveste atât de şocantă ca cea a lui 
LILy. Aşa că... Veneţia, sosim! 

PATRUZECI ŞI TREI 

Sam luă maşina lui Preshy şi se duse să împrumute 
alta, în timp ce ea îşi suna mătuşile. Ştia că cele două 
femei se întreceau care să fie prima la telefon şi de data 
aceasta ridicară simultan receptoarele. 

— Bună, mătuşilor, zise ea zâmbind. Veţi fi încântate 
să aflaţi că, până la urmă, am hotărât să venim să vă facem 

o vizită. 

— Când? întrebară la unison, apoi Mimi puse 
receptorul jos şi o lăsă pe Grizelda să continue 
convorbirea. 

— Plec chiar acuma, conduc în timpul nopţii. Voi fi la 
voi mâine, cam pe la prânz. 

— Dar Presh, nu poţi să conduci tot drumul singură. 

— Nu sunt singură. Aduc cu mine un bărbat. 

— Ce bărbat? Mătuşa Grizelda părea încântată. 

— O, un tip, un scriitor american pe care l-am întâlnit 
aseară la La Coupole. 

O auzi pe mătuşa Grizelda strigându-i lui Mimi: 

— Aseară a agăţat iar un bărbat la La Coupole. Apoi 
Mimi îi răspunse tot strigând. 

— Devine un obicei. Sper că e mai bun decât celălalt. 

— Eu sper să fie mai de încredere decât ultimul, rosti 
mătuşa Griielda. Oricum, cât de mult poţi să rămâi? 

— Nu ştiu dacă pot, trebuie să mergem direct la 
Veneţia. Dar, în mod clar, voi reuşi să vă văd. Tresări, 
dorind să nu le fi spus despre plecarea la Veneţia. Acuma 
va trebui să explice tot. Ei bine, poate nu chiar tot, dar o 
anumită explicaţie era totuşi necesară. 

— Se duce la Veneţia, o auzi pe mătuşa Grizelda 
adresându-i-se şocată lui Mimi. Cu bărbatul cel nou. Apoi 
către ea: Dar de cete întorci acolo? 

— E vorba de Lily. Avionul ei a fost dirijat într-acolo. 
A aterizat la Veneţia şi spune că are nevoie de mine şi că e 
important. Preshy ezită apoi se azvârli cu capul înainte: 
spune că e ceva în legătură cu Bennett. 

— Vrei să spui că Lily îl cunoaşte pe Bennett? 

— Tot ce ştiu este ce mi-a spus ea: că treaba are dea 
face cu omul pe care eu ştiu că-l cheamă Bennett. 

— Dar ar fi posibil să fie acelaşi bărbat? 

— Cine ştie? De aceea trebuie să merg la Veneţia, să 
aflu. 

— Aşteaptă o clipă. Preshy o auzi pe mătuşa Grizelda 
consultându-se înăbuşit şi de urgenţă cu Mimi, apoi reveni 

pe fir. OK, deci vă aşteptăm mâine. Vom discuta atunci. 
Sună-ne când vă apropiaţi, ca să te întâmpinăm la Nisa. 
Restaurantul Chantecler din hotelul Negresco serveşte 
prânzuri bune. În felul acesta, poţi să ne prezinţi noua ta 
cucerire şi să ne povesteşti tot. 

Era duminică şi Preshy ştia că Sylvie e acasă, aşa că-i 
dădu telefon pentru a-i spune tot ce s-a întâmplat. Sylvie 
răspunse la primul ţârâit. Apoi ascultă oripilată, în timp ce 
Preshy îi spunea povestea lui Lily şi ce anume zisese 
despre Bennett. 

— Nu poţi să te duci, zise ea cu fermitate. Categoric 
nu trebuie să te duci, Presh. Îţi interzic. 

— E în regulă, am un „apărător”, afirmă Preshy. îl iau 
cu mine. 

— Cine e? 

— Numele lui e Sam Knight. L-am întâlnit ieri la La 
Coupo Je... 

— Fir-ar al dracului, Presh, eşti total nebună? Vocea 
lui Sylvie ajunsese un țipăt. Nu te mai înveţi niciodată? Ai 
întâlnit aseară un bărbat şi următorul lucru pe care-l ştim 
e că merge în sudul Franţei cu tine şi te ajută să cauţi o 
nebună, care pretinde că-l cunoaşte pe Bennett şi că 
cineva vrea să o ucidă, atât pe ea, cât şi pe tine? Eşti 
nebună, Preshy Rafferty, sau ce naiba? 

— Îţi promit că totul va fi în ordine, zise Preshy 
liniştind-o. Sam e puţin cam misterios, admit, dar e un tip 
drăguţ. Şi e unul din scriitorii favoriţi ai Dariei. Vreau să 
spun că nu e ca Bennett, e foarte cunoscut, aşa că nu 
poate fi nimic rău cu el, nu-i aşa? Şi în afară de asta, 
adăugă după o clipă de gândire, e însurat. 

O auzi pe Sylvie gemând. 

— Deci, pleci cu un bărbat căsătorit, să afli ce a vrut 
Lily să spună despre Bennett şi cine e aşa-zisul ucigaş 
maniac? Spune-mi imediat, Preshy Rafferty, ţie îţi sună 
asta ca un scenariu frumos şi normal? 

Preshy chicoti. 

— Sună exact ca subiectul unui roman poliţist.de 

Sam Knight, zise ea. Acuma că mă gândesc mai bine, 
probabil chiar acesta e motivul pentru care s-a oferit să 
meargă cu mine. Scriitorul în căutarea unei intrigi 
frumoase. 

— Mai curând vrea să te seducă. 

— Ei bine, dacă e aşa, probabil că datorită noii mele 
tunsori. Şi oricum, la ora actuală sunt de nesedus. Odată 
muşcată, te fereşti de zece ori. 

— Cât timp vei fi plecată? Vreau să merg cu tine. 
Sylvie părea realmente îngrijorată. 

— Nu e nevoie, voi fi înapoi în vreo două zile. 

— Şi unde vei sta? 

— Lily spune că se află la Bauer, aşa că bănuiesc că 
şi eu voi sta tot acolo. 

— Hmmm, asigură-te doar că iei o cameră single, zise 
Sylvie. Şi promite-mi că mă suni când soseşti, bine? 

Preshy promise şi închise telefonul. Apoi o băgă pe 
Mi-au, împotriva voinţei ei, în cuşca de călătorie. 
Nemulţumită, pisica se răsuci de câteva ori înainte de a se 
aşeza, exact când Sam reveni cu maşina închiriată. 

— Ce e asta? întrebă el privind cu suspiciune cuşca. 

— E Mi-au, desigur. 

— Vrei să spui că pisica vine cu noi? 

— Mi-au merge peste tot cu mine. Oricum, ce altceva 
aş putea să fac cu ea la vremea aceasta şi duminica? El îi 
aruncă o privire exasperată, iar ea continuă: hai să vorbim 
deschis, Sam Knight. Unde merg eu, merge şi Mi-au. Asta 
e tot. Nu-ţi place, ştii ce trebuie să faci. 

El îşi roti ochii, dar nu spuse nimic, aşa că ea luă 
pisica şi o câră jos pe scări până în strada, unde era 
parcata maşina închiriata. 

— Ia asta. Îi întinse un pachet cu cutii de voiaj pliante 
pentru murdărie şi punga cu aşternutul necesar. Pune o 
cutie jos, lângă bancheta din spate, îl instrui ea. Apoi 
aşterne în ea stratul de aşternut. 

Sam gemu, dar făcu ce îi ceruse, în timp ce ea aranja 
cuşca de călătorie pe bancheta din spate. Apoi lângă ea 


1 


fixă bine şi propria ei sacoşă împachetata în grabă, iar 
Sam îşi puse alături geanta lui mică, pe care o luase de la 
hotel. 

Preshy era gata să se urce pe locul şoferului, când el 
o apucă de braţ. 

— Nici vorba, zise el conducând-o la locul 
pasagerului şi deschizându-i portiera. Eu conduc. 

— Dar eu ştiu mai bine drumul, protesta ea. 

— Dar eu nu ştiu cum conduci. Se urcă în spatele 
volanului, apoi se uita la ea dintr-o parte şi zise: OK, 
Rafferty, vom conduce pe rând, rosti generos. 

Ea îşi fixa centura de siguranţă, când brusc îi trecu 
prin minte imaginea pâinii prăjite şi a brânzei gustoase, ce 
se aflau tot pe blatul din bucătărie. 

— Aşteaptă, zise coborând. Alerga înapoi prin curte 
şi în sus pe scări, luă câteva pahare, farfurii, cuțite şi o 
sticlă de vin şi reveni în fugă. In caz că ne apucă îngheţul 
şi câinii Saint Bernard nu pot să ne descopere, mai zise ea 
înghesuind totul pe bancheta din spate deja plină, înainte 
de a se strecura din nou pe locul pasagerului de lângă el. 

Sam rămase tăcut în timp ce urma indicaţiile ei, 
croindu-şi drumul, prin sistemul complicat al străzilor cu o 
singură bandă din Parisul înzăpezit, până la periferie, apoi 
intrând pe autostradă. Pentru moment şi pisica rămăsese 
tăcută. 

Pe drum, Preshy reflectă că era ceva foarte intim să 
conduci maşina prin noaptea neagră şi geroasă, ei doi 
singuri în coconul liniştit al automobilului. Răscoli prin 
geantă şi găsi CD-ul cu Zucchero & Co., favoriţii ei de 
moment. Zucchero era un cantautor italian, a cărui 
combinaţie de muzică clasică şi pop îi amintea de verile de 
demult, din cluburile de pe plajele din sudul Franţei, 
alături de mătuşa ei. În curând închise ochii şi adormi. 

Când se trezi după câteva ore, îi trebuiră nişte 
secunde bune să-şi amintească unde se află. Privi repede 
profilul lui Sam de la volan, concentrat asupra drumului. 
Arăta sumbru şi îşi dădu seama că de fapt nu ştia nimic 

despre el, cu excepţia faptului că era un scriitor cu o casă 
pe 'Ţărmul Periferic. Amintindu-şi cuvintele de avertisment 
ale Sylviei, brusc suspicioasă, se întrebă de ce oare se 
obosise să vină cu ea, apoi presupuse că pur şi simplu era 
prea plictisitor să aştepte un zbor spre New York. 

Şi, gândi ea arată destul de bine, în blugii lui strâmţi 
şi puloverul negru. li aruncă din nou o privire pe sub 
breton, observându-i fruntea lată, claia de pâr aspru şaten, 
maxilarul ferm şi neras - încă nu reuşise să se 
bărbierească. Chiar şi ochelarii cu ramă de aur erau şic 
tip-retro. În mod clar, încet-încet o cucerea. 

CD-ul se termină şi se lăsă iar liniştea. Ea tot se mai 
gândea la el întrebându-se care era istoria lui adevărată. 

— Povesteşte-mi despre soţia ta, rosti ea în liniştea 
aşternută. 

El întoarse scurt capul şi a o privi. 

— Am crezut că dormi. 

— Am dormit. El nu mai spuse nimic. Regret, 
continuă ea. Nu vreau să-mi bag nasul, dar sunt curioasă 
în legătură cu tine. 

— O cheamă Leilani, începu el. Am întâlnit-o într-una 
din călătoriile acelea de prezentare de carte, organizate de 
departamentul de publicitate al editorului. Eram la Santa 
Fe dând autografe. Leilani a venit, a mai rămas pe acolo şi 
am început să vorbim. Ridică din umeri. După trei luni ne- 
am căsătorit. 

— Ce romantic! 

— Da. Aşa a fost. Rămase tăcut concentrându-se 
asupra drumului. 

— Cum arată? 

Tăcu o vreme îndelungată, apoi în final spuse: 

— E felul acela de frumuseţe nepretenţioasă. Pe 
jumătate Hawaiană; pâr lung negru; piele aurie; subţire; 
graţioasă. 

E artistă, iată de ce îi plăcea să stea la Santa Fe. 
Există acolo o colonie mare de artişti. Am cumpărat o casă, 
aproape în deşert. Doar noi doi şi câinele meu, un 

ciobănesc german cu numele Cent. Leilani picta şi eu 
scriam. Pentru ea era idealul, dar eu sunt un băiat născut 
şi crescut în Regiunile de Jos, tânjind după mirosul 
oceanului. Îmi lipsea felul în care râurile se scurg încet 
prin mlaştini, foşnetul trestiilor şi al ierbii bătută de vânt. 
Imi lipsea strigătul pescăruşilor şi goana norilor scunzi pe 
cerul cenuşiu, îmi era dor de strălucirea soarelui reflectat 
de ocean. E în sângele meu şi aveam nevoie de toate 
acestea pentru liniştea minţii, pentru energia necesară 
scrisului. Aşa că, deşi ea ura oceanul, Leilani a fost de 
acord să ne mutăm şi am cumpărat casa de vis de pe plajă. 

— Şi de atunci locuiţi acolo. 

— Am un loc şi la New York; un apartament în 
Gramercy Park. 

— Tot. ce e mai bun din amândouă lumile, aprecie 
Preshy întrebându-se de ce oare se afla la Paris fără 
frumoasa lui soţie, Leilani. Dar în loc să pună întrebarea 
zise: Şi copiii? 

— N-avem copii. 

Se stăpâni să nu întrebe de ce, gândindu-se la el 
ajungând la New York şi la Leilani aşteptând să-l întâmpine 
pe aeroportul JFK. 

— Cred că vei fi teribil de încântat să o revezi, zise 
ea. 

El trase automobilul lângă o cafenea de pe 
autostradă. 

— E timpul unei cafele, afirmă el. 

Preshy o scoase pe Mi-au din cuşca de voiaj, 
aşteptând în timp ce aceasta folosea cu graţie cutia pentru 
murdărie. Apoi puse pisica înapoi în cuşca şi o luă cu ea în 
cafenea, unde zăboviră cu o cafea şi pâinea cu brânză 
adusă de ei, vorbind despre situaţia lui Lily, iar ea 
nemaipunând alte întrebări. 

Inapoi în maşină, declară că e rândul ei să conducă şi 
în următoarele două ore fu linişte, în timp ce se achita de 
datorie iar Sam moţăia. Apoi rolurile se inversară, când se 
opriră din nou pentru a repeta performanţa. In final, 

ajunseră pe Autostrada Soarelui, conducând de-a lungul 
coastei. Când trecură de ramificaţia spre St. 

— Tropez, Preshy o sună pe mătuşa ei şi aranjară să 
se întâlnească la Chantecler, din Nisa, peste o jumătate de 
oră. 

PATRUZECI ŞI PATRU 

Au sosit cu câteva minute mai devreme şi au profitat 
de ocazie pentru a se refrişiza puţin în camerele de odihnă 
luxoase de la Negresco, înaintea sosirii Grizeldei şi a lui 
Mimi. Studiindu-şi faţa în oglindă, Preshy reflectă că arăta 
destul de bine, având în vedere că a condus toată noaptea 
şi că simţea o nevoie disperată de duş, deşi un pahar de 
vin era totuşi mai atrăgător. 

Lăsând-o pe Mi-au în grija portăresei, ea şi Sam 
intrară în restaurantul Le Chantecler şi comandară 
şampanie. 

Îl avertiză pe Sam să nu fie surprins când va vedea 
două bătrâne, gen actriţe din Las Vegas, venind spre ei. Cu 
toate acestea, sprâncenele lui Sam se ridicară surprinse 
când Mimi păşi ţanţoşă traversând sufrageria aurită, 
elegantă tip Riviera cu un taior de lână roz pal şi pantofi- 
platformă ce făceau ca picioarele ei încă-fabuloase să arate 
şi mai lungi. Părul blond era pieptănat lins spre spate şi 
strâns într-un coc, iar brăţările din şiruri de diamante 
străluciră în timp ce-i strânse lui Sam mâna. 

— Enchantee, M'sieur Knight, salută ea, căzând pe 
un scaun, cu un suspin pornit din inimă. Iocurile-cui sunt 
răsplata rugilor fetelor înalte, iar pentru fetele scunde cei 
mai buni prieteni. Dar în mod cert, sunt un iad pentru 
picioare, adăugă ea. 

— Aici eraţi? Grizelda se furişa spre ei într-o rochie 
roşie mulată pe trup şi o jachetă scurtă din zibelină, ce 
aparținuse soacrei ei şi despre care jura că e mai bătrână 
decât ea. De asemenea, căra pe braţ un splendid mantou 
alb Valentino, pe care i-l dădu lui Preshy. Ştiam că eşti 
îmbrăcată cu această „oroare” verde, sublinie ea. Aşa că l- 
am adus pentru tine. Va fi frig la Veneţia şi ai să ai nevoie 

de el. Îi întinse mâna lui Sam. Am auzit că mi-ai agăţat fata 
la La Coupolel la şi nepoata ei, Grizelda mergea 
întotdeauna direct la ţinta. 

Sam zâmbi. 

— Ar trebui să-mi cer iertare? 

Ea îl studie. 

— Nu cred, hotări în final. Vino şi stai jos. O, deja aţi 
luat şampanie, bravo! făcu semn chelnerului şi comanda 
două gin-fizz. Cei de aici ne cunosc, îi mărturisi ea lui Sam. 
Ştiu exact cum ne place ginul, mie şi lui Mimi. Apoi se 
întoarse spre aceasta. Ce crezi, dragă? E destul de bun 
pentru fata noastră? 

— O, Doamne! Preshy se lăsă pe speteaza scaunului. 
Eşti aşa de bună sa încetezi, mătuşă Grizelda? rosti ea, dar 
Sam râdea. 

Mimi gustă băutura şi se întoarse să-i facă semn cu 
degetul chelnerului drept mulţumire. Deci... ce e cu toată 
povestea asta cu Lily? 

— Hai să comandăm întâi şi vorbim mai târziu, hotări 
Grizelda. Au condus toată noaptea, cred că sunt morţi de 
foame. 

Hotărâră să ia toţi acelaşi fel: file de vacă cu capere 
şi ravioli cu cartofi, apoi brânză şi o tarta cu gutui şi 
îngheţata Granny Smith. Iar de băut, un rose Provençal. 

— Acuma, zise Mimi după ce luară măsurile 
necesare, să ne întoarcem la treabă. 

Aşa că Preshy le spuse din nou toată povestea şi 
faptul că era implicat şi Bennett. 

— Acesta e motivul pentru care trebuie să mă întorc 
la Veneţia, termina ea. Se uita îngrijorata la ele, aşteptând 
să spună că e nebună, dar Grizelda se încruntă. 

— Nu ţi-am spus niciodată, începu ea, dar eu m-am 
întâlnit cu familia Song cu mulţi ani în urmă, într-un 
cazinou din Macao. Henry îşi pierduse deja prestanţa din 
cauza băuturii şi a ţigărilor. Arăta sfrijit, bolnăvicios şi 
bătrân. inea ochii în permanenţa strânşi din cauza 
fumului, iar degetele îi erau galbene de nicotină. Se 

înfiora. Omul arăta ca şi cum trăia sub o piatră, fără să 
vadă lumina zilei şi fără să respire aer curat. Soţia lui, 
biata fiică dezmoştenită a bunicului Hennessy, purta o 
rochie demodată şi pantofi ieftini. Arata sleita. Mi-a spus 
că Henry Song a pierdut toţi banii lor, iar eu i-am spus că 
ar trebui să-l părăsească. „Mai întâi, cere-i iertare tatălui 
tău că ai fugit cu playboy-ul ăsta” i-am spus eu. Desigur, 
tatăl ei ar fi primit-o înapoi, dar bărbatul acela îi sucise 
capul bietei femei. Puteam să văd că avea asupra ei un 
control anormal. O ţinea sub vraja lui, iar el era dependent 
de alcool şi de jocuri de noroc. Şi în afară de asta, aveau 
deja un copil. Biata micuța Lily. 

— Acesta e încă un motiv pentru a o întâlni, zise 
Preshy. Bunicul s-ar fi aşteptat să o ajut. 

Grizelda trebui să admită că avea dreptate. 

— Dar va trebui să ai mare grijă, o atenţiona ea. Nu- 
mi place cum sună toate astea. Niciun pic! îi aruncă lui 
Sam o privire ascuţită. Pot să am încredere că vei avea 
grijă de ea? 

Ochii lui Sam îi întâlniră pe ai ei. 

— Voi face ce pot mai bine, rosti el calm. 

Ea scoase un suspin recunoscător. 

— Asta e tot ce poate face un bărbat. Păcat că n-ai 
timp să ne faci o vizita, aş fi organizat o petite soirée 
pentru tine şi te-aş fi recomandat unora dintre prietenii 
mei, totuşi trebuie să-ţi aduc aminte, Preshy, să nu 
conduceţi niciodată pe şoseaua Corniche când veniţi la 
Monaco. N-am mai mers pe acolo de când am fost aproape 
aruncata în prăpastie de un nebun. Era exact după ce tu şi 
Bennett ne-aţi vizitat, adăugă ea privind-o pe Preshy. Apoi 
îşi duse mâna la gură, jenată că a pomenit de trecut. Ce- 
am spus? Regret, draga mea! 

— E în regulă, am trecut peste asta, zise Preshy, deşi 
mai părea încă puţin nesigură. 

Sam ascultase, în timp ce Grizelda le povestea ce i s- 
a întâmplat pe şoseaua Corniche. Apoi o întrebă dacă a 
raportat poliţiei incidentul şi ea le-a spus că aşa a făcut, 

dar de-abia după două zile, când a reuşit să-şi revină şi 
desigur atunci a fost prea târziu pentru a mai găsi dubiţa 
albă. Iar reparația Bentley-ului costase o avere. 

— Şi asta a fost exact după ce Bennett a fost aici? 

— Bennett cu Preshy. După ce au plecat, ea înapoi la 
Paris, el îndreptându-se direct spre Shanghai. Incidentul s- 
a petrecut cu două zile mai târziu. 

— Deci, după câte ştii tu, el nu se mai afla în ţară? 

Nedumerită, Grizelda spuse că nu credea şi subiectul 
fu abandonat. 

Sam reuşi să obţină locuri pe avionul pentru Veneţia, 
cu decolarea la ora patru, astfel că ieşiră pentru a-şi lua 
rămas bun şi pentru a o da pe Mi-au în grija mătuşilor. 

— Ei bine? întrebă Grizelda, cu ochii ei verzi luminaţi 
de curiozitate, în timp ce o îmbrăţişa pe Preshy iar Sam 
era plecat să aducă maşina. 

— Ei bine, ce? 

— Ooo, ştii tu, zise Grizelda exasperată. 

— Dacă vreţi să aflaţi dacă mă interesează, răspunsul 
e nu. Suntem doi străini trecători în noapte, care se 
întâmplă să se fi întâlnit, asta e tot. 

— Atunci, dacă „asta e tot”, ce face el aici cu tine? 
întrebă Mimi. După părerea mea asta demonstrează ceva 
„interes”. 

Preshy gemu. 

— Nu vreţi voi două să încetaţi să mai faceţi 
combinaţii? E doar un tip pe care-l cunosc. Şi oricum, e 
însurat. 

— Ce?!? O fixară două perechi de ochi uluiţi. 

— Vreţi să spuneţi că n-aţi observat verigheta? 

— Atunci unde e soţia? 

— Nu ştiu. De fapt nu ştiu prea multe despre el. V-am 
spus, nu suntem decât două vapoare ce trec unul pe lângă 
altul, în noapte. El pur şi simplu s-a oferit să vină la 
Veneţia, pentru a mă ajuta în problema cu Lily. Şi, ca să vă 
spun adevărul, am fost încântată că a făcut-o. 

— Hmmmm... şi eu, zise mătuşa gânditoare, totuşi 

mă întreb de ce a făcut asta? Ai grijă de data aceasta, 
Preshy, adăugă ea. Şi spre surpriza ei, Preshy ştia că de 
data aceasta se referea la grija în legătură cu Sam, nu cu 
Lily de la Veneţia. 

PATRUZECI ŞI CINCI 

VENEŢIA 

Era întuneric când au aterizat la Veneţia şi 
aeroportul Marco Polo îi readuse în minte amintiri 
deprimante de ultima dată când sosise aici cu Sylvie şi 
Daria, aducând cu ea frumoasa ei rochie de mireasă şi 
capa aurie cu gluga tivită cu blană, şi cât de bine dispusă 
era. Apoi, mai târziu, plecarea însoţită de prietenele ei, în 
loc să fie împreună cu noul ei soţ. 

— Bănuiesc că asta îţi provoacă amintiri neplăcute, 
zise Sam când ieşiră afară. 

— Într-adevăr, admise ea, dar n-am intenţia să mă 
gândesc. Totuşi, când trecură pe lângă Santa Maria della 
Salute, închise ochii pentru a nu-i zări cupola luminată. 

— Locul acesta e Canaletto adus la viaţă, zise Sam. 

Ea zâmbi. 

— Uneori mă întreb dacă n-a pictat-o el mai întâi, 
apoi a fost construită, atât e de perfecta. Am uitat să te 
întreb, adăugă surprinsa ea însăşi, e pentru prima oară 
când vii la Veneţia? 

— Prima, dar privind în jur, probabil că nu şi ultima. 

Motoscafo opri la staţia de la debarcaderul privat al 
hotelului Bauer, pe pontonul de sosire, de unde bagajul lor 
fusese deja ridicat şi ei fură conduşi înăuntru. 

Luxosul hotel avea vederea spre Canal Grande, şi cu 
toată că fusese impecabil renovat, saloanele şi camerele 
sale respirau parfumul romantic al altei epoci. Se 
înscriseră la recepţie - luând camere separate la etaje 
diferite - totul foarte corect. Apoi Preshy îi spuse 
recepţionerului că era aşteptata pentru a se întâlni cu o 
domnişoară Song, care era şi ea cazată în hotel şi întreba 
dacă nu primise niciun mesaj. Funcţionarul controla, dar n- 
avea nimic. 


Sam îi spuse că doreşte să vadă câte ceva din oraş şi 
că iese să se plimbe, dar spre surpriza ei nu îi ceru să 
meargă cu el. 

În cameră, din nou singura, dădu la o parte 
perdelele. Şi acolo, dincolo de Canal Grande se afla Salute, 
cu domul ei ca o lună plină pe cerul nopţii. Se pare că nu 
exista posibilitatea de a scăpa de trecut şi întristata se 
duse să-şi înece amarul sub duş, unde lacrimile ei se 
amestecau cu apa. Se întreba dacă va lua vreodată sfârşit 
durerea din inima ei şi ce avea Lily să-i spună despre 
Bennett. 

PATRUZECI ŞI ŞASE 

Era deja seară când Lily se trezi dintr-un somn 
adânc, care totuşi n-o ajută să-şi revină. Privi telefonul, 
apoi îşi aminti că îl închisese şi desigur nu existau mesaje. 
Stând în pat, privi nervoasă în jur, camera întunecoasă de 
hotel. Încă nu se simţea în siguranţă, încă simţea ca şi cum 
nişte ochi o pândeau, tot ameninţată, chiar dacă - în mod 
logic - nimeni nu avea posibilitatea să ştie unde era. In 
afară de verişoara Preshy, care dorea cu înfocare să fie pe 
drum, pentru a se întâlni. 

Puțin mai târuziu, după un duş, îmbrăcată şi 
flămândă, contactă serviciul în cameră, dar apoi îşi spuse 
că e ridicolă. Era la Veneţia, una din minunile lumii, un 
oraş pe care nu-l văzuse niciodată. Nici nu fusese vreodată 
în Europa până acuma. Cel puţin ar trebui să-i vadă 
splendorile şi să-i guste mâncarea. 

Se plimbă pe străzile înguste şi aglomerate până 
ajunse în Piazza San Marco, cu imaginile ei magice de 
dincolo de 

Canal Grande dinspre laguna, şi cu magnifica ei 
Bazilica. Auzind muzica intra înăuntru, uitându-se la 
frumuseţea semiluminată din jurul ei. Apoi deodată toate 
luminile se aprinseră, inundând uriaşa biserică cu o 
strălucire aurie. Era gata să înceapă o mesă şi se opri 
privind şi ascultând, copleşită de maiestuozitatea ei, de 
mozaicuri şi de luciul aurului; de madonele şi sfinţii din 

nişele lor arcuite, de marele altar şi de cântecele avântate 
ale corului. Brusc amintirea ruşinoasă a nopţilor acelea 
îngheţate şi tainice din cimitirul antic şi a artefactelor 
furate, a trădărilor şi violenţei, a amenințărilor şi terorii, o 
părăsi. În acel moment simţi o pace şi o seninătate, pe care 
se rugă să nu o părăsească niciodată. 

După o vreme părăsi Basilica şi merse de-a lungul 
canalului gândindu-se la trecut, la toţi anii de eforturi 
pentru a trăi şi la viitorul ei, odată ce va reuşi să vândă 
colierul. O întreagă lume nouă i se va deschide în faţă. 
Spera ca verişoara Precious să vină în curând, deoarece 
dorea atât de mult să vorbească cu ea, şi nu numai despre 
colier, ci acuma şi despre atât de multe lucruri. 

Înapoindu-se pe o stradă îngustă, ajunse în faţa unui 
mic restaurant. Plăcându-i aspectul lui simplu, cu 
interiorul lambrisat cu lemn închis la culoare, intră şi luă 
un loc, comandând paste cu scoici şi un pahar de vin alb. 
Mai târziu, zăbovi cu un espresso, pentru moment 
împăcată cu ea însăşi, sigură că cel puţin nu mai fusese 
urmărită. 

Când plecă, era întuneric şi nu se vedea nimeni în jur. 
Grăbind paşii, se îndreptă spre strada mai lată de pe 
marginea canalului zâmbind, când o văzu lucind în luna 
aproape plină. Se opri să privească, inspirând profund de 
uimire, admirând siluetele clădirilor profilate pe cer, cu 
domurile şi turnurile ascuţite şi apa întunecată ce aluneca 
silenţioasă mai departe. Aceasta era ceva ce nu va uita 
niciodată. 

Izbitura în cap o luă complet prin surprindere. Țipă 
odată, apoi ridică mâinile. Sângele cald i se scurgea 
printre degete. Brusc totul în jurul ei se întunecă, era ca şi 
cum luminile Veneţiei se stingeau, una câte una. Brânciul 
primit în spate o făcu să se clatine. Se bălăbăni lângă 
malul abrupt, apoi încă un brânci şi era în canal. După 
care totul deveni negru. Apa neagră se închise peste capul 
ei de-abia clipocind. 

O crimă perfectă. 


PATRUZECI ŞI ŞAPTE 

Incapabilă să adoarmă, Preshy hotări să plece la 
plimbare. Îşi puse ceva pe ea - blugi, un pulover, cizme. 
Afară era frig, aşa că-şi îmbrăcă şi mantoul alb de iarnă din 
lână, cu impresionanta lui etichetă, pe care i-l dăduse 
mătuşa Grizelda. 

Apoi înfăşură fularul lung şi albastru din lână de 
două ori în jurul gâtului, cu capetele atârnând până 
aproape de genunchi, aşa cum îi plăcea ei, gândindu-se că 
- fără îndoială - mătuşa ei ar fi spus că astfel strică 
„fasonul” mantoului cel scump. După care cobori scările şi 
ieşi pe strada din faţa hotelului Bauer. 

Hoinări alene prin călii înguste, înfiorată de vântul 
îngheţat al nopţii. Fiecare colţ îi răscolea amintiri. Chiar şi 
pietrele de sub picioare şi zidurile cu tencuiala jupuită 
păreau că respiră romantism. Se simţea parfum de cafea, 
de foc din lemne, aromă de pizza, de pâine şi de vin. 
Vitrinele luminate ale magazinelor ofereau milioane de 
tentaţii şi peste tot se auzea sunetul apei ce clipocea 
neîncetat, lovindu-se de malurile oraşului scufundat. Era 
ca şi cum te-ai fi plimbat prin istorie. 

După un colţ se trezi în faţa lui Palazzo Rendino. 
Picioarele o purtaseră pur şi simplu acolo, fără măcar să 
gândească. Totuşi, nu era luminat aşa cum fusese la 
festivitatea ei de nuntă şi în mica piaţetă din faţă era 
întuneric, închise ochii, simțind un fior de durere, acolo 
unde obişnuise să fie inima ei înainte de a fi sfărâmată. 
Apoi deschise ochii şi o fracțiune de secundă prinse 
imaginea unui bărbat cu părul şi pardesiul negre, 
dispărând după colţ. 

— Bennett! strigă ea. O Doamne... oare s-ar putea să 
fie chiar eh Fugi până la colţ, dar nu văzu decât o bătrână 
plimbându-şi câinele. Trebuie că a fost o halucinație. 
Faptul că se afla din nou la Palazzo îi declanşase 
imaginaţia, asta era tot. 

Se înapoie încet în spaţiul de lângă intrarea Pa/azzo- 
ului, unde ea şi Bennet se opriseră îmbrăţişaţi în noaptea 

dinaintea nunţii. Îşi aduse aminte că i-a spus: „Pe mâine, 
iubitule” şi l-a sărutat. „Mâine” a răspuns el. Apoi a 
dispărut din viaţa ei. 

Chiar şi aşa, în sinea ei tot mai dorea să fi fost 
Bennett cel pe care-l zărise acuma. Voia să creadă că pe 
acolo, pe undeva, mai era o urmă de speranţa, că exista o 
explicaţie logică şi că totul va fi în regulă. Voia cu 
disperare ca Bennett să-i cearăscuze, să-i spună din nou că 
o iubeşte şi că totul va fi ca înainte. Dar desigur, niciodată 
nu va mai putea fi la fel. 

PATRUZECI ŞI OPT 

Singură, continuă să hoinărească, ieşind din strada 
îngustă şi întunecoasă în minunatul spaţiu deschis al pieţii 
St. Marco. Era inundată de lumină şi de zborul 
porumbeilor şi plină de oameni. Din cafenelele rivale, 
Quadri şi Florian, izvora muzică. În stânga domina 
grandioasa Bazilică luminată, iar în dreapta arcadele 
antice de piatră luceau în lumina felinarelor, de culoarea 
mierii topite. In faţă se vedea cea mai magnifică imagine 
din toată Veneţia: Canal Grande, cu insulele şi laguna în 
ceața din spatele lui. 

Vara, scaunele şi mesele de la caffe erau risipite prin 
piaţă, dar vremea rece de ianuarie îi forţase pe toţi să intre 
înăuntru. Cu excepţia stolurilor agresive de porumbei. 
„Şoareci cu aripi” le spunea mătuşa Grizelda. 

Hotărând că specialitatea venețiană, espresso dublu 
îmbunătăţit cu grappa, era exact ceea ce-i trebuia în 
această noapte rece, Preshy intră prin uşile de sticlă 
gravată în încăperile aurite şi împodobite cu catifea 
trandafirie de la Quadri. Şi în ceața fumului de ţigară, a 
conversaţiilor şi a  râsetelor, precum şi a muzicii 
cuartetului de coarde ce intona Cole Porter, alt originar din 
Veneţia, deşi „Night and Day” suna destul de diferit la 
vioara. 

Auzindu-se strigată pe nume, ridică ochii şi-l văzu pe 
Sam la o masă de lângă fereastra aburită, în faţă cu ceea 
ce părea să fie o votcă dublă cu gheaţă. 


— Bună! rosti ea încântată şi grăbindu-se să ia loc 
lângă el. 

— Mi s-a părut că e timpul pentru ceva de băut, zise 
el. Tu ce zici? 

— Espresso cu grappa. Când te afli în Italia... 

El îl chemă pe foarte ocupatul chelner şi privi amuzat 
în timp ce ea îşi scotea fularul cel lung. Apoi remarcă cu 
admiraţie mantoul alb. 

— Arăţi foarte italiancă, comentă el. 

— Aşa şi trebuie, e un Valentino. Al mătuşii, adăugă 
ea. Nu poate să-mi sufere cojocul. 

— O, nu ştiu ce să spun, parcă ar fi crescut pe tine. 
Ca un muşchi. 

Spre surpriza ei, amândoi izbucniră în râs, ca doi 
oameni aflaţi în vacanţă şi fără nicio grijă pe lume, în locul 
unei perechi de detectivi maniaci, care urmăreau 
dezlegarea unui mister. 

— Tot nicio urmă de Lily, zise ea. Realmente, e cea 
mai misterioasă dintre femei. 

— O combinaţie între Greta Garbo şi Mata Hari, fu el 
de acord. Chelnerul sosi cu cafeaua îmbunătăţită cu alcool 
şi ciocniră paharele rostind „cin, cin” după moda italiană, 
apoi ea îl întrebă ce crede despre Veneţia. 

— Există oare cuvinte pentru a o descrie? întrebă el. 
Nu poţi înţelege vreodată cum de există în realitate o 
astfel de minune a lumii, până nu o vezi personal. Chiar şi 
Canaletto n-a putut să ne ofere decât o imagine fugară. 
Clădiri splendide plutind pe apa de argint, un cer coborât 
ce pare că domină oraşul, ca şi cum „pe cel ce intră aici” îl 
aşteaptă o scară spre paradis. 

Ea îl privi admirativ. 

— Tu pui în cuvinte lucruri pe care eu pot doar să le 
gândesc. 

— Cuvintele sunt meseria scriitorului. 

Îşi sorbi votca, ea observase deja că bea prea mult, în 
timp ce ea sună la hotel şi întrebă dacă primise vreun 
mesaj. Nu avea nimic, aşa că mai zăboviră schimbând 

impresii despre Veneţia, înainte de a se aventura din nou 
afară, în frig. 

Ceaţa se rostogolea peste lagună, valuri uriaşe şi moi 
ca de bumbac, ce lăsau în urmă picături strălucitoare în 
părul lor. Sam o înconjură cu braţul şi se strânseră unul 
într-altul, doi străini pe care frigul îi apropia. Spre surpriza 
ei, găsi că îi place cum se simte. 

— Mi-e foame, zise el. Şi pentru că Lily n-a apărut 
încă, hai să cinăm. 

Aşa că au luat vaporetto până la Rialto şi ea l-a dus 
într-un loc pe care-l cunoştea, o veche mănăstire, unde - 
sub un tavan arcuit de piatră, luminat de sfeşnice - 
mâncară mici crabi-pâianjen şi felul clasic venețian, ficat 
de vițel cu ceapă. Sam spuse că Preshy trebuie să aleagă 
vinul şi ea comandă un Pinot Grigio simplu, crescut pe 
culmile de la Veneto, vin despre care el admise că mergea 
perfect cu orice. Şi fu atât de ocupată vorbind despre 
Veneţia, încât uită complet de Lily. 

PATRUZECI ŞI NOUĂ 

Mary-Lou era la cel de al treilea espresso, stând 
vizavi de Bennett în barul hotelului. 

Bennet îi făcu semn chelnerului şi comandă cea de a 
doua grappa. li comandă şi ei una. 

— Arăţi ca şi cum ai avea nevoie, zise el cu o 
dispreţuitoare ridicare a buzelor, care - îşi dădu ea seama 
- era zâmbetul lui adevărat, foarte diferit de farmecul 
senzual folosit de obicei înainte, faţă de ea. 

Cu toate acestea, îşi bău tăria, cutremurându-se când 
îi ajunse în stomac. Geanta neagră de antilopă se afla pe 
masă în faţa ei, cu pistolul Beretta cuibărit în şocanta lui 
pungă de satin roz. Luă geanta şi o puse pe genunchi. li 
dădea un sentiment de securitate. 

— Singura noastră speranţă, reluă Bennett, e că Lily 
a ascuns colierul în valiza ei, sau în seiful din cameră. O 
fixă cu acea privire grea, implacabilă. Avem cheia de la 
cameră. 

Urcam împreună şi căutăm printre lucruri. Dacă te 

vede camerista, va crede că eşti Lily. 

Mary-Lou ştia că n-avea intenţia să o lase să se ducă 
singura. Demonstrase în mod clar că nu voia s-o scape din 
vedere. Înfiorata, îşi plimba degetele pe umflătură 
reprezentată de Beretta. îl ura pe Bennett. Mai bine l-ar 
împuşca, decât să-i cedeze colierul. 

Se îndreptară împreună spre ascensor, apoi de-a 
lungul coridorului spre camera lui Lily. Camerista de 
serviciu le arunca în treacât o privire şi un buona sera. O 
lampă era aprinsa şi patul fusese desfăcut. Totul era în 
ordine. Valiza lui Lily era pe locul pentru bagaje. În mod 
evident, nu-şi bătuse capul să despacheteze şi Mary-Lou îi 
răscoli repede conţinutul. 

Ridică ochii spre Bennett, care stătea cu braţele 
încrucişate privind-o. 

— Nu e aici, zise ea. 

— Încearcă în seif. 

Făcu şi aceasta. Era gol. 

Lily îi înşelase. 

Mary-Lou stătea pe pat şi brusc începu să plângă. 
Ajunsese la limită - şi pentru nimic. 

Dispreţuitor, fără o vorbă, Bennett ieşi din cameră şi 
afară din hotel. Mary-Lou nu-i mai era de niciun folos. Nu 
merita nici măcar riscul de a o ucide. Şi era prea implicată, 
pentru a se duce la poliţie. Nu va spune nimic. li servise 
scopul şi acuma se va duce acasă ca o fată bună şi nu va 
mai auzi niciodată de ea. 

În acea noapte, merse ore întregi pe străzile dosnice 
şi întunecoase ale Veneţiei, încercând să-şi imagineze ce a 
putut să facă Lily cu colierul. Brusc, răspunsul i se ivi în 
minte. Desigur. Fusese în drum spre Paris. Probabil că l-a 
trimis verişoarei ei. Preshy Rafferty îl are. 

CINCIZECI 

Înapoi la hotel, Sam şi Preshy urcară în camera ei 
pentru a controla mesajele de pe telefon. Luminiţa roşie nu 
clipea. Preshy sună în camera lui Lily. Niciun răspuns. 

Se aşeză pe marginea patului, privindu-l pe Sam. 


— Ce trebuie să facem acum? întrebă ea îngrijorată. 

El ridică mâinile obosit. 

— Sugerez să mergem să ne culcăm şi să controlăm 
din nou dimineaţă. 

Işi spuseră noapte bună, dar tot îngrijorată şi 
incapabilă să adoarmă, Preshy o sună pe Daria la Boston şi 
o informă de toate cele întâmplate. Desigur, Daria era tot 
atât de alarmată cum fusese şi Sylvie, în special când i-a 
spus de Bennett. 

— Presh, de ce te-ai dus la Veneţia? întrebă ea. Asta e 
problema lui Lily Song, nu a ta. Mie mi se pare foarte 
periculos. Mai ales partea cu Bennett. Pentru tine totul s-a 
terminat. _ 

— Dar sunt singura care poate să o ajute. În mod 
cert, nu are pe nimeni altcineva, răspunse Preshy. Oricum, 
aveam nevoie să ştiu ce voia să-mi spună despre Bennett. 
Şi în afară de asta, nu sunt singură. Am un nou prieten cu 
mine. Numele lui e Sam Knight. Ai auzit de el, adăugă ea 
cu un mic zâmbet în glas. 

— Ce? Eşti împreună cu Sam Knight? lisuse, Presh, 
cum l-ai întâlnit? 

— N-ai să crezi. Ca, un scenariu care se repetă: l-am 
agăţat la La Coupole sâmbătă seara, în timpul viscolului. 

— L-ai agăţat pe Sam Knight? 

— Sigur că da. De ce nu? Era imobilizat în Paris - 
fără avion, cu aeroportul închis... De ce? Ce e râu în asta? 

Oftatul Dariei răzbătu ameninţător prin receptor, 
tocmai în urechea lui Preshy. A 

— Trebuie să-ţi acord mai mult credit, zise za. În mod 
clar, ştii cum să-i agăţi. 

— Pentru Dumnezeu, ce e? 

— Vrei să spui că nu ştii povestea? 

— Fir-ar să fie, ce poveste? 

— Nu cred că o să-ţi placă, zise Daria, totuşi cred că 
trebuie să ştii. Acum aproximativ trei ani soţia lui Sam 
Knight a dispărut. 

— A dispărut? Inima lui Preshy zvâcni. Ce vrei să spui 

cu a dispărut? 

— Iată povestea: Sam a spus la poliţie că ultima dată 
când şi-a văzut soţia a fost în casa lor de pe plajă. Apoi ela 
plecat la pescuit. Avea o mică ambarcaţiune şi spunea că 
adesea pescuia noaptea. Ei nu-i plăcea marea şi nu l-a 
însoţit niciodată. A mai spus la poliţie că a lăsat-o singură 
în casă, doar cu câinele lor drept companie, un ciobănesc 
german cu numele Cent. Vezi, îmi amintesc chiar şi numele 
câinelui; povestea a umplut mass-media săptămâni 
întregi... 

Preshy îşi încleştă mâna pe receptor. 

— Ce s-a întâmplat cu ea? 

— Nu era niciun semn de violenţă, nimic n-a fost 
deranjat, nu s-a furat nimic. Câinele, despre care Sam 
spunea că-i era devotat ei, se afla tot acolo. In pat nu se 
dormise, televizorul era aprins. Pur şi simplu a dispărut. A 
fost exact ca într-unul din romanele lui polițiste. 
Autorităţile au răscolit toată casa de pe Ţărmul Periferic, 
dar n-au descoperit nimic. Şi, până în ziua de azi, Leilani 
Knight n-a mai fost găsită. Cred că poliţia tot mai e 
„interesată” de Sam - aşa cum spuneau ei întotdeauna, nu 
ca de un adevărat suspect. Totuşi, toată lumea l-a 
suspectat că el e ucigaşul. Şi Leilani Knight n-a mai fost 
găsită niciodată. 

— Nu cred, rosti Preshy cu voce tremurătoare. Sigur 
n-a ucis-o el! Totuşi, când se gândi mai bine, se întrebă din 
ce alt motiv era Sam atât de misterios în privinţa trecutului 
său? Poate că a fugit cu alt bărbat, continuă ea. Se agăța 
de un fir de pai, nevenindu-i încă să creadă că Sam ar fi 
avut ceva de a face cu dispariţia soţiei lui. 

— Crezi în mod serios că n-ar fi fost găsită până 
afuma, dacă a fugit cu cineva? Sunt trei ani, Presh. Şi să-ţi 
mai spun ceva, de atunci Sam Knight n-a mai scris un 
cuvânt. 

Preshy ţinea acuma receptorul într-o încleştare 
mortala. Ştia că istoria e adevărată. lată de ce Sam n- 
avusese chef să vorbească despre Leilani... pentru că 

totuşi, el a ucis-o. Lacrimile îi înăbuşiră cuvintele, în timp 
ce rosti cu o voce mică şi obosită: 

— Viaţa obişnuieşte să fie atât de simplă, Daria. Sunt 
aici cu Sam, căutând-o pe Lily - şi stau şi mă întreb de ce 
oare a venit cu mine. Crezi că ştie ceva despre ea? Despre 
Bennett? Nu ştiu ce să fac. 

— Ai grijă, o atenţiona Daria. Şi ia următorul avion 
spre casă. Singură. Te implor, Preshy, pleacă de acolo, fără 
Sam Knight. 

După ce i-a promis că aşa va face, Preshy îşi luă la 
revedere. Stinse lumina şi se întinse pe pat, înţepenită din 
cauza şocului şi privind în întuneric. 

li veni în minte faţa îngustă a lui Sam; ochii căprui în 
spatele ochelarilor, profilul lui aspru şi distant, în timp ce 
conducea pe autostradă, în noaptea aceea lungă şi neagră. 
Se gândi la coincidenţa că se aşezase lângă ea la La 
Coupole, deşi localul era pe jumătate gol. Exact cum 
făcuse Bennett. Şi cum s-a oferit imediat, să vină cu ea la 
Veneţia. Se întreba de ce? Exista ceva pe care Sam îl ştia şi 
ea nu? Ar fi posibil să fie implicat şi el în această saga a lui 
Lily? Ca şi în dispariţia soţiei lui? 

O, Doamne! Se afla la Veneţia împreună cu un bărbat 
suspectat de crimă, căutând alt bărbat, care putea să fie şi 
el implicat într-o crimă. Ce era de făcut? 

CINCIZECI ŞI UNU 

Pentru Sam, a dormi era o artă de mult uitată. Băuse 
toată noaptea şi era încă întuneric când, puţin după ora 
şase dimineaţa, părăsi hotelul şi-şi îndreptă paşii de-a 
lungul lui fundamenta, malul canalului rezervat pietonilor. 
Nu era nimeni în jur şi apa părea că clipoceşte 
sincronizată cu paşii lui singuratici. 

După o vreme începu să plouă, aşchii de gheaţă 
ascuţite ca acele, care-l îngheţară până în măduva oaselor. 
Işi ridică gulerul, trase fermoarul jachetei şi continuă să 
meargă nepăsător. Era doar el şi pisicile acelea sălbăticite, 
umbre prelungi se înghesuiau pe lângă fântâni şi pe 
treptele bisericii, aşteptând zorile ca viaţa să-şi reia cursul. 

Totuşi, pe canal era ceva activitate, bărci ce livrau 
fructe şi legume îndreptându-se spre piaţa Rialto; un vas 
gunoier; vaporetti aproape goale. Şi un vas al poliţiei, cu 
luminile albastre clipind, chiar în faţa lui. 

Se adunase o mică mulţime şi văzu echipa de 
recuperatori a poliţiei scotocind prin apa, apoi ridicând 
ceva. 

— Probabil că o turistă, auzi el un englez din 
mulţime. Tipul de pe barca ce livrează peşte a descoperit- 
o. O asiatică. Probabil că stă în apă de ceva timp, după 
cum arată. Poate s-a îmbătat şi a căzut în canal. Se 
întâmplă. Sau poate a împins-o prietenul ei, adăugă cu un 
hohot ce sună forţat printre clădirile tăcute. 

Sam se întoarse şi merse repede prin învălmăşeala 
de alei mici, până ajunse la un caffe-bai deschis. Se aşeză 
la tejghea, alături de bărbaţi în costume şi pardesie, cu 
ziarele de dimineaţă sub braţ, ce-şi luau cafeaua şi cometti 
în drum spre birou. Comandă un espresso dublu, îl satură 
de zahăr, îl dădu pe gât şi comandă altul. Aprinse o ţigară, 
cutremurându-se de gustul ei acru. Fumatul era un obicei 
pe care-l abandonase cu ani în urmă şi îl reluase doar 
recent. Ţigara avea gust de cenuşă şi o aruncă, în locul ei 
sorbindu-şi espresso-ul. Ajunsese la al treilea, aşteptând 
cofeina să-şi facă efectul, în capul lui suprasaturat de 
grappa. Era aproape opt când zorile cenușii şi reci apărură 
deasupra Veneţiei, iar el se întoarse la hotel. 

Se opri la biroul recepţionerului şi-l rugă să-i facă 
rezervare la un avion spre Paris, apoi spre New York. 

Inapoi în cameră, o sună pe Preshy. După vocea ei 
ameţită, era evident că o trezise, dar deveni repede atentă, 
când spuse cine e. 

— Nu e puţin cam devreme pentru a telefona? 
întrebă ea cu răceală. 

— Trebuie să vorbesc cu tine, zise el. S-a întâmplat 
ceva. 

— E de-abia opt şi zece minute. Cum s-ar fi putut 
întâmpla deja ceva? 


— Rafferty, îmbracă-te, urc la tine. Îţi dau cinci 
minute, închise telefonul, aprinse altă ţigară, se strâmbă, 
apoi o stinse. Îşi îndreptă privirea spre sticla goală de 
votcă, apoi spre minibar. Nu, nu se va îndrepta în această 
direcţie. Are unele treburi, de care trebuie să aibă grijă. 

CINCIZECI ŞI DOI 


Răspunse la uşă în blugi şi tricou. Părul ei scurt 
stătea ca nişte ţepi de aramă, ochii deschişi la culoare erau 
încercănaţi şi arăta epuizată. 

Fără să scoată o vorbă, îl lăsă să intre, apoi se aşeză 
privindu-l, în timp ce el îşi ştergea geaca udă din piele şi-şi 
netezea părul umed pe spate. 

— Ei bine? rosti ea distantă. 

Sam se gândi că frigidă, ar fi fost cuvântul ce ar fi 
putut să-i descrie atitudinea. Se întrebă ce s-a putut 
întâmpla. Trase un scaun şi se aşeză în faţa ei. Ea privi în 
altă parte, iar el se aplecă, cu mâinile strâns încleştate 
între genunchi. Feţele le erau doar la câţiva centimetri 
depărtare. Când în sfârşit ea ridică în silă ochii, el 
răspunse: 

— În dimineaţa asta, poliţia a găsit în canal cadavrul 
unei asiatice. Faţa ei se lungi, iar ochii şocaţi se cufundară 
într-ai lui. Bănuiesc că e Lily, adăugă el. 

— O, Doamne! şopti ea. Am ştiut! Am ştiut că ceva nu 
e în regulă. Ochii i se îngustară plini de suspiciune. Cum ai 
aflat asta? 

— S-a întâmplat să fiu acolo când pescuiau cadavrul 
din canal, de dimineaţa devreme. 

— O, ai dreptate! Pur şi simplu s-a întâmplat să te 
plimbi pe afară, înainte de ivirea zorilor, când poliţia a 
găsit cadavrul? Care s-ar putea să fie al lui Lily? Nu cumva 
e prea mare coincidenţa, Sam? Vreau să spun, încă n-ai 
putut să-ţi găseşti soţia, dar ai găsit-o aici pe Lily. Ce s-a 
întâmplat exact cu Leilani, Sam? N-a fost cumva ceva 
similar cu ceea ce i s-a întâmplat lui Lily? Sau nu poţi 
admite asta? 


Sam ridica din umeri. Acuma aflase motivul răcelii ei. 

— Evident, ai auzit povestea, aşa că de ce te mai 
oboseşti să întrebi? 

— Deoarece am nevoie să o aud de la tine. 

— Adevărul şi numai adevărul, zise el amar. Se pare 
că mă va bântui tot restul vieţii. 

— Da, fu ea de acord. Cred că aşa va fi. 

El se sculă şi se îndrepta spre uşă. Ezita, rămase pe 
gânduri, apoi se întoarse cu faţa spre ea şi cu mâinile în 
buzunarele blugilor, privind tăcut în pământ. 

În final, rosti: 

— Soţia mea, Leilani, suferea de depresie. Era un 
suflet fragil, ruşinoasă şi imateriala ca o nimfă a pădurii; 
senină un minut, şi căzând în cea mai profundă disperare 
în următorul. M-a părăsit în noaptea aceea, exact cum mă 
ameninţase de multe ori înainte. Nu voia să mă mai 
„deranjeze”, aşa spunea ea. Ce „deranj” am întrebat-o, 
furios ca nu înţelegea că o iubesc şi că asta era tot ce 
conta. Dar Leilani ura oceanul. li era teamă de el. Era 
motivul pentru care plecase din Hawaii; nu putea să 
suporte zgomotul valurilor. Santa Fe fusese pentru ea o 
insulă de pace pe uscat, iar eu egoist am luat-o de acolo. 
Nu ştiu ce s-a întâmplat cu Leilani, doar că nu mai era 
când m-am întors acasă de la partida de pescuit, în 
dimineaţa următoare, însă bănuiesc că a făcut ceea ce m-a 
ameninţat întotdeauna că va face. M-a părăsit, ca să nu 
mai constituie un „necaz” pentru mine. Nu a lăsat niciun 
mesaj, nicio nota cu explicaţii. Ridica ochii şi se uita la 
Preshy. Era o femeie atât de casnică, de interior, încât n- 
am putut să arunc o pată asupra ei împărtăşind cu restul 
lumii neliniştile ei personale. Mass-media ar fi avut o zi 
foarte productiva. In loc de asta, n-am spus nimic şi am 
suportat să fiu bănuit. Ridică din umeri. Era singurul lucru 
corect. La urma urmei, aveam partea mea de vină. O 
luasem din locul unde se simţea în siguranţa, pentru a o 
face să trăiască într-un loc, ce până la urmă a înnebunit-o. 

În ciuda îndoielilor ei, Sam părea atât de - distrus - 

încât inima ei se îndreptă spre el. 

— Crezi că...? Nu putea să se determine să spună „s- 
a sinucis”. 

— Nu m-am gândit la asta, zise el brusc. Cel puţin 
încerc să n-o fac. În momentele mele de luciditate. 

Ştia ce voia să spună. Noaptea, singur în întuneric, 
amintirile au teren liber pentru a se întoarce şi a te bântui, 
cu toate acele „de ce” şi „de ce nu” şi „dacă...” 

— Înţeleg, rosti ea dorind să-l creadă, dar nefiind 
prea sigură. 

Ochii din spatele ochelarilor erau de oţel când îi 
întâlniră pe ai ei. 

— Adevărat? întrebă indiferent, ca şi cum nu-i mai 
păsa ce credea lumea. Apoi ridică din umeri, se întoarse 
spre ea şi se aşeză din nou vizavi. 

— Trebuie să vorbim despre Lily, zise el. 

CINCIZECI ŞI TREI 

Îşi scoase ochelarii şi se frecă obosit la ochi. 

— Trebuie să te duci la poliţie, zise el. Să le spui că 
trebuia să te întâlneşti cu verişoara ta aici şi că ai impresia 
că acel cadavru este al ei. Ochii li se întâlniră. Vor dori să o 
identifici. 

Lui Preshy i se tăie respiraţia, oripilată. 

— Dar nu m-am întâlnit niciodată cu ea. Nu pot să o 
identific, nici măcar nu ştiu cum arată. 

— Paşaportul ei e la recepţie, sau în camera ei. Nu 
mai adăugă că oricum o femeie înecată, care stătuse atât 
de mult în apă, ar fi atât de umflată încât n-ai putea să o 
recunoşti şi nici nu va semăna deloc cu fotografia din 
paşaport. Numai amprentele digitale şi radiografiile 
dentare pot fi dovada decisivă a identităţii ei. Mâna lui 
Preshy tremură în timp ce umplea un pahar cu apă din 
sticla de San Pellegrino pe jumătate goală. Era caldă şi 
trezită şi-şi încreţi nasul de dezgust. Imediat, va avea loc şi 
o autopsie, desigur, continuă Sam. Pentru a stabili cauza 
morţii. Apoi trupul îţi va fi eliberat. Ţie, sublinie el. 


Preshy îşi strânse capul în mâini. Va trebui să 
identifice cadavrul, să aibă grijă de tot şi să o trimită pe 
Lily acasă, pentru a fi înmormântată. Ar fi vrut ca acest 
coşmar să se termine. Dar nu putea să dispară, încă. 

Sam îşi privi ceasul. 

— E mai bine să plecăm, zise el. Să ne ocupăm de 
asta. Stăpânindu-şi nervii, Preshy îşi arunca pe ea 
frumosul mantou alb Valentino şi-şi înfăşură fularul 
albastru de două ori în jurul gâtului. Lily era verişoara ei. 
Era datoria ei să aibă grijă de ea. Bunicul Hennessy s-ar fi 
aşteptat la aşa ceva. O să fie bine, adăugă Sam. 

Ea îl privi repede. 

— Vii cu mine, nu-i aşa? rosti brusc îngrijorata. 

— Nu pot, zise el calm. Ea îl privi împietrită. Se 
implicase în această... Nu putea pur şi simplu să plece şi 
să o lase să adune singură înspăimântătoarele piese 
rămase. Te uiţi la un bărbat care a mai fost în această 
situaţie şi înainte, afirmă Sam. Nu pot să mă bag din nou 
în aşa ceva. Pentru că acuma ai aflat totul în legătură cu 
mine, trebuie să înţelegi. Mă întorc în seara aceasta la 
New York. Regret, Rafferty, dar va trebui să te ocupi 
singură de tot. 

Râmaseră un lung moment privindu-se tăcuţi unul pe 
altul. Apoi el scutură din cap şi ieşi din cameră. Şi 
totodată, gândi Preshy cu un brusc fior de regret, din viaţa 
mea. Pentru totdeauna. 

CINCIZECI ŞI PATRU 

Într-un fel oarecare, Preshy reuşi să se adune. O sună 
pe mătuşa Grizelda pe celular şi-i comunică teribilele veşti. 

— Nu întreprinde nimic, fu răspunsul ei oripilat. 
Mimi şi cu mine sosim în câteva ore împreună cu un 
avocat. 

Strâbâtând camera în sus şi-n jos, Preshy recapitula 
iar şi iar cele spuse de Sam. Desigur ştia ce a vrut să zică - 
că un om suspectat de un asasinat nu-şi poate permite să 
fie implicat în altul - în care, din cauza trecutului său, ar fi 
ajuns să devină iar suspect. 


Tulburată, se miră de ce acceptase totuşi Sam să vină 
cu ea? Şi ce era cu Bennett? S-ar fi putut să ştie ceva 
despre el, ce ea nu ştia? Şi ce poseda Lily şi pe care cineva 
îl dorea cu atâta înverşunare, încât a fost în stare să o 
ucidă? Şi acum că era moartă, persoana intrase oare în 
stăpânirea obiectului? 

Simţea că înnebuneşte. Cu nervii la pământ, îşi 
aruncă pe ea mantoul şi ieşi în căutarea unei cafele. O 
durea capul şi ar fi vrut să nu fi auzit niciodată de Lily, şi 
nici să nu fi întâlnit un bărbat misterios ca Sam Knight, al 
cărui trecut era oricum tot atât de nepătruns ca al lui Lily. 
Cum de a putut să mă părăsească? Era aici când au găsit 
cadavrul. A făcut parte din tot, ticălosul. Nu avea dreptul 
să părăsească oraşul. 

Ghemuită la Florian, cu ceaşca de cafea de zece 
dolari în faţă, ar fi dorit să fie oriunde în afară de Veneţia, 
care pentru ea începuse de-acuma să se confunde cu nişte 
amintiri îngrozitoare. 

Mătuşa Grizelda sosi câteva ore mai târziu, cu un 
avion particular „împrumutat” de la un prieten, împreună 
cu un avocat, Maître Hugo Deschamps la remorcă. 

— Arăţi îngrozitor, chérie, au fost primele ei cuvinte 
de încurajare. lar următoarele au fost: Unde e cavalerul în 
armura lui strălucitoare? 

— Şi chiar mă simt îngrozitor! Preshy îşi îngropa faţa 
în umărul parfumat al mătuşii în timp ce lacrimile i se 
dezlănţuiră în sfârşit. Knight s-a întors la New York. M-a 
lăsat să fac faţă spectacolului singura. Nu pot să-l acuz, 
adăugă apoi ridicându-şi faţa udă de lacrimi şi privindu-şi 
mătuşa cu priviri întunecate. A fost implicat în ceva de 
genul acesta mai de mult, când propria lui soţie a dispărut 
în eter, şi nu s-a mai întors niciodată. 

— Ce?!? scoase Mimi un țipăt, iar mătuşii Grizelda i 
se tăie respiraţia, aşa că Preshy fu nevoită să le spună 
toată povestea despre Sam. 

— Deci vedeţi, încheie ea, e suspectat de dispariţia 
sau asasinarea propriei lui soţii. E un ins de care poliţia e 

foarte „interesată”, după cum se pronunţă el. 

— Vai de mine, un bărbat atât drăguţ ca el! se 
minună Mimi gândindu-se la prânzul plăcut de la 
Chantecler. Dar Grizelda respiră zgomotos şi declară că, în 
ce o priveşte, bărbaţii sunt toţi la fel şi niciunul nu poate fi 
de încredere, mai ales cei care au legătură cu Preshy, care 
în mod cert „ştie cum să-i agaţe”. 

— Desigur, Maître Deschamps e o excepţie, completă 
ea cu un zâmbet dulce adresat avocatului: un francez înalt, 
impozant, cu părul argintiu şi cu patruzeci de ani de 
activitate criminalistică la activ, inclusiv câteva procese 
faimoase de asasinat. 

— Mulţumesc pentru apreciere, contesă, zise el cu o 
plecăciune curtenitoare. Dar acuma trebuie să o însoțesc 
pe Precious la polizia. lar tu, draga mea, zise el privind-o 
sever pe Preshy, să nu scoţi un cuvânt. Să laşi totul pe 
mine. 

Preshy promise să-şi va ţine gura, iar Maître 
Deschamps le informă pe mătuşi că ele nu vor veni cu ei, 
deoarece îi e teamă că Grizelda va vorbi prea mult şi ştia 
din experienţă că nu putea avea niciun control asupra ei. 
Aranjară să se întâlnească mai târziu la barul lui Harry şi 
Preshy se îndreptă spre secţia de poliţie. 

Mulțumită lui Maître Deschamps, interogatoriul nu fu 
atât de traumatizant pe cât se temuse Preshy. Aşa cum 
promisese, el a purtat toată discuţia, în principal spunând 
că Precious trebuia să se întâlnească cu verişoara ei din 

Shanghai şi aruncându-i acesteia tot timpul o privire, 
pentru a-i confirma povestirea. 

Ofiţerul de poliţie însărcinat cu acest caz le spuse că 
nu pare să fie ceva prea misterios cu faptul că o turistă a 
căzut în canal şi s-a înecat, pentru că probabil băuse prea 
mult. Între timp mâine i se va face autopsia şi se va stabili 
cauza morţii. Apoi le mulţumi pentru ajutor, promiţându-le 
să le comunice rezultatul autopsiei a doua zi. 

— Aşa că, ce crezi? îl întrebă Preshy pe Maître 
Deschamps în motoscafo care-i ducea la barul lui Harry. 


— Desigur, totul depinde de rezultatul autopsiei. 
Dacă există dovada unui act nebunesc, va trebui să-ţi 
regândim situaţia. Dar dacă se stabileşte că, un accident a 
fost cauza morţii - ridică un umăr de respingere - atunci 
mă îndoiesc că vom mai auzi ceva din partea poliţiei. Şi 
după asta, sfatul meu este să uiţi cu desăvârşire de Lily 
Song. Maître o ajută să coboare din motoscafo la Harry. 
Acuma, hai să încercăm una din faimoasele lui Bellini, ce 
zici? 

Işi savurară cocktailurile Bellini - o băutură pe care 
barmanul Harry o făcuse faimoasă, constând din şampanie 
şi piersici proaspete strivite, care totuşi iama probabil că 
erau scoase din conserve. Nu conta, erau delicioase şi lui 
Preshy îi alunecară ca mătasea pe gâtul uscat. 

Sam, ticăloşiile, m-ai lăsat singură, gândi ea ajunsă la 
cel de al treilea Bellini. Ştiu de ce ai făcut-o, dar a fost o 
laşitate să... şi oricum nu am încredere în tine... 

— Eşti prea tăcută, zise mătuşa Grizelda suspicioasa. 
La ce te gândeşti? Era strălucitoare ca de obicei, într-o 
rochie neagră cu clipsuri sub formă de frunze şi treizeci de 
diamante la drăguţul ei gât, iar părul roşcat atârna gen 
Rita Hayworth peste un ochi lucios ca smaraldul şi 
răutăcios. O blană de nurcă cenuşie Fendi trona pe scaunul 
de alături de ea şi avea tocuri înalte, cu desăvârşire 
nepotrivite pentru a merge pe străduţele pietruite ale 
Veneţiei. 

— Mă gândeam ce splendid arătaţi tu şi Mimi, minţi 
Preshy, mai ales având în vedere că aţi avut atât de puţină 
vreme şi aţi sosit aici într-un timp record. 

— Chérie, tu ştii că pot să-mi fac valizele în zece 
minute şi că sunt oricând gata pentru orice ocazie, îi 
adresă Grizelda zâmbetul ei cald. Dar nu la asta te 
gândeai. 

— Eu cred că se gândea la șarpele ăla de Sam, zise 
Mimi încheind cercul complet al aprecierii asupra lui. 

Oftând, Preshy admise că era adevărat. 

— Nu pot să fac nimic, zise ea cu tristeţe. Se pare că 

dau doar peste băieţi răi. 

Maître Deschamps se uită la ceas apoi se ridică în 
picioare. 

— Sfatul meu, domnişoară, zise el în timp ce achita 
nota, este să-l uiţi. Şi să-l uiţi şi pe celălalt. Bennett, nu-i 
aşa? Lasă-le pe mătuşile tale să-ţi recomande nişte domni 
drăguţi. Au o mulţime de prieteni şi sunt sigur că vor fi 
nişte candidaţi perfecţi. 

Mătuşile îl aprobară şi Grizelda îi spuse că numai 
sfatul acesta valorează toţi banii pe care va trebui să îi dea 
drept onorar. 

— N-ai grijă, îţi voi trimite nota, îi promise el cu un 
zâmbet. Aştept să aflu veşti de la poliţie mâine, apoi te sun 
şi discutăm care e următoarea mişcare. 

— Aşa, rosti Grizelda uşurată. Ştiam că Hugo se va 
ocupa de tot. Nu mai trebuie să ai nicio grijă, cherie. Totul 
va fi în regulă. 

— Dar ce se întâmplă cu biata Lily? 

N — Ne gândim la asta mâine, dragă, interveni Mimi. 
Intre timp, hai să ne comportăm ca nişte turiste şi să 
comandăm hamburgerii aceia ai lui Harry. Am auzit că 
sunt divini. 

CINCIZECI ŞI CINCI 

Avionul lui Sam spre Paris era pe jumătate gol. Ceru 
o votcă şi o bău în tip ce traversau Alpii şi Franţa rurală, 
încercând să-şi golească mintea de întâmplările din 
ultimele câteva zile. 

Privind în jur, observă o asiatică, o femeie 
excepţional de atractivă, care îl aruncă o privire trecătoare 
din ochii migdalaţi de culoarea ambrei calde şi cu părul 
negru tuns scurt ce sălta în timp ce trecu pe lângă el. Se 
întrebă ce făcuse oare la Veneţia. Desigur era ridicol să-şi 
închipuie că ar fi putut să o cunoască pe Lily, doar din 
simplul motiv că amândouă erau asiatice, totuşi observă 
coincidenţa. 

O părăsise pe Rafferty la Veneţia din două motive. 
Nu-şi putea permite să se implice şi altceva n-ar fi putut să 

facă. Totul se terminase. Aşa să fie? întrebarea ÎN hărţui 
tot timpul zborului. 

Se gândi la ea cum trebuia să aibă de a face cu 
poliţia, cum trebuia să aibă grijă de lucrurile lui Lily, cum 
trebuia să facă faţa expedierii cadavrului la Shanghai, 
pentru a fi îngropat. 

Mai luă o băutură, dar tot nu putu să şi-o scoată pe 
Rafferty din minte. Chiar şi aşa îmbibat de alcool cum era, 
putea să-i audă vocea: „Vii cu mine, nu-i aşa?” Chiar şi cu 
ochii închişi putea să-i vadă uriaşii ochi de culoare 
aquamarin plini de suspiciune şi să-şi amintească pistruii 
de pe nasul ei. 

Avionul ateriza cu hopuri, într-un Paris încă bântuit 
de viscol, după care el străbătu terminalul spre agenţia 
Delta să-şi controleze rezervările pe avionul de New York. 
Cam pe la jumătatea drumului, schimbă direcţia şi se 
îndrepta spre Cathay Pacific, unde reuşi să facă rost de un 
loc pe avionul ce pleca în după-amiaza următoare la Hong 
Kong şi de acolo la Shanghai. 

Anulă rezervarea pentru New York, apoi se îndreptă 
spre sectorul comercial, de unde cumpăra tricouri şi 
pantaloni scurţi, vreo două cămăşi, un pulover de caşmir şi 
o haină călduroasă. La alt magazin găsi o geantă uşoară, în 
care puse toate cumpărăturile făcute. După aceasta, luă o 
cameră la hotelul Hilton de pe aeroport şi comandă la 
serviciul în cameră un hamburger, pe care-l mâncă în timp 
ce se uita la obişnuitele ştiri proaste de la TV, în limba 
franceza. Apoi făcu un duş şi se băgă se îndrepta spre 
depărtatul Hong Kong, zbor ce dură în pat. De data 
aceasta dormi. 

A doua zi, zbură cu avionul până la Hong Kong 
unsprezece ore. După o jumătate de oră de aşteptare aici, 
luă alt avion de legătură al companiei Dragonair, spre 
Shanghai. 

CINCIZECI ŞI ŞASE 

VENEŢIA 

Visele lui Preshy fură bântuite de imaginea 

cadavrului unei femei ce plutea pe canal. Apa îi clipocea 
peste faţă şi nu putu să vadă cine e, dar braţele îi erau 
întinse cu palmele în sus, ca şi cum ar fi cerut ajutor. 

Sări în sus, transpirata. Se uită la ceas şi gemu. Patru 
şi jumătate. Cobori din pat, îşi turnă un pahar cu apă şi se 
ghemui pe un scaun, privind ecranul televizorului fără să-l 
vadă. Vor fi de suportat ore întregi înainte ca Maître 
Deschamps să primească de la ofiţerul de poliţie rezultatul 
autopsiei. Ore întregi înainte de a afla dacă trupul era 
realmente al lui Lily. Ore înainte de a i se cere s-o 
identifice pe femeia pe care n-o întâlnise niciodată. 

Îşi imagina morga rece, îşi închipui mirosul de 
formaldehidă, forma feminină acoperita de pe masa de 
metal cu eticheta agăţata de degetul mare de la picior; 
îngrijitorul ridicând pânza de pe faţa moartă... Nu putea să 
o facă! Dar trebuia. Nu mai era nimeni altcineva. 

Făcu un duş şi se gândi că ar trebui să se întoarcă în 
pat. Cum va fi visul de data aceasta? Şi mai multe cadavre? 
Bennett? Se cutremură. Cel puţin, trează putea avea un 
control asupra gândurilor ei. 

Se gândi la o ceaşcă de cafea, dar deja prin vene îi 
curgea prea multă cofeină şi-şi imagină că nu va face 
altceva decât să-i provoace nişte vise şi mai urâte. Se 
gândi la Sam, la drumul lui spre New York. Fusese prea 
mult pentru acest Knight în armură strălucitoare. 

Se încruntă o vreme la paharul gol, apoi se ridică, se 
îndreptă spre fereastră şi trase perdelele. Cerul se 
luminase şi cupola de la Salute lucea albă în lumina 
argintie a lunii, aduncându-i din nou aminte de Bennett şi 
de nunta ei nefinalizată. 

Epuizată, se urcă din nou în pat şi stinse lumina. Va fi 
o lungă aşteptare a dimineţii, cu totul lipsită de somn. 

La ora zece, se afla în apartamentul mătuşilor, luând 
micul dejun, când sună Maître Deschamps. 

— Poţi să te linişteşti, îi spuse el. Nu e nevoie să vii 
să identifici cadavrul. Au putut s-o facă cu ajutorul 
paşaportului şi al amprentelor digitale. Mi-e teamă că e 

într-adevăr Lily Song. Aparent trebuie că a alunecat - 
pavajul din pietre cubice era alunecos de la umezeală. Au 
dedus că a căzut, s-a lovit la cap şi inconştientă s-a 
rostogolit în canal. 

Moartea a survenit prin înecare. La urma urmei a 
fost un accident. Şi sfatul meu este să uiţi ce ţi-a spus Lily 
la telefon. Pur şi simplu du-o acasă, înmormântează-o şi 
lasă totul aşa. 

— Ei bine, se adresă Preshy mătuşilor punând 
receptorul jos, îmi eliberează cadavrul. Acuma, tot ce 
trebuie să fac este să aranjez ca Lily să fie expediata acasă 
la Shanghai pentru înmormântare. 

— Dar cine o va îngropa? 

— Familia ei, prietenii... Sigur că trebuie să fie 
cineva. Nu se putea să fi fost singura pe lume. Trebuie să 
ne uităm în carnetul ei de adrese şi să aflăm cine îi erau 
prietenii. 

Mimi primi sarcina aranjamentului cu pompele 
funebre, care să ridice cadavrul lui Lily şi să furnizeze un 
coşciug potrivit pentru transport, în timp ce Preshy sună la 
agenţia de aviaţie pentru expedierea la Shanghai. Apoi, 
împreună cu mătuşa ei, intră în camera lui Lily. 

Aceasta nu despachetase şi toate obiectele îi erau 
încă în valiză. Privind micul teanc de lenjerie, pantofiorii 
de antilopă, puloverul, Preshy reflectă ce patetic era totul; 
bunurile rămase de la o femeie moartă. Lacrimile îi 
înţepară pleoapele. 

— Nu pot să o las să meargă acasă singura, rosti ea. 
Măcar atâta trebuie, să particip la funeralii. 

— Atunci vin şi eu cu tine, zise repede mătuşa 
Grizelda. 

Dar Preshy ştia că, indiferent cât de vehement nega 
ea că e „bătrână”, călătoria ar fi prea dificilă pentru 
mătuşa ei. 

— Nu e nevoie, o asigură ea. Vă voi reprezenta eu. 
Voi avea grijă de tot. 

Grizelda găsi pe noptieră carneţelul de adrese cu 

coperţi din piele neagră. 

— E de la Smythson, un magazin bun de pe Bond 
Street din Londra, zise ea apreciativă. Verişoara Lily avea 
gust. 

—  Gusturi scumpe, vrei să spui, rosti Preshy 
examinându-l. Câteva cărţi de vizită de afaceri erau băgate 
într-un compartiment de pe dosul coperţii din faţă. Cele 
mai multe erau chiar ale lui Lily. Celelalte erau toate în 
chinezea, în afară de una pe numele Mary-Lou Chen, cu 
aceeaşi adresă ca a lui Lily, dar alt număr de telefon. 

Imaginându-şi că Mary-Lou lucra pentru Lily, sună la 
numărul ei. Nu primi niciun răspuns. Nu putea să lase un 
mesaj, prin care să anunţe pur şi simplu că Lily e moartă, 
aşa că închise telefonul. Va încerca din nou mai târziu. 

Intre timp, Mimi organizase ca trupul să fie luat de la 
morgă şi pregătit pentru a fi transportat a doua zi. Preshy 
nu putu să suporte să zboare pe acelaşi avion, aşa că-şi 
rezervă un loc pe un avion via Singapore, care să aterizeze 
la Shanghai cam la aceeaşi oră. Grizelda îi făcu rezervarea 
la hotelul Four Seasons din Shanghai şi apoi mătuşile 
plecară cu avionul lor privat, spre Monte Carlo. 

Preshy părăsi Veneţia în aceeaşi zi mai târziu, pentru 
ultima oară spera ea, cu un avion spre Frankfurt şi de 
acolo spre Singapore, apoi cu un zbor de legătură spre 
Hong Kong şi spre Shanghai. Oraşul lui Bennett. 

CINCIZECI ŞI ŞAPTE 

SHANGHAI 

Sam bănui că mătuşa Grizelda nu-i va permite „fiicei” 
sale să stea într-un hotel prost şi ieftin, aşa că atunci când 
sosi pe aeroportul Pudong din Shanghai, se apucă să sune 
la mai multe hoteluri, începând cu cele de cinci stele. 
Ghicise bine. La hotelul Four Seasons i se spuse că 
domnişoara Rafferty era aşteptată a doua zi. Şi desigur, 
mai exista o cameră disponibilă. Luă imediat un taxi şi se 
duse acolo. 

Odată instalat, comandă flori care să fie puse în 
camera ei. 


— Ceva exotic, îi spuse el florarului. Orhidee şi 
bujori, cam de felul acesta. Apoi scrise o notă „Bun sosit, 
Rafferty” şi se duse la saună o jumătate de oră, pentru a-şi 
limpezi creierul. După care se îmbrăcă, îşi puse haina nouă 
şi călduroasă şi ceru la recepţie adresa şi numărul de 
telefon al firmei Song Antiquities, al cărui nume şi-l 
amintise de pe pachetul trimis de Lily la Paris. După aceea 
luă un taxi până acolo. 

Cartierul Concesiunii Franceze era un amestec 
ciudat de farmec desuet, zgomot de înalt nivel, viteză şi 
poluare urbană. Dar bulevardele largi şi înverzite îşi 
păstraseră ceva din farmecul iniţial, iar aleile înguste, 
longtang, erau înţesate de mici afaceri şi magazine, 
cluburi, baruri şi ceainării, unde - spre surpriza lui - din 
copaci atârnau colivii mici de bambus cu păsărele, hrănite 
cu greieri vii de către iubitorii lor stăpâni. Case acoperite 
cu ţiglă erau ascunse în spatele arcurilor de piatră ale 
porţilor denumite shikumen, înşirate de-a lungul aleilor, cu 
porţi din lemn ce se deschideau înăuntru spre mici curţi. 

In timp ce mergea pe aleea unde se afla Song 
Antiquities, începu să plouă. Când ajunse, se trase un pas 
înapoi pentru a privi. Pe deasupra porţii înalte putu să 
vadă acoperişul de ţiglă roşie, vârful unor coloane şi o 
verandă traforată art-deco. Casa părea mai mare decât 
cele mai multe, şi-şi imagină că Lily trăia şi îşi desfăşura 
activitatea tot în ea. Intr-o parte se afla un mic club de 
noapte, arătând ca vai de lume, iar în partea cealaltă era 
un magazin de tăieţei foarte aglomerat. Sună la soneria lui 
Lily. Nu apăru nimeni, însă se aşteptase la aşa ceva. 

Mergând cu pas vioi, se întoarse înapoi în bulevardul 
principal şi se adăposti de ploaie într-o ceainărie, unde 
comandă ceea ce i se spusese că era specialitatea casei, 
ceai longjing, şi ceva de mică dimensiune dulce şi în formă 
de corn, umplut cu carne de porc şi cunoscut sub numele 
de shenjian bao. Muşcă dintr-unul, cutremurându-se când 
îi arse gura cu bulionul fierbinte din interior. Totuşi era 
bun. 


Se uită în jur la vecini, toţi vorbind într-o limbă 
chinezâmandarin, un dialect pe care nu avea nicio 
speranţă că-l va înţelege vreodată. Din când în când, câte 
unul îşi arunca ochii spre el, fără să zâmbească. Realiză că 
era singurul străin de acolo şi se simţi ca un intrus, aşa că 
imediat se ridică şi plecă. Opri un taxi şi spuse şoferului 
să-l ducă în piaţă. 

Se lăsase seara şi străzile erau înţesate de oameni 
zgomotoşi. Parfumul de tămâie dintr-un templu din 
apropiere se amesteca cu aromele ce emanau din 
chioşcurile stradale, unde tot felul de apetitive erau fripte, 
prăjite, sau fierte. 

Sam îşi croi drumul prin gloată, orbit de miile de 
reclame luminoase de neon şi de zarva aspră a limbilor, de 
muzică, de gonguri şi tobe, de tipetele şi goana copiilor 
care cărau cu ei baloane şi de mulţimea ce se scurgea din 
şi în templele ornate cu colonade roşii, unde ţi se ghicea 
viitorul în mici chioşcuri separate. 

Trecu pe lângă un loc unde magi-ghicitori ai 
norocului îşi desfăşurau activitatea şi citi reclamele scrise 
în engleză pentru turiştii ca el, ca şi tăieturi decolorate din 
ziare lipite pe pereţi, ce anunțau talentul lor extraordinar 
de a prevedea viitorul cuiva. 

O tăietură din ziar se lăuda că acolo se afla fiul celui 
mai ilustru ghicitor din China şi că acuma acesta continua 
tradiţia faimosului său tată. „Magnaţi, miliardari şi 
doamne de societate îl consulta zilnic”, spunea tăietura din 
ziar, „pentru a afla cum să-şi organizeze ziua şi care va fi 
cel mai favorabil moment pentru a-şi desfăşura 
importantele lor afaceri, sau pentru a lua legătura cu 
bărbatul dorit”. 

Dintr-un impuls, Sam trase de-o parte perdeaua de 
mărgele şi păşi înăuntru. 

Ghicitorul era un bărbat mic, de vârstă mijlocie, cu 
ochii înguşti şi piele netedă. Stătea în spatele unei mese 
goale şi îi făcu semn lui Sam spre un scaun de vizavi de el. 

Sam se aşteptă să scoată un pachet de cărţi de joc, 

sau cel puţin un glob de cristal, dar în loc de asta 
ghicitorul îi studie intens faţa. Apoi Sam întinse mâna să-i 
ghicească, dar omul îi spuse: 

— Încă nu! şi continuă să-i cerceteze figura. 
Stânjenit, Sam privi în lături. Îți citesc craniul, afirmă 
ghicitorul în fân al. Faţa asta îmi spune povestea ta. Văd 
că, atunci când erai copil, ai suferit de o boală ce ţi-a pus 
viaţa în primejdie. Sam îl privi uimit. Fusese într-adevăr 
foarte bolnav, când avea doar cinci ani. Mintea îţi este 
rapidă, uşoară. Eşti un creator, continuă ghicitorul corect 
şi de această dată. Succesul vine la tine cu uşurinţă. Banii 
ţi se lipesc de degete. Ochii i se îngustară până ajunseră 
două fente, în timp ce se uita la faţa lui Sam. Dar te 
pândeşte tragedia, adăugă încet. Imaginile de violenţă şi 
de moarte te fac sclavul lor. Aşa ceva există chiar acum, 
departe de casa ta. Uluit, Sam nu rosti niciun cuvânt: 
privea, aştepta. Eşti înconjurat de mister, continuă 
ghicitorul. În permanenţă cauţi răspunsuri. Până la urmă, 
luă mâna lui Sam, privindu-i palma cu intensitate. Linia 
vieţii e lunga, dar exista întreruperi în ea. Arăta spre liniile 
răsucite de conflicte. lată, când erai mai tânăr şi aici din 
nou. Ridică ochii îngustaţi spre el: Chiar acuma, zise el. 

Lui Sam nu-i plăcea deloc cum suna totul, dar se 
gândi că ghicitorul se apropiase destul de mult de adevăr 
în privinţa bolii din copilărie şi a misterelor. După care 
zise: 

— Caut două persoane. Vreau să ştiu dacă am să le 
găsesc. 

Ochii înguşti ai omului îi întâlniră pe ai lui. 

— Prima persoană pe care o cauţi e o femeie. Şi 
răspunsul se află în propriul tău suflet, rosti blând. Pentru 
a doua, răspunsul se află în altă femeie. 

Sam achită onorariul şi ieşi afară de după perdeaua 
din mărgele. Sudoarea îi îmbroboni fruntea, în timp ce 
rămase gândindu-se la ceea ce-i spusese ghicitorul. 
Parfumul de tămâie ieşea în valuri din templu, mirosurile 
de mâncăruri aromate erau copleşitoare, iar zgomotul 

mulţimii se intensificase. Nu mai putea să suporte. Opri un 
taxi şi se înapoie la hotel, unde intră în camera lui şi căzu 
într-un somn profund, doar pentru a o visa pe Rafferty, 
care va fi aici mâine, cu cadavrul lui Lily. 

CINCIZECI ŞI OPT 


Cu aproape douăzeci şi patru de ore mai târziu, 
Preshy ieşea ameţită din ascensorul ce o urcase la hotelul 
Four Seasons, unde avea rezervarea. 

— Doamnă, vă aşteaptă un domn la bar, rosti 
funcţionarul de la recepţie. A vrut să vă comunic imediat 
ce sosiți. 

Cu creierul încă năuc, din cauza nesfârşitelor ore de 
călătorie, înghesuită într-un cilindru de oţel, respirând 
aerul închis şi alungând amintirile rele cu ajutorul 
şampaniei, Preshy se întreba neliniştită cine ar putea să 
fie, în timp ce se îndrepta spre bar. Inima parcă îi sări din 
piept. Era Sam. 

— Ce faci aici? întrebă ea. 

— Te aştept pe tine, Rafferty, desigur, răspunse el. 

Se lăsă să cadă pe scaunul din piele de lângă el. 

— De ce? mai întrebă privindu-l în ochi. Aceştia erau 
roşii în spatele ochelarilor. 

— Pentru că ai nevoie de ajutor. Şi eu nu pot să te las 
să treci singură prin asta. 

Mi 

— Ha! Ridică un umăr neîncrezătoare. Ultima oară 
când am vorbit, n-ai vrut să fii implicat. Oricum, arăţi ca 
naiba! 

— În principal, e reflectarea felului în care mă simt. 
Apropo, ce ţi-ar plăcea să bei? 

Se uită cu dispreţ la votca dublă din faţa lui. 

— Perrier. Cu lămâie. 

— În avionul spre Paris, am avut ocazia să îmi 
revizuiesc comportamentul. Îşi trecu mâinile prin părul 
şaten tuns scurt şi zâmbi. Hai să spunem că mi-am 
schimbat hotărârea. 


— O, da? Şi ce rol a jucat Leilani în această 
schimbare? 

El se uită la ea absent, apoi scutură din cap şi rosti 
trist: 

— Nu trebuia să faci asta, Rafferty. 

Chelnerul aduse paharul şi ea privi cu figura ruşinata 
apa acidulată. 

— Iartă-mă, murmură ea. N-am vrut să spun asta. 
Vocea i se pierdu, iar umerii i se încovoiară de oboseală. 
Într-adevăr, cea din canal era Lily, continua ea. l-au 
expediat cadavrul acasă. Am venit să o înmormântez, dar 
în primul rând trebuie să aflu dacă are vreo rudă, să-i 
găsesc prietenii. 

— Ştiam că aşa vei face. Sunt aici să te ajut. 

Ea îl privi. Arăta parcă şi mai prost îmbrăcat, dar îşi 
închipui că şi ea arăta la fel. Şi încă nu ştia dacă să aibă 
încredere în el sau nu. Totuşi, un bărbat nu zbura aproape 
jumătate de glob, pentru a o ajuta să-şi înmormânteze 
verişoara, dacă nu avea un motiv. 

— Mulţumesc. Nu trebuia. Se scula de pe scaun. Pot 
să am grija şi singura, de tot. 

— Bine. Atunci, ne mai vedem! 

— Poate. 

Îi aruncă o privire rapidă şi se strecură afară din 
barul aglomerat, dorind să-l creadă. Din toţi bărbaţii din 
lume, reflectă ea, peste el a trebuit să dau. Oare nu era o 
replică din Casablanca? Sau poate „din toate barurile din 
lume...” Era prea obosită pentru a-şi aminti. 

Apoi, au fost minunatele flori ce o aşteptau în 
cameră! „Bun sosit, Rafferty” spunea cartonaşul însoțitor 
şi inima i se topi. Puțin. 

CINCIZECI ŞI NOUĂ 


În cameră, Preshy descoperi că o aşteptau trei 
mesaje. Se dezbrăcă, făcu un duş, îşi puse un halat, după 
care se băgă în pat şi ridică receptorul pentru a le asculta. 

Primul era de la mătuşa Grizelda. Spunea că a trebuit 

să o sune, să-i comunice că au ajuns cu bine şi ce s-a mai 
întâmplat pe acasă. li spuse că, în scurta lor absenţă, Mi- 
au pusese stăpânire totală pe apartament, aşa că acuma 
cei doi câini stăteau pe duşumea la picioarele ei, în timp ce 
ea se tolănea lenevos pe sofa, urmărindu-i pe toţi cu ochii 
ei ca nişte briliante albastre. 

Al doilea era de la Daria. „Ce dracu' ai făcut la 
Veneţia, implicată - după câte mi-a spus Sylvie (via 
mătuşa) - în ceea ce s-ar putea să fie moartea lui Lily 
Song? Şi ce dracu' faci în Shanghai, înmormântând-o pe 
biata femeie? De ce nu pleci şi să-i laşi familia şi prietenii 
să aibă grijă de ea? interveni o pauză, în timp ce Daria 
reflecta, după care adăugă: dacă are aşa ceva! Şi dacă 
Super-Kid n-ar avea pojar, m-aş urca în primul avion; însă 
imediat ce va fi mai bine, vin să te iau, indiferent unde te- 
ai afla în lume. Şi pentru siguranţa ta, Presh, mă rog 
Domnului să fii la Paris. Sunt atât de îngrijorată! Preshy, te 
rog, te rog, te rog spune-mi că eşti bine”. 

Ultimul era de la Sylvie. „Mătuşa Grizelda mi-a 
relatat tot, spunea ea cu severitate. Nici nu pot să spun cât 
de nesăbuită e comportarea ta. De ce crezi că trebuie să fii 
implicată în problemele femeii aceleia? Au fost problemele 
ei proprii, nu ale tale, şi acuma s-ar putea să fii în pericol”. 
O Doamne, Sylvie plângea! „Am diseară un avion, mâine 
sunt la Shanghai. Sper că te mai găsesc în viaţă, sau că nu 
va trebui să te reanimez. La dracu', Preshy, te iubesc, târfă 
proastă ce eşti!” 

În ciuda oboselii şi a grijilor, Preshy râse. 
Întotdeauna şi-au spus una alteia „târfă proastă”, când 
făceau ceva într-adevăr stupid. 

Stingând lumina, se întinse pe perne, încercând să-şi 
aşeze cât mai bine spatele trudit de voiaj în confortul 
moale al patului. Dacă n-ar fi fost atât de obosită, ar fi 
trimis un mesaj care să o scape de toate junghiurile din 
spate... Dar era prea somnoroasă... 

În dimineaţa următoare când se trezi, era ora cinci şi 
întuneric încă. Trase perdelele şi se uită afară, la neonul ce 

clipea în oraşul străin, întrebându-se ce va aduce ziua de 
azi. Se gândi la Sam, aplecat peste bar cu paharul în mână, 
şi se întrebă cum se simţea. Era probabil în afara restului 
lumii. Totuşi, venise tot acest drum să o ajute - şi în mod 
cert nişte ajutor va putea să-i fie de folos. Se gândi un 
minut, apoi zâmbind răutăcios ridica receptorul şi 
comandă un mic dejun complet, pentru două persoane, 
imediat. Apoi sună în camera lui Sam. 

Sună, sună, sună şi în sfârşit: 

— Ce...? 

Ea schiţă o grimasă. Sam nu părea prea plin de viaţă. 

— Bonjour, rosti ea. 

— Ceea? 

Cel puţin rostise cuvântul întreg. 

— Am spus bună dimineaţa, răspunse ea. Probabil că 
n-ai recunoscut cuvântul în franceză. 

— Iisuse! îl auzi gemând şi şi-l imagină căzând înapoi 
pe perne, cu ochii încă închişi. Rafferty, ştii cât e ceasul? 
Cinci dimineaţa. Nu e cumva puţin cam prea devreme 
pentru o conversaţie telefonică, inclusiv cu bună dimineaţa 
într-o limbă străină? 

— Ai spus să te sun imediat ce sunt gata... aşa că... 
iată-mă! Am comandat micul dejun pentru amândoi, 
adăugă plină de energie. Ar putea să fie aici în zece 
minute, aşa că ar fi mai bine să acţionăm. Am crezut că 
trebuie să avem o întâlnire, să discutăm procedeul de 
urmat. 

— Hmmm, ce femeie cooperantă eşti astăzi, nu-i aşa? 
Aseară am crezut că nu mai vrei să mă vezi niciodată. 

— Ca şi tine, mi-am schimbat hotărârea, replică ea. 
Te văd în zece minute, şi puse receptorul jos. 

Apăru în cincisprezece, odată cu chelnerul cu micul 
dejun. Ea îl studie în timp ce chelnerul aranja masa. Părul 
lui era ud de la duş, dar nu se bărbierise, având iar ţepii 
aceia în creştere. Şi ochii din spatele ochelarilor cu ramă 
de aur păreau înfundaţi în orbite. Cheful nu-i pria. 

— Încearcă suc de portocale. Îi întinse un pahar mare 

cu gheaţă. Am auzit că e bun pentru mahmureală. 

Il dădu peste cap şi îi aruncă netulburat o privire. 

— Amândoi avem metodele noastre de a ne ocupa de 
demonii ce ne bântuie, zise el. Al meu e băutura. Al tău, 
presupun că sunt pisicile. 

Preshy râse. 

— Ai dreptate, rosti lipsindu-i deodată prezenţa lui 
Mi-au, imprevizibila siameză. 

Stăteau la masă unul în faţa celuilalt. Ea turnă 
cafeaua şi ignoră şunca cu ouă, pe care Sam o însoţi cu un 
croissant din coş. 

Apoi ea îi dădu cărţulia cu adrese din piele neagră. 

— Vei găsi acolo toate relaţiile lui Lily. M-am gândit 
să o râsfoim şi să-i sunăm pe toţi, unul câte unul. Apoi am 
dat peste această carte de vizită. 

El o citi. 

— Mary-Lou Chen. Şi are aceeaşi adresă ca şi Lily. 

Ea îl privi surprinsa. 

— De unde ştii? 

— Recepţionerul a scos-o din cartea de telefon. Am 
fost acolo ieri, pentru a arunca o privire. Nu era nimeni 
acasă. 

Nu s-ar fi gândit niciodată la ceva atât de simplu, 
atunci când parcă totul părea atât de complicat! 

— Ei bine, oricum, zise ea, eu cred că Mary-Lou e 
colaboratoarea lui Lily, aşa că e prima pe care trebuie să o 
sunăm. 

El se uită la ceas. 

— La cinci şi jumătate dimineaţa? Nu prea cred că 
doamna Chen va fi încântată. Probabil că nu-şi începe 
activitatea până la nouă. 

— OK, ai dreptate. Eram doar entuziasmată şi gata să 
mă duc... 

— Ştiu, ştiu, Rafferty. El se întinse peste masă şi o 
bătu uşor pe mână. Dar, după ceea ce i s-a întâmplat lui 
Lily, cred că ar fi bine să umblăm cu mai multă grijă. 

— Vorbeşti ca un scriitor, zise ea nerăbdătoare. 


— Probabil că asta obişnuiam să fiu. 

— Obişnuiai? 

El ridică din umeri. 

— Intr-un fel oarecare, mi-am pierdut iscusinţa. 

Privind faţa aceea trasă, simţi că-i e milă de el. 

— Regret ce am spus aseară. Despre Leilani. Roti 
zaţul cafelei din ceaşcă evitându-i privirea. Nu ştiu ce m-a 
apucat, dar crede-mă că n-am vrut. Şi doresc să-ți 
mulţumesc că ai venit să mă ajuţi. 

— E în regulă. Se ridică în picioare. Ne întâlnim aici 
la nouă şi jumătate. Atunci o sunăm pe doamna Chen, să 
vedem ce ştie ea. Îi rânji din uşă. Mai bine fă un duş, arăţi 
ca vai de lume în dimineaţa asta. 

ŞAIZECI 

Nici Mary-Lou nu arăta prea bine. Răscoli prin 
şifonier, încercând să hotărască cu ce să se îmbrace. 
Conform obiceiurilor, ar fi trebuit să se îmbrace în alb, 
culoarea de doliu, dar nu putea face asta până când Lily nu 
va fi găsită. Dacă va fi găsită vreodată. La Veneţia nu erau 
curenţi provocaţi de maree, care măturau totul în cale? 
Gunoaie, bunuri, cadavre... Se ruga să fie aşa. 

În final îşi puse o pereche de pantaloni kaki şi o bluză 
albă, pe care o legă cu un nod în jurul mijlocului. Apoi 
adăugă un colier de coral, brățări uriaşe şi cercei-creole de 
aur. Îşi perie părul scurt şi negru şi-şi dădu cu rujul ei 
obişnuit roşu aprins. Nu fu satisfăcută de rezultat. Crima 
nu conferă senzualitate aspectului unei fete. 

Aruncându-şi pe ea o geacă din piele roşie, luă liftul 
şi cobori în garaj, urcă în maşinuţa pe care o ura şi pomi 
spre Concesiunea Franceză. Viaţa trebuie să meargă mai 
departe. Trebuia să acţioneze ca şi cum totul era în regulă. 

Se opri în curte, parca lângă SUV-ul lui Lily şi apoi 
urca treptele goale, până la veranda unde descuie uşa. 

Vechea casă părea cumplit de tăcută. Nici măcar 
ticăitul ceasului nu deranja liniştea. Ceasul fusese al 
mamei lui Lily, adus din Franţa. îl furase odată cu colierul 
şi stătuse totdeauna acolo, ca o muzică de fond în viaţa lui 


1 


Lily. Acuma se oprise. 

Superstiţioasă, Mary-Lou se cutremură. Deschise 
cutia şi mişcă uşor arătătoarele. Ceasul nu pomi. Căută în 
sertarul de dedesubt, găsi cheiţa şi o introduse în broască. 
Se auzi un clinchet slab, apoi ceasul redeveni tăcut. Părea 
o prevestire rea, aşa că aruncă cheia înapoi în sertar şi-l 
trânti închizându-l. 

Privi apoi în jur întrebându-se unde e canarul lui Lily; 
cel puţin cântecele lui ar fi însufleţit puţin locul. Dar 
pasărea nu era acolo. 

Gândindu-se la colier, îşi aduse aminte că Lily îşi 
ţinea bijuteriile personale în seiful mic de pe perete din 
spatele şifonierului ei. Ştia unde era ascunsă cheia - sub 
un teanc de pulovere, pe al treilea raft de sus. 

Nu erau prea multe, doar un inel cu un diamant 
mare, pe care îl purta Lily din când în când. Aproximativ 
cinci carate, estimă ea şi o culoare frumoasă. îl băgă în 
buzunarul pantalonilor. Mai era şi un colier greu de aur şi 
o brățară asortată; nişte cercei lungi din aur şi jad şi un 
pandantiv sau două. Teancul de documente pe care-l văzu 
erau actele casei. Nu era o pradă prea mare. Hotărând că 
pentru moment ar fi mai bine să lase acolo cerceii şi 
colierul de aur, în caz că cineva va veni să cerceteze, le 
băgă din nou înapoi alături de documente, încuie uşa şi 
cobora pe treptele şubrede din lemn ale pivniţei spre seiful 
mare, când sună telefonul. 

— Da? rosti ea nerăbdătoare. 

— Vorbesc cu domnişoara Chen? Mary-Lou Chen? 

Era vocea unei femei, pe care însă nu o cunoştea. 

— Da, răspunse pe un ton ce indica că era ocupată şi 
nu prea încântată de întreruperi. 

— Domnişoară Chen, la telefon Precious Rafferty. 
Verişoara lui Lily de la Paris. 

— Ohooo! Întâi o izbi şocul, apoi frica. 

— Domnişoară Chen, sunt aici în Shanghai... 

— Eşti în Shanghai? 

— Am sosit aseară. Trebuie să te văd. Am nişte veşti 

importante. 

Mary-Lou realiză imediat că probabil Precious aflase 
de Lily. 

— Ce fel de veşti? 

O auzi pe Precious oftând, apoi rostind: 

— Prefer să vorbesc cu tine personal, domnişoară 
Chen. Pot să fiu acolo într-o jumătate de oră, dacă îţi 
convine. 

Mary-Lou ezită. Dacă refuza, putea să pară suspect, 
la urma urmei era partenera şi cea mai bună prietenă a lui 
Lily. 

— Sunt încântată să cunosc orice rudă a lui Lily, zise 
ea adăugând o notă mai caldă vocii. Lily spunea că are o 
verişoară în Franţa. Regret că nu e aici, să-ţi ureze 
personal bun sosit, dar printr-o coincidenţă, se află în 
Europa. 

— Ştiu, zise Precious Rafferty trimiţându-i noi fiori 
de-a lungul şirei spinării. Atunci într-o jumătate de oră, 
domnişoară Chen. 

În ciuda surprinzătorului apel telefonic, Mary-Lou nu 
uită de banii aceia ascunşi în seiful din pivniţă, profitul lui 
Lily din comerţul ilegal cu comori. Mai avea încă o 
jumătate de oră. Suficient timp să-i împacheteze, să-i pună 
într-o valiză şi apoi în portbagajul maşinii ei. Şi vorbind 
despre maşini, a lui Lily era mult mai bună decât a ei. 
Cheile probabil că sunt încă în contact. O va lua în 
stăpânire mai târziu. 

ŞAIZECI ŞI UNU 


Sam spuse că ar fi mai bine ca Preshy să o 
întâlnească singura pe doamna Chen, aşa că lăsându-l în 
ceainăria din apropiere, cobori aleea mărginită de căsuţele 
din spatele porţilor mari şi arcuite din piatră. Poarta lui 
Lily era vopsită verde. Preshy sună la sonerie şi aşteptă. 
Mary-Lou. Chen răspunse la interfon şi apoi îi dădu drumul 
înăuntru. 

Casa mare şi veche, cu grădina ei chinezească, cu 

podul, lotuşii parfumaţi şi peştişorii de aur, şi cu fântâna 
răcoroasă ce susura, o făcu să se simtă ca şi cum ar fi 
păstruns într-o altă lume, încărcată de pace. Mary-Lou 
stătea pe treptele verandei aşteptând-o. 

— Eşti aşa de bună să intri, zise ea. Lily o să fie 
grozav de mâhnită că ţi-a ratat vizita, dar sper să mă pot 
descurca oferindu-ţi puţină ospitalitate, în locul ei. 

li făcu semn lui Preshy spre camera de zi indicându-i 
un scaun, apoi se scuză plecând să pregătească ceaiul. 

Curioasa, Preshy privi în jur, notând mobilierul 
sumar, duşumeaua lucioasă din bambus, masa de altar cu 
Buddha de aur. Era simplu şi destul de frumos şi pentru 
prima oară ar fi vrut să o fi cunoscut pe verişoara ei. 

Mary-L.ou se înapoie într-o clipă şi Preshy gândi plină 
de admiraţie cât de adorabilă e, cu părul ei negru 
strălucitor, ochii minunaţi de ambră şi gura aceea plină şi 
roşie de la rujul, pe care ea n-ar fi îndrăznit niciodată să-l 
folosească. 

Mary-Lou turnă ceaiul, în ceşti mici albastre fără 
toartă. Apoi spuse: 

— E realmente mare păcat. Lui Lily i-ar fi plăcut să te 
întâlnească. Eşti singura ei rudă? O privi pe Preshy 
interogativ, în timp ce-i oferea ceaşca cu ceai. 

— Sunt singura ei rudă europeană. Nu cunosc nimic 
despre familia tatălui ei. 

— Lily şi-a urât tatăl, zise Mary-Lou fără 
menajamente. Ea şi mama ei n-au mai ţinut legătura cu 
familia Song după ce a murit el, şi asta cu mulţi ani în 
urmă. Lily e foarte singură, zise ea pârând plină de 
regrete. Am încercat adesea - o, foarte adesea, mai mult 
decât vei şti vreodată - să o socializez, să participe la 
petreceri şi la diverse activităţi alături de mine, dar Lily e 
o singuratică. E dăruită muncii, adăugă zâmbindu-i candid 
lui Preshy. Lily are gusturi desăvârşite în privinţa 
antichităţilor, dar desigur cea mai mare parte a afacerii ei 
e negoţul cu copii pentru turişti. 

— Falsuri, zise Preshy. 


— Dacă vrei să le spui aşa, deşi n-au fost vândute 
niciodată ca autentice, întotdeauna au fost descrise ca 
nişte replici. 

Ridica delicat din umeri, ceea ce o făcu pe Preshy să 
se întrebe dacă ar fi vreodată capabilă să facă vreo 
mişcare lipsită de graţie. Era ca şi cum se uita la o mică 
pantera tânără, în timp ce traversa camera luând în mână 
o figurina de plastic. Acesta e genul de obiecte pe care le 
vinde Lily, continuă Mary-Lou. Ne ajută să trăim. 

Preshy o privi. 

— Am pentru tine nişte informaţii rele, domnişoara 
Chen. 

— Informaţii rele? Se încrunta arătând interesata. 

— Lily a fost la Veneţia. A avut loc un accident. 
Regret că trebuie să-ţi spun, dar Lily s-a înecat. 

Mary-Lou se lâsă pe spătarul scaunului. Mica ei faţă 
se zbârci şi ochii îi străluciră de lacrimi. Işi încrucişa 
braţele pe piept, strângând din umeri, ca şi cum ar fi vrut 
să se protejeze. 

— Dar de ce se afla Lily la Veneţia? întrebă ea. Am 
crezut că s-a dus la Paris... Chiar a menţionat că speră să 
te vadă... 

Preshy se întrebă de ce Mary-Lou nu i-a spus asta 
mai devreme, dar se gândi că probabil acesta era modul 
chinezesc de comportament. Poate că n-a vrut să discute 
cu o străină despre treburile personale ale lui Lily, deşi ştia 
că-i e ruda. 

— Regret, spuse ea amabilă. Dar realitatea e că am 
adus-o pe Lily acasă, pentru a fi înmormântată. Puse 
bucata de hârtie cu adresa şi numărul firmei chinezeşti de 
pompe funebre pe masa scundă dintre ele şi îi spuse lui 
Mary-Lou că aceştia aşteptau indicaţii. Am sperat că ai 
putea să ne ajuţi, continua ea. Nu cunosc obiceiurile şi 
tradiţiile chinezeşti, nici măcar nu ştiu ceva despre familia 
ei sau cine îi sunt prietenii. 

Mary-Lou păru că se adună. Apoi îi comunica că 
desigur va avea grijă de tot, că nu exista nicio familie sau 

prieteni apropiaţi, doar ea însăşi. Dacă domnişoara 
Rafferty ar fi bună să o scuze, era puţin zguduita şi avea 
nevoie să rămână singură. Dar să nu aibă grija, se va face 
tot ce e nevoie pentru Lily. 

Cu promisiunea că va suna mai târziu, Mary-Lou o 
văzu plecată. La poartă, Preshy se întoarse pentru a spune 
la revedere, dar uşa era deja închisă. Biata fiinţa, reflecta 
ea. A fost un şoc teribil! 

Sam aştepta în ceainărie, sorbind o băutură despre 
care spuse că se numea ceai longjing, şi de care pur şi 
simplu se îndrăgostise. 

— Bate votca! rosti Preshy gustându-l. 

— Ce eşti tu, Rafferty? Un fel de reformator? O privi 
fix. 

— Iartă-mă, iartă-mă... Nu e nevoie să fii atât de 
ţăâfnos. Apoi zâmbi. Şi oricum, e adevărat. El îi arunca o 
privire nimicitoare, dar ea continuă: Ei bine, oricum, Mary- 
Lou Chen e o frumuseţe şi o dulceaţă. O, Sam, când i-am 
comunicat veştile proaste, tânăra aceea adorabila părea că 
se ofileşte chiar în faţa ochilor mei. Arăta ca un copil 
speriat. 

— De ce speriat? M-aş fi aşteptat să fie şocata. 

Ea se uita la el. Avea dreptate! 

— Realmente habar n-am, zise ea. Dar a fost de acord 
să aibă grijă de funeralii. Mă sună mai târziu. 

Mary-Lou avu într-adevăr grijă de aranjamentele 
pentru funeralii şi asta foarte eficient şi rapid, înainte de a 
mai putea fi puse şi alte întrebări. 

— Înmormântarea va avea loc mâine, o informă pe 
Preshy la telefon în aceeaşi după-amiază. La templul unde 
odihneşte mama lui Lily. Dacă doreşti să participi, te rog să 
fii la templu la prânz. Şi te rog să nu te îmbraci în negru. 
Nu e obiceiul nostru. 

ŞAIZECI ŞI DOI 


Mai târziu, în aceeaşi seară, sosi Sylvie pufnind 
furioasă. 


— Nu mă meriti, îi spuse ea lui Preshy îmbrăţişând-o 
în holul hotelului Four Seasons. Mă martirizezi cu emoţiile 
tale, adăugă dramatizând. 

— Bine, răspunse Preshy. Cel puţin pot să mă 
folosesc de un martir. Va fi o schimbare, în comparaţie cu 
un beţiv. 

— Care beţiv? 

— Sam Knight. S-a pus pe băut. 

— Nu mă surprinde, dacă stă în preajma ta. Sylvie se 
opri şi-i aruncă o privire pătrunzătoare. Ce face Sam 
Knight pe aici? Am crezut că s-a înapoiat în State. 

— Şi-a schimbat hotărârea. Preshy încercă să pară 
modestă, apoi râse: ori are ceva de a face cu toată 
afacerea asta, ori a eşuat în faţa şarmului meu fatal. 

— Ei bine, în mod cert, pentru Lily s-a dovedit a fi 
într-adevăr fatal, comentă Sylvie. Şi nu ţi s-a întâmplat să 
te întrebi, de ce dispar femeile când e prin apropiere Sam 
Knight, sau mai bine zis, de ce mor? 

— De fapt, mi s-a întâmplat. 

— Şi nu te-ai oprit asupra întrebării, dacă nu cumva 
s-ar putea să vii tu la rând? 

Urcară cu liftul în linişte, până la etajul lui Preshy, 
apoi tot în linişte se îndreptară pe coridorul luxos 
mochetat spre camera ei, pe care urma s-o împartă cu 
Sylvie. 

După care, Presy zise: 

— Sylvie, mă aflu la Shanghai din două motive. Unul 
a fost să o aduc acasă pe biata verişoară Lily. Celălalt, 
pentru că aici locuieşte Bennett. Şi Lily a spus că totul are 
legătură cu Bennett. 

— Aşa că? 

— Vreau să-l găsesc, dar n-am nici adresă şi nici 
număr de telefon, doar numărul de celular. Însă am 
carnetul cu adrese al lui Lily. N-am avut timp să mă uit 
încă prin el, dar sper să găsesc ceva acolo. 

A 

În timp ce Sylvie se descotorosea de neplăcerile 

călătoriei cu ajutorul unui duş, Preshy răsfoi carnetul 
pagină cu pagină, dar nu găsi niciun Bennett James. 

— Aici nu e nimic, zise ea dezamăgită, când Sylvie 
ieşi din baie înfăşurată într-un halat şi cu un prosop în 
jurul capului. 

Sylvie oftă când ridică receptorul şi ceru serviciul în 
cameră, unde comandă ceai şi pâine prăjită. 

W 

— Bine prăjită, îi instrui ea, şi asiguraţi-vă că o 
primesc fierbinte. Şi puţin somon afumat, vă rog. O salată? 
Nu, nu cred... Cincisprezece minute? Mulţumesc. 

Căzu obosită pe un scaun şi se uită prin carnetul cu 
adrese. 

— S-ar putea să nu fie sub numele Bennett, 
presupuse ea. De exemplu, iată un Ben Jackson. Şi aici un 
Yuan Bennett. S-ar putea să merite să încerci. 

În timp ce Sylvie îşi mânca pâinea prăjită, Preshy 
sună la cele două numere. Primul era un negustor de 
antichităţi, care îi spuse că făcea afaceri cu Lily, dar îi 
părea rău să audă că a avut un accident. Mary-Lou Chen i- 
a comunicat asta şi mâine va lua parte la funeralii. Cel de 
al doilea număr nu mai exista. 

— Dar există o adresă, anunţă Preshy descifrând 
mâzgăleala neglijentă a lui Lily. Poate că ar trebui să mă 
duc acolo, să aflu. 

Sylvie îi aruncă o privire de avertisment. 

— O, nu, zise ea. Fără mine nu pleci, iar eu mă culc 
acuma. Căscă. Nu face nimic nebunesc până nu mă scol, 
OK? 

Dar când Sylvie începu să sforăie, în aproximativ 
două minute, Preshy îşi puse mantoul şi cobori scările. Aşa 
cum se aşteptase, Sam se afla la bar. 

— Nu, iar tu! rosti el întorcându-se când ea îl bătu pe 
umăr. Nu poate un om să bea liniştit? 

— Nu când e cu mine! Nu poate. Prietena mea Sylvie 
a sosit chiar acuma de la Paris. l-am arătat carnetul cu 
adrese al lui Lily. S-ar putea să fiu pe urmele lui Bennett. 


Îi dădu carnetul şi el se uita la pagina cu numele 
Yuan Bennett. 

— Crezi că e el? 

Ea ridică din umeri. 

— Cine ştie? Dar în mod evident Lily îl cunoştea şi 
acesta este cel mai apropiat nume de Bennett. Oricum 
telefonul e desfiinţat. Poate că nu locuieşte nimeni acolo. 

— În regulă, mâine vom afla. Sam se întoarse la 
băutura lui. 

Preshy se învârti câteva minute pe acolo, în speranţa 
că el va spune „în regulă, hai să mergem”, dar n-o făcu şi 
nici n-o rugă să rămână şi să-i ţină companie. În final, 
abandonă ideea şi ieşi afară. 

Shanghai strălucea ca o planetă nouă, sub lumina 
lămpilor cu halogen şi zgârie-norii luminaţi sclipeau ca 
stelele în rai. Sute de oameni umpleau străzile şi aerul 
rece al nopţii era plin de aromele picante provenite de la 
tarabele cu fripturi, de pe marginea străzii. Făcând semn 
unui taxi, Preshy urcă şi-i dădu şoferului adresa lui Yuan 
Bennett. 

Era un bloc înalt dintr-un cavartal luxos, construit din 
granit roz lucios şi cu o pereche de lei masivi din bronz 
plasați afară, într-un unghi ciudat fent shui, meniţi să 
protejeze bunul chi. O fântână luminată susura în curte şi 
un portar în uniformă deschise portiera taxiului. 

— Îl caut pe domnul Yuan Bennett, i se adresă ea 
plină de speranţă. 

— Îmi pare rău, dar domnul Yuan nu mai locuieşte 
aici. 

Deci era Bennett Yuan cel pe care-l căutase, nu Yuan 
Bennett şi probabil că nu Bennett al ei. Totuşi, trebuia să 
fie sigură. 

— Am venit tocmai de la Paris să-l vând. Ai putea să- 
mi spui unde pot să-l găsesc? 

— Regret mult, domnişoara, dar domnul Yuan a 
plecat, după ce i-a murit soţia. 

— Soţia! 


— Da, domnişoara. Ana Yuan era fiica unei foarte 
distinse familii din Shanghai. Doamna Yuan s-a dus la 
Suzhou, un loc plăcut şi cu multe canale, un fel de Veneţia 
a Chinei, aşa spune lumea. 

— Veneţia, repeta Preshy înlemnită. 

— Da, domnişoară. Din păcate, doamna Yuan s-a 
împiedicat, s-a lovit la cap şi a alunecat în canal. S-a 
înecat, domnişoara, şi n-ai văzut niciodată un bărbat mai 
distrus ca domnul Bennett. A încercat să descopere 
martori ai accidentului, dar n-a fost nimeni şi nimeni nu 
ştie de ce s-a dus ea singură la Suzhou, în ziua aceea. S-a 
spus că domnul Bennett a plâns în hohote la funeralii, dar 
n-a moştenit banii soţiei, aşa că nu şi-a mai putut permite 
acest apartament magnific. S-a mutat în curând după 
aceea, domnişoară, şi de atunci nu l-am mai văzut. 

Preshy îi mulţumi portarului şi îl rugă să-i cheme un 
taxi. Înapoi la hotel, îl găsi pe Sam tot la bar. Se strecura 
pe scaunul de lângă el. 

El o privi. 

— Am crezut că ne vedem mâine. Să nu-mi spui că te- 
ai întors să-mi ţii predici. 

— Nu, deşi ar trebui. Dar Sam, n-are să-ţi vină să 
crezi! Şi îi spuse povestea lui Bennett Yuan şi cum soţia lui 
s-a înecat în canalul de la Suzhou. Totuşi nu pot să cred că 
e vorba de Bennett al meu, adăugă ea în final. 

— Ha! De ce anume mai ai nevoie, Rafferty? De o 
mărturisire semnată? Sigur că el e. Sam se întoarse la 
Băutura lui. Şi oricum, de ce te-ai dus acolo singură? Ţi s- 
ar fi putut întâmpla orice. 

— Nu, o nu, zise ea blând. Bennett nu mi-ar fi făcut 
râu niciodată. Şi tot nu cred că e el, sunt doar nişte 
coincidenţe neesenţiale. 

Gemând, Sam îşi goli paharul. 

— Rafferty, zise el, ai nevoie de un consult la cap. 

— Poate că asta am să fac. Cobori de pe scaun. Şi 
astfel aş putea să aflu dacă să mă aştept la simpatie din 
partea ta. 


— N-ai nevoie de simpatie, zise el în timp ce ea se 
îndepărta. Ai nevoie de creier! 

Inapoi în cameră, o găsi pe Sylvie sforăind încet. 
Deschizând televizorul fără sonor, Preshy se aşeză şi se 
uită la programele chinezeşti până dimineaţa, cu mintea 
plină de Bennett Yuan. S-ar putea oare ca cele două 
accidente soldate cu înec, să fie doar o coincidenţă? 

ŞAIZECI ŞI TREI 

Nu asistau decât vreo jumătate de duzină de 
persoane la funeraliile lui Lily şi trei dintre ei erau Preshy, 
Sylvie şi Sam. Preshy purta mantoul alb Valentino al 
mătuşii Grizelda, iar Sylvie vechiul ei taior bej Burberry, în 
timp ce Sam era îmbrăcat în negru, pentru că nu avea 
nimic altceva. Celelalte persoane erau: Mary-Lou Chen, 
splendidă într-o rochie chinezească de brocart, lungă şi 
albă, înfăşurată împotriva frigului şi cu mai multe rânduri 
de şaluri pentru cap; Ben prietenul de afaceri cu care 
vorbise Preshy la telefon; şi un bătrân plăpând cu o ţâcâlie 
țeapănă şi părul lung, îmbrăcat într-un veşmânt de 
ceremonie cenuşiu. 

La templu aprinseră pachete de tămâie parfumată şi 
beţişoare subţiri de bambus, privind spiralele fumului 
ridicându-se în aer. Li s-a spus că acesta va însoţi spiritul 
lui Lily în călătoria spre paradis. Un mic grup de bocitori 
plătiţi mergeau în spatele sicriului, pe drumul spre terenul 
unde era mormântul, bătând din tobe şi timbale şi 
îngânând un fel de cântec pentru morţi, urmaţi de o trupă 
de ştrengari murdari care râdeau şi de un câine vagabond. 

Lacrimile inundau frumoasa faţă a lui Mary-Lou şi îşi 
aplecase capul plină de mâhnire. După înmormântare, 
negustorul se duse să-i strângă mâna pentru a-şi exprima 
regretul, apoi plecă în grabă. Ea rămase lângă mormânt, 
cu bătrânul alături de ea, dar nu vorbeau. După câteva 
minute, acesta se întoarse. Se îndreptă spre locul unde 
stăteau Preshy şi ceilalţi, făcând temenele în timp ce 
strângea mâna fiecăruia. 

— Am mai venit odată la Lily, nu cu mult timp în 

urmă, zise el. Barba i se mişca în sus şi-n jos în timp ce 
vorbea şi ochii bătrâni erau blânzi de supărare. Am fost un 
prieten al mamei ei, care - înainte de a muri - mi-a lăsat 
ceva pentru Lily, pe care să i-l dau la aniversarea de 
patruzeci de ani. Această aniversare, după cum ştiţi, a avut 
loc doar cu câteva luni înainte, aşa că am venit şi am vorbit 
cu ea. Şi i-am dat colierul, în frumoasa casetă din piele 
roşie, spunându-i totodată splendida lui poveste şi 
explicându-i ce valoare are. 

Îl priviră surprinşi. 

— Un colier? 

El dădu afirmativ din cap. 

— Şi nu un colier obişnuit, ci unul cu o istorie 
aproape la fel de valoroasă ca bijuteria însăşi. Înfiorat din 
cauza frigului, adăugă: dar acuma nu e momentul să 
vorbim despre bijuterii. Sunt sigur că vei găsi colierul 
bunicii tale printre bunurile ei, şi deci va deveni al tău. Îi 
băgă lui Preshy în mână cartea lui de vizită. Sunt la 
dispoziţia ta, domnişoară 

Rafferty, continuă el cu demnitate. Apoi mai făcu o 
plecăciune şi se depărtă pe cărarea spre poartă, printre 
copacii ce picurau condensul ceţii. 

— Ce a vrut să spună cu colierul bunicii? întrebă 
Preshy. Oare e vorba de cel din fotografie? 

— Fotografia care a dispărut, sublinie Sam. 

— Ohooo, rosti ea realizând ce voia să spună şi 
aducându-şi aminte că Bennett a fost singura persoană 
care a intrat în apartamentul ei. 

— Şi aici intră în scenă Mary-Lou, bombăni Sam, care 
a acţionat destul de normal. 

Normal! Preshy nu putea să recunoască cu uşurinţă 
ce mai era acuma „normal”. 

Mary-Lou veni spre ei cu mersul acela deosebit de 
panteră, zâmbind tristă în timp ce Preshy o recomanda 
celorlalţi. 

Privindu-i în ochi, le mulţumi tuturor că au venit, cu o 
voce blândă şi joasă. 


— Am fost prietene din copilărie, Lily şi cu mine, zise 
ea. Două mici proscrise, numai pe jumătate chinezoaice, la 
şcoala aceea plină doar de chinezi, aşa că desigur ne-am 
împrietenit imediat. Acuma lucrurile stau altfel, cu greu 
mai contează cine eşti sau cine au fost părinţii tăi. 
Timpurile se schimbă, ştiţi şi voi, adăugă ea cu un zâmbet 
ezitant. Dar aş fi încântată dacă mi-aţi face onoarea să ne 
ducem acasă la Lily, să bem un ceai. 

Închiriaseră o maşină cu şofer şi acuma o urmară pe 
Mary-Lou înapoi la casa lui Lily. Când ajunseră, ea îşi 
scoase şalurile şi arăta calma şi frumoasa în rochia ei albă 
chinezească, lungă până la pământ. 

— Vă urez bun venit în numele lui Lily, zise ea cu 
vocea ei joasă şi răguşită şi, deşi era acoperită din cap 
până în picioare, Preshy se gândi că într-un fel oarecare 
tot sexy arăta. O privire aruncată lui Sam îi confirmă că şi 
el băgase de seamă. 

Ea şi Sylvie se aşezară pe marginea sofalei tari şi 
joase, dar Sam zise că prăferă să rămână în picioare. 
Mary-Lou servi ceaiul, împreună cu ruladă umplută cu 
pastă dulce de lotus, apoi luă loc pe un scaun din lemn de 
ulm, vizavi de ei. 

— Am fost tristă să văd atât de puţini participanţi la 
funeralii, zise Preshy. Am sperat ca Lily să aibă mai mulţi 
prieteni, care să-şi ia la revedere de la ea. 

Mary-Lou ridică din umeri. 

— i-am spus că era o singuratică. Ura să se 
socializeze, trăia doar pentru muncă. 

— Sunt surprins că a face şi a vinde replici ale 
luptătorilor Xi an poate însemna atât de mult pentru 
cineva, zise Sam sorbind din ceai. Începuse să-i placă 
foarte mult ceaiul chinezesc. 

Mary-Lou deveni brusc nervoasă. 

— Pare ciudat. Dar atât Lily cât şi eu am crescut într- 
un mediu sărac. Obsesia ei, domnule Knight, n-au fost 
luptătorii Xi an, ci să facă bani. 

— Şi a ta desigur? Ochii lui alunecară pe diamantul 

de cinci carate de pe degetul ei. 

Ea ridică spre el minunaţii ei ochi de ambră. 

— Categoric. N-am găsit deloc plăcut să fiu săracă. 

— Atunci Lily trebuie că a lăsat o adevărată 
moştenire. 

O umbră de iritare îi traversă faţa. 

— Nu m-am uitat printre lucrurile lui Lily, domnule 
Knight. Dar lumea ei era foarte mică. Tot ce vedeţi aici, e 
tot ceea ce are. După câte ştiu eu, adăugă apoi. 

— Dar precis că are un avocat, cineva care avea grijă 
de afacerile ei şi care a întocmit un testament pentru ea. 

— Ca orice chinez, Lily îşi ţinea afacerile personale 
numai pentru ea. N-am auzit niciodată să fi folosit un 
avocat şi eu lucrez cu ea de mulţi ani. Totuşi, ştiu că este 
un seif în dormitorul ei. Dacă era ceva personal, orice ar fi 
vrut ca nimeni altcineva să nu ştie de el, acolo este. Şi eu 
ştiu unde ascundea cheia. Lily schimba mereu locul 
ascunzătorii, adăugă ea cu o jumătate de zâmbet, dar uita 
întotdeauna unde era acesta, aşa că îmi spunea de fiecare 
dată şi mie. Cred că acuma se află sub puloverele din 
şifonierul ei. Sculându-se în picioare, adăugă: De ce nu ne 
ducem să vedem? O urmară în dormitor şi Mary-Lou pescui 
cheia de sub pulovere şi i-o dădu lui Sam. Deschide-l, i se 
adresă ea dând la o parte hainele ce atârnau şi scoțând 
astfel la iveală uşa cenuşie a micului seif. 

Existau foarte puţine înăuntru. Câteva bijuterii de 
aur, cerceii de jad şi un teanc de hârtii scrise în chineză. 
Mary-Lou le citi. 

— Acestea sunt actele de proprietate ale casei, zise 
ea. I-a aparţinut familiei tatălui ei şi în cele din urmă 
tatălui ei. 

Mama ei l-a moştenit pe el şi în final i-a revenit lui 
Lily. Desigur, acuma e destiil de valoroasa. 

— Ce se poate spune de conturile din banca, de 
cutiile de valori? Sam îi aruncă o privire grea, dar Mary- 
Lou nu tresări. 

— Există, desigur, un cont de afaceri. Şi aveţi 

libertatea, domnule Knight, să mergeţi prin toată casa şi să 
căutaţi orice fel de hârtii sau valori. Lily avea doar 
patruzeci de ani, n-avea familie şi nu se aştepta să moară. 
Nu cred că i-a trecut prin cap să-şi facă testamentul. 

— Atunci ce se va întâmpla cu proprietăţile ei? 

Mary-Lou ridică din umeri. Acea ridicare din umeri 
felină, cum era obiceiul ei. 

— Proprietăţile ei vor reveni celei mai apropiate rude 
în viaţă. Ceea ce presupun că este domnişoara Rafferty. 

Preshy o privi surprinsă: 

— O, dar nu cred... Vreau să spun că ai fost cea mai 
bună prietenă a ei, trebuie să-ţi revină ţie. 

— Hai să vorbim despre asta mai târziu, o întrerupse 
Sam scurt. Intre timp, dacă ai puţin timp, poate că ai putea 
să umbli prin casă să vezi dacă există şi altceva. Mai multe 
hârtii în legătură cu conturile bancare, probleme legale, 
lucruri de genul acesta. 

— Desigur, Mary-Lou îi însoţi până la uşă. Şi 
mulţumesc din nou pentru tot ce aţi făcut pentru Lily. A 
fost atât de tragic, să te îneci în felul acesta şi la Veneţia, 
dintre toate locurile din lume. Încă tot nu ştiu ce făcea ea 
acolo. 

Când se urcară în maşină, Sam comentă: 

— In mod categoric, ştie. 

— Ce ştie? îl priviră fix Preshy şi Sylvie. 

— Ştie ce făcea Lily la Veneţia. Ştie, deoarece şi ea a 
fost acolo. Era în avionul meu Veneţia-Paris. 

— 0... Dumnezeule... şopti Preshy. Crezi că are ceva 
de a face cu moartea lui Lily? 

— Din ce alt motiv să fi fost acolo? Şi mai ştii ceva? 
Fac pariu că a avut ceva de a face şi cu fabulosul colier al 
bunicii tale. 

ŞAIZECI ŞI PATRU 

Inapoi la hotel, hotărâră ca Preshy să o sune pe 
Mary-Lou şi să o invite la un pahar, astfel încât Sam să-i 
poată pune întrebări, aşa că aranjară să se întâlnească la 
barul Cloud 9. 


Mary-L.ou sosi însoţită de o adiere de parfum scump, 
arătând fermecătoare, şi în timp ce beau îi asigură că va 
cerceta toată casa după orice hârtii legale, deşi se mira 
sincer să fi existat vreuna. 

— Desigur, voi continua negoţul, adăugă ea sorbind 
obişnuita ei vodkă-martini cu trei măsline. 

Preshy se gândi că arăta extraordinar în costumul ei 
simplu negru, cu cerceii lungi ce sclipeau de sub părul 
negru lucios. 

— N-avea grijă, zise ea, ia-o încet. Şi îţi doresc noroc 
în afaceri. 

— Mulţumesc. Mary-Lou zâmbi modest, în timp ce 
aruncă o privire precaută prin camera vastă. Nu se ştia 

niciodată; s-ar putea ca Bennet să se fi hotărât să 
revină ia Shanghai şi să apară pe aici. 

— De colier ce spui? întrebă Sam, observând că 
figura lui Mary-Lou se încorda puţin. 

Luă o gură din băutură, apoi spuse: 

— Mi-e teamă că nu ştiu nimic despre vreun colier. 
Lily n-a purtat niciodată prea multe bijuterii, să ştiţi. 

— Vorbesc de colierul bunicii ei, zise Sam ţintind 
orbeşte şi sperând că şi-a atins ţinta. Dar nu obţinu nimic. 

— Mi-e teamă că va trebui să las asta în seama 
domnişoarei Rafferty, zise Mary-Lou. Nu are nimic de a 
face cu mine. 

Puțin mai târziu, Mary-Lou le spuse că trebuie să 
plece şi îşi luară la revedere, privind-o cum traversa sigură 
de sine barul acuma aglomerat. 

—  Domnişoară Chen, strigă Sam după ea. Se 
întoarse. Pot să te întreb ceva? 

Ea dădu din cap. 

— Desigur. 

— Ai fost vreodată la Veneţia? 

Ochii i se deschiseră mari. 

— Regret, rosti calmă, dar n-am fost niciodată în 
Europa. Şi se întoarse continuându-şi drumul. 


— Iar minte, comentă Sam. Mă întreb de ce oare? 

Şi Preshy se întreba. Şi se mai întreba şi în legătură 
cu Sam. Fusese de atât de mare ajutor! Era oare scriitorul 
de romane polițiste în căutarea unui subiect? începuse să 
aibă o impresie mai bună despre el; de fapt s-ar fi putut 
chiar să-l placă. În alte circumstanţe, desigur. 

În noaptea aceea, neştiind ce altceva să facă, şi 
pentru a se bucura de contactul cu cultura din Shanghai, 
cinară la clubul Whampoa de pe Bund, un loc elegant 
pentru luat masa şi pentru făcut cumpărături. Sylvie îl 
alesese, din cauza bucătăriei lui chinezeşti moderne şi, 
continuând să discute despre Mary-Lou, se desfătară cu 
file crocant de ţipar, pui îndopat şi ouă în infuzie de ceai, 
ca şi porc fiert înăbuşit Su Dongpo. Apoi luară pere 
chinezeşti dublufierte cu migdale, ciuperci argintii şi 
seminţe de lotus, în timp ce gustau din infuziile fortifiante 
oferite de responsabilul cu ceaiul. 

Sylvie remarcă că totul a fost de-a dreptul 
spectaculos şi se duse să-l felicite pe bucătarul-şef, Jereme 
Leung, şi să-i spună că o să încerce unele din ideile lui la 
Verlaine. 

— Ei bine? întrebă Sam uitându-se la Preshy peste 
masă. 

— Ei bine... ce? îi aruncă o privire pe sub breton. 

— Deci, tot mai crezi că sunt asasin? 

Roşeaţa arzătoare îi încălzi obrajii. 

— Ohoo, niciodată... Vreau să spun... Nu am... se 
pâlbâi ea, apoi se opri. 

— Nu mă minţi, Rafferty. M-ai suspectat tot timpul că 
am ceva de a face cu asta. Şi bănuiesc că nu ţi-am dat 
niciun motiv să-ţi schimbi impresia. Nu-i aşa? 

— Aşa e. Dădu afirmativ din cap, apoi i-o trânti după 
obiceiul ei, direct din inimă: totuşi, îmi place de tine. 

Sam încă mai râdea, când Sylvie se întoarse. . 

Dar, ceea ce spusese Preshy era adevărat. În ciuda 
tuturor celor ce păreau împotriva lui, ea realmente „îl 
plăcea”. 


Apoi terminară cu Shanghai-ul. Mary-Lou rămase tot 
un mister; Lily fusese îngropată lângă mama ei şi a doua zi 
dimineaţă zburau înapoi spre Paris. Preshy spera ca 
verişoara ei să se odihnească în pace. Deşi, ştia că nu se va 
întâmpla aşa. Nu, până când nu va afla adevărul. 

ŞAIZECI ŞI CINCI 

PARIS 

Înapoi la Paris, Sam luă o cameră la Hotel 
d'Angleterre, puţin mai jos pe aceeaşi stradă cu magazinul 
lui Preshy. Îşi lăsă geanta de voiaj acolo şi se întoarse în 
apartamentul ei. 

Ea o sunase deja pe mătuşa Grizelda, când erau în 
drum spre casă, şi - ştiind cât de mult îi lipsea pisica - 
mătuşa ei o expediase pe Mi-au cu un curier special. 
Portăreasa ţâfnoasă îi dăduse drumul înăuntru şi o hrănise, 
aşa că acuma sosi alergând cu un mieunat de bun venit. 
Preshy o sărută şi o luă în braţe vorbindu-i blând şi 
oferindu-i nişte bunătăţi pisiceşti. Apoi făcu o cafea şi se 
duse şi se aşeză pe sofaua de vizavi de Sam, privind 
melancolica grătarul gol al căminului. 

— N-avem nicio dovadă că Mary-Lou a fost la 
Veneţia, zise ea. 

— Nu, dar poliţia ar putea să cerceteze zborurile 
avioanelor şi la biroul de imigrație. Nu avem dovada nici 
că Bennett James, sau Bennett Yuan, sau cine e el, şi-a ucis 
soţia, dar pun pariu pe cămaşa mea că aşa e. Şi unul dintre 
ei a ucis-o şi pe Lily. 

— Cum poţi să spui aşa ceva? îl privi fix. Nu există 
nicio dovadă pentru nimic din toate astea. Şi oricum, 
autopsia a demonstrat că Lily s-a înecat. Moartea ei a fost 
un accident. 

— Şi tot aşa a fost şi cea a Anei Yuan. Trebuie s-o 
urmăreşti pe Mary-Lou, insistă Sam. Cineva a ucis-o pe 
Lily, pentru colierul bunicii tale. lar eu ştiu că ea a fost la 
Veneţia. 

— Dar nu pot, zise Preshy simțind cum o podidesc 

lacrimile. Ultimele luni fuseseră extenuante; pur şi simplu 
nu mai putea. 

Sam îşi trecu exasperat degetele prin păr, gemând: 

— De ce nu? Ţi-e frică să afli adevărul. 

Temperamentul ei se aprinse. 

— Ce vrei să spui? 

— Of, hai Rafferty, admite, nu vrei să afli că perfectul 
şi dulcele Bennett, ca şi frumoasa şi trista Mary-Lou, au 
legătură cu moartea lui Lily. 

— Încetează! Se întoarse. Pur şi simplu lasă-mă în 
pace, de ce n-o faci? 

Sam se ridică în picioare. 

— Necazul cu tine, Rafferty, e că întotdeauna crezi 
numai bine despre toată lumea. 

— Şi necazul cu tine, Sam Knight, este ca tu 
niciodată nu crezi ceva bun despre cineva. Şi oricum, nu i- 
ai fost de niciun ajutor poliţiei, în aflarea celor întâmplate 
cu soţia ta. 

Se priviră unul pe altul peste prăpastia de 
animozitate ce se deschisese între ei, ca deplasarea unor 
placi tectonice la un cutremur. 

Sam dădu din cap. 

— Ai dreptate, zise el. Dar ştii vechea zicală „două 
adevăruri nu înseamnă neapărat un neadevăr” Ei bine, de 
data aceasta vechea butadă e corectă. 

Preshy îl privi cum îşi ia haina de pe spătarul unui 
scaun. j 

La uşă, se întoarse pentru a o privi. Îşi aduse aminte 
de ghicitorul de la templu care-i prezisese „Răspunsul la 
cea de a doua întrebare se află într-o femeie” şi el ştia că 
femeia aceea e Rafferty. Doar că ea nu va putea să se 
descurce deloc cu acest mister. 

— Sună-mă, dacă te răzgândeşti, zise el, închizând 
uşa în urma lui. 

Lacrimile îi înţepară lui Preshy ochii. Era epuizată 
din cauza zborului îndelungat cu avionul şi uzată de 
întâmplările din ultimele câteva zile. Sam n-avea dreptul 

să o trateze în felul acesta. Şi nici măcar nu-i mai plăcea 
de el. N-o să-l mai sune niciodată. Şi dacă o va suria el, nu- 
i va vorbi. Niciodată de acum înainte. 

Plângând, chemă Boston-ul la telefon. 

— Ce se întâmplă? întrebă Daria. 

Preshy putea să audă zgomotul farfuriilor ce 
zdrăngăneau; în mod clar Daria se afla în bucătărie, fără 
îndoială pregătind ceva bun. Ar fi vrut să fie acolo, unde 
toată lumea era normală, reconfortantă, fără secrete şi 
fără asasinate. Îi istorisi Dariei toată povestea şi ce îi 
spusese exact Sam. 

Când termină, nu se mai auzea niciun zgomot de 
farfurii şi cratiţe ciocnindu-se. In loc de asta, se aşternuse 
liniştea, în final, Daria rosti: 

— Şi nu crezi că Sam s-ar putea să aibă dreptate, 
Presh? La urma urmei, a murit o femeie. Ştiu că s-a spus 
că a fost un accident, dar aşa-zisa prietena a lui Lily era 
acolo, Sam a văzut-o. Şi ea a minţit în legătură cu asta. Şi 
ce spui de soţia lui Bennett? Dacă e acelaşi om, şi în mod 
evident Sam aşa crede, chiar dacă nu şi tu, Bennett nu ţi-a 
vorbit niciodată de ea, nu-i aşa? Şi a murit în exact acelaşi 
mod ca Lily. Ceva nu e în regulă, Presh. Unul dintre ei a 
ucis-o şi e timpul să faci faţă acestei realităţi. Şi poate să 
faci ceva în legătură cu asta. 

Cam ce? se întreba Preshy amărâtă mai târziu, în 
timp ce-şi făcea patul. Stând lungită dar trează în 
întuneric, cu trupul reconfortant de cald al lui Mi-au 
ghemuit pe pernă şi torcându-i în ureche, se gândi că cel 
puţind pisica nu putea pune întrebări şi pretinde 
răspunsuri. Sau acţiune. 

ŞAIZECI ŞI ŞASE 

A doua zi dimineaţă era sub duş, când sună telefonul. 
Ignorându-l, lăsă apa fierbinte să-i încălzească oasele, 
întrebându-se de ce poşta telefonică nu prelua mesajul. 
Totuşi, funcţionase în ultimele câteva săptămâni. 

Dar ţârâitul continuă şi continuă, şi deodată îi trecu 
prin minte gândul îngrozitor că poate s-a întâmplat ceva. 

Ceva râu... S-a întâmplat ceva cu Supe-Kid? Din ce alt 
motiv ar fi continuat cineva să sune aşa? înnebunită ieşi de 
sub duş, aproape o călcă pe Mi-au, care stătea exact 
dincolo de uşa de sticlă pârând supărată. Nici pisicii nu-i 
plăcea sunetul telefonului... Şi continua să sune... 

Apucând un prosop, Preshy fugi în dormitor şi ajunse 
la telefon exact când se opri din sunat. Căzu pe pat, 
ştergându-se pe cap. Aşteptă câteva minute, dar când 
acesta nu mai sună, se întoarse în baie şi începu să-şi ungă 
picioarele cu o loţiune. Se întreba dacă n-ar trebui să o 
sune pe Daria, dar dacă ar fi fost Daria, în mod cert ar fi 
chemat din nou. Apoi. 

s-ar fi putut să fie mătuşile ei, sau Sylvie. Sau Sam, 
deşi pentru că nu-şi mai vorbeau, nu se putea să fie el. 
Doar dacă, gândi ea plină de speranţă, n-a sunat-o pentru 
a-şi cere iertare. 

Privindu-se în oglindă, începu să se-ungă pe faţă cu o 
cremă ce garanta că înlătură ravagiile timpului. Poate că 
ale timpului da, dar ce făcea cu stresul? Putea chiar să 
numere ridurile fine din jurul ochilor; avea deja laba-gâştii! 

Sări în sus când ţârâitul telefonului străpunse din 
nou liniştea. Mi-au scoase un mieunat, iar ea se izbi de pat 
cu degetul mare de la picior, când alergă să răspundă. 
Înfiorată de durere, ţopăind pe un picior şi cu celălalt 
strâns în pumn, apucă telefonul. Pur şi simplu ştia că e 
Sam şi nu mai voia să-l lase să continue să sune, iar şi iar, 
în felul acesta. 

— Dacă eşti tu, Sam Knight, zise ea rece, nu mai 
vreau să vorbesc cu tine niciodată. 

Se lăsă o lungă tăcere, apoi o voce familiară rosti: 

— Preshy, sunt eu, Bennett. Rămase un întreg minut 
înlemnită din cauza şocului. Sângele păru că i se scurge 
din creier şi avu impresia că va leşina. Genunchii îi cedară 
şi căzu pe pat, cu telefonul încă strâns în mâna amorţită. 
Preshy? Te rog răspunde-mi, continuă el. Am nevoie să 
vorbesc cu tine. Am nevoie să-ţi explic... 


Bennett vorbea cu ea... spunea că are nevoie să o 
vadă, să-i explice... 

— Te rog, vorbeşte cu mine, Preshy, zise el cu un ton 
cald şi insistent, ce-i aminti miile de momente intime, 
petrecute chiar acolo în patul ei. Poate că n-ai să mă ierti, 
dar cel puţin permite-mi să-ţi spun varianta mea din toată 
povestea. Te rog, Preshy, te rog, iubito, vorbeşte cu mine. 

— Nu vreau să mai vorbesc cu tine niciodată, zise ea 
surprinsă să descopere că totuşi avea glas. 

— Înţeleg. Crede-mă! Ştiu ce simţi, dar vreau să mai 
ştii, Preshy, că indiferent ce s-a întâmplat, eu întotdeauna 
te-am iubit. Tot ce-ţi cer este să ne vedem, măcar timpul 
necesar cât să mă explic. Preshy, nu mai pot să continui 
viaţa, cu aceasta povară a vinovăţiei pe umeri. 

Ea se întinse pe perne, cu ochii strâns închişi. 
Lacrimile i se strecurau pe la colţuri, pe obraji şi în urechi. 
Nu se aşteptase să se simtă astfel. Crezuse că a terminat 
cu el. Se terminaseră şi Zilele Regretelor... Mergi mai 
departe... O nouă viaţă înainte... Viaţa cu Vmare... Şi 
numai în câteva minute a fost redusă la o epavă 
tremurătoare... 

— Intotdeauna te-am iubit, Preshy, insista Bennett. 
Dar ţi-am ascuns adevărul; de aceea nu mai pot trăi aşa. 
lată de ce nu mai pot suporta. Şi, cu toate că e prea târziu, 
nu văd altă cale de ieşire. Adevărul e că nu aveam bani, 
Preshy. Eram un tip sărac, nenorocit pentru că mă 
îndrăgostisem. Adu-ţi aminte noaptea când ne-am întâlnit. 
Ţi-am spus că te-am urmărit? M-am îndrăgostit chiar în 
acea clipă, şi de atunci nu s-a schimbat nimic. Şi n-am 
putut să te mint, n-am putut să mă însor cu tine şi să 
trăiesc cu minciuna cu care mă înconjurasem. Şi nici nu 
puteam să-ţi spun adevărul. Totul devenise prea mult 
pentru mine. Singura soluţie era să plec. N-am vrut să te 
rănesc. Mi s-a părut cel mai corect lucru pe care puteam 
să-l fac. Ea nu scoase nicio vorbă. 

Preshy, mai eşti pe fir? Se lasă o lungă tăcere, în timp 
ce el aştepta răspunsul. Vorbeşte cu mine, iubito, continuă 

el cu ceva în voce, parcă plângea - ca şi ea. 

— Nu ştiu de ce m-ai sunat, Bennett, rosti ea în 
sfârşit ridicându-se şi uscându-şi lacrimile. N-avea intenţia 
să se mai lase din nou cucerită de cuvintele mieroase şi de 
declaraţiile lui de dragoste. 

— Trebuie să te văd, zise el. Trebuie să mă laşi să-ţi 
explic. Trebuie să mă ierti, Preshy, deoarece numai atunci 
pot... am putea... să mergem mai departe. Sunt aici, la 
Veneţia. Locul unde am fost atât de fericiţi. Să ne întâlnim 
la Veneţia, draga mea. Te implor. Dacă ai putea să mă vezi, 
Preshy! Stau în genunchi şi te implor să ne întâlnim aici şi 
să mă laşi să-ţi explic. Trebuie să ai încredere în mine. 
Inchise ochii din nou, tăcută, imaginându-şi-l pe Bennet 
îngenuncheat şi implorând-o. Mai e ceva, continuă el cu 
vocea liniştită deodată. Ştiu cine a ucis-o pe Lily. Şi n-am 
fost eu. Crede-mă! îţi voi spune totul când vii aici. Şi, eşti 
şi tu în pericol, Preshy. 

Doamne, Dumnezeule! Oare ce zicea? se gândi la 
biata Lilly, care o avertizase şi ea că e în pericol, iar acuma 
Bennett îi spunea acelaşi lucru. Trebuia să-l vadă. Să afle 
adevărul. Pentru liniştea ei personală. Să pună în ordine 
toate lucrurile. Sau o vor urmări întreaga viaţă. 

— Am să mă întâlnesc cu tine, Bennett, zise ea calmă. 
Voi fi acolo la noapte. 

Vocea lui păru că se înalţă de bucurie şi uşurare, 
când spuse: 

— O, iubito, va fi minunat să te văd din nou. Are să-ţi 
placă aici. E vremea Carnavalului, festivalul acela păgân, 
când toată lumea poartă măşti şi e costumata, pretinzând 
că e cineva care de fapt nu e. Ştii, adăugă el pârând 
inspirat, am să iau bilete la bal. De ce să nu-ţi aduci şi tu 
un costum? Vom pretinde că nu ne cunoaştem unul pe altul 
şi vom lua totul de la început, ca doi proaspăt cunoscuţi. 

Preshy încercă să-şi imagineze cum ar fi fost, dar nu 
putu. Trecutul era prea bine fixat în mintea ei, pentru a 
pretinde că e altcineva. Părea că pentru moment a uitat 
totul despre Lily şi despre pericolul ce o pândea şi pe ea, 


1 


atât era de încântat de ideea de a o vedea din nou. 

— Dă-mi numărul de telefon, fu tot ce rosti ea. Te sun 
când sosesc. 

— Nu numai că te iubesc mai mult ca oricând, Preshy, 
au fost ultimele lui cuvinte, înainte de a închide. Dar 
întotdeauna am făcut-o. 

Şi în ciuda ei însăşi, în ciuda tuturor evenimentelor 
petrecute, în ciuda lui Lily, în ciuda tuturor întrebărilor din 
mintea ei, Preshy încă se mai întreba dacă nu cumva e 
adevărat. 

Stătu pe pat îndelung, gândindu-se la Bennett. N- 
avea nicio îndoială că ceea ce intenţiona ea să facă era 
corect. Trebuia să pună un sfârşit, în privinţa morţii lui Lily 
şi întregului acest episod dezastruos. Şi, de asemenea, 
avea nevoie să afle adevărul despre el şi cine era el în 
realitate. 

ŞAIZECI ŞI ŞAPTE 

Repede, înainte de a-şi schimba hotărârea, sună şi 
obţinu un loc într-un avion de la prânz spre Veneţia. Apoi 
începu să împacheteze. Poate că sugestia lui Bennett, în 
legătură cu deghizarea pentru carnaval, era la urma urmei 
o idee bună. Putea să se uite la el, fără ca el să ştie. 

Imbrăcămintea de la nuntă încă mai atârna în fundul 
şifonierului, unde o ascunsese în punga de plastic. Acuma 
scoase capa tivită cu blană. Va fi o costumaţie perfectă; 
capa de nuntă pe care ginerele n-o văzuse niciodată. O 
strânse fără milă într-un pachet şi o îndesă în sacul de 
voiaj. îmbrăcă blugi negri, un pulover negru col-roule şi 
nişte cizme moi, cu tocul jos. N-avea nevoie de altceva, 
deoarece nu avea intenţia să-şi piardă timpul pe acolo. 
Ceea ce îi aminti că totuşi avea nevoie de un loc unde să 
stea. 

Sună la Bauer, dar ei îi comunicară că din cauza 
Carnavalului nu mai aveau camere libere. Toate hotelurile 
din Veneţia sunt pline, i-au spus ei. Aşa că sună la 
Informaţii 

Turistice şi primi numele unei pensione mică, de 

lângă Rialto. Acolo se va duce! 

O suna pe portăreasă şi o convinse să vină în lipsa ei 
să hrănească pisica, apoi se întrebă pe cine să mai sune. 

În mod cert pe Sam nu-l va suna, deoarece n-ar fi 
făcut decât să se bage în treburile ei şi în afară de asta, nu 
mai vorbeau. Şi avea nevoie să facă această treabă 
singură. Nu o sunănici pe Sylvie din acelaşi motiv şi pentru 
că ar răsturna cerul şi pământul şi i-ar spune că e nebună, 
ceea ce era adevărat, dar acesta era felul în care trebuia 
să acţioneze. Nu o va suna nici pe Daria. Dar trebuia să o 
sune cel puţin pe mătuşa Grizelda, pentru a-i spune unde 
se duce. Şi de ce. 

Totuşi fu uşurată când nu i se răspunse, deoarece ştia 
care ar fi fost comentariul mătuşilor. Că îşi pierduse 
minţile şi că nu trebuia pentru nimic în lume să se ducă. 
Jeanne menajera nu răspundea niciodată când mătuşile 
erau plecate, deoarece adesea interlocutorii vorbeau limbi 
străine şi o zăpăceau, aşa că mesajul fu preluat de robot. 

— Bună, eu sunt. Vreau doar să vă spun că mă duc la 
Veneţia să mă întâlnesc cu Bennett. Vrea să mă vadă, 
pentru a se explica. Mi-a spus că ştie cine a ucis-o pe Lily. 
Nu el. Trebuie cel puţin să-i dau ocazia de a se justifica. 
Nu-i aşa? adăugă ea mai puţin sigură decât voia să pară. 
Oricum, mă duc la Veneţia să mă întâlnesc cu el. Am 
nevoie să fac asta. Acolo e vremea Carnavalului şi toate 
hotelurile sunt pline, aşa că voi sta fi la pensiunea Mara, 
lângă Rialto. Lăsă numărul de telefon şi continuă: sunt 
acolo doar pentru o noapte. Asta e tot ce-mi trebuie, 
pentru a rezolva situaţia. 

Cel puţin aşa sper. Şi realamente am nevoie să ştiu 
adevărul despre Lily. Totuşi, nu vă faceţi griji, nu 
intenţionez să fac nimic „nebunesc”, adăugă cu un mic râs 
nervos. O să fiu bine. E ceva ce trebuie să fac singură. Vă 
iubesc... 

În curând îl va vedea iar pe Bennett şi, în timp ce 
avionul se rotea deasupra aeroportului Marco Polo, se 
întreba cum se va simţi în clipa aceea. 


Ţipatul Grizeldei îi făcu pe toţi să alerge. Venea din 
camera ei şi Mimi, Jeanne, Maurice şi câinii sosiră toţi în 
câteva secunde. Incapabila să vorbească, Grizelda se afla 
în pat, frecându-şi faţa cu mâinile pentru a nu leşina. Arătă 
spre telefon şi îngână cuvântul mesaj. Mimi apăsă butonul 
şi vocea lui Preshy umplu camera: „Mă duc la Veneţia sa 
mă întâlnesc cu Bennett... Vrea să mă vadă, să se explice... 
spune că ştie cine e asasinul lui Lily... am nevoie să fac 
asta...” 

— 0... Doamne... Dumnezeule! Mimi căzu pe pat 
lângă Grizelda, în timp ce Jeanne se grăbi să aducă pahare 
cu apă cu gheaţa, iar Maurice deschise ferestrele după aer. 
Nebuna naibii! exclamă Mimi. Trebuie s-o oprim! 

Grizelda dădu din cap aprobator. 

— Sună-l pe Sam, zise ea gâlgâind apa. Trimite-i un 
avion. Spune-i că ne întâlnim cu el la Veneţia. 

Mimi făcu ce i se spusese. Sam răspunse de la primul 
apel. 

— Dacă eşti tu, Rafferty, adu-ţi aminte că nu vorbim. 

— Ei bine, în curând o veţi face, aşa sper, răspunse 
aspru Mimi. Apoi îi spuse toată povestea. Du-te la 
aeroportul Orly, adaugă ea. Te va aştepta un avion. Ne 
întâlnim pe Marco Polo. Chiar acuma, Sam! 

Nu trebui să i se spună de două ori. In mai puţin de 
cinci minute se afla în taxi şi, o oră mai târziu, era în 
avionul particular Cessna, cu patru locuri, în drum spre 
Veneţia. 

La fel şi Mimi cu Grizelda, dar ele erau într-un 
Gulfstream. Pentru moment stăteau încordate şi tăcute. 
Totuşi, din când în când Grizelda gemea: 

— Cum poate fi atât de proastă? Cum poate? lar 
Mimi răspundea: 

— Pentru că încă n-a învăţat totul despre bărbaţi, de 
asta. Nebuna naibii încă îşi mai închipuie că e îndrăgostită. 

Pe Marco Polo, îl aşteptară pe Sam timp de o oră. În 
sfârşit, veni alergând spre ele, lung şi subţire în geaca lui 
de piele neagră şi cu blugi. Luară un taxi acvatic până la 

Rialto şi se îndreptară spre pensiunea Mar a, unde li se 
spuse că signorina şi-a făcut rezervarea la ei, dar acuma 
nu era acolo. 

Sam încercă să sune pe celularul lui Preshy, dar era 
închis, aşa că Grizelda sună la Cipriani şi folosindu-şi toată 
influenţa, căpătară camere. În timp ce aşteptau pe malul 
canalului, lângă San Marco, pentru ca şalupa de la 
Cipriani să-i ia, Sam o sună din nou pe Preshy. Tot fără 
răspuns. 

La hotel, pe când cele două mătuşi urcară să se 
refrişeze, găsi barul şi rămase meditând cu un triplu- 
espresso în faţă. Era în pom - avea nevoie să nu-şi piardă 
cumpătul, pentru nimic în lume, dacă voia să o scoată pe 
Preshy din toate astea. li era foarte frică pentru ea. 

Când se lăsă întunericul, Veneţia se trezi la viaţă. 
Gondolele pline de petrecăreţi costumaţi bizar şi mascaţi 
străbăteau canalele, iar bărcile cu motor înţesate se 
grăbeau în sus şi-n jos, însoţite de valuri înspumate, cu 
încărcătură lor de doctori de pe vremea ciumei cu ciocuri 
în loc de nas şi de prostituate cu părul roşu, înfăşurate în 
plase de pescuit şi cu pene stacojii în pâr. Muzica se 
dezlănţui când începură balurile şi străzile înguste 
mişunau de petrecăreţi mascaţi. Râsetele şi cântecele 
izvorau de dincolo de zidurile vechi, stârnind ecoul peste 
lagună, iar jocurile de artificii umpleau cerul cu milioane 
de stele. Era Carnavalul de la Veneţia. 

Sam se afla la cel de al doilea espresso, când formă 
din nou numărul lui Preshy. Nimic. O sună la pensione. 
Nimic. Grizelda şi Mimi i se alăturaseră şi stăteau tăcute, 
privind artificiile fără să le vadă. Feţele lor erau trase de 
grija şi el nu găsi niciun cuvânt de încurajare. 

— Nu ştiu unde e, rosti el, dar mă duc până acolo. 

Ele săriră în picioare. 

— Venim cu tine. 

— Nu. Nu trebuie! Nu voia să le sperie spunându-le 
cât de periculos era. Vă rog, zise el, lăsaţi-mă să am eu 
grija de tot. Vă sun imediat ce aflu ceva. 


— Promiţi? întrebară amândouă deodată şi el dădu 
afirmativ din cap, dar reflecta că aceasta doar dacă va 
reuşi să dea de Preshy la telefon, pentru că şansele de a o 
găsi prin oraş, ale cărui străduţe înguste erau pline de 
petrecăreţi anonimi, erau mai mici decât se putea imagina. 
Oricum, mătuşile nu-i respectară dorinţa. În loc de asta, 
luară următoarea ambarcaţiune cu motor spre Piazza San 
Marco. Se aflau chiar în spatele lui. 

ŞAIZECI ŞI OPT 


VENEŢIA 


Preshy stătea la Quadri's, dar nu se gândea la 
Bennett, se gândea la Sam. Şedea chiar la aceeaşi masă de 
lângă fereastră, unde stătuseră împreună ciorovâindu-se, 
cu băuturile în faţă. Acuma, aproape că ar fi dorit să fie 
aici, cu ea. Aproape, reflectă ea, dar nu de tot. Era o 
femeie pe picioarele ei şi avea nevoie să-şi dovedească ei 
însăşi că putea să facă asta singură. 

Era îmbrăcată cu capa de brocart de la nuntă, cu 
gluga tivită cu blană lăsată pe spate, şi o mască cu pene pe 
faţă. Cu părul ei, cu noua tunsoare scurtă, se îndoia că 
Bennett o va recunoaşte, ceea ce-i convenea de minune. 
Sigur, ea îl va recunoaşte. Cum să nu poată, când fiecare 
linie a feţei şi a trupului lui era gravată pentru totdeauna 
în mintea ei? 

Nervoasă, luă o nouă înghiţitura din cafeaua fierbinte 
cu alcool. Acum înţelegea ea de ce bea Sam. Era în 
căutarea curajul beţivului, bând pentru a-şi trece zilele, de 
când dispăruse soţia lui. Cu excepţia faptului că, spre 
deosebire de Leilani, Bennett s-a întors. 

Afară se făcuse întuneric şi ceața începuse să se 
rostogolească peste lagună, aşa cum se întâmpla iama, în 
vârtejuri mari de vapori cenuşii, ca în filmele horor alb- 
negru din anii cincizeci, când era vorba de zombi şi de 
creaturile din Lagunele Negre. 

Îşi scoase telefonul din geantă, îl deschise şi sună la 

numărul lui Bennett. El răspunse imediat, ca şi cum l-a 
aşteptat, gândi ea. 

— Preshy, zise el cu voce răguşită, plină de emotie. 
Ştia că era ea; aşteptase telefonul ore întregi. Sunt aşa 
fericit, de-abia aştept să te văd. 

Ea nu răspunse, în loc de asta întrebă: 

— Unde ne întâlnim? 

— N-ai să ghiceşti niciodată unde are loc balul. La 
Palazzo Rendino! M-am gândit că va fi un loc perfect 
pentru reîntâlnirea noastră. De ce să nu ne întâlnim acolo? 
Şi apoi vom discuta. 

Ea consimţi. 

— OK! 

— Eu voi fi costumat, sper că şi tu ţi-ai adus ceva? 

— Da. 

— Port un costum de doctor de pe vremea ciumei, 
zise el cu o urmă de râs în glas. Ca aproape mii de alţi ţipi, 
în seara asta. Mantie neagră, pantaloni trei sferturi negri, 
pălărie tricorn şi pe faţă o mască albă. Crezi că o să mă 
recunoşti? 

— Cum s-ar putea să nu? afirmă ea. 

— Şi tu cum vei fi deghizată? 

— Va trebui să aştepţi şi să vezi. Ne întâlnim la 
Palazzo, adăugă apoi şi închise. 

Telefonul sună aproape imediat. Nu răspunse. După 
câteva minute totuşi, curiozitatea puse stăpânire pe ea şi 
ascultă mesajul: 

— Rafferty, unde dracu’ eşti? striga Sam. Mătuşile 
tale mi-au spus ce s-a întâmplat. Ţi-ai pierdut complet 
minţile? Am încercat să te sun, iar şi iar, şi acuma mă aflu 
în mijlocul lagunei, în drum spre Piazza San Marco. Știu că 
acolo eşti. Sună-mă. Şi nu face nimic, mai tâmpit decât ai 
făcut deja. 

Era la Veneţia. „Nu face nimic mai tâmpit!” spunea 
el. Cum ar fi să te întâlnesc pe tine, gândi ea. Sam avea 
talentul să i se pună mereu în cale. Aproape că era 
consolator să fie din nou în compania lui Bennett. Cel puţin 

el a fost întotdeauna drăguţ cu ea. E drept, înainte de a o 
părăsi. Ş 
ŞAIZECI ŞI NOUĂ 


Bennet mergea pe aleea ce se desfăşura pe o latură a 
Palazzo-ului Rendino şi unea mica piaţeta pavată cu pietre 
pătrate, cu canalul. Muzica răzbătea zgomotoasă prin 
ferestrele deschise şi felinarele luceau în ceața ce 
acoperea totul ca o mantie cenuşie, ajungând la câţiva 
centimetri deasupra apei. Bărci şi gondole festive, pline cu 
tineri beţi, apăreau în continuare din ceaţă, în zarva 
ţipetelor şi a hohotelor de râs. Toţi erau mascaţi, toţi erau 
anonimi. Nici nu se putea o scenă mai perfectă, pentru 
ceea ce voia el să facă. 

Costumul lui era însoţit de instrumentele purtate de 
doctorii care îi îngrijeau pe bolnavii de ciumă, în timpul 
marii epidemi care a bântuit Veneţia în Evul Mediu, aşa că 
ducea cu el „toiagul ciumei”, un băț folosit pentru a-şi 
atinge pacienţii când îi examinau, evitând în felul acesta să 
se molipsească. Cu excepţia faptului că băţul lui Bennett 
era mai greu, dar mascat în joacă cu nişte panglici 
frumoase. 

Nu era prea diferit de cel pe care-l folosise când şi-a 
ucis soţia, pe Ana apoi pe Lily. 

Se uită la ceas. Era aproape o oră de când a vorbit cu 
Preshy. Era nerăbdător să o vadă sosind. 

Piazza San Marco fu inundată de mulţimea agitată a 
dansatorilor. Pentru orchestră fusese montată o scenă şi 
sunetul trompetelor ţâşnea din uriaşele megafoane, 
izbindu-se de vechile ziduri şi stârnind ecou. Tot oraşul se 
distra în marile pieţe, în palate şi pe ambarcaţiuni. 

Dar străzile înguste, mărginaşe, ce duceau în aceste 
pieţe, erau goale. Magazinele şi restaurantele erau închise 
şi ceața se rostogolea ca nişte fuioare de bumbac, 
apropiindu-se atât de mult de figura lui Preshy, încât de- 
abia putea să vadă la treizeci de centimetri în faţă. 
Splendida ei capă de nuntă tâlăzuia în urmă, în timp ce se 

grăbea, cu tocurile joase ale cizmelor ei negre şi moi 
ciocănind pietrele pavajului. După câteva minute se opri şi 
privi în jur. Nu văzu decât ziduri cenuşii anonime, învăluite 
în ceaţă. Nu-şi aminti să fi trecut mai înainte pe acest 
drum, dar în seara asta totul părea altfel, ca şi cum însăşi 
Veneţia se deghizase. Pe aici nu existau trecători şi 
nervoasă, grăbi paşii. Sigur, în curând va da peste un 
punct de reper, o cafenea, un magazin pe care să le 
cunoască. 

În timp ce traversa poduleţul de piatră, auzi paşi în 
spatele ei. Brusc un doctor al ciumei ţâşni din ceaţă, urmat 
de o jumătate de duzină de alţi bărbaţi şi femei mascaţi. El 
flutură spre ea toiagul ciumei şi ea ţipa îngrozită, dar râsul 
lor se auzi batjocoritor şi plecară mai departe. 

Mai puţin sigura acuma că era corecta hotărârea 
luată, ar fi vrut să-l fi rugat pe Sam să vină cu ea. 
Scoţându-şi telefonul din buzunarul blugilor, forma 
numărul. Răspunse imediat. 

— Te rog spune-mi unde eşti, rosti el. Te implor, 
Rafferty, spune-mi. 

— Mă aflu în drum spre Palazzo Rendino. Se 
presupune că acolo mă voi întâlni cu Bennett. Are loc un 
bal din cadrul Carnavalului. El e îmbrăcat cu un costum de 
doctor al ciumei şi poarta mască albă. Am crezut că totul 
va fi în regulă, dar acuma mi-e frică. Deodată, la capătul 
aleii, observă o piaţetă pe care o cunoştea. Sunt aici, 
continuă ea în timp ce uşurarea o făcu să realizeze ce 
înspăimântată fusese în realitate. Totul va fi bine, doar că 
am fost îngrozită, singura pe străzile astea mărginaşe. 

— Stai acolo! îi porunci Sam. Aşteaptă-mă. Şi 
Rafferty... indiferent ce faci, nu vorbi cu Bennett. Nu te 
apropia de el. Okay? 

— Okay, răspunse ea cu voce slabă, după care el 
închise. 

Telefonul lui Sam sună imediat. Era Grizelda. 

— Unde eşti? întreba ea. 

— În drum spre Palazzo Rendino, se întâlneşte acolo 

cu Bennett. 

— Nu, fără mine n-o va face, se repezi Grizelda şi 
închise telefonul. 

Preshy se opri ezitând într-un colţ al piaţetei. Se 
întreba care ar trebui să fie următoarea mişcare, când 
simţi o pereche de braţe cuprinzând-o şi inspira parfumul 
familiar al coloniei lui Bennett. 

— lată-te, adorabila mea Preshy, îi şopti el în ureche. 
În sfârşit! 

Se răsuci în braţele lui - şi privi terifianta mască albă 
a doctorului ciumei. Totuşi erau ochii extraordinar de 
albaştri ai lui Bennett ce străluceau în spatele ei; vocea lui 
Bennett ce spunea cât e de fericit că o vede; Bennett 
mărturisindu-i cât de bine era că a venit şi că îi va permite 
astfel să-i explice... să-i poată explica tot şi că va avea grijă 
de ea şi o va păzi de asasinul lui Lily. 

Hipnotizată, îl privea fix. 

— Arăţi atât de frumoasă, zise el, şi chiar mascată te- 
am recunoscut după mers. Gluga îi căzuse pe şapte şi el 
ridică mâna pentru a-i atinge casca aurie a părului. Ţi-ai 
tăiat părul, zise el părând întristat. Părul a fost primul 
lucru pe care l-am observat la tine. Îţi aminteşti că ţi-am 
spus, Preshy? 

Ea continua să-l privească fix, ca un mic animal 
surprins în farurile ochilor lui. Muzica ce izvora din 
Palazzo îi bâzâia în urechi. Parcă nu era ea însăşi, parcă nu 
era realmente acolo, parcă era altă femeie care îl asculta 
pe Bennett şi cădea iar sub vraja farmecului său. 

În străfundurile minţii auzi vocea Dariei: „Treizeci de 
Zile de Regrete, spunea ea. Treizeci de zile în care pod 
plânge şi geme... apoi totul a trecut... Mergi mai departe... 
Ai o nouă viaţă înainte...” îl auzi şi pe Sam spunându-i că 
nu era o Precious. În mod chir eşti o Riiffert/1, îi spusese 
el. Era puternică, era o femeie nouă. Era ea însăşi, nu mai 
era căţeluşul lui Bennett. 

Se smulse din braţele lui. 

— Spune-mi de ce m-ai chemat aici. Şi fă-o bine, 

Bennett, pentru că n-am încredere în tine. Vreau să ştiu 
exact de ce m-ai părăsit în faţa altarului. Vreau să ştiu cine 
a ucis-o pe Lily. Şi spune-mi adevărul despre tine. Explică- 
mi tot. Ascult. 

Un motoscaf plin de flori lansă un semnal din sirena, 
când trecu pe alături, iar pasagerii sunară spre ei din 
trompete. Bennett îi ignora, cu ochii fixaţi într-ai ei. 

— Am să-ţi spun exact de ce sunt aici, rosti el cu 
tonul acela blând persuasiv, pe care îl folosise întotdeauna 
când vorbea cu ea. Desigur te iubesc, ţi-am spus asta, dar 
mi-a fost ruşine. Şi am să-ţi spun şi despre Lily. Dar mai 
înainte, tu deţii ceva de care eu am nevoie! Brusc, o apucă 
de capa aurie şi o smulse deoparte privindu-i gâtul, ca şi 
cum se aştepta să vadă ceva acolo. Spune-mi unde e 
colierul, întreba el în continuare, cu vocea aceea blândă 
ce-i stârnea fiori lui Preshy pe şira spinării. 

Îngrozită, făcu un pas napoi. Desigur! De aceea a 
vrut să vină la Veneţia. A crezut că are la ea nepreţuitul 
colier. O Doamne, O Doamne, şi aşa nebună cum era, 
căzuse în capcană! se întreba disperată unde era Sam. 
Aruncă repede o privire în jur prin piaţeta pustie căutând o 
scăpare. Palazzo şi petrecăreţii dinăuntru erau atât de 
aproape, dar ar fi putut tot atât de bine să fie la milioane 
de kilometri depărtare. 

— Nu am colierul, zise ea, a fost furat de mult. 

— Ba da, îl ai. Știu că ţi l-a dat Lily. O înconjură din 
nou cu braţele, ţinând-o atât de strâns încât nu putea să se 
mişte. E pentru noi, Preshy, adăugă el. Am un cumpărător. 
Vom fi bogaţi şi voi putea să mă însor cu tine, fără să-mi fie 
ruşine. Tot ce te rog e să-mi spui unde e. 

— E în camera mea de la pensione, minţi ea. Apoi 
imediat ar fi vrut să n-o fi spus, deoarece dacă se vor duce 
la pensione, Sam nu va putea să o mai găsească. Şi nu 
putea nici să-i dea telefon. Unde, of Doamne, oare unde 
era? 

Bennett o apucă de mână. 

— Vom lua o barcă până acolo, rosti şi o trase după 

el, în timp ce cobora scările ce duceau spre canal. 
Observând o gondolă goală apropiindu-se, îi dădu drumul 
la mână o secundă, pentru a-i face semn să oprească. 
Preshy nu-şi dădu seama cum, dar în acea clipă pur şi 
simplu zbură de lângă el, cu capa fluturându-i în urmă ca 
nişte aripi, şi ajunse din nou sus, pe aleea de lângă 
Palazzo. 

Continuă se fugă pe aleile întunecoase şi tăcute. 
Ceaţa i se lipea de ochi. De-abia putea să vadă. Cu 
răsuflarea tăiată, trebui să se oprească. Şi atunci auzi paşi. 

Se întoarse, alergând acuma înapoi de-a lungul 
canalului, aproape la întâmplare. Trebuia să-l întâlnească 
pe Sam la Palazzo. Era singura ei şansă. Dar iar se 
rătăcise. Şi oare nu erau paşii lui Bennett ce se auzeau în 
faţa ei? Sau în spate? 

Luminile de la Palazzo străbătură deodată ceața şi cu 
un strigăt de mulţumire alergă într-acolo. 

Dar Bennett apăru din alee. O apucă, încleştându-i 
braţul în jurul gâtului şi apăsându-l cu putere. 

Se sufoca, gâfâi după aer şi ochii îi ieşiră din orbite. 
Acuma îi vorbea din nou şi cuvintele diavoleşti păreau că 
ţâşnesc din el, în timp ce-i spunea în sfârşit adevărul. 

— N-am simţit nimic pentru tine, Precious, zise el. 
Absolut nimic. Nu am vrut decât banii tăi şi am plănuit să o 
ucid mai întâi pe Grizelda, pentru a fi sigur câţi vor reveni. 
Apoi te-aş fi ucis şi pe tine. Grizelda a reuşit să scape, dar 
oricum, când am aflat că nu-ţi lăsa ţie banii şi că nu exista 
niciun fel de testament, am plecat. Eşti o femeie 
neînsemnată, Preshy, rosti el cu voce joasă, calmă, 
mătăsoasă. Ca toate celelalte. Nu contezi în viaţă. Nu oferi 
nimic, ca şi cealaltă entitate aruncată în canal. Singura ta 
valoare e colierul. Acuma, fii fată bună, Preshy, şi spune-mi 
unde e pensione, şi unde ai ascuns colierul. Ori te ucid 
chiar în clipa aceasta. 

Cuvintele lui o izbiră cu nişte pumnale. Toate visele 
ei trecute, atât de frumoase, se prăbuşiseră. Nu mai 
rămăsese nimic de jelit, cu excepţia propriei ei prostii 

personale. N-o iubise niciodată. Nici măcar n-o unse. 
Pentru el nu însemna nimic. O ucisese pe Lily. Şi acuma 
era pe cale să o ucidă şi pe ea. 

Furia o pătrunse ca o descărcare de adrenalină. Să 
fie blestemată dacă va muri. Dar nu era suficient de 
puternică să se lupte cu el şi să scape. Trebuia să se 
gândească rapid. Dacă i-ar spune unde se află colierul, ar 
ucide-o. Dacă nu i-ar spune, tot ar ucide-o. Panicată, luptă 
să se elibereze dar braţul lui se strânse şi mai tare în jurul 
gâtului ei, încât nici măcar nu putea să tipe. Insă auzi paşi 
apropiindu-se, ciocănitul feminin al unor tocuri înalte 
răsunând pe aleea din spatele for. 

Le auzise şi Bennett. Intoarse capul doar o fracțiune 
de secundă... Şi se trezi uitându-se în ţeava unui pistol. 

Mătuşa Grizelda stătea acolo, înfăşurată în cea de a 
doua cea mai bună blană de nurci a ei, cea tunsă şi de 
culoare bleumarin, ţinând ceea ce i se păru lui Preshy a fi 
un revolver cu mânerul bătut cu perle. Mimi se afla alături 
de ea, toată în alb şi argintiu, cu părul ei blond sclipind din 
cauza  condensului  ceţii, arătând ca o Valkyrie 
răzbunătoare. Cele două păreau că ieşiseră din filmele cu 
James Bond ale anilor şaizeci. 

Vocea Grizeldei tremura uşor când spuse: 

— Dă-i imediat drumul nepoatei mele, sau te împuşc. 

— Hai! Trage! Bennett o ţinea pe Preshy în faţa lui, 
cu braţele reţinute la spate. Deşi, de ce vrei să mă împuşti, 
nu-mi dau seama. Tocmai îi spuneam nepoatei tale ce mult 
o iubesc, îi ceream scuze şi îi explicam ce s-a întâmplat. 
Tot ce trebuie să facă e să-mi spună unde e colierul şi apoi 
e a voastră. 

Privind umbrele din spatele lui, Mimi încercă să 
tragă de timp. 

— Ce colier? întrebă ea. 

Dar Bennet observase unde i se îndreptase privirea. 
Se întoarse pentru a se uita, exact în clipa în care Sam se 
aruncă asupra lui. li dădu drumul lui Preshy şi ea căzu jos 
cu o bufnitură, cu Bennett deasupra ei şi cu Sam deasupra 

lui. Grizelda se îndrepta spre ei, continuând să agite 
revolverul iar Mimi începu să strige după ajutor. N 

Apoi Preshy nu mai fu sigură ce s-a întâmplat. Întinsă 
la pământ, cu faţa lipită de pietrele pavajului şi lipsită 
aproape de respiraţie, auzi împuşcăturile ce parcă se 
sincronizau cu muzica şi zgomotul unor picioare ce 
alergau. Apoi altă împuşcătură. 

O, doamne! Mătuşa Grizelda l-a ucis. 

Se ridică în picioare şi o văzu pe Grizelda uitându-se 
la pistolul ce fumega în mâna ei, pe Mimi cu mâinile lipite 
de urechi ţipând, iar pe Sam fugind după Bennett. 

Acesta ajunse la canal, dar Sam era chiar în spatele 
lui. Acolo se afla o ambarcaţiune goală de la petrecere, 
ancorată de stâlpul vărgat cu albastru al debarcaderului 
Palazzoului. Bennett voi să sară în ea, piciorul i se 
împiedică de margine, alunecă şi căzu, izbindu-se cu capul 
de stâlpul în dungi. Se clătină pe picioare, se balansă 
încoace şi-n colo, apoi cu o plescăitură căzu în apă, pe 
spate. 

Preshy alergă spre canal, împreună cu ceilalţi. Apa 
neagră şi rece se unduia blând. Ceaţa cenuşie o acoperi ca 
un giulgiu. Nici urmă de Bennett. Era un accident perfect. 

ŞAPTEZECI 


— L-am împuşcat, rosti mătuşa Grizelda cu voce 
tremurătoare. 

— Nu pe Bennett l-ai împuşcat, Grizelda, ci pe mine. 
Sam îşi scoase geaca şi îi arătă sângele ce se scurgea încet 
din braţul lui. 

Şocată, Grizelda îşi acoperi gura cu mâinile. 

— O, regret aşa de mult! Oscar îmi spunea 
întotdeauna că sunt o trăgătoare îngrozitoare şi că 
probabil cândva am să omor pe cineva. 

— Dar nu astăzi, mulţumesc lui Dumnezeu. Sam o 
privea pe Preshy, care continua să fixeze apa. Ca şi cum, 
gândi el furios, se aşteaptă ca Bennett să învieze în orice 
clipă. Dumnezeule, va învăţa vreodată ceva? Omul acela 

tocmai încercase să o ucidă. Aducându-şi aminte să fie 
amabil, chiar dadă ea îi făcuse pe toţi să intre în 
încurcătura asta, ce acum va trebui descurcată cu ajutorul 
poliţiei, cu care în felul acesta va avea din nou de a face, 
continuă: Haide. 

Rafferty! Bennett s-a dus şi niciunul dintre noi nu-l va 
regreta. Nu mă îndoiesc că şi-a ucis soţia şi pe Lily. Omul 
era cel mai periculos tip de sociopat. Ar fi ucis pe oricine i- 
ar fi stat în cale. 

— Ştiu, răspunse cu amar Preshy. Cuvintele lui 
Bennett încă o ardeau şi clătină din cap, încercând să le 
uite. Tot ce trebuia să-şi amintească era răutatea ce se 
ascundea în spatele ochilor aceia de un albastru intens, în 
spatele vocii melodioase ce ştia cum să rostească vorbe 
atât de dulci şi în spatele acelui şarm, pe care-l modela cu 
mare artă. Regret că te-am băgat în toate astea, adăugă ea 
obosită. A fost vina mea şi accept toate responsabilităţile. 
Işi scoase telefonul, în buzunar. Sun la poliţie şi le spun 
tot. 

Sam o apucă de mână. 

— O, nu, nu face asta! Ia-le pe Mimi şi pe Grizelda şi 
duceţi-vă la hotel. Am eu grijă de poliţie. 

Preshy îi aminti că nu trebuia să-şi permită să aibă 
legătură cu o altă moarte misterioasă, iar el intenţiona 
acuma să-şi ia întreaga responsabilitate în privinţa poliţiei. 
Putea deja să vadă titlurile ziarelor:, ¿Suspect de crimă 
implicat într-un alt deces”. 

— Nu te pot lăsa să faci asta, zise ea. 

— Nu ai de ales. Şi, o dată pentru totdeauna Rafferty, 
fă ceea ce ţi se spune. 

— Dar ce se întâmplă cu braţul tău? întrebă Grizelda 
îngrijorată. 

— Sunt încântat să afirm că unchiul Oscar avea 
dreptate în ce te priveşte. Dar am văzut mai mult sânge 
curgându-mi din nas. Aşa că, du-te. Plecaţi toate. Ne 
întâlnim în curând. Şi amintiţi-vă, a fost un accident. Nu 
ştiţi nimic de el. Nici măcar n-aţi fost vreodată pe aici. 

Nimeni nu vă va întreba, desigur, pentru că numele 
voastre nu vor fi menţionate. Stati liniştite. În regulă? 

Cele trei femei se îndreptară încet spre Piazza San 
Marco, unde luară prânzul la Cipriani. Sus, în 
apartamentul Grizeldei, comandară cafea şi fursecuri dulci 
asortate, pentru că spunea Mimi, aveau nevoie de un aport 
de zahăr, după toate cele prin câte trecuseră. Apoi Preshy 
le povesti exact ce s-a întâmplat cu Bennett, că el a fost cel 
care a încercat să o arunce pe mătuşa Grizelda de pe şosea 
şi tot ce i-a spus ei. 

— Mă simt... neînsemnată, zise ea cu lacrimi în glas. 
Sunt doar o altă entitate, cum a spus el, şi - dacă m-ar fi 
ucis - era exact ceea ce mi se cuvenea. 

— Oamenii ca Bennett sunt neînsemnaţi, zise Mimi 
cu violenţă. Nu i-a păsat de nimeni niciodată, în afară de el 
însuşi. 

— Şi uite unde l-a dus asta. Grizelda se aşeză lângă 
Preshy. O înconjură cu braţele şi continuă: Chérie, nu e 
posibil să crezi ceea ce ţi-a spus omul acela 
înspăimântător. Fiecare cuvânt a urmărit doar să te 
rănească. Arunca cu săgețile otrăvite ale cuvintelor în tine, 
cu intenţia să te doboare, pentru ca el să te poată 
manipula. Sunt încântată că a murit, Preshy. Şi ştii ceva? 
Nici măcar nu mi-ar fi păsat dacă l-aş fi împuşcat eu. 
Maître Deschamps m-ar fi apărat. Crimă pasională, ar fi 
numit-o el şi sunt sigură că n-aş fi luat decât vreo doi ani 
într-una din închisorile cele mai drăguţe. Aş fi suportat de 
bunăvoie condamnarea, pentru tine, fetiţa mea. 

— Dar acuma Sam face asta, zise Mimi. 

Şi apoi comandară şi mai multă cafea şi mai multe 
dulciuri. 

— După toate cele întâmplate, cred că avem nevoie 
de o schimbare, i se adresa Grizelda gânditoare lui Mimi. 
O croaziera în jurul lumii, poate? 

— Va trebui să mergem la cumpărături, zise Mimi. la 
gândeşte-te la toate lucrurile bune, pe care le putem 
cumpăra pe preţuri de nimic în China. 


— Mimi! Grizelda o privea fix. 

— O, ei bine, poate că vom ocoli China, fu repede de 
acord Mimi. Se spune că Japonia e de preferat pentru 
perle, totuşi. 

Mimi întotdeauna vorbeşte fără să gândească, îi 
trecu prin minte Grizeldei, resemnată. 

ŞAPTEZECI ŞI UNU 


Se iviseră zorile când Sam părăsi în sfârşit polizia, 
după ce-şi făcuse depoziţia. Le spusese că a văzut un om 
căzând în canal lângă Palazzo Rendino. Credea că numele 
lui e Bennett Yuan sau Bennett James. Poliţia i-a pus 
întrebări, i-a controlat paşaportul, au vrut să ştie ce 
ocupaţie are, ce făcea acolo, şi unde stătea. 

— Sunt împreună cu contesa Von Hoffenberg, la 
Cipriani, răspunse el. Mă duceam la balul de la Palazzo, 
când am văzut ce s-a întâmplat. Desigur, am alergat să văd 
dacă-l pot ajuta, dar era prea târziu. N-a mai dat niciun 
semn de viaţă. 

Totul e adevărat, Bennett a murit într-un accident 
provocat de el însuşi, gândi el obosit, în timp ce se 
îndrepta spre hotel prin aleile pline de urmele sărbătorii, 
pe lângă perechi obosite îmbrăcate tot în costumele lor 
fanteziste, pe lângă  orchestrând ce-şi strângeau 
instrumentele, în Piazza San Marco; apoi într-o şalupă a 
hotelului, ce pluti pe canalul ce-i luase lui Bennett James 
Yuan viaţa, ca o justiţie finală, pe care familia chineza a 
soţiei lui ar fi găsit-o meritata. Zeii rai ai Fluviului Dargon 
l-au cerut şi l-au luat. Şi nici Sam, nici Rafferty, nici 
mătuşile nu aveau nicio responsabilitate în asta. 

Înapoi la hotel, când Sam intra pe uşă, cele trei femei 
stăteau una lângă alta pe sofa, cu ceştile de cafea strânse 
în mână, cu ochii mari şi alerţi, aşteptându-l. 

— Ei bine? întrebă Grizelda pentru toate. 

— E în regulă. Totul s-a terminat. Polițistul a spus că 
nu va fi singurul cadavru pe care-l vor pescui din canal în 
dimineaţa aceasta. Oamenii beau, apoi se ceartă; se 

întâmplă la Carnaval. 

Mimi îi turnă nişte şi cafea el o sorbi recunoscător. 
Se simţea gol pe dinăuntru, secătuit. Rafferty ar fi putut să 
fie ucisă şi n-ar fi fost decât vina lui, pentru că o lăsase 
singură. Exact cum o lăsase şi pe Leilani. Deodată, 
aproape doborât de oboseală şi emotie, căzu pe un scaun. 

În timp ce-şi bea cafeaua, le povesti tot ce a vorbit cu 
polizia, şi că erau liberi să plece. 

— Dar ce se va întâmpla cu Bennett? întrebă Preshy 
cu voce mică. Nu putea să se abţină, trebuia să ştie. 

— Când îl vor găsi, îl vor identifica. Şi îl vor expedia 
la Shanghai, bănuiesc. Ridică din umeri. Nu mai e 
problema noastră. 

Preshy simţi cum i se ia o greutate de pe inimă. Şi ea 
însăşi era cu aproximativ cinci kilograme mai uşoară, puţin 
cam ca atunci când a trebuit să-şi tundă părul. 

— Hai să ne întoarcem la Paris, zise ea obosită. Am 
nevoie să mă duc acasă. 

Trupul lui Bennett fu găsit a doua zi dimineaţă şi 
identificat după paşaport şi de la biroul de imigraţii. 
Călătorea sub numele Bennett Yuan şi consulul chinez 
informă familia Yuan de moartea lui. După autopsie, 
cadavrul fu returnat familiei Yuan din Shanghai. 

Şi în mod ironic, Bennet urma să fie înmormântat ca 
un om bogat, aşa cum voise toată viaţa lui să fie. 

ŞAPTEZECI ŞI DOI 


Mary-Lou auzi ştirea despre Bennett, când dădu 
peste fata de la clubul de sănătate. 

— Tragic, rosti fata cu ochii înlăcrimaţi. Un bărbat 
aşa de frumos, aşa de încântător. De ce oamenilor buni li 
se întâmplă totdeauna numai lucrurile rele? întrebă ea 
tristă. 

— Într-adevăr, de ce? comentă calmă Mary-Lou, deşi 
în sinea ei tremura. 

Desigur, moartea lui Bennett Yuan reţinu atenţia 
mass mediei, dar spre deosebire de soţia lui, nu i se acordă 

mare importanţă şi nici înmormântării lui. Mary-Lou nu 
simţea nimic. Doar uşurare. Se întreba ce se întâmplase cu 
colierul, dar amintindu-şi că acesta fusese cauza tuturor 
necazurilor ei, hotări că nu mai vrea să ştie. 

Acuma avea propria ei viaţă, ocupându-se de negoţul 
cu antichităţi al lui Lily. Nimeni altcineva nu venise să 
pretindă ceva, aşa că preluase afacerea în întregime şi de 
la moartea lui Lily locuia singura în căsuţa aceea 
frumoasă, unde cândva complotase distrugerea prietenei 
ei. 

Dacă Mary-Lou ar fi avut conştiinţă, ar fi judecat mai 
clar. Furase câţiva dolari aici, câţiva dincolo - aşa că ce? 
N-a ucis pe nimeni, nu-i aşa? Şi acuma se întâlnea cu 
cineva pe care îl cunoscuse şi Lily, un elveţian care acţiona 
ca agent pentru un colecţionar de artă bogat. Dacă ar fi 
avut colierul, acuma ar fi fost momentul. 

ŞAPTEZECI ŞI TREI 

VENEŢIA 

Preshy sorbi din grappa, încercând să se adune. Se 
simţea tot nesigură. Totul se întâmplase atât de repede, 
abia acuma începuse să-şi amintească în amănunt oroarea 
îngrozitoare de a fi prinsă în cursă de Bennett, ştiind că 
intenţionase să o ucidă. Singurul lucru bun ce ieşise din 
asta era că nu căzuse din nou sub fascinanţia ochilor lui 
albaştrii şi a vorbelor de dragoste mieroase. I se 
împotrivise, îi spusese că nu voia să mai audă nimic. Tot ce 
voia era adevărul şi slavă Domnului, asta a fost ceea cea 
primit. O lovise în toate sentimentele ei şi Bennet avusese 
sfârşitul pe care-l merita. Un sfârşit de care doar el era 
vinovat. lar Sam, dragul de Sam, pe care îl suspectase atât 
de nedrept că e implicat, a fost de fapt eroul ei. El şi 
mătuşile i-au salvat viaţa. 

Ochii îi întâlniră pe ai lui peste buza paharului şi îi 
zâmbi. Surânsul lui de răspuns era plin de tandreţe. 

Apoi sună telefonul. Şi clipa fu ratată. 

Răspunse Sam. Vorbi foarte puţin, nu puse nicio 
întrebare. Când lăsă receptorul jos, se întoarse spre ele. 


Ochii lui îi întâlniră din «ou pe ai ei. 

— Era agentul meu, care suna de la New York, zise el 
cu o voce perfect călmă, ceea ce o făcu pe Preshy să se 
simtă prost. Mi-a spus că a fost găsită o geacă roşie, pe 
stâncile de lângă casa de pe plajă. Poliţia crede că ea 
soţiei mele. Vor să mă întorc acolo. Bănuiesc că trebuie să 
mă duc de bunăvoie, sau mă vor ridica pentru 
interogatoriu. 

Preshy auzi cum mătuşilor li se tăiase răsuflarea. 

— Ce vei face? întrebă ea şocată. 

— Desigur, am să mă duc. Cunosc geaca. Este a lui 
Leilani, dar era grea şi de ce ar fi îmbrăcat-o ea într-o 
noapte caldă de vară, nu ştiu. 

Preshy nu ezită. 

— Vin cu tine. Auzi din nou suspinul mătuşilor. 

— Nu, n-ai să vii. 

— De ce? i 

— Pentru că nu vreau să fii implicată. In afară de 
asta, ai trecut prin destule. 

— Dar sunt implicată, răspunse ea cu violență. Sunt 
implicată în problemele tale, Sam 

Knight. Tocmai mi-ai salvat viaţa. Chiar te aştepţi să 
plec, atunci când ai necazuri? 

— Hei, ridică el din umeri, n-ai nicio obligaţie! 

— Vin, şi asta e tot! rosti ea în final. 

— Destul de corect, fu de acord mătuşa Grizelda. 

— Şi am veni şi noi să te susţinem, adăugă Mimi, dar 
probabil că eşti încântat să fii doar cu Preshy. 

Sam dădu din cap zâmbind, în timp ce le mulțumea. 

— O să fie bine, zise el. Dar singur, adăugă apoi 
privind-o pe Preshy. 

— Ea va merge cu tine, interveni energică mătuşa 
Plecaţi, plecaţi imediat! Ocupă-te de tot. Am un avion ce vă 
aşteaptă pe aeroportul Marco Polo. El încerca să 
protesteze, dar ea refuza să asculte. Şi, Sam, continua ea 
în timp ce se depărtau. Suntem alături de tine, din toată 
inima. 


Sam fu foarte tăcut în timp ce avionul îl ducea spre 
casă. Stătea cu ochii închişi şi Preshy spera că a adormit. 
Arăta atât de epuizat. De fapt, secătuit, ca un om care 
ajunsese la capătul puterilor. Nu mai bea. În ultimele zile, 
curajul beţivului fusese lăsat în urmă. 

ŞAPTEZECI ŞI PATRU 


ŢĂRMUL PERIFERIC 

Până la urmă aterizară pe micul aeroport local. De 
acolo, Sam plecă direct la secţia de poliţie, în timp ce 
Preshy îşi făcea rezervarea la un motel. Se va afla acolo 
pentru el, pentru când va avea nevoie de ea. 

Stătea lungită în pat, uitându-se la canalul CNN, 
ascultând cum trec minutele, gândindu-se la Sam, cum s- 
au întâlnit cu totul întâmplător şi cum vieţile lor par acuma 
inexorabil împletite. 

Închise ochii şi-i văzu faţa îngustă şi ridată, ochii 
căprui îngrijoraţi în spatele ochelarilor demodaţi, trupul 
înalt şi subţire, ce era în largul lui în blugi şi în geaca 
veche de piele, acuma cu o gaură în ea de la glonţul rebel 
al mătuşii Grizelda. Sam era felul de bărbat care n-ar fi 
părăsit niciodată o femeie la greu şi de aceea ştia, fără 
nicio umbră de 

m) i îndoială, că ar fi protejat-o pe blânda Leilani cu 
propria lui viaţa. Exact în felul în care a protejat-o pe ea. 

Telefonul sună. 

— Vin să te iau, zise Sam obosit. Cumpărăm ceva de 
mâncare şi mergem la casa de pe plajă. Dacă îţi convine şi 
ţie! 

Preshy îi spuse că e de acord şi ieşi afară să-l aştepte. 
Când Mustang-ul negru împrumutat trase lângă ea, sări în 
sus şi aruncă o privire rapidă spre faţa lui. Era încruntată. 

— Cum a fost? întrebă ea. 

— În regulă. Ridică din umeri. Conduseră în linişte 
cam două cvartale, apoi el se opri lângă un magazin, 
intrară şi cumpărară pâine, unt, lapte, cafea şi două cutii 
cu bame. 


Drumul pe strada ce se întindea de-a lungul coastei 
era sălbatic şi bătut de vânt, cu oceanul cu talazuri mari şi 
înspumate înaintând şi  retrăgându-i-se,  prevestind 
începutul unei furtuni de iarnă. Cotiră apoi pe o alee 
nisipoasă, ce-i conduse printre şirul de copaci de tamarisk 
pe care îi plantase Sam acum zece ani, spre casa simplă 
acoperită cu şindrilă cenuşie, înconjurată de verandă şi cu 
vedere larg deschisă peste dune, spre ocean. 

Umerii lui Sam căzură. Pe faţa lui se citeau emoţii 
diferite: plăcere, uşurare, disperare. Îşi îndreptă spatele şi 
o privi. 

— Bine ai venit acasă la mine, zise el blând. Apoi o 
luă de mână şi urcară împreună treptele de lemn, până în 
casă. 

Inăuntru era doar o singură cameră mare şi simplă, 
cu un cămin masiv din piatră în centru şi pereţii acoperiţi 
de picturi mari şi sumbre, executate, ghici Preshy, de 
Leilani. 

Dar când Sam deschise obloanele electrice din metal, 
ce protejau casa de vijelii şi de furtunile de iarnă, se umplu 
deodată de o lumină clară, magică şi cenuşie ce părea, îi 
trecu ei prin gând, ca şi cum apăruseră zorii. Atât de 
translucidă şi perlată, atât de curată şi clară; era ca şi cum 
te-ai fi aflat la prora unui vapor mare, în mijlocul 
oceanului. _ 

— Nici nu e de mirare că o iubeşti, zise ea. Îţi taie 
răsuflarea. 

— Atunci ieşi afară şi respira, zise el. Şi plecară 
râmânând pe punte, inhalând aerul rece, proaspăt şi sărat, 
ascultând vântul ce şuiera printre copaci şi marele ocean 
tălăzuind. 

— Mai jos, chiar pe plaja există un râu cu apa calmă 
şi mlaştini, spuse Sam. Sunt şi sâlcii, unde rațele îşi fac 
cuibul şi mangrove cu rădăcinile lor răsucite înfipte adânc 
în nămol şi acoperite cu perdele de muşchi spaniol, ca 
nişte pânze de păianjen de Halloween. Şi vara e o altă 
lume, plină de soare, cu mici ambarcaţiuni cu pânze albe 

strâbilitând orizontul şi o lumină cu totul diferită, mai 
aurie şi mai albastră. 

— Fac pariu că e şi umed, zise Preshy gândindu-se la 
părul ei şi reuşind să-l facă să râdă. E mai bine, gândi ea. 
Cel puţin poate să râdă, deşi tocmai petrecuse două ore cu 
poliţiştii care-i puseseră întrebări în legătură cu dispariţia 
soţiei lui. Ea încă nu-l întrebase ce s-a întâmplat. Ştia că 
dacă va voi, îi va spune. 

În timp ce Sam făcea focul, ea încălzi bârnele şi taie 
câteva felii din franzelă. El aduse o sticlă de vin şi două 
pahare. 

— Roşu de Carolina? întrebă ea gustând suspicioasă. 

— Ei? răspunse el, ridicând o  sprânceană 
întrebătoare. 

— Ei bine, nu e Bordeaux, râse ea. Dar e al naibii de 
bun, în special într-o după-amiază friguroasă şi vântoasă, 
după o călătorie lungă şi extenuantă. 

— Şi după un interogatoriu extenuant, rosti el obosit 
aşezându-se lângă ea la blatul de la bucătărie placat cu 
ceramică albă. Ea luă o gură din vin şi aşteptă să continue. 
Au găsit geaca lui Leilani, zise el, aruncată pe plajă nu 
departe de aici. O geacă roşie căptuşită, de iarnă. „Era 
vară şi cald în noaptea în care a dispărut soţia ta” mi-a 
spus detectivul. „De ce crezi că a trebuit să se îmbrace cu 
o astfel de geacă?” I-am răspuns că nu ştiu, era o enigmă. 
„Deoarece, căptuşeala ei se îmbibă mai bine cu apă, 
ajutând astfel pe cineva să se ducă la fund!” a adăugat 
polițistul. Preshy respiră adânc, nervoasă. l-am spus că aşa 
bănuiesc şi eu. Sam îşi scoase ochelarii şi se frecă ostenit 
la ochi. „Am să-mi amintesc ideea în următoarea mea 
carte” i-am mai spus eu. După care, mi-au arătat ce au 
găsit în buzunarul închis cu fermoar. Ridică mâna stângă 
pentru a-i arăta. Ochii li se întâlniră. Verigheta lui Leilani. 
Exact ca a mea. 

Ea îşi puse mâinile pe ale lui, ca pentru a-l proteja. 
Era un om care se nâruia chiar în faţa ochilor ei. 

— Probabil că şi-a scos-o înainte... Se opri 

nemaivoind să continue şi se uită la Sam care se ridicase 
în picioare. 

— les afara sa mă plimb puţin. Scotoci în şifonier 
după o geaca. Mă întorc mai târziu, adăugă el şi închise 
uşa în urma lui. 

Îngrijorată, Preshy o sună pe Daria. 

— Sunt aici cu Sam, o informă ea. 

— Ştiu, mi-a spus Sylvie. Daria părea supărată. De 
data asta ce mai e, Presh? E vorba de dragoste? 

— Sunt nervoasă numai când mă gândesc la 
„dragoste”. N-am simţit niciodată aşa ceva înainte, un fel... 
Un fel de interes, îngrijorare, implicare în soarta unui om. 
Poate fi asta dragoste, Daria? 

— Probabil. Şi acuma ce-mi mai spui? 

— Trebuie să-l ajut. O, Daria, n-ai văzut niciodată un 
bărbat mai devastat şi poliţiştii îl hăituiesc pentru că au 
găsit geaca soţiei lui pe plajă, cu verigheta în buzunar. Ei 
cred că el a ucis-o şi Sam ştie asta. Iar eu nu ştiu ce să fac. 

— De ce nu pleci pur şi simplu acasă, iubito, rosti 
Daria blând. Stăpâneşte-ţi emoţiile şi lasă-l pe Sam să-şi 
vadă de destinul lui. 

Dar Preshy ştia mai bine. Ştia că ceea ce simţea ea 
era real. 

— Voi rămâne cu el până la urmă, zise ea. Deoarece 
aceasta a fost ceea ce a făcut şi el pentru mine. 

Şi mai ştia că ar face-o din nou, dacă ar fi nevoie. Era 
salvatorul ei, eroul ei. Şi voia să fie şi iubitul ei. Dar asta 
nu se va putea niciodată. 

ŞAPTEZECI ŞI CINCI 

Sam înainta pe nisipul bătătorit până chiar la 
marginea apei, unde valurile înspumate îi trecură peste 
ghete şi fluierarii îşi luau zborul din faţa lui. Era singur cu 
murmurul oceanului şi ţipătul tânguios al păsărilor ce se 
roteau deasupra capului, cu bufnitura brizanţilor pe 
bancurile de nisip şi trosnetul copacilor desfrunziţi. Şi 
mugetul permanent al vântului. Era natura sălbatică, 
primordială, numai zgomot şi putere. Puterea oceanului. 


Ridicându-şi gulerul jachetei, continuă să meargă. 
Leilani se dusese. Nu o va mai vedea niciodată şi inima sa 
va purta cicatricea aceasta pentru totdeauna. Indiferent ce 
s-a întâmplat, el va trebui să părăsească acest loc pe care-l 
iubea. Nu va putea niciodată să fie la fel, fără ea. 

Faţa ghicitorului de la templul din Shanghai îi apăru 
în minte, clară ca o fotografie. „Caut două persoane” i-a 
spus Sam. „Vreau să ştiu dacă le voi găsi”. Cuvintele 
ghicitorului îi răsunau din nou în urechi. „Prima persoană 
pe care o cauţi e o femeie. lar răspunsul zace în propriul 
tău suflet”, îi răspunsese el. Intrebarea se referise la 
Leilani. Şi ştia în străfundurile inimii lui că ceea ce-i 
spusese omul era adevărat. Acuma era în căutarea 
propriului lui suflet, întrebându-se unde a greşit, cum de a 
lăsat-o să se ducă. 

Înfundându-şi mâinile mai adânc în buzunarele 
jachetei, îşi goli mintea de toate gândurile, pânii se păru că 
se confundă cu celelalte elemente purtate de vânt şi doar 
cu mugetul oceanului drept companie. Palma stângâi se 
strânse în jurul a ceva ce se afla adânc între cutele 
buzunarului. O bucată de hârtie. 

Probabil o chitanţă veche, gândi el, scoţând-o şi 
mototolind-o, gata să o arunce. Apoi văzu că era o bucată 
de hârtie verde, de felul celor pe care le folosea 
întotdeauna Leilani. Verdele fusese culoarea ei favorită, 
spunea cât se pare liniştitoare. Văzu de asemenea că avea 
pe ea ceva scris. Şi primul era numele lui. 

„Mult iubitul meu Sam” începea scrisoarea. 

Mă uit la câinele nostru drag, stând aici lungit lângă 
mine, pe veranda de sus, unde stau şi încerc să nu privesc 
oceanul, acolo unde ştiu că te afli în această noapte şi 
despre care, din dragoste pentru el, din felul cum îl 
cunoşti, poţi să spui că e al tău, personal. Câinele e bătrân 
acuma, Sam. Ochii lui au pălit, respiraţia e superficială. Nu 
mai are mult de trăit în această lume şi nu-ţi poţi închipui 
cât de mult îl invidiez. 

N-am putut niciodată să Jubesc” în felul în care o 

face câinele tău, în felul în care o faci tu însuţi, atât de 
direct, atât de lipsit de complicaţii. Atât de uşor. Am 
aşteptat ca inima mea să-mi arate cum, dar mi-a îngheţat 
în piept, grea ca plumbul, trăgându-mă în jos. Am aşteptat 
să vină şi la mine sentimentele acestea, să-mi trimită în 
zbor o fericire simplă, cum era a ta în această seară, când 
fluierai în timp ce-ţi pregăteai uneltele de pescuit şi-ţi 
curăţai mica ta barcă. De ce nu pot să fiu şi eu aşa, m-am 
întrebat pe mine însămi? 

Toată viaţa am încercat şi toată viaţa n-am reuşit. 
Uneori am putut să mă pierd în pictură, şi acesta a fost 
sentimentul cel mai apropiat de ceea ce aş putea numi, 
fericire”, sau ceea ce am crezut că e fericirea. Dar în cele 
mai multe cazuri, Sam, eram pierdută. Şi acuma ştiu că 
niciodată n-am să mă regăsesc. 

Nu-mi aparţin. Nu-ţi aparţin ţie, Sam. Nu-i aparţin 
nici câinelui. Şi nu mai pot să suport. Tot ce vreau, dragă 
Sam, este să fiu, jieant” şi la noapte îmi voi atinge scopul, 
în sfârşit. In câteva minute voi pleca spre micul golfuleţ şi 
spre bancul de nisip, care rămâne descoperit doar la 
reflux. Voi sta acolo şi voi privi apa care se îndreaptă spre 
mine. Numai tu ştii cât de frică îmi este de ocean. Se 
spune că asta e o soluţie laşă, dar pentru mine e ceva plin 
de curaj, Sam, nu-i aşa? 

Şi atunci, mult iubitul meu, voi fi în sfârşit liberă. 
Amândoi vom fi liberi. Aceasta e fericirea, nu-i aşa? 

Obişnuiam să-mi amintesc cum se simte libertatea, 
dar s-a pierdut în întuneric. 

Nu mă plânge nici pe mine, nici pe iubitul tău câine, 
care ştiu că în curând mă va urma. 

Trebuie să mergi mai departe, Sam. Fii, fericit”! Ştiu 
că ai capacitatea de a fi, şi de a iubi. Şi crede-mă, dacă aş 
fi ştiut cum să iubesc, aş fi fost ca tine”. 

Semnase, feilani Knight”. 

Sam împături cu grijă bileţelul. îl puse înapoi în 
buzunar, unde îl lăsase ea, aşteptându-se ca el să-l 
găsească imediat, deoarece întotdeauna îmbrăca geaca 

aceea, când ieşea cu câinele la plimbare pe plajă. Şi a vrut 
să se asigure că numai el îl va găsi şi-l va citi. Mesajul era 
destinat numai lui. 

Cu mâinile adânc vârâte în buzunare, continuă să 
meargă susţinut de-a lungul plajei, în timp ce vântul îi usca 
lacrimile. Când sosi la locul menţionat de Leilani, unde 
bancul de nisip era descoperit şi acuma pentru că era 
reflux, se opri şi privi. 

Mareea revenea şi văzu primul val trecând cu forţă 
peste banc, apoi retrăgându-se şi lăsându-l curat şi gol. 

Lacrimile îi înţepau ochii. 

— Te-am iubit, Leilani, strigă el vântului. N-am să te 
uit niciodată. 

ŞAPTEZECI ŞI ŞASE 

Când Sam intră pe uşă, Preshy văzu de pe figura lui 
că s-a întâmplat ceva. îl privi neliniştită cum îşi dădu jos 
geaca şi o aruncă pe un scaun. Apoi scoase din buzunar 
bucata de hârtie verde împăturită şi rămase cu ea în mână 
privind-o pe Preshy. 

— Aceasta îmi era destinată doar mie, zise el încet. 
Dar cred că ţi se cuvine o explicaţie. 

Ea luă scrisoarea, continuând să se uite la faţa lui 
trudită. Parcă viaţa se scursese din ochii lui şi brusc îşi 
dădu seama de ce. 

— E de la Leilani, nu-i aşa? întrebă ea. 

El dădu afirmativ din cap. 

— A lăsat-o în buzunarul jachetei mele, crezând că o 
voi găsi imediat. A fost ascunsă într-un pliu, încât n-au 
descoperit-o nici poliţiştii. Se îndreptă spre cămin şi puse 
un nou butuc, zgândărindu-l până se aprinse. Te rog, 
citeşte-o, zise el. 

Preshy se duse la geam şi începu să o citească. Când 
termină, rămase acolo un lung moment, luptându-se cu 
propriile ei emoţii. 

— Dar de ce? De ce? rosti ea până la urmă cu 
violenţă. Avea toate motivele pentru care să trăiască. 

Sam se aruncă pe un scaun. 


— Boala maniaco-depresivă e ceva serios. Leilani mi- 
a spus că-şi lua medicamentele, dar... Ridică din umeri. Se 
pare că n-o făcea. 

Preshy se duse şi îngenunche la picioarele lui, 
privindu-l neliniştită. 

— Acuma ai răspunsul. Poliţia nu-ţi va mai pune alte 
întrebări, odată ce vor citi asta. 

— Dar n-o vor citi niciodată. 

— Ce vrei să spui? Sigur că le vei arăta scrisoarea. 

— Nu! Răspunsul lui fu sălbatic. Nu vreau să citească 
ultimele cuvinte ale lui Leilani. Mi-au fost destinate doar 
mie. 

Ea îşi puse capul tandră pe genunchii lui. 

— Este singurul mod de a scăpa, Sam, zise ea blând. 
Trebuie să o faci. 

Ridicând-o, se sculă la rândul lui în picioare şi începu 
să străbată camera. 

— N-am vrut să expun boala lui Leilani, 
vulnerabilitatea ei, în faţa poliţiştilor şi n-am s-o fac nici 
acum. 

— Dar trebuie, zise ea cu încăpățânare. E ceva 
serios, Sam. Ai văzut şi tu cât de serioase sunt lucrurile în 
după-amiaza aceasta, când te-au interogat. Dacă nu le 
arăţi scrisoarea, te vor aresta acuzându-te de asasinat. Şi 
nu asta a vrut Leilani să se întâmple. Ştii că aşa e. 

Ochii lor se întâlniră un lung moment, apoi el oftă şi 
spuse că, în mod cert avea dreptate. 

Ea se duse la bucătărie, umplu două pahare cu vin 
roşu de Carolina şi se întoarse la el. 

— O să închinăm pentru ea, rosti în timp ce el îi lua 
paharul din mână. 

Ştia ce a vrut să spună, aşa că zise: 

— Pentru Leilani, iubita mea soţie. O prezenţă 
fermecătoare în viaţa mea! 

Şi-şi ridicară amândoi paharele, apoi băură. 

ŞAPTEZECI ŞI ŞAPTE 

Sam sună la poliţie. Le arătă scrisoarea lui Leilani şi 

ei o confruntară cu alte mostre ale scrisului ei. Apoi îi 
dădură înapoi geaca roşie şi verigheta, îşi exprimară 
regretul pentru pierderea suferită şi-i confirmară că acest 
caz era de acuma închis. Totul se termină atât de repede, 
încât era ca şi cum nu se întâmplase niciodată nimic. 

Preshy rămase la casa de pe plajă alături de Sam. Se 
simțeau bine împreună, ca nişte prieteni, ciorovâindu-se 
blând aşa cum făcuseră întotdeauna, dar cu mai mare 
uşurinţă acuma, ne-mai fiind rivali. Făcură lungi plimbări 
însoţite de vânt, gătiră preparate simple, băură vin lângă 
foc şi discutară noaptea fără încetare. Ea îi spuse povestea 
vieţii ei şi ascultă poveştile lui. Era ca şi cum se cunoşteau 
de când lumea, aşa legaţi cum erau prin evenimentele 
tragice petrecute. 

Timpul trecu, întâi câteva zile, apoi o săptămână... Şi 
mai mult. Dar Preshy ştia că nu mai poate rămâne acolo, 
uitată, prietenă dar nu iubită. Trebuia să se întoarcă la 
Paris. 

Apoi într-o după-amiază târzie, Sam o apuca de mână 
şi spuse: 

— Hai să facem o plimbare, să apucăm apusul de 
soare. 

Pentru moment vântul scăzuse şi atmosfera era 
calmă. 

Chiar şi oceanul de abia murmura, în loc să urle, aşa 
cum făcea întotdeauna. Rândunelele de mare se năpusteau 
pe deasupra valurilor şi aerul purta cu el aroma sării şi a 
pinilor marini. Mâna lui Sam tot o mai strângea pe a ei şi 
ea îi simţea căldura reconfortantă, în timp ce urcau dunele 
de nisip, până ce ajunseră la o depresiune mai adăpostită. 
Atunci el îi dădu drumul şi se aruncă jos, râmânând întins 
cu mâinile sub cap privind-o. 

— Vino lângă mine, zise zâmbind. 

Şi aşa făcu, întinzându-se alături, potrivindu-şi 
silueta ei lângă a lui, în timp ce rămaseră aşa, privind 
cerul auriu al serii, cu nuanţe de coral furate de la soarele 
ce apunea. Şi foarte curând totul se termină. Soarele 

plecase şi astfel şi timpul ei alături de Sam, era convinsă 
Preshy. Trebuia să se întoarcă acasă. 

— Rafferty? 

Ea întoarse faţa spre el. 

— Da? 

— Eşti o prietenă bună. 

Ea dădu din cap. 

— Sunt încântată. 

— Dar... 

Ea aştepta, însă el nu mai continuă. 

— Dar, ce? 

— Mi-e teamă să spun asta - nu cumva să distrug 
prietenia noastră. 

Ea se ridică privindu-l. 

— Să spui... ce? 

— Cred că m-am îndrăgostit de tine, Rafferty. 

— Ohooo... Faţa ei se lumină de un zâmbet. Şi eu 
cred că m-am îndrăgostit de tine. 

— Ar putea să fie oare adevărat, ce crezi? 

Ea ridică din umeri. 

— Nu ştiu. Apoi schiţă o grimasă. Dar nu-mi pasă! 

Ricană la rândul lui. 

— Nici mie. Doar încercam apa, lăsându-mi o portiţă 
de scăpare, în caz că spui nu. Pentru că vezi tu, eu ştiu 
sigur că te iubesc. Eşti unică, una singură de acest fel, o 
fată dintr-un milion. Nu mă părăsi, Rafferty, n-am să 
găsesc niciodată pe cineva asemănător ţie. 

— Ohooo, murmură ea din nou, dar acuma buzele ei 
erau doar la câţiva centimetri de ale lui. Şi când braţele lui 
o înconjurară şi o sărută, ea îi întoarse sărutul. Nisipul 
rece i se strecură pe sub gulerul puloverului, dar mâinile 
lui calde se aflau deja dedesubt, în timp ce o trăgea şi mai 
aproape. Nici măcar nu-i păsa de nisipul din pâr. Deoarece 
aşa trebuia să fie. Inceputurile „iubirii”. Făcură dragoste 
pentru prima oară sub cerul serii înstelat, doar cu 
zgomotul oceanului şi briza mângâindu-le trupurile goale 
şi doar cu primele stele care-i priveau. E, gândi Preshy, un 

frumos început. 

Mai târziu în noaptea aceea, râmaseră pe veranda 
închisă, cu paharele de vin în mâini, privind valurile uriaşe 
şi cenuşii rostogolindu-se la nesfârşit, în timp ce o adiere 
blândă fremăta printre copacii de tamarisk. 

— Trebuie să-ţi fac o mărturisire, zise ea preocupată. 

— Oho! Şi care ar fi asta? El zâmbea când se întoarse 
să o privească. 

Ruşinată ea rosti: 

— Te-am suspectat că ai ceva de a face cu moartea 
lui Lily. M-am gândit că s-ar putea chiar să-l cunoşti pe 
Bennett, să fii implicat în poveste. Desigur, atunci nu te 
cunoşteam cu adevărat, adăugă repede făcându-l să râdă. 

— Aşa că, să nu mai faci asta niciodată, zise el. 

— N-am s-o mai fac, promise ea. 

— Astă e tot? 

— Mărturisirea, vrei să spui? Da, asta e tot. 

— În regulă. Te iert. Având în vedere circumstanţele, 
zise el şi râse. Vino, Rafferty. E în regulă. Ai avut tot 
dreptul să te întrebi care era locul meu în poveste. Dar 
acuma totul a trecut. 

— Da, fu ea de acord simțind uşurarea cum îi 
pătrunde în suflet. Trecutul devenise într-adevăr trecut, şi 
viaţa trebuia să meargă înainte. 

Stăteau în veranda închisă, privind valurile mari şi 
cenuşii rostogolindu-se fără încetare, în timp ce-o adiere 
blândă fremăta printre copaci. 

— Ce vei face acuma? întrebă ea. 

El se gândi 

— Am să vând locul acesta. Am să mă mut, poate 
cumpăr o altă ambarcaţiune, alt câine... Am să-mi încerc 
din nou mâna la scris. 

— Pentru mine sună bine, comentă ea. 

El întoarse capul pentru a o privi. 

— Dar despre tine ce spui? 

— O! Ridică un umăr într-o mișcare nonşalantă. Cred 
că mă voi duce pur şi simplu acasă. Inapoi la Paris. 


— Cel mai frumos oraş din lume. Ochii li se întâlniră. 
El întinse mâna şi o luă pe a ei. Nu mă părăsi, Rafferty, 
rosti blând. 

— De ce nu? 

— Pentru că te iubesc. 

Cuvintele îi făcură sentimentele să se avânte în înalt. 

— Ciudat mod de a mi-o arăta, zise ea cu o strălucire 
în ochi. De ce nu vii să mă săruţi? 

Şi chiar aşa făcu. Şi un lucru duce la altul şi până la 
urmă mai trecu o săptămână înainte de a se îndrepta în 
sfârşit spre „casă” la Paris şi spre o nouă viaţă. împreună. 

ŞAPTEZECI ŞI OPT 


PARIS 

Preshy era plecată de multă vreme şi Mi-au era 
singură şi plictisită. Stătea exact în mijlocul patului lui 
Preshy, cu picioarele grațios încrucişate, cu o privire dură 
pe faţa îngustă, ca şi cum ar fi complotat ceva. După un 
timp se ridică, întinse un picior ciocolatiu lung şi subţire 
cât putu de mult înainte, apoi făcu acelaşi lucru cu celălalt. 
După care, plecă în căutarea unei activităţi oarecare. 

Prima ei oprire fu la bucătărie, unde amuşină 
mâncarea pe care portăreasa i-o lăsase în dimineaţa aceea 
şi hotărî că e împotriva ei. Sări apoi pe blatul bucătăriei şi 
începu să patruleze pe toată lungimea, împletindu-şi 
elegant picioarele în timp ce cerceta ce se afla pe acolo, 
până ce ajunse la un mic ambalaj de carton pentru ouă, pe 
care portăreasa îl adusese împreună cu o franzelă, pentru 
întoarcerea lui Preshy. 

Mi-au găsi că e ceva interesant. Adulmecând şi lovind 
cu laba, în curând cutia se deschise. O aşteptau acolo şase 
oua cafenii, ca nişte mingi cu care să se joace. Scoase unul 
afară şi-l rostogoli pe blat. Apoi iţindu-şi capul peste 
margine, îl privi cum cade cu o plescăitură satisfăcătoare 
pe pardoseala de gresie. Privi curioasă mica minge ce se 
transformase într-o pată galbenă, apoi se întoarse după alt 
ou. îl rostogoli şi pe acesta până la margine şi-l privi 


1 


plescăind. După care tropăi încă de patru ori spre carton, 
până ce cele şase ouă zăceau sparte pe pardoseala 
bucătăriei. Apoi se uită ce altceva mai putea să facă. 

Cu coada în sus - cozile siamezelor sunt întotdeauna 
ridicate - se îndreptă spre sufragerie, puţin cam obosită 
după atâta activitate. Bolul antic de sticlă, frumos şi mare, 
din mijlocul mesei era tentant. Şi avea chiar mărimea 
potrivită pentru a se încolăci în el. Puse o labă dinainte pe 
marginea lui, apoi se săltă pentru a sări înăuntru. Bolul 
antic se înclină sub greutatea ei şi căzu sfărâmându-se 
într-o duzină de bucăţi. Mi-au îl privi nedumerită, apoi îşi 
croi cu grijă drumul printre cioburi, sări jos şi se duse să 
vadă ce e de făcut în camera de zi. 

Se aşeză pe locul de la fereastră, privind afară 
traficul şi oamenii. Plictisită, îndreptă o labă spre geam, 
căutând un mod de a scăpa. Imposibil. 

Plină de o bruscă energie fioroasă, se răsuci într-o 
poziţie ghemuită. Apoi traversă camera, peste sofale, sus 
pe speteaza unui scaun, în dormitor, zburând peste pat 
doar dintr-o singură săritură uriaşă, se învârti pe loc, 
adunând cuvertura într-o grămadă încâlcită, apoi se azvârli 
din nou înapoi, peste pat, peste sofa şi sus pe rafturi, 
răvăşind fotografiile şi artefactele. 

După care se ghemui pe un raft, cu labele adunate, 
un răufăcător grațios, arătând foarte încântată de ea 
însăşi. Îşi puse capul pe statuia de teracotă a luptătorului 
Xi an, frecându-şi urechea de el. Apoi se sprijini mai tare. 
Luptătorul se clătină o clipă şi se răsturnă. Stătea 
atârnând peste margine. Apoi alunecă încet mai departe. 
Interesată, Mi-au se întinse şi ea, doar atât cât să-i mai 
facă vânt ultimii câţiva centimetri. Apoi căzu. Se duse la 
marginea raftului privind în jos la el, spart în sute de 
bucăţi pe duşumea. 

Era ciudat, dar ca şi ouăle care începuseră ca nişte 
mingi frumoase cafenii şi sfârşiseră ca nişte pete galbene, 
nici statuia nu mai era ceea ce fusese la început. 

Plictisită iar, se duse înapoi pe locul de la fereastră, 

se răsuci în jur de câteva ori, apoi în final se aşeză pe 
perna ei favorită pentru a o aştepta pe Preshy să vină 
acasă. 

ŞAPTEZECI ŞI NOUĂ 

ÎN DRUM SPRE PARIS 

Sam dormi aproape tot zborul spre „casă”. E somnul 
unui om uşurat, gândi Preshy, privindu-l tandră. Punea 
pariu că nu dormise aşa de ani întregi. Dar acuma, cu un 
nou început pentru amândoi, pornind în viaţă împreună, şi 
cu oroarea de a fi suspectat de crimă şi tristeţea morţii lui 
Leilani lăsate în urmă, cu Bennett în sfârşit eliminat, ea 
ştia că viaţa era pe cale să se schimbe pentru amândoi. 

Cuvântul fericire îi dansa în faţa ochilor. Va fi oare 
până la urmă fericită? Sam va fi? Aruncându-i din nou o 
privire, fu de părere că ea oricum va fi. 

Parisul apăru sub ei la orizont, încă presărat cu pete 
de zăpadă, totuşi cel mai frumos oraş de pe pământ. 

Pilotul îi informă că vor ateriza şi ea îi dădu lui Sam 
un ghiont blând. 

— Suntem aproape acasă, rosti ea zâmbind în timp ce 
el se freca la ochi şi o privea cu totul ameţit. Ştii ceva, 
continuă ea inspirată, în seara asta am să-ţi fac cea mai 
bună omletă pe care ai mâncat-o vreodată. 

— Sună destul de bine, zâmbi el. 

— Nimic nu e ca întoarcerea acasă, rosti puţin mai 
târziu, în timp ce ea descuia uşa. Afară era lapoviţă şi frig, 
dar în casă caloriferele zbârnâiau de calde ce erau şi 
auziră ţipătul de încântare al pisicii, care se aruncă asupra 
lor din întuneric. 

— Micuţ, Micuţ! Preshy o strânse în braţe râzând, în 
timp ce o împingea uşor cu cotul pentru a ajunge la 
comutator. Luminile prinseră viaţă şi cei doi râmaseră 
înlemniţi în faţa scenei dezastruoase ce le apăru în faţa 
ochilor. 

— Pare să fi avut loc o competiţie de distrugere pe 
aici, zise Sam plin de respect. 

— O, Mi-au, ce-ai făcut? privi oripilată Preshy la bolul 

antic şi scump de sticlă, ce zăcea pe masă transformat în 
cioburi şi la fotografiile şi artefactele răsturnate. În 
dormitor cuvertura era adunată într-o grămadă încâlcită şi 
pe pardoseala bucătăriei era plin de ouă sparte. 

— Suficiente pentru o omletă, comentă Sam din 
bucătărie. 

Dare Preshy studia distrugerile din camera de zi. 

— Sam, ia vino puţin, zise ea cu urgenţă în glas. 
Colierul îşi trimitea spre ea scânteierile din bucata de 
mătase purpurie cu care fusese înfăşurat. E colierul 
bunicii, continuă înfiorată. Trebuie că Lily l-a ascuns în 
statuie şi mi l-a trimis mie, pentru a-l păstra în siguranţa. 
Uită-te, Sam, ce magnific e! 

Ridicându-l îşi plimbă un deget pentru a pipăi perla 
gigantica. Se simţea rece şi, amintindu-şi de unde 
provenea, o puse repede jos pe masa din sufragerie. 
Râmaseră, uitându-se la el. 

— Pentru ăsta a ucis-o Bennett pe Lily, rosti Sam. 
Probabil că valorează o avere. Pun pariu că şi pe soţia lui a 
omorât-o tot pentru bani şi când n-a reuşit să pună mâna 
pe ei, a trebuit să găsească o altă sursă de venit. Din 
păcate, Rafferty, aceasta erai tu. Când a descoperit 
colierul, Bennett s-a agăţat de el, dar Lily se afla între 
acesta şi el. Apoi când ea nui l-a dat, a ucis-o. Dartot nu 
avea colierul. Şi urma ducea înapoi, la tine, via Mary-Lou 
Chen. 

— Şi acuma ce se va întâmpla? Privea perla sinistră a 
cadavrului strălucind ca razele de lună pe masa neagră de 
sticlă. Luând-o în mână, Sam prinse colierul în jurul 
gâtului ei. Bijuteria sclipea sumbru. 

— E magnific! rosti el mişcat. 

Preshy se cutremură. 

— Nu-mi aparţine. A fost furat de la o împărăteasă 
moartă. Aparține istoriei. Trebuie să se întoarcă înapoi, în 
locul căruia îi aparţine, înapoi în China. îl voi dona lor. 
Probabil că-l vor expune într-un muzeu. 

El dădu aprobator din cap. 


— Voi lua legătura cu ambasada. Sunt sigur că vor fi 
uluiţi de darul tău. 

Ea ridică pisica în braţe. 

— Dacă n-ai fi fost tu, Miauţ, neastâmpărat-o, nu l-am 
fi găsit niciodată, zise sărutând urechile moi de ciocolată 
ale pisicii. 

Mi-au se căţără cu labele pe umărul lui Preshy şi-l 
privi triumfătoare pe Sam. Putea să jure că pisica râdea de 
el. Se duse în bucătărie şi începu să curețe ouăle de pe jos. 
În seara aceasta nu va exista nicio omletă. 

Preshy îl urmă şi el se întoarse pentru a o privi. Un 
zâmbet îi lumină faţa îngustă şi subţire. 

— Pune pisica aia jos şi vino încoace, Rafferty, zise el 
deschizând braţele. 

De pe locul ei din vârful blatului de bucătărie, Mi-au 
se uita la ei, în timp ce Preshy se îndrepta spre el. Apoi 
feţele lor se topiră într-un sărut. 

Viaţa va fi puţin cam altfel aici, în viitor. 

SFÂRŞIT 


